
Men are from Marş, 

Women are from Venus 

Dr. John Gray 


Această carte este 
dedicată soţiei mele Bonnie Gray, 
cu toată dragostea şi afecţiunea. 
Dragostea, vulnerabilitatea, 
înţelepciunea şi forţa ei m-au stimulat 
să fac tot ceea ce mi-a stat în putere 
ca să împărtăşesc şi celorlalţi 
cele descoperite împreună. 


Mulţumiri 


îi mulţumesc soţiei mele, Bonnie, pentru că m-a însoţit pe 
drumul realizării acestei cărţi. îi mulţumesc pentru că mi-a îngăduit să 
împărtăşesc întâmplările noastre şi în special pentru că m-a ajutat să 
înţeleg şi să respect punctul de vedere feminin. 

Le mulţumesc celor trei fiice ale noastre, Shannon, Julie şi 
Lauren, pentru dragostea şi aprecierea constantă. încercarea de a fi 
părinte mi-a permis să înţeleg eforturile părinţilor mei şi să-i iubesc şi 
mai mult. Faptul de a fi tată m-a ajutat în mod deosebit să-mi înţeleg 
şi să-mi iubesc tatăl. 

Mulţumesc tatălui şi mamei pentru eforturile lor pline de 
dragoste de a-şi creşte cei şapte copii. îi mulţumesc fratelui meu mai 
mare, David, pentru că mi-a înţeles sentimentele şi mi-a admirat 
spusele. Mul fratelui meu William pentru că m-a îndreptat în vederea 
unor realizări mai importante. Mulţumesc fratelui meu Robert pentru 
lungile şi interesantele discuţii pe care le purtam până în zori şi pentru 
ideile lui sclipitoare de pe urma cărora beneficiez mereu. îi mul- 
ţumesc fratelui meu Tom pentru încurajări şi pentru sprijinul lui 
pozitiv. Mulţumesc surorii mele Virginia pentru încrederea acordată 
şi aprecierea seminariilor mele. îi mulţumesc fratelui mai mic Jimmy, 
acum decedat, pentru dragostea şi admiraţia lui care continuă să mă 
încurajeze în momentele grele. 

Mulţumesc agentului Patti Breitman, al cărui ajutor, creativitate 
strălucită şi entuziasm m-au călăuzit de la conceperea până la 
finalizarea acestei cărţi. 

îi mulţumesc Carolei Bidnick pentru sprijinul inspirat acordat la 
începutul acestui proiect. Mulţumesc Suzanei Moldow şi lui Nancy 
Peske pentru reacţiile şi sfaturile lor de profesionişti. Mulţumesc 
personalului de la HarperCollins pentru atenţia continuă pe care 
mi-au arătat-o. 

Le mulţumesc miilor de oameni care au participat la seminariile 
mele, şi-au împărtăşit istoriile şi m-au încurajat să scriu această carte. 
Reacţiile lor pozitive şi afectuoase m-au ajutat să realizez această 
prezentare simplă a unui subiect atât de complex. 

Le mulţumesc pacienţilor mei care şi-au dezvăluit problemele 
atât de intime şi au avut încredere în sprijinul meu. 

îi mulţumesc lui Steve Martineau pentru înţelepciunea, price- 

perea şi influenţa sa care se fac simţite în toată această carte. Le 
mulţumesc diferiţilor mei promotori, care au pus suflet în realizarea 
Seminariilor Relaţionale John Gray, unde acest material a fost testat 
şi dezvoltat: Elley şi Ian Coren din Santa Cruz; Debra Mudd, Gary şi 
Helen Francell din Honolulu; Bill şi Judy Elbring din San Francisco; 
David Obstfeld şi Fred Kliner din Washington, D.C.; Elisabeth Kling 
din Baltimore; Clark şi Dottie Bartell din Seattle; Michael Najarian 
din Phoenix; Gloria Manchester din Los Angeles; Sandee Mac din 
Houston; Earlene Carrillo din Las Vegas; David Farlow din San 
Diego; Bart şi Merril Jacobs din Dallas; Ove Johhansson şi Ewa 
Martensson din Stockholm. 

Le mulţumesc lui Richard Cohen şi Cindy Black de la editura 
Beyond Words pentru sprijinul sincer şi afectuos faţă de cartea mea 
precedentă, Men, Women and Relationships, care a generat ideile din 
această carte. 

Ii mulţumesc lui John Vestman de la Trianon Studios pentru 
înregistrarea audio profesionistă a întregului seminar şi lui Dave 
Marton şi echipei de la Cassette Express pentru aprecierile asupra 
acestui material şi calitatea serviciilor prestate. 

Le mulţumesc membrilor grupului de bărbaţi pentru că şi-au 
dezvăluit istoriile şi în special lui Lenney Eiger, Charles Wood, 
Jacques Early, David Placek şi Chris Johns care mi-au furnizat un 
feedback atât de valoros pentru redactarea manuscrisului. 

Ii mulţumesc secretarei mele Ariana pentru eficacitate şi pentru 
prelucrarea responsabilă a problemelor de birou în timpul lucrului la 
acest proiect. 

Mulţumesc avocatului meu (adoptat de copiii mei ca bunic), 
Jerry Riefold, pentru a fl fost mereu în preajmă. 

Ii mulţumesc lui Clifford McGuire pentru prietenia neîntreruptă 
de douăzeci de ani. Nu-mi puteam dori un prieten mai bun şi mai 
rezonabil. 

Introducere 


După o săptămână de la naşterea fiicei noastre Lauren, soţia mea 
Bonnie şi cu mine eram complet epuizaţi. Lauren ne trezea în fiecare 
noapte. Bonnie avusese probleme la naştere şi lua analgezice. Abia 
putea să umble. După cinci zile de stat acasă pentru a o ajuta, am 
reînceput lucrul. Ei părea să-i meargă mai bine. 

Pe când eram plecat, i s-au terminat calmantele. în loc să mă 
sune la birou, ea l-a rugat pe unul dintre fraţii mei, care venise în 
vizită, să îi cumpere. însă fratele meu nu i-a mai adus medicamentul. 
In consecinţă, ea a petrecut toată ziua chinuită de dureri şi având grijă 
de un nou născut. 

Nu am ştiut că avusese o zi atât de îngrozitoare. Când m-am 
întors acasă, ea era foarte indispusă. Am interpretat greşit cauza 
supărării ei, luând-o ca un blam la adresa mea. 

Mi-a spus: 

— Toată ziua am avut dureri... Mi s-au terminat pastilele. Am 
stat la pat şi nimănui nu i-a păsat! 

M-am apărat: 

— De ce nu m-ai sunat? 

— L-am rugat pe fratele tău, dar a uitat! L-am aşteptat toată ziua 
să se întoarcă. Ce pot să fac? Abia pot să umblu. Mă simt atât de 
părăsită! 

In acel moment am izbucnit şi eu, cam cu capsa pusă în ziua 
aceea. Eram supărat că nu mă sunase. Eram furios că mă acuza pe 
mine, când eu nici nu ştiusem că avusese dureri. După un schimb de 
cuvinte tari, m-am îndreptat spre uşă. Eram obosit, nervos şi auzisem 
destule. Amândoi ajunsesem la capătul puterilor. 

Atunci s-a petrecut ceva care urma să-mi schimbe viaţa. Bonnie 
mi-a spus: 

— Stai, te rog, nu pleca. Acum am nevoie cel mai mult de tine. 
Am dureri. N-am dormit de zile întregi. Te rog, ascultă-mă. 

M-am oprit un moment. Ea mi-a spus: 

— John Gray, tu îmi eşti prieten doar la bine. Cât timp sunt 
Bonnie cea drăguţă şi iubitoare tu-mi stai la dispoziţie, dar cum nu 
mai sunt aşa, o ştergi pe uşă afară. 

S-a oprit, iar ochii i s-au umplut de lacrimi. Apoi a spus pe alt ton: 

— Chiar acum am dureri. Nu am ce să-ţi ofer, este momentul 
când am cea mai mare nevoie de tine. Te rog, vino aici şi strânge-mă 

în braţe. Nu trebuie să-mi spui nimic. Am nevoie doar să simt îmbră- 
ţişarea ta. Te rog, nu pleca. 

M-am apropiat şi am ţinut-o în braţe, în tăcere. Ea a plâns în 
braţele mele. După câteva minute mi-a mulţumit că am rămas. Mi-a 
repetat că avusese pur şi simplu nevoie să-mi simtă îmbrăţişarea. 

în acel moment am început să înţeleg adevăratul sens al dragos- 
tei necondiţionate. Mă considerasem întotdeauna un om iubitor. Dar 
ea avea dreptate. Fusesem un prieten de zile bune. Cât timp fusese ve- 
selă şi drăguţă, îi răspunsesem prin dragoste. Dar, dacă era nefericită 
sau indispusă, mă simţeam vizat şi atunci o contraziceam sau o evitam. 

In ziua aceea, pentru prima oară, n-am lăsat-o singură. Am rămas 
şi m-am simţit formidabil. Am reuşit să-i ofer ceva atunci când ea 
avea nevoie cu adevărat de mine. Asta arată adevărata dragoste. Să ai 
grijă de celălalt şi să te încrezi în iubire. Să fii prezent în momentele 
ei grele. M-am minunat cât de uşor mi-a fost să o ajut după ce mi s-a 
arătat cum să o fac. 

Cum de-mi scăpase asta? Ea avusese nevoie doar să vin şi să o 
ţin în braţe. O femeie ar fi simţit instinctiv ceea ce-i trebuia lui Bonnie. 
Dar, ca bărbat, n-am ştiut că atingerea, îmbrăţişarea, faptul de a o 
asculta erau atât de importante pentru ea. 

învăţând aceste diferenţe, am deschis un nou gen de relaţii cu 
soţia mea. Nu mi-aş fi închipuit vreodată că se putea atât de simplu să 
punem capăt unui conflict. 

înainte, în situaţii similare devenisem indiferent şi lipsit de afecţi- 
une, pur şi simplu fiindcă n-aveam idee ce să fac altceva. în consecin- 
ţă, prima mea căsnicie fusese foarte dureroasă şi dificilă. Incidentul 
cu Bonnie mi-a arătat cum aş putea schimba acest model de compor- 
tare. Asta a condus la cei şapte ani de cercetare, pentru a extinde şi 
perfecţiona informaţiile cuprinse în această carte privind bărbaţii şi 
femeile. Am înţeles, într-un mod foarte concret şi în termeni specifici, 
cum diferă femeile de bărbaţi; am început dintr-o dată să înţeleg că nu 
e nevoie să iau căsătoria ca pe o luptă. Prin conştientizarea diferen- 
ţelor dintre noi, Bonnie şi cu mine am reuşit să îmbunătăţim conside- 
rabil comunicarea dintre noi şi să ne bucurăm mai mult unul de altul. 

Continuând să accept şi să explorez diferenţele dintre noi, am 
descoperit noi căi de a îmbunătăţi toate relaţiile noastre. Am aflat în 
legătură cu aceasta, lucruri pe care părinţii noştri nu le-au cunoscut 
niciodată, astfel că nu ar fi putut să ni le spună. Când am început să 
împărtăşesc aceste cunoştinţe celor care veneau la mine pentru consi- 
liere, relaţiile acestora s-au îmbunătăţit, de asemenea. Mii de per- 
soane, care urmau seminariile mele de la sfârşit de săptămână, au 
constatat că relaţiile lor se transformau simţitor de la o zi la alta. 

Chiar şi după şapte ani, persoane singure sau cupluri încă mai 
vorbesc despre urmările benefice. Primesc fotografii cu perechi fericite 

şi cu copiii lor, scrisori în care-mi mulţumesc pentru salvarea 
căsniciei lor. Cu toate că dragostea lor a fost cea care le-a salvat de 
fapt căsnicia, ei ar fi divorţat dacă n-ar fi ajuns la un grad mai profund 
de înţelegere a sexului opus. 

Susan şi Jim erau căsătoriţi de nouă ani. Ca majoritatea cupluri- 
lor, ei s-au iubit unul pe altul la început, dar după ani de frustrări tot mai 
mari şi de dezamăgiri, pasiunea s-a stins şi au hotărât să renunţe. Totuşi, 
înainte de a divorţa, au participat la seminarul meu. Susan a spus: 

— Am încercat totul pentru a face această relaţie să funcţioneze. 
Dar suntem prea diferiţi. 

în timpul seminarului ei au aflat cu uimire că diferenţele dintre ei 
nu erau doar normale ci şi previzibile. I-a încurajat faptul că şi alte 
cupluri au parcurs acelaşi tip de relaţii. în numai două zile, Susan şi 
Jim au ajuns la o înţelegere cu totul nouă în privinţa femeilor şi a 
bărbaţilor. 

Ei s-au îndrăgostit din nou unul de altul. Relaţiile lor s-au schim- 
bat în mod miraculos. Departe de ei gândul de a divorţa. Erau 
bucuroşi să-şi petreacă restul vieţii împreună. Jim spunea: 

— Aceste cunoştinţe privind deosebirile dintre noi mi-au redat 
soţia. Este cel mai mare dar pe care-1 puteam primi. Ne iubim din nou. 

Şase ani mai târziu, când m-au invitat în noua lor casă să le 
vizitez familia, ei încă se mai iubeau. îmi mulţumeau pentru că i-am 
ajutat să se înţeleagă unul pe altul şi să nu se despartă. 

Deşi aproape toată lumea este de acord că bărbaţii se deosebesc 
de femei, este totuşi neclar pentru cei mai mulţi în ce constau aceste 
deosebiri. 

Multe lucrări din ultimii zece ani au studiat problema, încercând 
să definească aceste deosebiri. Deşi s-au realizat progrese importante, 
multe lucrări sunt unilaterale şi, din nefericire, întăresc neîncrederea şi 
resentimentele faţă de sexul opus. De obicei se consideră că unul dintre 
sexe este nedreptăţit de către celălalt. Se simţea nevoia unui ghid pentru 
înţelegerea deosebirilor dintre bărbaţii normali şi femeile normale. 

Pentru ameliorarea relaţiilor dintre sexe este necesară înţelegerea 
acestor diferenţe, care să ducă la întărirea sentimentului de demnitate, 
fiind în acelaşi timp un stimulent pentru încrederea reciprocă, respon- 
sabilitatea personală, o mai bună cooperare şi mai multă dragoste. Ca 
rezultat al chestionării a peste 25.000 de participanţi din cadrul semi- 
nariilor mele, am reuşit să stabilesc cu precizie în ce mod diferă 
bărbaţii de femei. Explorând aceste deosebiri veţi simţi cum zidurile 
resentimentelor şi ale neîncrederii se prăbuşesc. 

Deschiderea sufletului duce la mai multă indulgenţă şi la o moti- 
vaţie mai puternică de a oferi sau primi dragoste şi sprijin. Cunoscând 
aceasta, sper că nu vă veţi opri la sugestiile din carte şi veţi continua să 
găsiţi căi noi prin care să realizaţi relaţiile afectuoase cu sexul opus. 

Toate principiile cuprinse în cartea de faţă au fost testate şi 
verificate. Cel puţin 90% din cei peste 25.000 de subiecţi chestionaţi 
s-au recunoscut categoric în descrieri. Dacă te vei surprinde încuviin- 
ţând din cap în timp ce citeşti şi spunând „Da, da, de mine e vorba”, 
atunci în mod sigur nu eşti singurul. Şi asemenea celorlalţi, care au be- 
neficiat aplicând experienţa cuprinsă în această carte, o poţi face şi tu. 

Această carte dezvăluie strategii noi pentru reducerea tensiunilor 
şi stimularea unei afecţiuni sporite, în primul rând prin identificarea 
detaliată a modului în care se deosebesc bărbaţii de femei. Se oferă 
sugestii practice despre felul în care poate fi redusă frustrarea şi 
dezamăgirea şi cum poate creşte intimitatea şi mulţumirea. 

Nu este nevoie ca relaţiile între sexe să implice o luptă. 
Tensiunea, resentimentele şi conflictele apar numai când nu ne 
înţelegem unul pe altul. Foarte mulţi oameni sunt frustraţi în relaţiile 
lor. Ei îşi iubesc partenerii, dar la apariţia unei încordări nu ştiu cum 
să procedeze ca să îndrepte lucrurile. 

înţelegând cât de diferiţi sunt bărbaţii de femei, veţi afla şi căi 
noi pentru a sprijini în mod eficient persoanele de sex opus. Veţi 
învăţa cum să generaţi afecţiunea pe care o meritaţi. S-ar putea să vă 
minunaţi cum reuşeşte cineva care nu a citit cartea să întreţină o 
relaţie reuşită. 

Lucrarea de faţă este un manual al relaţiilor afectuoase pentru 
anii ’90. El dezvăluie felul în care se deosebesc bărbaţii de femei în 
toate domeniile vieţii. Şi nu numai că cele două sexe comunică 
diferit, dar ele gândesc, simt, percep, reacţionează, răspund, iubesc şi 
apreciază în mod diferit. Aproape că par să provină de pe planete 
diferite, vorbind limbi deosebite şi având altă nevoie de hrană. 

înţelegerea aprofundată a diferenţelor ajută la eliminarea multora 
dintre frustrările întâmpinate în relaţiile cu sexul opus şi în încercările 
de a-1 înţelege. Neînţelegerile pot fi spulberate rapid sau prevenite. 
Speranţele nerealizate sunt corectate uşor. Când îţi aduci aminte că 
partenerul diferă de tine la fel de mult ca cineva de pe altă planetă, 
poţi să te relaxezi şi să cooperezi în loc să te opui şi să încerci să 
elimini diferenţele. 

Pe parcursul acestei lecturi veţi deprinde tehnici de a rezolva 
problemele practice care se ivesc de pe urma diferenţelor dintre noi. 
Lucrarea nu este doar o analiză teoretică a diferenţelor psihologice, ci 
şi un manual practic pentru a reuşi în stabilirea unor relaţii afectuoase. 

Adevărul principiilor prezentate este evident şi poate fi validat 
prin propria dumneavoastră experienţă, ca şi pe baza bunului simţ. 
Multe exemple exprimă în mod simplu şi concis ceea ce aţi simţit 
dintotdeauna pe cale intuitivă. Această confirmare vă va ajuta să fiţi 
voi înşivă şi să nu vă pierdeţi identitatea în relaţiile cu partenerul. 

Ca reacţie la aceste dezvăluiri, bărbaţii spun adesea: „Este exact 

descrierea mea. M-aţi urmărit cumva? Acum nu mai am impresia că 
este ceva în neregulă cu mine”. 

Iar femeile spun: „în sfârşit, bărbatul mă ascultă. Nu mai trebuie 
să mă lupt pentru a mi se da dreptate. Când i-aţi explicat deosebirile, 
soţul meu a înţeles. Mulţumesc!” 

Acestea sunt doar câteva dintre miile de comentarii încurajatoare 
pe care oamenii le-au făcut după ce au aflat că bărbaţii vin de pe 
planeta Marte iar femeile, de pe planeta Venus. Rezultatele acestui 
nou program pentru înţelegerea sexului opus nu sunt numai 
spectaculoase şi imediate, ci şi de lungă durată. 

Desigur că drumul care duce la stabilirea unei relaţii afectuoase 
poate fi uneori accidentat. Problemele sunt inevitabile. Iar aceste 
probleme pot genera resentimente şi respingere; sau pot constitui 
ocazii de a aprofunda intimitatea şi a spori dragostea, grija şi 
încrederea. Informaţiile din această carte nu dau o soluţie „cât ai bate 
din palme”, pentru toate problemele. în schimb ele oferă o abordare 
nouă a modului de a vă sprijini pe relaţiile cu ceilalţi în depăşirea 
problemelor. Având aceste cunoştinţe veţi dispune de mijloacele 
necesare pentru a obţine afecţiunea la care aveţi dreptul şi pentru a-i 
acorda partenerului dragostea şi sprijinul la care este îndreptăţit. 

Se fac multe generalizări asupra oamenilor în această lucrare. 
Probabil că veţi considera unele din comentarii mai adevărate decât 
altele... în definitiv, suntem fiinţe unice, cu experienţe unice. Uneori, 
în timpul seminariilor mele, cupluri şi indivizi singuri mi-au 
mărturisit că se regăsesc în exemplele referitoare la bărbaţi şi la 
femei, dar într-un alt mod. Bărbatul se regăsea în descrierea femeilor 
şi femeia, în cea a bărbaţilor. Am numit aceasta inversarea rolurilor. 

Dacă veţi descoperi existenţa unei inversări a rolurilor, vreau să 
vă asigur că nu contează. Aş sugera ca atunci când nu vă recunoaşteţi 
într-un exemplu din această carte, să ignoraţi neconcordanţa (trecând 
mai departe la ceea ce vi se potriveşte) sau să vă analizaţi mai în 
profunzime. Mulţi bărbaţi şi-au negat o parte din caracteristicile 
masculine, în scopul de a deveni mai afectuoşi şi mai grijulii. în mod 
similar, multe femei şi-au reprimat unele din atributele lor feminine în 
scopul de a-şi câştiga existenţa în condiţiile unei pieţi a muncii care 
recompensează atributele masculine. Dacă aşa stau lucrurile, atunci 
aplicând sugestiile, strategiile şi tehnicile prezentate nu numai că veţi 
da naştere unei pasiuni crescânde în relaţiile voastre, dar veţi echilibra 
treptat raportul dintre caracteristicile masculine şi feminine. 

în această carte nu abordez decât problema de ce există deosebiri 
între bărbaţi şi femei. Aceasta este o problemă complexă pentru care 
există multe răspunsuri, mergând de la diferenţe biologice, influenţa 
părintească, educaţia, naşterea, până la influenţa culturală a societăţii, 
mediului şi a istoriei. (Aceste chestiuni sunt studiate în profunzime în 

cartea mea Men, Women and Relationships: Making Peace with the 
Opposite Sex 1 . 

Deşi efectele favorabile ale aplicării informaţiilor prezentate aici 
sunt imediate, lucrarea de faţă nu înlătură necesitatea terapiei şi a 
consilierii pentru cuplurile cu probleme sau pentru cei proveniţi din 
familii destrămate. Chiar şi persoane sănătoase ar putea avea nevoie de 
terapie sau sfaturi în momentele grele. Cred cu convingere în 
transformările treptate şi puternice care au loc în urma terapiei, 
consilierii cuplurilor si a şedinţelor în douăsprezece etape cu 
grupurile de recuperare 2 . 

Am auzit în repetate rânduri oameni care spuneau că au profitat 
mai mult de pe urma acestei noi înţelegeri a relaţiilor decât de pe 
urma unor ani de terapie. Totuşi, consider că anii de terapie sau de 
muncă de recuperare au furnizat baza care le-a permis să aplice cu 
atâta succes cunoştinţele prezentate aici. 

Dacă trecutul nostru a fost disfuncţional, atunci chiar şi după ani 
de terapie sau participare la grupuri de recuperare vom avea nevoie de 
imaginea concretă a unor relaţii sănătoase. Cartea de faţă oferă 
această imagine. Pe de altă parte, chiar dacă trecutul a fost plin de 
dragoste şi grijă, vremurile s-au schimbat şi o nouă abordare a 
relaţiilor între sexe este totuşi necesară. Este esenţial să deprindem 
moduri noi şi sănătoase de interacţiune şi de comunicare. 

Cred că oricine poate beneficia de pe urma acestei cărţi. Singura 
reacţie negativă pe care o am de la participanţii la seminariile mele şi 
din scrisorile pe care le primesc este: „Mi-aş fi dorit ca cineva să-mi 
fi spus asta mai devreme”. 

Niciodată nu este însă prea târziu să aduci mai multă afectivitate 
în relaţiile tale. Trebuie doar să afli un mod nou de a o face; indiferent 
dacă urmezi sau nu o terapie, dacă vrei să ai relaţii mai bune cu sexul 
opus, cartea de faţă îţi este utilă. 

Este o plăcere să vă ofer acest volum. 

Fie ca înţelepciunea şi dragostea voastră să devină mai puternică. 
Fie ca frecvenţa divorţurilor să scadă, iar a căsătoriilor fericite să 
crească. Copiii noştri merită o lume mai bună. 

John Gray 
15 noiembrie 1991 
Mill Valley, California. 


1 Bărbaţi, femei şi relaţiile dintre ei; cum să faci pace cu sexul 
opus (n.ed.). 

2 în S.U.A. cuplurile recurg adeseori la sfaturile unui psiholog 
sau la şedinţe de terapie în grup sub conducerea unui psihiatru (n.ed.). 

CAPITOLUL 1 


BĂRBAŢII VIN DE PE PLANETA MARTE, 

IAR FEMEILE, DE PE PLANETA VENUS 

Să ne imaginăm că bărbaţii vin de pe Marte, iar femeile de pe 
Venus. Cândva, demult, privind prin telescoapele lor, marţienii le-au 
descoperit pe venusiene. Simpla lor vedere le-a trezit sentimente pe 
care nu le mai încercaseră până atunci. S-au îndrăgostit şi-au inventat 
rapid călătoriile spaţiale - au zburat spre Venus. 

Venusienele i-au întâmpinat pe marţieni cu braţele deschise. Ele 
intuiseră că va veni această zi. Sufletele lor s-au deschis pentru o 
iubire pe care nu o mai cunoscuseră vreodată. 

Dragostea dintre venusiene şi marţieni a fost miraculoasă. Erau 
încântaţi să fie împreună, să lucreze împreună şi să-şi împărtăşească 
gândurile. Deşi proveniţi din lumi diferite, pe ei îi delecta tot ce îi 
diferenţia. Au petrecut luni întregi învăţând să se cunoască, 
explorându-se şi analizându-şi nevoile, preferinţele şi modelele 
comportamentale diferite. Ani de zile au trăit împreună în dragoste şi 
armonie. 

Apoi au decis să zboare către Pământ. La început totul a fost 
minunat şi frumos. Dar efectele atmosferei pământene s-au făcut 
simţite şi, într-o zi, toată lumea s-a trezit cuprinsă de o amnezie de un 
tip special - o amnezie selectivă! 

Atât marţienii cât şi venusienele au uitat că proveneau de pe 
planete diferite şi era normal ca şi ei să se deosebească. într-o bună zi, 
tot ce aflaseră despre diferenţele dintre ei li s-a şters din memorie. Şi, 
din acea zi, bărbaţii şi femeile au intrat în conflict. 

SĂ NE AMINTIM DE DEOSEBIRILE DINTRE NOI 

Dacă nu sunt conştienţi de faptul că suntem concepuţi astfel 
încât să ne deosebim unii de alţii, între bărbaţi şi femei vor exista 
conflicte. De obicei ne supărăm şi ne simţim dezamăgiţi de celălalt sex 
fiindcă uităm acest adevăr important. Ne aşteptăm ca sexul opus să ne 
fie cât mai asemănător. Dorim să „vrea ceea ce vrem şi noi” şi să 
„simtă ceea ce simţim şi noi”. 

Presupunem în mod greşit, când partenerii noştri ne iubesc, că ei 
vor reacţiona şi se vor comporta într-un anume fel - felul în care 
reacţionăm şi ne comportăm şi noi când iubim pe cineva. Această 

atitudine ne determină să fim dezamăgiţi în permanenţă şi ne 
împiedică să acordăm suficient timp pentru a discuta cu afecţiune 
despre diferenţele dintre noi. 

Noi presupunem în mod eronat că 
dacă partenerii ne iubesc, 
ei vor reacţiona şi se vor comporta 
într-un anume fel - felul în care reacţionăm 
şi ne comportăm noi când iubim pe cineva. 

Bărbaţii greşesc aşteptându-se ca femeile să gândească, să co- 
munice şi să reacţioneze la fel ca ei; femeile greşesc aşteptând ca băr- 
baţii să simtă şi să reacţioneze aşa cum fac ele. Noi am uitat că 
bărbaţii şi femeile trebuie să fie diferiţi. De aceea, în relaţiile noastre 
apar frecvent fricţiuni şi conflicte inutile. 

Recunoscându-le cu claritate, respectând aceste diferenţe, se re- 
duc în mod substanţial confuziile în relaţiile cu sexul opus. Dacă îţi 
aminteşti că bărbaţii provin de pe Marte, iar femeile, de pe Venus, 
totul poate fi explicat. 

O TRECERE lN REVISTĂ A DIFERENŢELOR 

Pe parcursul acestei cărţi voi discuta foarte amănunţit deosebirile 
dintre sexe. Fiecare capitol vă va oferi cunoştinţe noi şi fundamentale 
pe care le vom explora: 

In capitolul 2 vom analiza modul în care valorile bărbaţilor se 
deosebesc în mod inerent de cele ale femeilor şi vom încerca să 
înţelegem cele două greşeli principale pe care le facem în relaţiile cu 
sexul opus: bărbaţii oferă fără rost soluţii şi neglijează sentimentele, în 
timp ce femeile oferă sfaturi şi indicaţii care nu le-au fost solicitate. 
Prin înţelegerea originilor noastre diferite, devine evident de ce 
bărbaţii şi femeile fac, fără să-şi dea seama , aceste greşeli. 
Amintindu-ne aceste diferenţe, ne putem corecta greşelile şi putem 
răspunde unul altuia mai eficient. 

în capitolul 3 vom descoperi modul diferit în care bărbaţii şi 
femeile fac faţă stressului. în timp ce marţienii tind să se retragă şi să 
se gândească în tăcere la ceea ce-i deranjează, venusienele simt o 
nevoie instinctivă de a vorbi despre problemele lor. Veţi afla noi 
strategii pentru a obţine ceea ce doriţi în aceste momente de tensiune. 

Vom studia cum să-i îndreptăţim pe cei de sex opus în capitolul 
4. Bărbaţii se justifică atunci când se simt necesari, pe când femeile se 
simt preţuite. Vom discuta cele trei etape de îmbunătăţire a relaţiilor 
şi vom vedea cum să depăşim cele mai mari dificultăţi ale noastre: 
bărbaţii trebuie să-şi înfrângă reţinerea de a oferi afecţiunea, în timp 
ce femeile trebuie să-şi depăşească reţinerea de a o primi. 

în capitolul 5 veţi afla despre neînţelegerile dintre bărbaţi şi 
femei, datorate faptului că vorbesc limbi diferite. Vă este pus la dis- 
poziţie un dicţionar frazeologic marţian-venusian pentru traducerea 
celor mai frecvente expresii. Veţi vedea cum bărbaţii şi femeile vorbesc 
sau tac din motive complet diferite. Femeile vor învăţa ce să facă 
atunci când un bărbat se opreşte din vorbit, iar bărbaţii vor învăţa cum 
să asculte mai bine, fără să se simtă frustraţi. 

în capitolul 6 veţi descoperi cum bărbaţii au nevoie de un alt fel 
de intimitate. Un bărbat se apropie, dar inevitabil trebuie să se retragă. 
Femeile vor învăţa cum să sprijine acest proces de retragere, astfel 
încât bărbatul să revină la ele ca un elastic. Ele vor afla, de asemenea, 
care sunt cele mai bune momente pentru a purta conversaţii intime cu 
un bărbat. 

Vom studia în capitolul 7 modul cum fazele afectivităţii femi- 
nine cresc si descresc ritmic, într-o mişcare ondulatorie. Bărbaţii vor 
învăţa cum să interpreteze corect aceste fluctuaţii uneori neaşteptate. 
Ei vor învăţa, de asemenea, să-şi dea seama când este mai multă ne- 
voie de ei şi arta de a acorda sprijin în acele momente fără a fi nevoie 
să facă sacrificii. 

în capitolul 8 veţi descoperi că bărbaţii oferă genuri de afecţiune 
de care au ei nevoie şi nu cel de care are nevoie sexul opus. Bărbaţii 
au nevoie în primul rând de o dragoste care să se bazeze pe încredere, 
acceptare şi admiraţie. Necesitatea principală a femeilor este o dra- 
goste care să implice grijă, înţelegere şi respect. Veţi descoperi şase 
din cele mai frecvente cazuri în care vă îndepărtaţi partenerul în mod 
inconştient. 

în capitolul 9 vom vedea cum să evităm discuţiile neplăcute. 
Bărbaţii vor afla că, acţionând ca şi cum ar avea întotdeauna dreptate, 
ei pot să anihileze sentimentele femeilor. Femeile vor afla că transmit 
în mod inconştient mesaje de dezaprobare în locul celor de nepo- 
trivire, declanşând astfel reacţii de apărare din partea bărbatului. Va fi 
studiată anatomia unei dispute şi vor fi oferite numeroase sugestii 
practice pentru stabilirea unei comunicări eficace. 

în capitolul 10 se va arăta modul diferit în care bărbaţii şi 
femeile apreciază faptele partenerului. Bărbaţii vor afla că pentru 
venusiene fiecare atenţie are aceeaşi însemnătate, indiferent de di- 
mensiune. în loc să se concentreze asupra unui dar însemnat, bărbaţi- 
lor li se aminteşte că micile expresii ale afecţiunii sunt la fel de impor- 
tante. Sunt enumerate 101 feluri de a marca puncte în relaţiile cu 
femeile. Femeile sunt învăţate, în schimb, să-şi orienteze energiile în 
direcţii care au însemnătate pentru bărbaţi, oferindu-le ceea ce-şi 
doresc aceştia. 

în capitolul 1 1 veţi învăţa moduri de a comunica unul cu altul în 
momentele dificile. Sunt discutate modurile diferite în care bărbaţii şi 

femeile îşi ascund sentimentele şi se arată importanţa împărtăşirii 
sentimentelor. Este recomandată Tehnica Scrisorii de Dragoste pentru 
exprimarea unor sentimente negative faţă de parteneri, ca un mod de a 
găsi mai multă dragoste şi înţelegere. 

Veţi înţelege din capitolul 12 de ce venusienelor le este mai greu 
să ceară sprijin şi de ce marţienii se opun de obicei solicitărilor. Veţi 
afla cum expresiile „n-ai putea” şi „poţi” îi irită pe bărbaţi şi ce 
formule să folosiţi în schimb. Veţi deprinde secrete de a stimula un 
bărbat să dea mai mult şi veţi descoperi avantajele de a fi concis, 
direct şi de a utiliza o exprimare corectă. 

In capitolul 13 veţi descoperi cele patru anotimpuri ale dragostei. 
Această perspectivă realistă a felului în care se schimbă şi evoluează vă 
va ajuta să depăşiţi obstacolele inevitabile care apar în orice relaţie. Veţi 
vedea cum trecutul dumneavoastră sau al partenerului vă poate afecta 
relaţia şi veţi descoperi moduri de a întreţine viu miracolul dragostei. 

In fiecare capitol al acestei cărţi veţi descoperi noi secrete pentru 
a realiza legături afectuoase şi de durată. Fiecare nouă descoperire va 
spori capacitatea dumneavoastră de a avea relaţii care să vă satisfacă. 

BUNELE INTENŢII NU SUNT SUFICIENTE 

A te îndrăgosti este întotdeauna un miracol. Pare ceva etern ca şi 
cum dragostea va dura pe vecie. Noi credem în mod naiv că suntem 
cumva scutiţi de problemele pe care le-au avut părinţii noştri, nefiind 
îngrijoraţi că dragostea se va stinge. Suntem siguri că aşa trebuie să 
fie şi că urmează să trăim întotdeauna fericiţi. 

Dar pe măsură ce magia se stinge şi viaţa zilnică îşi intră în 
drepturi, iese la iveală faptul că bărbaţii continuă să ceară femeilor să 
gândească şi să reacţioneze ca ei, iar femeile aşteaptă de la bărbaţi să 
se poarte ca ele. Fără o cunoaştere limpede a diferenţelor dintre noi, 
nu acordăm suficient timp pentru a ne înţelege şi a ne respecta unii pe 
alţii. Devenim pretenţioşi, iritaţi, acuzatori şi intoleranţi. 

Cu toate intenţiile bune, dragostea continuă să moară. 
Problemele curente reuşesc cumva să se infiltreze. Se acumulează 
resentimentele. Comunicarea se degradează. Neîncrederea sporeşte. 
Rezultă respingerea şi evitarea. Miracolul dragostei este pierdut. 

Ne întrebăm pe noi înşine: 

Cum se întâmplă asta? 

De ce se întâmplă asta? 

De ce ni se întâmplă nouă? 

Pentru a răspunde acestor întrebări, cei mai celebri gânditori au 
elaborat strălucite şi complexe sisteme filozofice şi psihologice. 
Totuşi, vechiul model revine. Dragostea moare. Se întâmplă aproape 
tuturor. 

în fiecare zi, milioane de indivizi îşi caută un partener pentru a 
împărţi acest sentiment special de iubire. în fiecare an, milioane de 
cupluri se unesc, cu dragoste, apoi se despart deoarece au pierdut 
dragostea. Dintre cei care sunt în stare să întreţină dragostea un timp 
destul de îndelungat pentru a ajunge la căsătorie, doar 50% nu se 
despart ulterior. Din cei 50%, care rămân împreună, probabil că 
jumătate nu sunt satisfăcuţi. Ei stau împreună din loialitate, obligaţie 
sau din teama de a începe din nou. 

Efectiv, foarte puţini oameni sunt capabili să-şi dezvolte iubirea. 
Totuşi se întâmplă. 

Când bărbaţii şi femeile sunt în stare 
să se respecte şi să-şi accepte deosebirile, 

atunci dragostea are şanse să înflorească. 

Prin înţelegerea diferenţelor ascunse dintre sexe putem reuşi mai 
uşor să oferim şi să primim dragostea. încuviinţând şi acceptând 
diferenţele dintre noi, pot fi descoperite soluţii constructive prin care 
să obţinem ceea ce dorim. Şi, cel mai important, putem învăţa cum 
să-i iubim şi să-i ajutăm pe cei la care ţinem. 

Dragostea este un miracol şi poate dura dacă ne amintim de 
deosebirile dintre noi. 

CAPITOLUL 2 


DOMNUL REZOLVĂ-TOT 
ŞI COMITETUL DE PERFECŢIONARE 

Femeile se plâng cel mai adesea că bărbaţii nu le ascultă. 
Bărbatul sau o ignoră cu totul când ea îi vorbeşte, sau ascultă câteva 
cuvinte, stabileşte care este problema, îşi pune mândru pălăria 
domnului Rezolvă-tot şi îi oferă soluţia care să o facă să se simtă mai 
bine. El este nedumerit când ea nu-i apreciază gestul afectuos. Nu 
contează de câte ori îi repetă ea că el nu o ascultă, că nu o înţelege şi 
continuă să facă acelaşi lucru. Ea doreşte înţelegere, iar el crede că 
are nevoie de soluţii. 

Bărbaţii se plâng cel mai adesea că femeile încearcă permanent 
să-i schimbe. Când o femeie iubeşte, ea se simte responsabilă să-l 
ajute pe bărbat să evolueze şi încearcă să îmbunătăţească felul în care 
acesta acţionează. Ea se constituie într-un Comitet de Perfecţionare 
iar el devine ţinta ei principală. Nu contează cât de mult se opune el 
ajutorului, ea persistă, aşteptând orice ocazie de a-1 ajuta sau de a-i 
spune ce să facă. Ea consideră că are grijă de el, în timp ce el se 
consideră îngrădit. Ceea ce el îşi doreşte este încuviinţarea ei. 

Aceste două probleme pot fi rezolvate înţelegând mai întâi de ce 
bărbaţii dau soluţii şi de ce femeile caută să-i îmbunătăţească. 

Hai să ne imaginăm că ne întoarcem înapoi în timp şi, observând 
viaţa pe Marte şi Venus, înainte ca locuitorii acestora să se fi 
descoperit unul pe altul, vom afla câte ceva despre bărbaţi şi femei. 

VIAŢA PE MARTE 

Marţienii preţuiesc puterea, competenţa, eficienţa şi realizările. 
Ei fac tot timpul ceva pentru a se afirma sau a-şi dezvolta forţa şi 
îndemânarea. Conştiinţa lor de sine se defineşte prin capacitatea de a 
obţine rezultate. Ei resimt împlinirile în primul rând prin succese şi 
realizări. 

Conştiinţa de sine a bărbatului se defineşte prin 
capacitatea sa de a obţine rezultate. 

Totul pe Marte este o reflectare a acestor valori. Chiar şi 
îmbrăcămintea este concepută pentru a reflecta talentul şi competenţa 
lor. Poliţiştii, soldaţii, oamenii de afaceri, savanţii, şoferii de taxi, 

tehnicienii şi şefii poartă cu toţii uniforme sau, cel puţin, pălării care 
oglindesc competenţa şi puterea lor. 

Ei nu citesc reviste ca „Psychology Today” 1 , „Seif ’ 2 sau „People” 3 . 
Sunt preocupaţi mai mult cu activităţi în aer liber, cum ar fi vână- 
toarea, pescuitul, maşinile de curse. Sunt interesaţi de ştiri, buletine 
meteo, sport, romane de dragoste şi cărţi cu sfaturi de tipul „Ajută-te 
singur”. Ii interesează mai mult „obiectele” şi „lucrurile” decât 
oamenii şi sentimentele. Chiar şi acum, pe Pământ, în timp ce femeile 
visează la dragoste, ei visează la maşini puternice, la calculatoare mai 
rapide, la mecanisme, inovaţii şi tehnologii mai performante. Bărbaţii 
sunt preocupaţi de „lucruri” care să-i ajute să-şi dovedească puterea 
prin care să-şi realizeze scopurile. 

Atingerea scopurilor este foarte importantă pentru un marţian, 
deoarece este un mod de a-şi demonstra competenţa şi a se simţi bine; 
el trebuie să-şi realizeze aceste ţeluri prin el însuşi. Nu se poate ca 
altcineva să o facă pentru el. 

Marţienii se mândresc să-şi rezolve lucrurile ei înşişi. Autonomia 
este un simbol al eficienţei, puterii şi competenţei. 

înţelegerea acestei caracteristici marţiene poate ajuta femeilor să 
înţeleagă de ce bărbaţii detestă atât de mult să fie corectaţi sau 
îndrumaţi. A oferi unui bărbat sfaturi pe care nu le-a cerut înseamnă 
să presupui că el nu ştie ce are de făcut sau că nu se poate descurca 
singur. Bărbaţii sunt foarte sensibili în această privinţă, deoarece 
chestiunea competenţei este atât de importantă pentru ei. 

A oferi unui bărbat sfaturi 

pe care nu le-a cerut înseamnă să presupui că el nu ştie 
ce are de făcut sau că nu se descurcă singur. 

Deoarece el îşi vede de unul singur de problemele sale, un mar- 
ţian rareori discută despre aceasta, dacă nu are nevoie de consultaţii 
de specialitate. El judecă astfel: „De ce să implic pe altcineva dacă 
pot să o fac de unul singur?” Şi îşi vede singur de probleme, nu are 
nevoie de ajutorul altcuiva pentru a găsi o soluţie. A cere ajutor atunci 
când te poţi descurca singur este considerat un semn de slăbiciune. 

Totuşi, atunci când are cu adevărat nevoie de ajutor, este un 
semn de înţelepciune să îl solicite. în acest caz, va găsi o persoană pe 
care o respectă, cu care va discuta despre problema lui. Aducerea în 
discuţie a unei probleme constituie o solicitare de a obţine sfaturi. 
Celălalt marţian se simte onorat cu această ocazie. îşi pune imediat 


1 Psihologia astăzi - l.engl. (n.trad.). 

2 Prin noi înşine - l.engl. (n.trad.). 

3 Lumea - l.engl. (n.trad.). 

pălăria domnului Rezolvă-tot, ascultă un timp şi apoi oferă nepreţui- 
tele sale sfaturi. 

Acest obicei marţian explică de ce bărbaţii oferă instinctiv soluţii 
atunci când femeile vorbesc despre problemele lor. Când o femeie îşi 
împărtăşeşte fără alte intenţii sentimentele sau analizează cu voce tare 
problemele acelei zile, bărbatul presupune, în mod eronat, că ea 
aşteaptă un sfat bun. El îşi pune pălăria domnului Rezolvă-tot şi 
începe să-i dea sfaturi; acesta este felul Iui de a-şi dovedi dragostea şi 
a încerca să o ajute. 

El vrea să o facă să se simtă mai bine, rezol vându-i problemele. 
Vrea să-i fie de folos. El crede că va fi preţuit şi va merita dragostea 
ei dacă talentele lui sunt folosite pentru a-i rezolva problemele. 

Insă după ce a dat o soluţie şi ea continuă să fie necăjită, îi este 
din ce în ce mai greu să o asculte, deoarece soluţia lui a fost respinsă 
iar el se simte tot mai inutil. 

El nu are habar că poate fi de folos doar ascultând cu interes şi 
înţelegere. El nu ştie că pe Venus, a vorbi despre problemele proprii 
nu constituie o invitaţie de a oferi soluţii. 

VIAŢA PE VENUS 

Venusienele au alte norme. Ele preţuiesc dragostea, comunicati- 
vitatea şi relaţiile umane. Ele petrec mult timp consolându-se, ajutân- 
du-se şi discutând între ele. Percepţia lor despre sine se defineşte prin 
sentimente şi calitatea relaţiilor lor. Ele se realizează prin a-şi împărtăşi 
sentimentele şi a avea legături cu ceilalţi. 

Percepţia despre sine a unei femei 
se defineşte prin sentimentele 

şi calitatea relaţiilor ei. 

Pe Venus totul reflectă aceste valori. în loc să construiască 
clădiri înalte şi autostrăzi, ele sunt preocupate mai mult să trăiască în 
armonie, într-o comunitate afectuoasă şi cooperantă. Legăturile sunt 
mai importante decât munca şi tehnologia. Lumea lor se află, în multe 
privinţe, la antipod de cea a marţienilor. 

Ele nu poartă uniforme ca marţienii (pentru a-şi afirma com- 
petenţa). Dimpotrivă, lor le place să-şi pună în fiecare zi alte haine, în 
funcţie de dispoziţia pe care o au. Exprimarea personalităţii şi, în 
special, a sentimentelor este foarte importantă. Ele îşi pot schimba de 
mai multe ori pe zi toaleta în funcţie de dispoziţie. 

Comunicarea este pentru ele de mare însemnătate. Este mult mai 
important să-şi împărtăşească sentimentele personale decât să-şi 
atingă scopurile şi să aibă succes. A vorbi şi a întreţine relaţii între ele 
este o sursă de satisfacţii formidabile. 

Pentru bărbat este greu de înţeles. Poate să înţeleagă oarecum ce 
simte o femeie prin comunicare şi gândindu-se la satisfacţia pe care o 
simte el când câştigă o cursă, când îşi atinge un ţel sau rezolvă o 
problemă. 

Femeile sunt orientate spre legături, nu spre atingerea unor 
scopuri; ele sunt mai preocupate să-şi exprime bunătatea, dragostea şi 
grija. Doi marţieni merg să ia masa pentru a discuta un proiect sau o 
afacere; ei au de rezolvat o problemă. în plus, marţienii consideră 
mersul la restaurant ca un mod eficient de a aborda problema hranei: 
iară cumpărături, gătit sau spălatul vaselor. Pentru venusiene, masa 
împreună este o ocazie de a întreţine o relaţie, atât pentru a oferi cât şi 
pentru a primi sprijin. Conversaţia de restaurant între femei poate fi 
foarte deschisă şi intimă, aproape ca un dialog între terapeut şi 
pacient. 

Pe Venus, toată lumea studiază psihologia şi are cel puţin o 
diplomă în consultanţă pentru probleme personale. Femeile sunt 
foarte preocupate de dezvoltarea personalităţii, spiritualitate şi tot ce 
poate întreţine viaţa, sănătatea şi evoluţia. Planeta Venus este îm- 
pânzită cu parcuri, grădini cu flori, complexe comerciale şi restau- 
rante. 

Venusienele au foarte multă intuiţie. Ele şi-au dezvoltat această 
capacitate de-a lungul secolelor, anticipând nevoile celorlalţi. Ele se 
mândresc că ţin seama de nevoile şi sentimentele celorlalţi. Un semn 
de mare afecţiune este să-ţi oferi ajutorul şi sprijinul, fără să-ţi fi fost 
cerut. 

Deoarece demonstrarea competenţei nu este atât de importantă 
pentru venusiene, ajutorul oferit nu este jignitor, iar nevoia de ajutor 
nu este un semn de slăbiciune. în schimb, un bărbat se poate simţi 
jignit când o femeie îi oferă sfaturi; el simte că ea nu are încredere în 
capacitatea lui de a se descurca singur. 

Femeia nu are idee despre această sensibilitate masculină, deoa- 
rece pentru ea orice ajutor oferit este cât se poate de bine venit. Asta o 
face să se simtă iubită şi admirată. Dar, oferindu-i ajutor unui bărbat, 
îl poţi face să simtă că este incompetent, slab şi chiar că nu este iubit. 

Pe Venus, a da sfaturi şi sugestii este un semn de grijă. Venu- 
sienele sunt convinse că, dacă ceva funcţionează, ar putea întotdeauna 
să funcţioneze şi mai bine. Natura lor le face să vrea să îmbu- 
nătăţească lucrurile. Atunci când le pasă de cineva, ele arată deschis 
ceea ce ar putea fi ameliorat şi sugerează cum să se facă aceasta. A 
oferi sfaturi şi critici constructive constituie pentru ele un gest de 
iubire. 

Marte este foarte diferit. Marţienii sunt orientaţi mai mult spre 
soluţii. Dacă ceva funcţionează, deviza lor este să nu se schimbe 
nimic. Instinctul lor le spune să lase lucrurile aşa dacă merg. „Nu 

repara decât dacă se strică”, este o expresie frecventă a lor. 

Când o femeie încearcă să-l perfecţioneze pe un bărbat, acesta 
simte că ea încearcă să-l repare. El percepe mesajul că ar fi defect. Ea 
nu realizează că încercările ei atente de a-1 ajuta îl pot umili. Ea crede 
în mod eronat că îl ajută doar să se dezvolte. 

RENUNŢAŢI SĂ DAŢI SFATURI 

Necunoscând această trăsătură a firii bărbaţilor este foarte uşor 
pentru o femeie să rănească şi să ofenseze, neintenţionat şi fără să-şi 
dea seama, pe cel pe care-1 iubeşte. 

De exemplu. Tom şi Mary se duceau la o petrecere. După vreo 
douăzeci de minute în care s-au învârtit în jurul aceloraşi clădiri, 
pentru Mary a fost clar că Tom se rătăcise. în cele din urmă ea i-a su- 
gerat să întrebe pe cineva. Tom a rămas foarte tăcut. Ei au ajuns până 
la urmă la destinaţie, dar tensiunea acelui moment a persistat întreaga 
seară. Mary nu avea habar de ce era el atât de supărat. 

Pe de o parte, ea îi spusese: „Te iubesc şi am grijă de tine, aşa că 
te ajut astfel”. 

Pe de altă parte, el era ofensat căci auzise altceva: „Nu am 
încredere în tine pentru a ajunge acolo. Eşti incompetent”. 

Necunoscând viaţa pe Marte, Mary nu putea înţelege cât de 
important era pentru Tom să-şi atingă scopul fără ajutor. 

A oferi sfaturi era cea mai gravă insultă pentru e l. Aşa cum am 
văzut, marţienii nu dau niciodată sfaturi dacă nu li se cer. Un mod de 
a cinsti un marţian este să presupui întotdeauna că-şi poate rezolva 
problemele singur, dacă nu cere ajutorul. 

Mary nu bănuia că, atunci când Tom s-a rătăcit şi a început să 
dea ocol aceleiaşi zone, era o ocazie deosebită pentru a-i dovedi afec- 
ţiune şi a-1 încuraja. în acel moment el era mai vulnerabil şi avea mai 
multă nevoie de dragoste. A-1 respecta neoferindu-i sfaturi ar fi fost 
pentru el ca şi cum ea ar fi primit un buchet frumos de flori sau un 
bilet de dragoste. 

După ce a aflat despre marţieni şi venusiene, Mary a învăţat cum 
să-l ajute pe Tom în momente dificile. Data următoare când au rătăcit 
drumul, în loc să-i ofere ajutor, ea s-a abţinut să-i dea sfaturi, a avut 
răbdare şi a apreciat în sinea ei ceea ce Tom încerca să facă pentru ea. 
Tom a apreciat răbdarea şi încrederea ei. 

în general, când o femeie oferă sfaturi care nu i-au fost solicitate 
sau încearcă să ajute un bărbat, ea nici nu are idee cât de critică şi lip- 
sită de dragoste poate să-i pară. Chiar dacă intenţia este bună, suges- 
tiile ei rănesc şi jignesc. Reacţiile lui pot fi violente, mai ales dacă se 
simte criticat ca un copil sau dacă a fost în copilărie martorul criticilor 
aduse tatălui de către mama sa. 

In general, când o femeie oferă sfaturi care nu 
i-au fost solicitate sau încearcă să ajute pe un bărbat, 
ea nu are idee cât de critică şi 

lipsită de dragoste poate să-i pară. 

Pentru mulţi bărbaţi este foarte important să dovedească faptul 
că pot să-şi atingă ţinta, chiar dacă este vorba de un lucru mărunt, ca a 
ajunge la un restaurant sau a găsi o adresă. Paradoxal, el poate fi mai 
sensibil la lucrurile mărunte decât la cele importante. Sentimentele lui 
pot fi descrise astfel: „Dacă ea nu poate avea încredere în mine când 
rac un lucru mărunt, cum ar fi să ajung la o adresă, cum poate avea 
încredere în mine în probleme mai importante?” Ca şi strămoşii lor, 
bărbaţii se mândresc cu priceperea lor, în special când este vorba de 
reparaţii mecanice, găsirea drumului sau rezolvarea unor probleme. 
Acestea sunt momentele când ei au nevoie cel mai mult de iubire şi 
nu de sfaturile sau criticile ei. 

ÎNVAŢĂ SĂ ASCULŢI 

în mod analog, dacă un bărbat nu înţelege că femeia este diferită, 
el poate face mai mult rău încercând să ajute. Bărbaţii trebuie să ţină 
seama că femeile îşi discută problemele pentru a realiza o apropiere, 
nu neapărat pentru a obţine soluţii. 

De multe ori femeile vor să-şi împărtăşească impresiile 
din ziua respectivă, iar soţul, crezând că o ajută, 
o întrerupe cu un torent de soluţii la problemele ei. 
El nu are habar de ce o nemulţumeşte. 

De exemplu, Mary se întoarce acasă după o zi obositoare. Ea 
vrea să-şi împărtăşească impresiile în legătură cu asta. 

Ea spune: 

— Nu am avut o clipă liberă. 

Tom răspunde: 

— Ar trebui să renunţi la serviciul ăsta. Nu este nevoie să 
munceşti atât de mult. Găseşte-ţi ceva care să-ţi placă. 

— Dar îmi place munca mea. Numai că mi-au cerut să-mi refac 
totul, fără să mi-o spună din timp. 

— Nu-i asculta. Fă şi tu ce poţi. 

—Asta şi fac! Nu-mi vine să cred că am uitat complet să o sun 
astăzi pe mătuşa mea. 

— Nu-ţi fă probleme, ea va înţelege. 

— Dar ştii în ce stare este? Are nevoie de mine. 

— Te agiţi prea mult, de asta eşti atât de nemulţumită. 

— Nu sunt mereu nemulţumită. Nu poţi deloc să mă asculţi? 

— Dar te ascult. 

— De ce-mi mai bat capul? 

După această discuţie, Mary a fost mai enervată decât când a 
ajuns acasă, dorindu-şi intimitate şi apropiere. Tom a fost şi el 
frustrat, neavând idee ce nu era în regulă. El voise să o ajute, dar 
tactica lui de rezolvare a problemelor nu funcţionase. 

Necunoscând viaţa de pe Venus, Tom nu a înţeles cât de impor- 
tant era să asculte fără să ofere soluţii. Soluţiile lui nu faceau decât să 
înrăutăţească lucrurile. Vedeţi, venusienele nu oferă niciodată soluţii 
când cineva vorbeşte. Un mod de a respecta o altă venusiană este să o 
asculţi cu răbdare şi empatie, căutând să înţelegi cu adevărat senti- 
mentele ei. Tom nu avea habar că, ascultând-o pur şi simplu cu aten- 
ţie pe Mary descriindu-şi sentimentele, i-ar fi adus o uşurare şi o sa- 
tisfacţie formidabilă. După ce Tom a auzit despre venusiene şi despre 
cât de mult le place lor să vorbească, a învăţat cu încetul să le asculte. 

Acum, când Mary vine acasă obosită, conversaţia lor este 
diferită. Ea sună cam aşa: 

Mary îi spune: 

— Am atâta treabă. Nu am avut o clipă liberă. 

Tom respiră adânc, se destinde în timp ce expiră şi spune: 

— Hm, s-ar zice că ai avut o zi grea. 

Mary continuă: 

— Ei îmi cer să schimb totul pe neaşteptate. Nu ştiu ce să fac. 

Tom face o pauză apoi zice: 

— Hmmm. 

Mary spune: 

— Am uitat s-o sun pe mătuşa. 

Tom răspunde, încruntându-se uşor: 

— O, nu se poate. 

— Ea are atâta nevoie de mine acum. Mă simt atât de prost. 

— Eşti aşa drăguţă. Vino aici să te îmbrăţişez. 

El o îmbrăţişează şi ea se destinde în braţele lui, oftând adânc, 
uşurată. Apoi spune: 

— îmi place să stăm de vorbă. Mă faci să mă simt aşa de bine. îţi 
mulţumesc că m-ai ascultat. Mă simt mult mai bine. 

Nu numai Mary, ci şi Tom se simte mult mai bine. A fost uimit 
să constate cât de fericită era soţia lui după ce a învăţat să o asculte. 
Avizat asupra diferenţelor dintre ei, Tom a deprins arta de a asculta 
fără a oferi soluţii, în timp ce Mary a învăţat să lase să treacă de la ea, 
fără a oferi sfaturi sau critici care nu i-au fost solicitate. 

Rezumând cele spuse, iată cele două greşeli pe care le comitem 
în mod frecvent, în cadrul relaţiilor noastre: 

1. Bărbatul încearcă să modifice sentimentele unei femei care 
este supărată, transformându-se în domnul Rezolvă-tot şi 

oferindu-i soluţii pentru problemele ei, soluţii care-i sub- 
minează sentimentele. 

2. Femeia încearcă să schimbe modul de a acţiona al băr- 
batului, transformându-se într-un Comitet de Perfecţio- 
nare, oferindu-i sfaturi şi critici nesolicitate. 

ÎN APĂRAREA DOMNULUI REZOLVĂ-TOT 
ŞI A COMITETULUI DE PERFECŢIONARE 

Subliniind aceste două greşeli majore nu vreau să spun că totul 
este greşit în ce-1 priveşte pe domnul Rezolvă-tot sau Comitetul de 
Perfecţionare. Acestea sunt atribute pozitive marţi ene şi venusiene. 
Greşelile provin doar din momentul ales şi din modul de abordare. 

Femeile îl apreciază foarte mult pe domnul Rezolvă-tot, dacă el 
nu se iveşte atunci când ea este indispusă. Bărbaţii trebuie să ţină 
minte că nu este momentul să ofere soluţii atunci când femeile par 
indispuse şi vorbesc despre problemele lor; de fapt ele au nevoie să 
fie ascultate şi atunci se simt mai bine. Nu de soluţii au ele nevoie. 

Bărbatul apreciază mult Comitetul de Perfecţionare atunci când 
are nevoie de el. Femeile trebuie să-şi aducă aminte că sfaturile şi 
criticile nesolicitate, mai ales când bărbatul a făcut o greşeală, îl fac 
să se simtă sub papuc şi neiubit. El are nevoie mai curând de 
acceptare din partea ei, decât de sfaturi, şi astfel să poată învăţa din 
propriile-i greşeli. Când bărbatul simte că femeia nu încearcă să-l 
perfecţioneze, probabilitatea ca el să aştepte reacţiile şi sfaturile ei 
este mult mai mare. 

Când partenerul ne opune rezistenţă, probabil o face deoarece 
am greşit alegerea momentului sau a modalităţii de abordare. 

înţelegând diferenţele amintite, devine simplu să ţinem seama de 
sensibilitatea partenerilor şi să le acordăm mai mult sprijin. în plus, 
v om recunoaşte că partenerul ne opune rezistenţă, probabil, pentru că 
im comis undeva o greşeală în alegerea momentului sau modalităţii 
de abordare. Să analizăm acestea mai în detaliu. 

CÂND FEMEIA SE OPUNE 
SOLUŢIILOR DATE DE BĂRBAT 

Când femeia se opune soluţiilor date de bărbat, acesta are impre- 
sia că este pusă sub semnul întrebării competenţa lui. în consecinţă, i 
se pare că nu inspiră încredere, nu este apreciat şi atunci încetează 
să-i mai pese. Dorinţa lui de a asculta scade în mod explicabil. 

Amintindu-şi că femeile provin din Venus, un bărbat poate, în 
asemenea momente, să înţeleagă de ce ea i se opune. El poate reflecta 

şi astfel descoperi că de fapt îi oferă soluţii într-un moment în care ea 
avea nevoie doar de înţelegere şi grijă. 

Iată aici câteva mici exemple concise ale modului cum un bărbat 
poate nesocoti, din greşeală, sentimente şi impresii sau poate oferi 
soluţii care nu sunt cerute. încercaţi să identificaţi motivele 
nemulţumirii ei: 

1. „N-ar trebui să te agiţi atâta.” 

2. „Dar n-am spus asta.” 

3. „N-are nici o importanţă.” 

4. „E în regulă, îmi pare rău. Acum s-o lăsăm baltă.” 

5. „De ce n-o faci?” 

6. „Dar tocmai asta spuneam.” 

7. „N-ar trebui să te superi, nu asta am vrut să spun.” 

8. „Atunci ce vrei să spui?” 

9. „Dar nu trebuie să o iei aşa.” 

10. „Cum poţi să spui asta? Săptămâna trecută am stat tot timpul 
cu tine. A fost grozav.” 

11. „In regulă, atunci hai s-o lăsăm baltă.” 

12. „Bine, voi face curat în curte. Acum eşti mulţumită?” 

13. „Am înţeles. Oricum era treaba ta.” 

14. „Ascultă, în privinţa asta nu mai e nimic de făcut.” 

15. „Dacă ai de gând să te plângi, n-o mai face.” 

16. „De ce-i laşi pe oameni să te trateze astfel? Dă-i încolo!” 

17. „Dacă nu eşti fericită, ar trebui să divorţăm.” 

18. „In regulă, de acum înainte poţi să o faci.” 

19. „De acum, mă voi ocupa eu de asta.” 

20. „Sigur că-mi pasă de tine. E ridicol.” 

21. „Te rog, treci la subiect.” 

22. „Tot ce avem de făcut este...” 

23. „Nu s-a întâmplat deloc aşa.” 

Fiecare dintre aceste afirmaţii tipic masculine infirmă sentimen- 
tele neplăcute sau încearcă să le explice sau oferă o soluţie concepută 
pe loc pentru a le transforma în sentimente pozitive. 

Primul pas pe care îl poate face un bărbat pentru a ieşi din acest 
tipic este pur şi simplu să înceteze a rosti asemenea comentarii (vom 
analiza mai amănunţit acest subiect în capitolul 5). A te exersa să 
asculţi, fără să faci comentarii de acest fel şi fără a oferi soluţii, 
constituie, desigur, un pas important. înţelegând clar că nu soluţiile 
sale sunt respinse, ci momentul în care au fost oferite, bărbatul poate 
trece mult mai bine peste rezistenţa opusă de femeie. Nu o va mai 
considera ca pe un atac personal. învăţând să asculte, el va constata 
treptat că ea îl apreciază mai mult, chiar dacă Ia început este supărată 
pe el. 

CÂND BĂRBATUL SE OPUNE 
COMITETULUI DE PERFECŢIONARE 


Când un bărbat se opune sugestiilor femeii, ea are impresia că lui 
nu-i pasă de ea şi simte că nevoile ei nu sunt luate în seamă. Ca 
rezultat firesc, ea se simte neglijată şi încetează să-i mai acorde 
încredere. 

în asemenea momente, femeia ar putea să înţeleagă în mod 
corect de ce el i se opune, aducându-şi aminte că bărbaţii vin de pe 
altă planetă. Ea ar putea reflecta şi ar descoperi că, probabil, îi dăduse 
nişte sfaturi care nu-i fuseseră solicitate sau îl criticase în loc să-i 
spună clar ceea ce doreşte. 

Sunt date mai jos câteva exemple de moduri în care o femeie îl 
noate contraria pe bărbat prin sfaturi sau critici aparent inofensive. 
Parcurgând această listă, ţineţi cont că aceste fleacuri se pot acumula, 
rezultând ziduri masive de rezistenţă şi resentimente. în unele 
afirmaţii, sfatul sau critica nu este explicită. încercaţi să descoperiţi 
ie ce se simte deranjat bărbatul: 

1. „Cum ţi-a putut trece prin cap să cumperi aşa ceva? Mai 
aveai încă una.” 

2. „Farfuriile acelea nu sunt şterse. O să rămână pete după ce se 
usucă.” 

3. „Ţi-a cam crescut părul, nu-i aşa?” 

4. „Este o parcare după colţ, ia-o pe acolo.” 

5. „Vrei să-ţi petreci timpul cu prietenii tăi, de mine nu-ţi pasă.” 

6. „N-ar trebui să lucrezi atâta. Ia-ţi o zi liberă.” 

7. „N-o lăsa acolo, se va pierde.” 

8. „Ar trebui să chemi un instalator, el ştie ce-i de făcut.” 

9. „De ce aşteptăm să se elibereze o masă, n-ai făcut rezer- 
vare?” 

10. „Ar trebui să-ţi petreci mai mult timp cu copiii. îţi simt 
liţ]>sa.” 

11. „în biroul tău este dezordine. Cum poţi să lucrezi acolo? 
Când ai de gând să faci curăţenie?” 

12. „Iar ai uitat să-l aduci acasă. Poate reuşeşti să-l pui undeva ca 
să-ţi sară în ochi.” 

13. „Conduci prea repede. Mergi mai încet, altfel iei o amendă.” 

14. „Data viitoare ar trebui să citim cronica filmelor.” 

15. „N-am ştiut unde eşti. Trebuia să mă suni.” 

1 6. „Cineva a băut din sticla de suc.” 

17. „Nu mânca cu mâinile. Dai exemplu prost.” 

18. „Cartofii ăştia prăjiţi au prea multă grăsime. Nu fac bine la 
inimă.” 

19. „Nu ţi-ai rezervat timp suficient.” 

20. „Trebuia să-mi fi spus mai din timp. Nu pot lăsa totul baltă 
ca să ieşim să mâncăm în oraş.” 

21. „Cămaşa ta nu merge cu pantalonii ăştia.” 

22. „Bill a sunat de trei ori. Când ai de gând să-i telefonezi?” 

23. „E aşa dezordine în cutia ta cu scule. Nu pot să găsesc nimic 
Ar trebui să faci ordine.” 

Când o femeie nu ştie cum să ceară sprijin unui bărbat (Capi- 
tolul 12) sau să-şi exprime în mod constructiv o părere diferită (Capi- 
tolul 9) va crede că nu poate obţine ceea ce doreşte fără să dea sfaturi 
necesare sau să exprime critici (vom aprofunda acest subiect mai 
târziu). In orice caz, este important să vă antrenaţi să vă exprimaţi 
tolerant şi nu să daţi sfaturi sau să aduceţi critici. 

înţelegând clar că el nu respinge problemele ei, ci numai felul 
cum ea îl abordează, femeia poate recepta împotrivirea lui ca pe ceva 
impersonal şi poate încerca metode mai cooperante de a-şi comunica 
problemele. Cu timpul, va înţelege că un bărbat este dispus să se 
schimbe în bine atunci când are senzaţia că el este abordat ca o soluţie 
la o problemă şi nu ca o problemă în sine. 

Un bărbat este dispus să se schimbe în bine 

atunci când are impresia că este considerat ca o soluţie 
a unei probleme şi nu ca o problemă în sine. 

Dacă sunteţi femeie, vă sugerez ca în cursul săptămânii urmă- 
toare să vă abţineţi de a da orice sfaturi nesolicitate sau să aduceţi 
critici. Bărbaţii cu care veniţi în contact nu numai că vor aprecia 
aceasta, dar vor deveni mai atenţi şi mai grijulii fată de dumnea- 
voastră. 

Dacă sunteţi bărbat, vă sugerez să exersaţi arta de a asculta de 
fiecare dată când vorbeşte o femeie, cu singura intenţie de a-i înţelege 
problemele. învăţaţi să vă muşcaţi limba de câte ori vă vine să daţi o 
soluţie sau să-i schimbaţi starea de spirit. Veţi fi surprins să constataţi 
ce mult vă apreciază. 

CAPITOLUL 3 


BĂRBAŢII SE RETRAG ÎN VIZUINA LOR, 

IAR FEMEILE VORBESC 

Una din cele mai mari diferenţe referitoare la sexe este felul în 
care fiecare reacţionează la stres. Bărbaţii devin din ce în ce mai con- 
centraţi şi închişi,^ în timp ce femeile sunt tot mai copleşite şi im- 
plicate sufleteşte. în asemenea momente, nevoile bărbaţilor diferă de 
cele ale femeilor. El se simte mai bine rezolvând problemele, în timp 
ce ea se simte uşurată vorbind despre probleme. Neînţelegând aceste 
diferenţe se ajunge la tensiuni inutile în relaţiile noastre. Să privim la 
un exemplu obişnuit. 

Când Tom ajunge acasă, doreşte să se relaxeze şi să se 
destindă, citind în linişte ziarele. Este stresat de problemele 
nerezolvate din timpul zilei şi este bucuros să le uite. 

Soţia lui, Mary, doreşte, de asemenea, să se relaxeze 
vorbind despre problemele din timpul zilei. 

Tensiunea se acumulează lent şi se transformă treptat în 
resentiment. 

Tom crede în sinea lui că Mary vorbeşte prea mult, în 
timp ce ea se simte ignorată. Dacă nu realizează deosebirile, se 
vor îndepărta mai mult unul de altul. 

Probabil că veţi recunoaşte această situaţie, deoarece este una 
din cele în care bărbaţii ajung la divergenţe cu femeile. Probabil că nu 
este doar problema lui Tom şi Mary, ci intervine aproape în fiecare 
cuplu. 

Rezolvarea acestei probleme de către Tom şi Mary nu depinde 
de cât se iubesc ei unul pe altul, ci de cât de bine înţeleg ei sexul 
opus. 

Dacă el nu ştie că femeile au nevoie să vorbească despre pro- 
blemele lor pentru a se simţi mai bine. Tom va continua să creadă 
că Mary vorbeşte prea mult şi va evita să o asculte. Neştiind că 
Tom citeşte ziarele ca să se relaxeze, Mary se va simţi ignorată şi 
neglijată. Va încerca să-l antreneze în discuţie atunci când el nu 
doreşte aceasta. 

Cele două reacţii pot fi înţelese dacă vom cunoaşte în 
profunzime cum se manifestă bărbaţii şi femeile la stres. Să urmărim 
din nou viaţa de pe Marte şi Venus şi să observăm câteva particula- 
rităţi ale celor două sexe. 

ÎNFRUNTAREA STRESULUI 
PE MARTE ŞI PE VENUS 


Când un bărbat este indispus, el nu vorbeşte niciodată despre 
ceea ce-1 supără. Nu-1 va împovăra niciodată pe alt marţian cu 
problemele lui decât dacă ajutorul acestuia îi este necesar pentru o 
rezolvare. El va deveni foarte tăcut şi se va retrage în peştera perso- 
nală pentru a se gândi la problemele lui, frământându-se să găsească o 
soluţie. După ce a găsit-o, se simte mult mai bine şi iese afară. 

Dacă nu poate găsi o soluţie, face ceva pentru a uita de necazuri, 
de exemplu citeşte ziarele sau joacă ceva. Eliberându-se de proble- 
mele curente, se poate relaxa după câtva timp. Dacă este supus unui 
stres cu adevărat puternic, va trebui să se implice în ceva care să-l 
stimuleze mai mult, de exemplu o cursă, o competiţie sau o ascen- 
siune pe munte. 

Pentru a se simţi mai bine, bărbaţii se retrag în vizuina lor 
ca să-şi rezolve singuri problemele care îi preocupă. 

Când o femeie este supărată sau supusă stresului, va căuta, pentru a 
se descurca, o persoană în care are încredere şi va discuta pe îndelete 
problemele ei curente. Când vorbesc despre cât sunt de copleşite de griji, 
ele se simt dintr-o dată mai bine. Acesta este felul lor de a fi. 

Pentru a se simţi mai bine, femeile se adună împreună 
şi vorbesc deschis despre problemele lor. 

Pe Venus este considerat un semn de dragoste şi nu o povară 
să-ţi împărtăşeşti altcuiva problemele. Venusienelor nu le este ruşine 
să aibă probleme. Ego-ul lor nu le impune să pară competente ci să 
aibă relaţii afectuoase. Ele îşi mărturisesc uşor sentimentele când sunt 
copleşite, dezorientate, disperate sau epuizate. 

O venusiană se simte bine când are prietene afectuoase cărora să 
le destăinuie sentimentele şi problemele ei. 

Un marţian se simte bine când îşi poate rezolva singur pro- 
blemele retrăgându-se în bârlogul lui. Aceste secrete sunt valabile şi 
astăzi. 


SIMŢINDU-SE BINE ÎN VIZUINA LUI 

Când un bărbat este supus stresului, el se va retrage în vizuina 
gândurilor sale şi se va concentra asupra rezolvării unei probleme 
anume. De obicei, o alege pe cea mai urgentă sau pe cea mai dificilă. 
Se concentrează atât de mult asupra acesteia încât, pentru un timp, nu 
va mai fi prezent pentru nimic altceva. Celelalte probleme şi obligaţii 
rămân pe planul doi. 

în asemenea momente el devine din ce în ce mai distant, uituc, 
inert şi preocupat. De exemplu, când discută ceva acasă, pare că doar 
5% din gândurile sale sunt disponibile, în timp ce restul de 95% sunt 
îndreptate tot la ceea ce-1 munceşte. Nu prea este atent deoarece îl 
preocupă problema lui şi caută să găsească o soluţie. Cu cât este mai 
stresat, cu atât va fi mai absorbit de acea problemă. în asemenea 
momente, el este incapabil să acorde unei femei atenţia şi sentimen- 
tele pe care aceasta le merită şi de care beneficiază, de obicei. Mintea 
lui este în altă parte şi nu se poate elibera. însă dacă va găsi o soluţie, 
se va simţi mult mai bine şi va ieşi din ascunziş; va fi din nou 
disponibil pentru cei din jurul său. Dacă însă nu poate găsi o 
rezolvare, va rămâne izolat în vizuina Iui. Pentru a se elibera, va 
rezolva probleme mărunte cum ar fi cititul ziarelor, se va uita la 
televizor, va conduce maşina, va face exerciţii fizice, va privi un meci 
de fotbal şi aşa mai departe. Numai o activitate care să-l stimuleze şi 
care să îi solicite la început 5% din atenţie îl poate ajuta să-şi uite 
problemele şi să se elibereze. A doua zi va putea să-şi dirijeze atenţia 
spre aceste problme cu mai mult succes. 

Să privim mai atent câteva exemple. Jim obişnuieşte în mod 
curent să citească ziarul pentru a-şi uita grijile. Când face asta, el nu 
se mai confruntă cu problemele sale zilnice. Cu cele cinci procente 
ale minţii sale, care nu sunt îndreptate spre problemele de muncă, el 
începe să-şi formeze opinii şi să găsească soluţii pentru problemele 
omenirii. Treptat, se implică tot mai mult în problemele prezentate în 
ziar şi le uită pe ale sale. în acest fel realizează trecerea de la 
concentrarea asupra problemelor proprii, de muncă, spre numeroasele 
probleme ale omenirii (de care nu este direct responsabil). Acest 
proces îi eliberează gândurile de la problemele stringente de serviciu, 
astfel că se poate gândi din nou la soţie şi Ia cei apropiaţi. 

Tom urmăreşte un meci de fotbal pentru a scăpa de stres şi a se 
destinde. Rezolvând problemele echipei favorite el îşi eliberează 
mintea încercând să-şi rezolve problemele. Privind la emisiunile 
sportive, el se poate simţi ca şi cum ar fi rezolvat problemele fiecărei 
partide. Când echipa lui marchează sau câştigă, el are sentimentul 
succesului. Dacă pierde, suferă ca şi cum ar fi pierdut el însuşi. în 
ambele cazuri însă, gândurile i se detaşează de problema lui reală. 

Pentru Tom şi pentru mulţi alţi bărbaţi, tensiunea inevitabilă care 
apare când urmăresc un eveniment sportiv, ştiri sau filme, le asigură o 
eliberare de sub tensiunea la care sunt supuşi în plan personal. 

Cum reacţionează femeile Ia retragerea bărbatului în vizuină 

Când un bărbat se înfundă în vizuină, el nu poate să-i acorde 
partenerei atenţia plină de grijă pe care aceasta o merită. Pentru ea 

este greu să-l accepte astfel în asemenea momente, fiindcă nu ştie cât 
de stresat poate fi. Dacă el ar veni acasă şi ar vorbi despre grijile lui, 
ea ar putea să-l compătimească. însă el nu discută despre asta şi ea 
simte că o ignoră. Ea îşi dă seama că el este indispus dar, fiindcă nu-i 
vorbeşte, presupune, în mod greşit, că nu-i pasă de ea. 

în general, femeile nu înţeleg cum se descurcă marţienii cu 
stresul. Se aşteaptă ca bărbaţii să-şi etaleze şi să-şi discute toate 
grijile, aşa cum fac ele. Când bărbatul se înfundă în vizuină, femeia 
este contrariată că el nu este mai deschis. Se simte rănită când el dă 
drumul la televizor sau iese să joace ceva ignorând-o. 

Este la fel de nerealist să te aştepţi de la un bărbat care s-a izolat 
să devină brusc deschis, comunicativ şi afectuos ca şi să te aştepţi de 
la o femeie, care s-a enervat, să se calmeze imediat şi să devină 
înţeleaptă. 

Este o greşeală să ceri unui bărbat să fie mereu prezent cu 
sentimente de dragoste, după cum este greşit să te aştepţi ca 
sentimentele unei femei să fie întotdeauna raţionale şi logice. 

Când marţienii se retrag în bârlogul lor, ei tind să uite că şi 
prietenii lor pot avea probleme. Apare un instinct care le spune că 
înainte de a te îngriji de altcineva, trebuie să ai grijă în primul rând de 
tine. Când o femeie vede că un bărbat reacţionează astfel, ea i se 
opune, în general, şi se supără. 

Ea îi cere sprijinul pe un ton insistent, ca şi cum trebuie să se 
lupte pentru drepturile ei cu acest bărbat indiferent. Dar amintindu-şi 
că bărbaţii vin de pe Marte, femeia poate interpreta corect reacţia lui 
de stres ca un mecanism de adaptare, şi nu ca o expresie a sentimen- 
telor lui faţă de ea. Ea va începe să coopereze cu el pentru a obţine 
ceea ce doreşte, în loc să i se opună. 

Pe de altă parte, bărbaţii nu prea îşi dau seama cât se distanţează 
când intră în vizuină. înţelegând cât de mult le afectează pe femei 
această izolare a sa, bărbatul poate să le compătimească atunci când 
ele se simt neglijate. Amintindu-şi că femeile vin de pe Venus, îi va 
veni mai uşor să fie înţelegător faţă de reacţiile şi sentimentele lor. 
Dacă nu înţelege validitatea reacţiilor femeii, un bărbat trece de 
obicei în defensivă şi cei doi se ceartă. 

Iată cinci din cele mai frecvente neînţelegeri: 

1. Când ea spune „Nu asculţi ce spun”, el răspunde „Cum să nu 
ascult, pot repeta tot ce-ai spus”. Când bărbatul stă în vizuină 
el poate înregistra tot ce i se spune, cu cele 5% atenţie din 
mintea sa. Bărbatul consideră că dacă ascultă cu 5%, atunci 
chiar ascultă. însă ceea ce îi cere ea este întreaga lui atenţie. 

2. Când ea spune „Am impresia că nu eşti aici”, el răspunde 
„Cum adică nu sunt aici? Sigur că sunt. Nu mă vezi?” El con- 
sideră că dacă este prezent fizic, ea n-ar trebui să afirme că el 

nu este acolo. Totuşi, deşi el este acolo, ea nu simte prezenţa 
lui totală şi la asta se referă, de fapt. 

3. Când ea spune „Nu-ţi pasă de mine” el răspunde „Ba îmi pasă. 
De ce crezi că încerc să rezolv problema asta?” El consideră 
că, dacă se preocupă de rezolvarea unei probleme de care va 
beneficia cumva şi ea, ea ar trebui să ştie că lui îi pasă. Insă ea 
trebuie să simtă atenţia şi grija lui nemijlocită şi asta este ceea 
ce-i cere ea de fapt. 

4. Când ea spune „Am impresia că nu-mi dai importanţă”, el 
răspunde „E absurd. Sigur că-ţi dau”. El gândeşte că părerea 
ei este nejustificată din moment ce el rezolvă problema în 
folosul ei. Nu-şi dă seama, atunci când se concentrează asupra 
unei probleme şi ignoră ceea ce o preocupă pe ea, că aproape 
orice femeie ar reacţiona la fel şi s-ar simţi neglijată. 

5. Când ea spune „Nu ai pic de suflet. Nu-ţi foloseşti decât 
capul”, el va spune „Şi ce-i rău în asta? Cum ai vrea să rezolv 
altfel problema asta?” Va considera că ea este prea dificilă şi 
prea pretenţioasă, fiindcă el se preocupă de ceva esenţial 
pentru a-şi rezolva problemele. El simte că nu-i apreciat. In 
plus, nu recunoaşte valabilitatea sentimentelor ei. Bărbaţii 
nu-şi dau seama de obicei cât de bruşte şi totale pot fi trecerile 
lor de la căldură şi apropiere la izolare şi detaşare. In bârlogul 
lui, un bărbat este preocupat de rezolvarea problemei şi nu 
mai realizează cum receptează ceilalţi atitudinea sa de 
indiferenţă. 

Pentru a coopera mai bine, atât bărbaţii cât şi femeile trebuie să 
se înţeleagă mai bine unul pe altul. Când bărbatul începe să-şi ignore 
soţia, ea priveşte asta ca pe un afront. 

Este foarte util ca ea să ştie că este modul lui de a se adapta la 
stres, dar asta nu o ajută întotdeauna să sufere mai puţin. în asemenea 
momente, ea poate simţi nevoia să vorbească despre sentimentele lui. 
în acest caz, este important ca bărbatul să ţină seama de sensibilitatea 
ei. El trebuie să înţeleagă că ea are dreptul să vorbească despre faptul 
că se simte ignorată sau că nu este ajutată, tot aşa cum el are dreptul 
de a se retrage în bârlogul său păstrând tăcerea. Dacă ea nu se simte 
înţeleasă, îi este greu să-şi uşureze sufletul. 

CUM TE ELIBEREZI VORBIND 

Când o femeie este încordată, ea simte instinctiv nevoia de a 
vorbi despre sentimentele ei şi despre toate problemele posibile în 
legătură cu acestea. Când începe discuţia, ea nu acordă prioritate 
vreuneia dintre probleme. Dacă este supărată, o supără toate - şi mici 
şi mari. Nu este preocupată neapărat cu găsirea unor soluţii, ci caută 


mai degrabă să se descarce explicându-se şi aşteptând să fie înţeleasă. I 
Vorbind la întâmplare despre problemele ei, ea se mai linişteşte. 

O femeie stresată nu este preocupată neapărat 
de găsirea unei soluţii la problemele ei, 
ci caută mai degrabă să se descarce 
__explicându-se şi aşteptând să fie înţeleasă. 

Aşa cum bărbatul aflat sub stres tinde să se concentreze asupra 
une i P rob,em e şi să le uite pe celelalte, o femeie tinde să se disperseze 
şi să ajungă să fie copleşită de toate. Vorbind despre toate problemele 
posibile, fără să se concentreze asupra rezolvării vreuneia, ea totuşi se 
va simţi mai bine. Analizându-şi sentimentele în cursul acestui proces, 
îi devine mai clar ce o nelinişteşte şi atunci nu mai este atât de copleşită. 

Pentru a se simţi mai bine, femeile vorbesc despre probleme 
trecute, probleme viitoare, probleme ipotetice şi chiar despre 
probleme fără soluţie. Cu cât vorbesc şi se analizează mai mult, cu \ 
atât se vor simţi mai bine. Aşa procedează femeile. A pretinde altceva 
înseamnă să interzici unei femei normalitatea sentimentelor. Când o 
femeie este copleşită de griji, ea se descarcă vorbind pe îndelete 
despre ele. Treptat, dacă simte că este ascultată, încordarea îi dispare. 
După ce a vorbit despre un subiect, se va opri puţin şi va trece la 
următorul. In acest fel, ea va continua să discute despre probleme, 
griji, dezamăgiri şi frustrări. Nu este necesar ca aceste subiecte să se I 
succeadă în ordine şi adesea nu prea au legătură între ele. Dacă ea 
simte că nu este înţeleasă, va începe să fie conştientă şi stresată de 
mai multe probleme. 

Aşa cum bărbatul retras în bârlogul său are nevoie de mici L 
distracţii care să-i abată gândurile de la problemele lui, tot aşa o | 
femeie, care simte că nu este ascultată, are nevoie să discute despre 
probleme mai puţin importante pentru a se descărca. Astfel pentru a - 
uita propriile ei dureri, ea se poate implica sufleteşte în problemele 
altora. In plus, ea ar putea găsi uşurare discutând problemele 
prietenelor, rudelor şi colegilor ei. Indiferent dacă vorbeşte despre 
grijile ei sau de ale altora, aceasta este o reacţie venusiană naturală şi [ 
sănătoasă faţă de stres. 

Pentru a uita propriile ei dureri, 

femeia se poate implica sufleteşte în problemele altora. 

Cum reacţionează bărbaţii 
când femeile simt nevoia să vorbească 

De obicei bărbaţii se împotrivesc când femeile vorbesc despre j 
problemele lor. Bărbatul presupune că femeia îi vorbeşte despre 

necazurile ei deoarece ea îl consideră responsabil de ele. Cu cât sunt 
mai multe probleme, cu atât bărbatul se simte mai acuzat. El nu 
înţelege că ea vorbeşte ca să se simtă mai bine. Bărbatul nu ştie că ea 
l-ar aprecia dacă ar asculta-o pur şi simplu. 

Marţienii au doar două motive să discute despre problemele lor: 
când acuză pe cineva sau când cer sfaturi. Dacă o femeie este 
supărată, el presupune că este o acuză la adresa lui. Dacă femeia nu 
pare chiar atât de supărată, el presupune că ea caută să obţină un sfat. 
Dacă presupune asta, îşi pune pălăria domnului Rezolvă-tot şi 
încearcă să-i rezolve problema. Dacă însă presupune că este acuzat, 
îşi scoate sabia pentru a se apăra de atac. în ambele cazuri, i se pare 
greu să asculte ceva mai mult timp. Dacă îi oferă soluţii pentru 
problemele ei, ea va continua să vorbească despre alte probleme. 
După ce-i dă două-trei soluţii, el se aşteaptă ca ea să se simtă mai 
bine. Asta, deoarece marţienii se simt bine dacă au cerut şi au obţinut 
soluţii. Dacă ea nu se simte bine, el are impresia că soluţiile lui au 
fost respinse şi simte că nu este apreciat. 

Pe de altă parte, dacă se simte atacat, el va începe să se apere. El 
crede că dacă se va explica, ea va înceta să-l blameze. Totuşi, cu cât 
se apără, cu atât ea devine mai nemulţumită. El va înţelege că nu de 
explicaţii are ea nevoie. Ea are nevoie ca el să-i înţeleagă 
sentimentele şi să o lase să vorbească şi despre alte probleme. Dacă el 
este înţelept şi o ascultă, atunci nu trece mult după ce l-a criticat şi 
femeia va schimba subiectul şi va vorbi despre alte necazuri. 

Bărbaţii se simt frustraţi atunci când o femeie vorbeşte despre 
probleme în care el nu poate să intervină. De exemplu, când o femeie 
este încordată, ea se poate plânge: 

• „Nu sunt plătită destul la serviciu”. 

• „Mătuşa Louise este din ce în ce mai bolnavă”. 

• „Casa noastră este prea mică”. 

• „Este aşa uscat. Când o avea de gând să plouă?”. 

• „Aproape că nu mai avem credit la bancă”. 

Ea poate face orice din aceste comentarii ca un mod de a-şi 
exprima grijile, dezamăgirile şi frustrările. Probabil că ştie că nu se 
poate face nimic pentru a rezolva aceste probleme, dar are totuşi 
nevoie să discute despre ele pentru a se descărca. Se va simţi ajutată 
dacă ascultătorul participă la frustrarea şi dezamăgirea ei. Dar dacă el 
nu înţelege că ea are nevoie doar să se descarce vorbind, ca apoi să se 
simtă mai bine, devine un partener frustrat. 

De asemenea, bărbaţii îşi pierd răbdarea dacă femeile desfac 
firul în patru expunându-şi problemele lor. El presupune în mod 
eronat că trebuie să găsească neapărat o soluţie tuturor acestor 
probleme ale ei. Se luptă să prindă sensul şi devine nerăbdător. Nu-şi 
dă seama că ea nu aşteaptă de la el soluţii, ci atenţie şi înţelegere. 

în plus, ascultarea este dificilă pentru bărbat, deoarece el 
presupune în mod greşit că ar exista o ordine logică, acolo unde ea 
sare la întâmplare de la un subiect la altul. După ce ea i-a împărtăşit 
vreo trei-patru probleme, el devine extrem de nervos şi confuz, 
încercând să găsească o concluzie logică între acestea. 

Alt motiv pentru care un bărbat poate să se opună să asculte este 
că aşteaptă o finalizare. El nu poate să formuleze o soluţie până ce nu 
cunoaşte finalul. Cu cât ea dă mai multe detalii, cu atât mai frustrat se 
simte el,* în timp ce o ascultă. Frustrarea lui ar putea însă fi atenuată 
dacă el şi-ar aminti că ei îi face foarte bine să discute aceste detalii. 
Dacă şi-ar aminti asta, s-ar putea relaxa. 

Aşa cum un bărbat este satisfăcut 
rezolvând detaliile încurcate ale unei probleme, tot aşa femeia 
este satisfăcută vorbind despre detaliile problemei ei. 

Unul dintre lucrurile pe care o femeie le poate face pentru a-1 
ajuta pe bărbat, este să-l lase să afle de la început sfârşitul povestirii şi 
apoi să intre în detalii. Să evite suspansul. De obicei, femeilor le place 
să întreţină suspansul: deoarece aduce mai multă tensiune în poves- 
tire. O femeie ar gusta stilul ăsta, dar pe bărbat îl scoate din sărite. 
Intensitatea cu care un bărbat se împotriveşte să o asculte pe femeie 
vorbind despre problemele ei, corespunde gradului de neînţelegere 
faţă de ea. Pe măsură ce bărbatul învaţă cum să-i dea satisfacţie şi să 
o înţeleagă, el va descoperi că nu este chiar atât de greu să o asculte 
vorbind. In plus, dacă femeia i-ar putea aminti că ea doreşte doar să-i 
mărturisească frământările ei şi că el nu este obligat să rezolve pe 
vreuna din ele, l-ar ajuta astfel să se calmeze şi să asculte. 

CUM AU AJUNS MARTIENII ŞI VENUSIENELE 
SĂ FACĂ PACE 

Marţienii şi venusienele trăiau în pace fiindcă reuşeau să ţină 
seama de diferenţele dintre ei. Marţienii au învăţat să accepte că 
venusienele au mare nevoie să vorbească pentru a se simţi mai bine. 
Au aflat că ascultându-le pot fi de folos, chiar dacă nu au multe de 
spus. Venusienele s-au învăţat să accepte că marţienii au nevoie să se 
retragă pentru a face faţă stresului. Izolarea lor nu a mai constituit un 
mister sau un motiv de alarmă pentru ele. 

Ce au învăţat marţienii 

Marţienii au aflat că şi atunci când se simţeau atacaţi, acuzaţi sau 
criticaţi de către venusiene, era vorba doar de ceva trecător; curând 
ele începeau să se simtă dintr-o dată mai bine, devenind foarte 

tolerante şi apreciindu-i. învăţând să asculte, marţienii au descoperit 
câtă nevoie au venusienele să-şi comunice frământările. 

Fiecare marţian şi-a găsit împăcarea, când a înţeles, în fine, că 
nevoia unei venusiene de a discuta despre o problemă nu se datora 
vreunei deficienţe a lui. Mai mult, a constatat că atunci când o femeie 
simte că este ascultată, nu mai insistă asupra problemelor ei şi devine 
foarte constructivă. Conştient de aceasta, el este capabil să asculte 
tară a se simţi obligat să-i rezolve problemele. 

Mulţi bărbaţi şi femei sunt chiar foarte critici faţă de nevoia de a 
vorbi despre problemele tale, deoarece nu au experimentat niciodată 
cât de binefăcător poate fi. Ei n-au observat cum o femeie care simte 
că este ascultată se poate schimba brusc, simţindu-se mai bine şi 
ajungând la o atitudine pozitivă. De obicei, ei au văzut cum o femeie 
probabil mama lor) care simte că nu este ascultată, continuă să 
•. orbească despre necazurile ei. Li se întâmplă mai ales femeilor care 
nu simt că sunt iubite sau băgate în seamă de-a lungul unei perioade 
mai mari. Problema reală este însă că ele nu se simt iubite şi nu faptul 
că vorbesc despre necazurile lor. 

După ce marţienii au învăţat să asculte, ei au făcut o descoperire 
uluitoare. Au început să-şi dea seama că, dacă ascultă o venusiană 
expunându-şi necazurile, aceasta poate să-i ajute să iasă din izolare în 
acelaşi fel în care-i ajută privitul la televizor sau cititul ziarelor. 

De asemenea, când bărbaţii au învăţat să asculte fără să se mai 
simtă blamaţi sau vinovaţi, ascultatul a devenit mult mai uşor. 

Când un bărbat începe să ştie să asculte, observă că a găsit un 
mijloc excelent de a-şi uita grijile zilnice şi, în acelaşi timp, de a 
aduce multă satisfacţie partenerei. Dar, în zilele când este cu adevărat 
stresat, s-ar putea să aibă nevoie să se retragă în bârlog şi să revină de 
acolo treptat, cu ajutorul unei distracţii, de exemplu ziarele sau un 
sport. 


Ce au învăţat venusienele 

Şi venusienele $i-au aflat liniştea când au înţeles în cele din urmă 
că un marţian care se retrage în bârlog nu le iubeşte mai puţin. Ele 
s-au învăţat să fie mai tolerante în asemenea momente când el este 
supus unui stres puternic. 

Venusienele n-au mai fost jignite de neatenţia marţienilor. Dacă 
un marţian devenea neatent în timp ce o venusiană vorbea, ea se 
oprea în mod politicos şi aştepta ca el să observe. Apoi începea din 
nou să vorbească. Ea a înţeles că uneori lui îi vine greu să-i acorde 
întreaga atenţie. 

Venusienele au descoperit că, dacă le solicită atenţia într-o 
manieră calmă şi înţelegătoare, marţienii sunt bucuroşi să le-o acorde. 

Iar când marţienii sunt complet absenţi şi se izolează, ele nu 
consideră aceasta ca pe o ofensă. Au aflat că nu atunci este momentul 
de a-1 lua ca partener de conversaţii intime, ci mai bine să le 
vorbească prietenelor despre ce le frământă sau să se distreze 
mergând Ia cumpărături. Venusienele au descoperit că marţienii ies 
mai repede din vizuina lor, când se simt iubiţi şi acceptaţi aşa cum 
sunt. 

CAPITOLUL 4 


CUM SĂ-I DAI O MOTIVAŢIE 
SEXULUI OPUS 

Cu secole în urmă, înainte de a se întâlni, marţienii cu venusie- 
nele trăiau fericiţi în lumile lor separate. Dar, într-o zi, totul s-a 
schimbat. Ei s-au simţit dintr-o dată deprimaţi, fiecare pe planeta lor. 
Această deprimare a fost cea care i-a determinat să se strângă laolaltă. 

Secretul transformării lor ne ajută astăzi să înţelegem modul 
diferit în care se manifestă raţiunea bărbatului şi a femeii. 

Conştienţi de deosebiri, veţi fi mai în măsură să vă sprijiniţi 
partenerul şi să obţineţi sprijinul de care aveţi nevoie în momentele 
dificile, de încordare. 

Să ne întoarcem în timp şi să ne imaginăm că suntem martori la 
ceea ce s-a petrecut. Când pe marţieni i-a cuprins deprimarea, toţi 
locuitorii de pe planetă au părăsit oraşele şi s-au retras în peşteri. Ei 
au rămas acolo până într-o zi, când s-a întâmplat ca un marţian să le 
zărească prin telescop pe frumoasele venusiene. Când i-a lăsat şi pe 
ceilalţi să privească, vederea acestor făpturi frumoase i-a inspirat pe 
marţieni şi le-a risipit deprimarea ca prin minune. Ei s-au simţit 
dintr-o dată necesari. Au ieşit din bârlogul lor şi au început să 
construiască navele cu care au zburat spre Venus. 

Când venusienele erau deprimate, se adunau şi începeau să 
discute una cu alta despre necazurile lor, pentru a se simţi mai bine. 
Dar aceasta nu părea să le binedispună. Deprimate au rămas până 
când, cu ajutorul intuiţiei lor, au avut o viziune. Fiinţe puternice şi 
minunate vor străbate universul pentru a le iubi, a le da ascultare şi a 
le ajuta. Dintr-o dată, s-au simţit apreciate. Deprimarea li s-a risipit şi 
s-au pregătit cu bucurie pentru sosirea marţienilor. 

Bărbaţii se simt motivaţi şi mobilizaţi 
atunci când se simt necesari... 

Femeile se simt motivate şi mobilizate 
când se simt apreciate. 

Aceste secrete ale motivării sunt încă şi azi valabile. Când un 
bărbat nu se simte necesar în cadrul unei relaţii, el devine treptat 
pasiv şi apatic; cu fiecare zi care trece, are mai puţin de oferit. 

în schimb, când simte că i se acordă încredere să facă tot ce poate 
şi i se apreciază eforturile, se mobilizează şi are mai mult de oferit. 

Ca şi venusienele, femeile sunt mobilizâîe când se simt apre- 
ciate. Dacă nu se simte apreciată de partener, femeia se epuizează şi 
nu mai are de oferit prea mult. în schimb, când simte că i se acordă 
atenţie şi respect, este mulţumită şi poate oferi tot mai mult. 

CÂND BĂRBATUL IUBEŞTE O FEMEIE 

Când un bărbat se îndrăgosteşte, se petrece ceva similar cu ce s-a 
întâmplat atunci când primul marţian le-a descoperit pe locuitoarele 
de pe Venus. înfundat în peşteră şi incapabil să înţeleagă care-i sursa 
deprimării lui, el cerceta cerul cu telescopul. Viaţa lui s-a schimbat în 
acel moment ca şi cum ar fi fost fulgerat. El a văzut prin telescop o 
imagine pe care a descris-o ca fiind de o frumuseţe şi graţie cople- 
şitoare. 

Le-a descoperit pe venusiene. A început să se perpelească. Pe 
când le privea, a început, pentru prima dată în viaţa sa, să-i pese de 
altcineva decât de sine însuşi. 

Dintr-o singură privire, viaţa sa a căpătat un sens nou. A scăpat 
de deprimare. 

Marţienii au o filozofie a câştigului şi pierderii: vreau să câştig şi 
nu-mi pasă dacă tu pierzi. Cât timp fiecare marţian avea grijă de sine 
însuşi, această formulă a funcţionat bine. Funcţionase timp de secole, 
dar acum trebuia schimbată. Grija faţă de sine nu le mai era de ajuns. 
Fiind îndrăgostiţi, ei doreau ca venusienele să fie şi ele câştigătoare. 

în multe sporturi din zilele noastre observăm supravieţuirea 
acestei legi marţiene. De exemplu, în tenis, nu numai că vreau să 
câştig, dar încerc de asemenea să-mi fac partenerul să piardă, strădu- 
indu-mă să nu-mi poată intercepta mingile. îmi place să câştig, chiar 
dacă partenerul meu pierde. 

Cele mai multe dintre aceste atitudini marţiene au rostul lor în 
viaţă, dar această atitudine de câştig/pierdere devine dăunătoare în 
relaţiile adulţilor. Dacă vreau să-mi satisfac cerinţele în dauna parte- 
nerului meu, este sigur că voi avea de înfruntat neplăceri, resenti- 
mente şi conflicte. 

Secretul de a întemeia o relaţie reuşită este ca ambii parteneri să 
câştige. 


Diferenţele atrag 

După ce primul marţian a început să construiască telescoape şi 
pentru confraţii săi, ei au scăpat repede de deprimare începând să se 
îndrăgostească de venusiene şi să le pese de ele la fel de mult ca şi de 
ei înşişi. 

Aceste fiinţe stranii şi frumoase constituiau o atracţie pentru 

marţieni. îi atrăgeau în special diferenţele. în timp ce ei erau duri, ele 
erau blânde. Ei erau reci, ele calde. Ei aveau forme colţuroase, în timp 
ce ele aveau rotunjimi. Deosebirile dintre ei păreau să se completeze 
una pe alta în mod magic. 

Venusienele păreau să comunice limpede, într-un limbaj fără 
cuvinte: „Noi avem nevoie de voi. Forţa şi tăria voastră poate să ne 
aducă mari satisfacţii, completând cu felul vostru de a fi lacunele 
noastre. Am putea trăi fericiţi împreună.” Această invitaţie a devenit 
raţiunea lor de a fi şi i-a mobilizat pe marţieni. 

Multe femei ştiu instinctiv cum să transmită acest mesaj. La 
începutul unei relaţii, femeia aruncă bărbatului o^ privire prin care-i 
spune că el ar putea fi cel care să o facă fericită. în acest mod subtil, 
ea iniţiază, de fapt, legătura lor. Această privire îl încurajează pe el să 
se apropie. îl face să-şi depăşească temerile de a avea o legătură. Din 
nefericire, odată implicaţi în relaţie, pe măsură ce apar probleme, ea 
nu ştie cât de important este încă acest mesaj pentru el şi neglijează să 
i-1 mai transmită. 

Marţienii au fost stimulaţi de posibilitatea de a însemna ceva pe 
Venus. Seminţia marţiană atinsese un nou nivel al evoluţiei. Nu-i mai 
satisfăcea să-şi demonstreze doar forţa şi să-şi dezvolte capacităţile. 
Ei voiau să-şi folosească puterea şi talentul în folosul altora, în special 
al venusienelor. începuseră să aibă o filozofie nouă, una de 
câştig/câştig. Ei doreau o lume în care fiecare să aibă grijă atât de sine 
cât şi de alţii. 

Dragostea, o motivare pentru marţieni 

Marţienii au început să construiască o flotilă cu care să străbată 
spaţiul spre Venus. Niciodată nu au fost atât de însufleţiţi. Privindu-le 
pe venusiene, începuseră, pentru prima dată în istoria lor, să nutrească 
sentimente altruiste. La fel se întâmplă când un bărbat este 
îndrăgostit, el află în asta raţiunea de a fi cât se poate de bun şi de 
folos altora. Când iubeşte din toată inima, se simte atât de încrezător 
în sine, încât este capabil să se schimbe profund. Dacă i se dă ocazia 
să-şi dezvăluie potenţialul, bărbatul dă la iveală cele mai frumoase 
trăsături. Dar când nu reuşeşte, revine la vechiul său egoism. 

Când un bărbat este îndrăgostit, începe să-i pese de ceilalţi la fel 
de mult ca şi de sine. Este eliberat brusc din lanţurile care-1 ţin legat 
doar de interesele sale şi poate oferi altcuiva ceva, fără un câştig 
personal, numai din pură simpatie. 

Dacă i se dă posibilitatea să-şi dezvăluie potenţialul, 
bărbatul dovedeşte cele mai frumoase trăsături. Dar dacă simte 
că nu reuşeşte, revine la tendinţele sale egocentrice. 

El simte împlinirile partenerei ca şi cum ar fi ale sale. Poate 
îndura uşor orice greutăţi pentru a o face fericită, deoarece fericirea ei 
îl face şi pe el fericit. îi este mai uşor să lupte. Este dinamizat, având 
o motivaţie mai înaltă. 

Foarte tânăr fiind, poate fi satisfăcut de egoismul lui, dar 
maturizându-se, automulţumirea nu-1 mai satisface în aceeaşi măsură. 
Pentru a se împlini, el trebuie să înceapă să trăiască prin dragoste. 
Dorinţa de a dărui ceva altora îl eliberează de inerţia automulţumirii 
lipsită de grija pentru alţii. Deşi are şi el nevoie de dragoste, acum 
dorinţa lui cea mai mare este să dăruiască dragostea. 

Cei mai mulţi nu numai că doresc, dar chiar tânjesc să ofere 
afecţiune. 

Cea mai mare problemă a lor este că nu ştiu ce le lipseşte. Ei nu 
prea şi-au văzut taţii reuşind să le mulţumească pe mamele lor în 
privinţa afecţiunii. De aceea nu ştiu că, pentru un bărbat, a da poate 
constitui o sursă principală de satisfacţie. Când relaţiile lui eşuează, el 
este deprimat şi se retrage în vizuina lui. începe să nu-i mai pese şi nu 
ştie de ce este atât de deprimat. 

în asemenea momente, el renunţă la relaţiile intime, rămânând 
blocat în vizuină. Se întreabă ce rost are totul şi de ce trebuie să se 
agite. El nu ştie că a încetat să se mai implice fiindcă nu se simte 
necesar. Nu-şi dă seama că, găsind pe cineva care are nevoie de el, ar 
putea să scape de deprimare şi să se mobilizeze din nou. 

Pentru bărbat a nu fi necesar 

constituie o moarte lentă. 

Când un bărbat nu simte că aduce o schimbare în bine în viaţa 
celuilalt, îi este greu să-i mai pese de viaţa şi de relaţiile sale. Când 
este inutil, nu mai găseşte nici o motivaţie. Pentru a se mobiliza din 
nou, trebuie să fie apreciat, luat în serios şi acceptat. Pentru el, a nu fi 
necesar constituie o moarte lentă. 

CÂND FEMEIA ESTE ÎNDRĂGOSTITĂ 

Când se îndrăgosteşte o femeie, se repetă ce s-a petrecut cu 
prima venusiană când a intuit că vin marţienii. Ea a visat că va ateriza 
din ceruri o flotilă din care va debarca o seminţie de marţieni 
puternici şi afectuoşi. Aceste făpturi nu vor solicita grija lor, ci le vor 
purta ei de grijă venusienelor. 

Marţienii erau foarte devotaţi, inspiraţi de frumuseţea şi civili- 
zaţia venusiană. Ei recunoşteau că, fără cineva pe care să-l slujească, 
forţa şi competenţa lor nu aveau sens. Aceste făpturi minunate, 
admirabile, şi-au găsit satisfacţia şi inspiraţia în speranţa de a le sluji 
şi satisface pe venusiene. Ce miracol! 

Celelalte venusiene au avut şi ele vise asemănătoare şi au scăpat de 
starea lor de deprimare. Ceea ce le-a transformat pe venusiene a fost 
credinţa că vor fi în curând ajutate, deoarece se apropiau marţienii. Ele 
fuseseră deprimate deoarece se simţiseră izolate şi singure. Pentru a 
scăpa de tristeţe trebuia să ştie că vor avea un ajutor plin de afecţiune. 

Puţini bărbaţi sunt conştienţi de importanţa pe care a are pentru o 
femeie faptul de a se simţi susţinută de cineva care ţine la ea. Femeile 
sunt fericite când cred că nevoile lor vor fi bine întâmpinate. Când o 
femeie este supărată, copleşită, dezorientată, epuizată sau disperată, 
ceea ce-i trebuie este anturajul. Are nevoie să simtă că nu-i singură. 
Vrea să se simtă iubită şi preţuită. 

Apropierea, înţelegerea, aprobarea şi compasiunea o ajută mult să 
fie mai receptivă şi să aprecieze sprijinul. Bărbaţii nu înţeleg aceasta, 
deoarece instinctele lor marţiene le spun că este mai bine să fie singuri 
când au necazuri. Când ea este supărată, el o va lăsa singură din respect 
sau, dacă stă cu ea, îi va face mai mult rău încercând să-i rezolve el 
problemele. Instinctul nu-1 ajută să-şi dea seama cât de importante sunt 
pentru ea apropierea, intimitatea şi împărtăşirea sentimentelor. Cel mai 
mult femeile au nevoie de cineva care să le asculte. 

Mărturisindu-şi sentimentele, ea începe să-şi aducă aminte că 
merită dragostea şi că dorinţele îi vor fi împlinite. îndoiala şi 
neîncrederea i se risipesc. 

Tendinţa femeii de a fi prea exigentă se atenuează când îşi 
aminteşte că merită afecţiunea şi că nu trebuie să şi-o câştige; se poate 
relaxa, poate da mai puţin şi primi mai mult. Aşa i se cuvine. 

Tendinţa femeii de a fi exigentă se atenuează 
când îşi aminteşte că merită afecţiunea şi că nu trebuie să şi-o 
câştige; se poate relaxa, poate da mai puţin şi primi mai mult. 

A da prea mult este obositor 

Pentru a face faţă deprimării, venusienele discutau despre 
sentimentele şi problemele lor. Vorbind, descopereau cauzele depri- 
mării. Ele obosiseră dând mereu atât de mult. Le deranja să se simtă 
tot timpul răspunzătoare pentru ceilalţi. Voiau să se relaxeze un timp 
şi să fie protejate. Obosiseră să împărtăşească totul cu celelalte. Voiau 
să fie deosebite şi să deţină lucruri numai ale lor. Nu le mai satisfăcea 
să fie martire şi să trăiască pentru alţii. 

Pe Venus ele trăiau conform filozofiei pierdere/câştig - „Eu 
pierd ca tu să poţi câştiga.” Cât timp toate făceau sacrificii una pentru 
cealaltă, fiecăreia i se dădea atenţie. Dar, după ce au trăit aşa timp de 
secole, venusienele au obosit să aibă grijă una de alta şi să împartă 
totul. Se pregăteau pentru filozofia câştig/câştig. 

La fel, în zilele noastre, multe femei au obosit să tot dea. Ele vor 
un răgaz. Un răstimp în care fiecare să se exploreze pe sine. Un timp 
în care să aibă grijă în primul rând de ele. Aveau nevoie de cineva 
care să le ofere un sprijin sufletesc, de cineva care nu are nevoie de 
protecţie. Marţienii corespundeau perfect nevoii lor. 

In timp ce marţienii începeau să înveţe să dea, venusienele erau 
pe cale să înveţe să primească. După câteva secole, venusienele şi 
marţienii au atins o treaptă importantă în evoluţia lor. Ele aveau ne- 
voie să înveţe să primească, iar ei să dea. 

Aceeaşi schimbare se petrece de obicei când femeile şi bărbaţii 
se maturizează. Când e foarte tânără, ea este mai dispusă să se sacri- 
fice şi să răspundă nevoilor partenerului. Foarte tânăr, el este mult 
mai absorbit de sine şi mai neatent la nevoile celorlalţi. Maturi- 
zându-se, o femeie înţelege că a renunţat, poate, la sine, pentru a-şi 
mulţumi partenerul. Bărbatul înţelege cum poate fi de folos şi cum 
să-i respecte pe ceilalţi. 

Maturizându-se, bărbatul mai află că ar putea să renunţe la sine, 
dar principala schimbare este că devine mai conştient de felul cum 
poate reuşi dăruind. La fel, o femeie care se maturizează învaţă noi 
strategii de a oferi, dar schimbarea principală constă în deprinderea de 
a stabili nişte limite lămurindu-şi clar partenerul asupra a ceea ce-şi 
doreşte. 


Renunţarea la reproşuri 

Când o femeie înţelege că a dat prea mult, tinde să-i reproşeze 
partenerului nefericirea ei. Ea resimte nedreptatea de a oferi mai mult 
decât a primit. 

Deşi nu a primit ceea ce a meritat, ea trebuie să recunoască 
modul în care a contribuit şi ea la apariţia acestei nemulţumiri. Când 
o femeie dă prea mult, nu trebuie să-şi acuze partenerul. La fel, 
bărbatul care a dat prea puţin nu trebuie să-şi acuze partenera că a fost 
nereceptivă. In ambele cazuri, reproşurile sunt inutile. 

Soluţia constă în înţelegere, încredere, compasiune, acceptare şi 
ajutor, nu în acuzarea partenerului. Când intervine o asemenea şitua- 
ţie, în loc să-şi acuze partenera de ranchiună, un bărbat poate fi înţe- 
legător oferindu-i sprijinul, chiar dacă ea nu i-1 cere, ascultând, chiar 
dacă la început i se pare că sună a reproş. O poate ajuta să se încreadă 
şi să se deschidă, prin gesturi mărunte care arată că ţine la ea. 

In loc de a acuza un bărbat că dă mai puţin, femeia poate accepta 
imperfecţiunile partenerului, chiar când el o dezamăgeşte, poate avea 
încredere că el ar vrea să-i ofere mai mult chiar când el nu-i acordă 
sprijin, şi-l poate stimula să dea mai mult, apreciindu-1 pentru ce-i dă 
şi continuând să-i ceară sprijinul. 

STABILIREA ŞI RESPECTAREA LIMITELOR 


Cel mai important este ca o femeie să cunoască limitele a ceea ce 
poate da fără să se supere pe partenerul ei. în loc să-i pretindă 
partenerului să egaleze scorul, ea trebui să-l menţină egal controlând 
cât de mult oferă. 

Să urmărim un exemplu. Jim avea 39 de ani şi soţia sa. Susan, 
40, când au venit pentru consiliere. Susan voia să divorţeze. Ea se 
plângea că de douăzeci de ani dădea mai mult decât primea de la el şi 
că nu mai putea suporta. îl acuza pe Jim că este apatic, egoist, 
autoritar şi lipsit de romantism. Spunea că nu mai avea nimic de dat şi 
era pregătită să se despartă. El o convinsese să vină pentru terapie, dar 
ea avea încă îndoieli. într-o perioadă de şase luni au reuşit să parcurgă 
cei trei paşi necesari pentru însănătoşirea unei relaţii. Astăzi au o 
căsnicie fericită şi trei copii. 

Pasul 1: Motivarea 

I-am explicat lui Jim că soţia sa purta povara unor resentimente 
acumulate de-a lungul a doisprezece ani. Dacă voia să-şi salveze căs- 
nicia, el trebuia să înveţe să o asculte, pentru ca ea să poată coopera 
motivat. în timpul primelor şase şedinţe comune, am încurajat-o pe 
Susan să-i împărtăşească sentimentele şi l-am ajutat cu răbdare pe Jim 
să i le înţeleagă pe cele mai negative. Aceasta a fost partea cea mai 
grea a procesului de vindecare. Pe măsură ce el a început să asculte cu 
adevărat necazurile şi dorinţele ei neîmplinite, devenea tot mai 
motivat şi mai convins că ar putea realiza schimbările necesare pentru 
a ajunge la o relaţie afectuoasă. înainte ca Susan să aibă o motivaţie 
care să influenţeze relaţia lor, a fost nevoie să audă şi să simtă cum 
Jim îi aprobă sentimentele; acesta a fost primul pas. După ce Susan 
s-a simţit înţeleasă, au fost gata să treacă la pasul următor. 

Pasul 2: Responsabilitatea 

Al doilea pas a fost asumarea responsabilităţii. Jim trebuia să-şi 
asume responsabilitatea de a nu-şi fi susţinut soţia, iar Susan, pe cea 
de a nu fi stabilit limitele. Jim şi-a cerut scuze pentru felul în care o 
supărase. Susan a înţeles că, în timp ce el încălcase graniţele tratând-o 
într-un mod lipsit de respect (ţipând, bombănind, opunându-i-se la 
cereri şi neglijându-i sentimentele), ea nu fixase aceste graniţe. Deşi 
nu era nevoie să se scuze, ea a recunoscut că avea şi ea un rol în 
apariţia problemelor. 

Pe măsură ce ea recunoştea că nepriceperea de a fixa limitele şi 
tendinţa de a da mai mult contribuise la problemele lor, a fost în stare 
să fie mai puţin intransigentă. 

Asumarea responsabilităţii în legătură cu problema ei a fost 
esenţială în eliminarea resentimentelor. în acest fel, amândoi au găsit 
motivarea în a căuta modalităţi de a se ajuta unul pe altul prin respec- 
tarea limitelor stabilite. 


Pasul 3: Exerciţiul 

Jim trebuia să înveţe cum să ţină seama de limite, în timp ce 
Susan trebuia să înveţe cum să le stabilească. Amândoi aveau nevoie 
să înveţe cum să-şi exprime sentimente sincere în mod respectuos. 
Ajunşi în acest stadiu, ei au fost de acord să exerseze stabilirea şi 
respectarea unor limite, ştiind că uneori vor greşi. Posibilitatea de a 
greşi le-a oferit o plasă de siguranţă cât timp exersau. 

Iată câteva exemple, despre ce anume au învăţat şi exersat: 

• Susan s-a exersat să spună: „Nu-mi place felul cum vorbeşti. 
Te rog să nu mai ţipi, altfel ies din cameră.” După ce a ieşit de 
câteva ori, nu a mai fost nevoie să o facă. 

• Când Jim îi cerea lucruri pe care mai târziu ea le-ar fi regretat, 
s-a învăţat să-i spună: „Nu, trebuie să mă odihnesc” sau „Nu, 
sunt prea ocupată astăzi”. A constatat că el devenea mai atent, 
înţelegând cât de obosită sau ocupată era. 

• Susan i-a spus lui Jim că voia să plece în concediu şi când el a 
răspuns că este prea ocupat, i-a zis că va pleca singură. Atunci, el 
şi-a schimbat imediat programul şi a acceptat să plece. 

• Când Jim o întrerupea în timp ce vorbea, ea s-a învăţat să-i 
spună: „N-am terminat, te rog ascultă-mă până la capăt”. El a 
început să asculte şi să o întrerupă mai puţin. 

• Cel mai dificil exerciţiu pentru Susan a fost să-i ceară ceea ce 
voia. Ea m-a întrebat de ce trebuie să-i mai ceară, după tot 
ceea ce a făcut pentru el? I-am explicat că a se aştepta de la el 
să-i ghicească dorinţele nu numai că era nerealist, dar tocmai 
în aceasta consta o mare parte a problemei ei. Ea trebuia să fie 
răspunzătoare pentru ceea ce obţinea din ce îşi dorea. 

• încercarea cea mai grea pentru Jim a fost să-i respecte aceste 
schimbări şi să nu se aştepte ca ea să rămână aceeaşi parteneră 
maleabilă ca la începutul căsătoriei. El a recunoscut că era la 
fel de greu pentru ea să stabilească limitele ca şi pentru el să se 
adapteze la ele. A înţeles că ei se vor purta mai firesc pe 
măsură ce vor exersa. 

Un bărbat care cunoaşte limitele este motivat să ofere mai mult. 

Respectând aceste limite el este stimulat să se întrebe asupra eficaci- 
tăţii modului său de comportare şi să înceapă să se schimbe. Când o 
femeie înţelege că pentru a primi este necesar să fixeze limite, începe 
automat să-l ierte pe partener şi să exploreze moduri noi de a solicita 
şi a primi sprijin. Când o femeie stabileşte limite, ea învaţă treptat să 
se relaxeze şi să primească mai mult. 

ÎNVAŢĂ SĂ PRIMEŞTI 

A fixa limite şi a primi produce teama femeii. Ea se teme mereu 
că vrea prea mult şi atunci va fi respinsă, criticată sau părăsită. 

Respingerea, critica sau abandonarea sunt dureroase deoarece 
femeia păstrează adânc în subconştient convingerea eronată că nu 
merită să primească mai mult. Această convingere s-a format şi s-a 
accentuat în copilărie de câte ori a trebuit să-şi suprime sentimentele, 
nevoile sau dorinţele. 

Femeia este vulnerabilă în special la convingerea negativă şi 
falsă că nu merită să fie iubită. Dacă în copilărie a auzit insulte sau a 
fost jignită personal, atunci este şi mai probabil să se simtă nedemnă 
de dragoste; îi este mai greu să se estimeze corect. Ascuns în incon- 
ştient, acest sentiment al lipsei de valoare generează teama de a avea 
nevoie de alţii. Pe undeva îşi închipuie că nu va fi susţinută. 

Fiindcă se teme că nu va fi susţinută, ea respinge sprijinul de 
care are nevoie. Când un bărbat recepţionează mesajul că femeia nu 
se încrede în el, nu e convinsă că i-ar putea îndeplini cerinţele, atunci 
el se simte respins şi se îndepărtează. Lipsa de speranţă şi neîncre- 
derea ei transformă nevoile justificate în manifestări disperate ale 
acestor nevoi şi-i transmit bărbatului mesajul că ea nu are încredere în 
sprijinul lui. Curios, bărbaţii sunt activaţi în primul rând de 
sentimentul că sunt necesari, dar totuşi sunt înlăturaţi prin disperarea 
manifestată. 

în asemenea momente, femeia presupune greşit că nevoile ei l-au 
îndepărtat, când, de fapt, disperarea şi neîncrederea ei au dus la asta. 
Fără a înţelege că bărbaţii au nevoie de încredere, este greu pentru 
femei să sesizeze diferenţa dintre nevoie şi disperare. 

A avea nevoie înseamnă a cere deschis sprijin unui bărbat într-un 
fel plin de încredere, presupunând că el va face tot ce poate. Aceasta 
îl mobilizează. în schimb, disperarea transmite că ai nevoie de sprijin 
dar că tu nu speri să-l obţii de la el. Asta îi elimină pe bărbaţi şi îi face 
să se simtă subapreciaţi. 

Pentru femei, nu numai că nevoia de altcineva le dezorientează, 
dar dezamăgirea sau abandonul sunt pentru ele extrem de dureroase, 
chiar în cazurile cele mai uşoare. Nu le este uşor să se bizuie pe 
cineva şi apoi să fie ignorate, uitate sau părăsite. Faptul de a avea 

nevoie de altcineva le plasează într-o poziţie vulnerabilă. Ignorarea 
sau dezamăgirea le doare mai mult, deoarece le confirmă - greşit - că 
nu ar merita altceva. 

Cum au învăţat venusienele să considere că au dreptate 

Timp de secole venusienele şi-au contracarat această teamă 
fundamentală că nu sunt demne de respect prin atenţia şi grija faţă de 
ceilalţi. Ele ar fi putut dărui în continuare, dar, în sinea lor, nu se simţeau 
demne să primească. Sperau că, tot dând, vor merita mai mult. După 
secole, au înţeles şi ele că merită să primească dragoste şi sprijin. Apoi 
au privit înapoi şi au realizat că meritaseră dintotdeauna sprijinul. 

Faptul de a fi putut dărui mereu ceva le-a pregătit pentru a se 
cunoaşte, a se autoaprecia. Oferindu-le altora ceva, au văzut că cei- 
lalţi meritau cu adevărat să primească şi astfel au ajuns să înţeleagă că 
oricine merită să fie iubit. In fine, au văzut că şi ele merită să primească. 

Aici, pe Pământ, când o fetiţă vede cum mamei ei i se acordă 
iubire, simte automat că şi ea merită ceva. îi este uşor să depăşească 
impulsul venusian de a oferi prea mult. Ea nu mai trebuie să-şi 
înfrângă teama de a primi, deoarece se identifică atât de puternic cu 
mama ei. Dacă mama a deprins această ştiinţă şi fiica învaţă automat, 
observându-şi mama. Dacă mama este pregătită să primească, fata 
învaţă şi ea aceasta. 

Venusienele nu aveau modele, astfel că le-au trebuit mii de ani 
pentru a renunţa la obligativitatea de a oferi ceva. Observând că 
celelalte sunt demne să primească, au înţeles că şi ele merită. Era 
momentul miraculos când marţienii suferiră şi ei o transformare şi-şi 
construiră navele. 

Când venusienele sunt pregătite, apar marţienii 

Când o femeie înţelege că merită într-adevăr să fie iubită, ea 
deschide larg uşa bărbatului. Dar când îi trebuie zece ani de căsnicie, 
în care a dat mai mult, ca să înţeleagă că şi ea merită mai mult, în 
mod paradoxal, îi vine să închidă bine uşa şi să nu-i mai acorde 
bărbatului nici o şansă. Ea gândeşte cam aşa: „Eu m-am dăruit şi tu 
m-ai ignorat. Ţi-am acordat o şansă. Merit mai mult. Nu mai pot avea 
încredere în tine. Sunt prea obosită, nu mai am nimic de dat. Nu te 
mai las să-mi faci rău.” 

Repet, în asemenea situaţii, Ie asigurăm că nu trebuie să dea mai 
mult pentru a ameliora relaţia. Partenerul le va oferi mai mult dacă ele 
îi dau mai puţin. Cât timp bărbatul i-a ignorat nevoile, este ca şi cum 
amândoi ar fi dormit. Dacă ea se trezeşte şi-şi aminteşte de nevoile ei, 
se trezeşte şi el şi vrea să-i ofere mai mult. 

Dacă ea se trezeşte şi-şi aminteşte de nevoile ei, 
se trezeşte şi el şi vrea să-i ofere mai mult. 

Se poate prevedea că partenerul se va trezi din pasivitatea lui şi 
va realiza cu adevărat multe din schimbările pe care ea i le cere. Când 
ea nu-i mai dă prea mult, pentru că se simte demnă de respect în sinea 
ei, el va ieşi din vizuina lui şi va începe să construiască nave cu care 
să ajungă la ea să o facă fericită. îi va lua un timp pentru a învăţa cu 
adevărat cum să-i ofere mai mult, dar cel mai important pas este făcut 
- el este conştient că a neglijat-o şi vrea să se schimbe. 

Lucrurile se petrec şi în sens invers. De obicei, când un bărbat 
realizează că nu este fericit şi doreşte mai multă tandreţe şi afecţiune, 
soţia sa se va apropia de el şi va începe să-l iubească din nou. Zidurile 
resentimentelor încep să cadă şi dragostea revine. Dacă neglijarea a 
fost mai de durată, se poate să fie nevoie de un timp pentru a se 
vindeca toate resentimentele acumulate, vindecarea este însă posibilă, 
în capitolul 1 1 voi discuta despre metodele simple şi practice de a 
trata aceste sentimente. 

Frecvent, când unul din parteneri face o schimbare concretă, se 
va schimba şi celălalt. Această coincidenţă previzibilă este una din 
laturile miraculoase ale dragostei. Când elevul este pregătit, apare 
profesorul. Cum se pune întrebarea, aşa se dă răspunsul. Când suntem 
cu adevărat pregătiţi să primim, atunci ceea ce ne trebuie devine 
disponibil. Când venusienele au fost gata să primească, marţienii au 
fost gata să ofere. 


ÎNVAŢĂ SĂ OFERI 

Cea mai profundă teamă a bărbatului este că nu este destul de 
bun sau că este incompetent. El îşi compensează această teamă 
căutând să-şi sporească puterea şi competenţa. Succesul, realizările şi 
eficienţa sunt pe primul plan în viaţa lui. 

înainte de a le descoperi pe venusiene, marţienii au fost atât de 
preocupaţi de aceste calităţi, încât nu le păsa de nimic altceva. Un 
bărbat pare extrem de neatent faţă de cei din jur atunci când este 
îngrijorat. 

Cea mai profundă teamă a bărbatului este 
că nu este destul de bun sau că este incompetent. 

La fel cum femeilor le este teamă să primească, bărbaţilor le este 
teamă să dea. Aventurându-se să ofere ceva, bărbatul riscă să fie 
respins, criticat sau dezaprobat. Aceste consecinţe sunt extrem de 
dureroase. în adâncul sufletului, el păstrează convingerea greşită că 
nu este destul de bun. Această convingere s-a format şi s-a accentuat 

în copilărie, de câte ori i se părea că i se cere să evolueze mai bine. 
Când realizările lui treceau neobservate, avea convingerea eronată că 
nu este destul de bun. 

Aşa cum femeile se tem să primească, 

bărbaţii se tem să dea. 

Bărbaţii sunt deosebit de vulnerabili la această convingere. Ea 
generează teama de a nu greşi. Ar vrea să dea, dar se tem că nu vor 
reuşi, aşa că nu mai încearcă. Dacă teama lor cea mai mare este că nu 
corespund, desigur că vor încerca să evite orice risc inutil. 

Paradoxal, când un bărbat iubeşte cu adevărat, teama Iui de eşec 
este mai mare şi el oferă mai puţin. Ca să evite eşecul, el evită să 
ofere ceva tocmai celor cărora ar vrea să le dea cât mai mult. 

Când un bărbat se simte nesigur, el poate compensa acest 
sentiment nepăsându-i decât de sine. Reacţia lui automată de apărare 
este să spună: „Nu-mi pasă”. Din acest motiv marţienii nu-şi per- 
miteau să ţină prea mult la alţii. Acumulând succese şi putere, ei au 
înţeles în cele din urmă că erau destul de buni ca să reuşească să 
dăruiască. Atunci le-au descoperit pe venusiene. 

Ei fuseseră destul de buni de la început, dar numai demonstrân- 
du-şi puterea s-au putut autorespecta. Având succese şi privind în 
urmă, au înţeles că orice eşec fusese necesar pentru reuşitele de mai 
târziu. Din fiecare greşeală au învăţat o lecţie foarte importantă pentru 
a-şi atinge scopurile. Astfel, au realizat că fuseseră dintotdeauna 
destul de buni. 


Fiecare mai greşeşte 

Primul pas pe care trebuie să-l facă un bărbat pentru a învăţa 
cum să dea mai mult este să înţeleagă că este firesc să mai şi greşeşti 
şi că nu trebuie să ai soluţie la orice. îmi amintesc de povestea unei 
femei care se plângea că partenerul ei nu voia să o ceară în căsătorie. 
Ei i se părea că el nu o iubeşte Ia fel de mult cât îl iubea ea. însă, 
într-o zi, ea i-a spus că este foarte fericită să fie împreună cu el. Voia 
să fie împreună chiar dacă erau săraci. A doua zi el a cerut-o în 
căsătorie. El avusese nevoie de asigurarea ei că îl preţuieşte ca să 
simtă cât de mult o iubeşte. 

Şi marţienii au nevoie de dragoste 

Aşa cum femeile au sentimentul că sunt respinse atunci când nu 
li se dă atenţia de care au nevoie, bărbatul simte că a dat greş atunci 
când o femeie îşi aduce în discuţie problemele. De aceea îi vine 

uneori atât de greu să asculte. El ar vrea să fie eroul ei. Când ea este 
dezamăgită sau nefericită, el consideră asta ca un eşec personal. 
Nefericirea ei confirmă teama lui cea mai profundă: nu este destul de 
bun. 

Multe femei nu realizează cât de vulnerabili sunt bărbaţii şi câtă 
nevoie au de dragoste. Dragostea îi ajută să ştie că-i poate satisface pe 
ceilalţi. 

Este greu pentru un bărbat să asculte o femeie 
care este supărată sau dezamăgită, 

deoarece el are senzaţia că a dat greş. 

Un bărbat care este destul de norocos să-şi vadă tatăl cum 
reuşeşte să-şi mulţumească soţia, ajunge ca adult să aibă o încredere 
rar întâlnită că nu-şi va dezamăgi partenera. Nu-i este frică să se 
dedice, deoarece ştie că are ceva de oferit. El mai ştie că şi atunci 
când are un eşec, este normal şi merită să fie iubit şi apreciat, pentru 
că a făcut tot ce a putut şi asta este suficient. El este în stare să-şi 
ceară scuze când greşeşte, fiindcă se aşteaptă la iertare, dragoste şi 
apreciere pentru că s-a străduit. 

El ştie că toţi greşesc. El şi-a văzut tatăl greşind şi continuând să 
se respecte. A văzut-o pe mama lui iubindu-1 şi iertându-1 pe tată, în 
ciuda tuturor greşelilor. El a simţit încrederea şi încurajarea ei chiar 
dacă uneori tatăl a dezamăgit-o. 

Mulţi bărbaţi nu au avut modele reuşite când s-au format. Pentru 
ei, a fi îndrăgostit, a se căsători şi a avea o familie este la fel de dificil 
ca a pilota un Boeing fără să fi fost instruiţi. Ar putea eventual să 
decoleze, dar este sigur că se vor prăbuşi. Este greu să mai zbori după 
ce ai căzut de câteva ori cu avionul sau ţi-ai văzut tatăl căzând. Chiar 
fără un manual bun despre relaţii umane, este uşor să înţelegi de ce 
mulţi bărbaţi şi femei renunţă la legături. 

CAPITOLUL 5 


VORBIM LIMBI DIFERITE 

Când marţienii s-au întâlnit pentru prima oară cu venusienele, au 
întâmpinat multe din problemele pe care le avem astăzi. Au fost însă 
în stare să le depăşească fiindcă au recunoscut diferenţele dintre ei. 
Unul din secretele succesului lor a fost perfecta comunicare. 

Paradoxal, ei comunicau bine fiindcă vorbeau limbi diferite. 
Când aveau probleme, se adresau unui translator. Toată lumea ştia că 
cei de pe Marte vorbesc altă limbă decât cele de pe Venus, astfel că 
dacă apărea vreun conflict, ei nu începeau să se acuze sau să se bată, 
ci deschideau dicţionarele pentru a se înţelege mai bine. Dacă nu 
reuşeau, se adresau unui translator. 

Limbajul marţian şi cel venusian conţineau 
aceleaşi cuvinte, dar felul în care erau folosite 
acestea le conferea sensuri diferite. 

Se vede că limba marţiană şi cea venusiană conţineau aceleaşi 
cuvinte, dar felul cum erau folosite le dădea sensuri diferite. Expre- 
siile erau identice, dar aveau alte conotaţii sau alt conţinut emoţional. 
Era foarte uşor să le interpreteze greşit. Astfel că atunci când apăreau 
probleme de comunicare, ei presupuneau că era vorba doar de una din 
acele confuzii previzibile şi că se vor înţelege cu siguranţă unul pe 
altul cu puţin ajutor. Ei se bucurau de o încredere şi înţelegere pe care 
o întâlnim rareori astăzi. 

EXPRIMAREA SENTIMENTELOR 
SAU EXPRIMAREA INFORMAŢIEI 

Chiar şi astăzi avem nevoie de translatori. Rareori bărbaţii şi 
femeile se gândesc la acelaşi lucru chiar dacă folosesc aceleaşi cuvin- 
te. De exemplu, dacă o femeie spune: „Am impresia că nu mă asculţi 
niciodată ”, nu se aşteaptă ca niciodată să fie înţeles ca atare. Folo- 
sirea lui niciodată este doar un mod de a-şi exprima frustrarea pe care 
o simte în acel moment. Nu trebuie considerată ca o informaţie reală. 

Pentru a-şi exprima pe deplin sentimentele, 

femeile îşi permit licenţa poetică de a utiliza tot felul de 
superlative, metafore şi generalizări. 

Bărbaţii greşesc luând ca atare aceste expresii. Deoarece nu re- 
cepţionează înţelesul real, ei reacţionează de obicei într-o manieră 
necooperantă. 

în schema următoare sunt enumerate zece plângeri uşor de interpretat 
greşit, alături de răspunsul necooperant pe care-1 poate da bărbatul. 

ZECE NEMULŢUMIRI CARE SUNT UŞOR DE 
INTERPRETAT GREŞIT 


Femeile vorbesc astfel. 
Nu ieşim niciodată la un 
restaurant. 
Toţi mă ignoră. 

Sunt atât de obosită, nu pot 
face nimic. 
Vreau să uit de toate. 
Tot timpul e mizerie în 
casă. 

Nimeni nu mă mai ascultă. 
Nimic nu funcţionează. 
Tu nu mă mai iubeşti. 
Tot timpul ne grăbim. 


Bărbaţii răspund astfel. 

Nu-i adevărat. Am fost 
săptămâna trecută. 

Sunt sigur că unii te bagă în 
seamă. 

E ridicol. Nu eşti chiar 
neajutorată. 

Dacă nu-ţi place slujba, renunţă. 
Nu este tot timpul mizerie. 


Vreau mai mult romantism. 


Dar eu tocmai te ascult. 

Vrei să spui că-i vina mea? 

Cum să nu? De asta mă aflu aici. 
Nu-i adevărat. Vineri am fost 
liniştiţi. 

Vrei să spui că eu nu sunt destul 
de romantic? 

Puteţi observa cum o traducere ad literam a spuselor femeii poa- 
te să-l inducă în eroare pe bărbat, care este obişnuit să folosească 
limbajul ca mijloc de a transmite numai acţiuni şi informaţii. Mai 
putem vedea cum răspunsurile bărbatului pot conduce la o dispută. 
Comunicaţiile confuze şi lipsite de afecţiune constituie cea mai mare 
problemă în cadrul relaţiilor. Nemulţumirea numărul 1 pe care o au 
femeile este: „Nimeni nu mă ascultă”. Chiar şi această plângere este 
interpretată greşit! 


Plângerea nr.l a unei femei în cadrul unei relaţii este: 

„Simt că nu mă ascultă nimeni”. Până şi 
această plângere este greşit interpretată de bărbat! 

Interpretarea literală a acesteia îl face pe bărbat să-i infirme şi 
să-i contrazică sentimentele. EI gândeşte că a ascultat-o , întrucât 
poate repeta ce a spus. Exprimarea lui „Simt că nu mă ascultă ni- 
meni” astfel încât un bărbat să o poată interpreta corect, este: „Simt 
că tu nu înţelegi pe deplin ceea ce vreau eu cu adevărat să spun, sau 
ce simt. N-ai vrea să-mi arăţi că eşti interesat în ceea ce am de spus?” 

Dacă bărbatul îi înţelege într-adevăr nemulţumirea, o va contra- 
zice mai puţin şi va putea reacţiona mai pozitiv. Când bărbaţii şi fe- 
meile sunt pe cale să se certe, înseamnă, de obicei, că se înţeleg greşit 
unul pe altul. în asemenea momente este important să reconsidere sau 
să-şi traducă ceea ce au auzit. 

Fiindcă bărbaţii nu înţeleg că femeile îşi exprimă în mod diferit 
sentimentele, ei condamnă sau neagă aceste sentimente. Asta duce la 
dispute. 

Vechii marţieni învăţaseră să evite multe neînţelegeri printr-o 
ascultare adecvată. De câte ori ceea ce ascultau le provoca rezistenţa, 
ei îşi consultau Dicţionarul frazeologic venusian/marţian pentru o 
interpretare corectă. 

CÂND VENUSIENELE VORBESC 

Urmează acum câteva fragmente din acel Dicţionar frazeologic 
venusian/marţian. Fiecare din cele zece plângeri enumerate mai sus 
este tradusă astfel încât un bărbat să poată înţelege sensul lor real. 
Fiecare traducere mai conţine şi o sugestie despre felul cum şi-ar dori 
ea ca el să-i răspundă. 

Vedeţi, când venusienele sunt supărate, nu numai că folosesc 
generalizări şi aşa mai departe, dar cer un anume fel de sprijin. Ele nu 
cer direct acest sprijin, deoarece pe Venus toată lumea ştie că limbajul 
dramatic implică şi o anumită solicitare. 

în fiecare din traduceri, este dezvăluită această solicitare ascunsă. 
Dacă bărbatul, ascultînd, poate recunoaşte solicitarea implicită şi reac- 
ţionează în consecinţă, ea se va simţi cu adevărat ascultată şi iubită. 

Dicţionar frazeologic venusian/marţian 

„Nu ieşim niciodată în oraş ” - înseamnă în traducere 
„Mi-ar place să ieşim şi să facem ceva împreună. întotdeauna 
petrecem atât de bine şi-mi place să fim împreună. Ce zici? 
Vrei să luăm masa în oraş deseară? Sunt câteva zile de când 
n-am mai ieşit.” 

Fără această traducere, bărbatul aude: „Nu-ţi faci datoria. Ce 
dezamăgire am avut cu tine! Nu mai facem nimic fiindcă eşti leneş, 
prozaic şi chiar plicticos”. 

„Toată lumea mă ignoră” înseamnă în traducere: „Azi 
mă simt ignorată şi neapreciată. Parcă nimeni nu mă vede. 
Desigur, ştiu că unii mă văd, dar se pare că nu le pasă de mine. 
Bănuiesc că sunt dezamăgită fiindcă ai fost atât de ocupat în 
ultimul timp. Apreciez cât de mult lucrezi, dar uneori încep să 
cred că nu sunt importantă pentru tine. Mă tem că munca ta 

este mai importantă. N-ai vrea să mă îmbrăţişezi şi să-mi spui 
cât de importantă sunt pentru tine?” 

Fără această traducere, bărbatul poate auzi: „Sunt atât de 
nefericită. Nu mi se dă atenţia de care am nevoie. N-am nici o 
speranţă. Nici măcar tu nu mă bagi în seamă, deşi tu eşti cel care se 
presupune că ar trebui să mă iubească. Ar trebui să-ţi fie ruşine. Eşti 
atât de distant. Eu nu te-aş ignora niciodată astfel.” 

„Sunt atât de obosită, nu pot face nimic” înseamnă în 
traducere „Am făcut atâta treabă astăzi. Chiar am nevoie de 
odihnă înainte de a mă apuca de altceva. Am noroc cu tine. 
Vrei să mă îmbrăţişezi şi să mă asiguri că am lucrat bine şi 
merit să mă odihnesc?” 

Fără această traducere, bărbatul poate înţelege: „Eu fac totul şi tu 
nu faci nimic. Ar trebui să faci mai mult. Nu pot face singură totul. 
Mă simt atât de neajutorată. Vreau să trăiesc lângă un adevărat 
bărbat! A fost o greşeală să te aleg pe tine.” 

„Nu vreau să mai ştiu nimic ”, înseamnă în traducere 
„Vreau să ştii că-mi place meseria şi viaţa pe care o duc, dar 
astăzi sunt copleşită. Mi-ar place să fac ceva cu adevărat 
plăcut pentru mine înainte de a trebui să-mi asum iarăşi 
răspunderea. Vrei să mă întrebi: Care-i problema? şi să mă 
asculţi cu atenţie, fără să-mi oferi soluţii? Vreau doar ca tu să 
înţelegi la ce presiuni sunt supusă. M-ar face să mă simt mult 
mai bine. M-ar ajuta să mă calmez. Mâine voi fi din nou la 
datorie şi mă voi ocupa de toate.” 

Fără această traducere, bărbatul ar putea auzi: „Am făcut atâtea 
lucruri pe care n-aş vrea să le fac. Sunt atât de nefericită cu tine şi cu 
relaţia noastră. Vreau un partener mai bun, care să-mi ofere o viaţă 
mai bogată în satisfacţii. Eşti îngrozitor.” 

„In casa asta este întotdeauna dezordine” înseamnă în 
traducere: „Azi am chef să mă odihnesc, dar casa este în 
dezordine. Sunt supărată şi am nevoie de odihnă. Sper că 
nu-mi ceri să fac curat. Eşti de acord că este dezordine şi să mă 
ajuţi puţin să fac curăţenie?” 

Fără această traducere, bărbatul poate auzi: „Casa este vraişte 
din cauza ta. Eu fac tot ce pot ca să curăţ şi, până să termin bine, tu ai 
făcut din nou mizerie. Eşti un îngălat puturos şi nu mai vreau să stau 
cu tine dacă nu te schimbi. Fă curat sau cară-te!” 

„Nimeni nu mă ascultă” înseamnă în traducere: „Mă tem că 
te plictisesc. Mă tem că nu te mai interesezi de mine. Vrei să-mi 
acorzi atenţie? Mi-ar place foarte mult. Am avut o zi grea şi 
am impresia că nimeni nu vrea să asculte ce am de spus. 

N-ai vrea să mă asculţi şi să-mi pui întrebări ca: „Ce ţi s-a 
întâmplat astăzi? Ce s-a mai petrecut? Cum te mai simţi? Ce 

vrei? Ce mai faci?” Mai poţi să mă ajuţi prin cuvinte grijulii, a- 
preciative şi liniştitoare ca: „Mai spune-mi despre asta ,r sau „Aşa 
este”, „Ştiu ce vrei să spui”, „înţeleg”. Sau, pur şi simplu, ascul- 
tă-mă şi din când în când, atunci când fac o pauză, scoate unul 
din acele sunete liniştitoare ca: „hmm, eh, aha". (Notă: Marţienii 
nu auziseră niciodată aceste sunete înainte de a sosi pe Venus.) 

Fără această traducere, bărbatul poate auzi: „Eu îţi acord atenţie, 
dar tu nu mă asculţi. înainte o făceai. Ai devenit un companion foarte 
plicticos. Am nevoie de cineva distractiv şi interesant, şi categoric nu 
eşti tu acela. M-ai dezamăgit. Eşti egoist, neatent şi rău.” 

„ Nimic nu merge ” înseamnă în traducere „Azi sunt plină 
de griji şi sunt atât de recunoscătoare că le pot împărtăşi cu 
tine. Mă ajută mult ca să mă simt mai bine. Azi pare că nimic 
din ce fac nu iese. Ştiu că nu este adevărat, dar aşa mă simt 
când sunt copleşită de treburile pe care le am de făcut. Vrei să 
mă îmbrăţişezi şi să-mi spui că fac treabă bună? M-ar face cu 
siguranţă să mă simt mai bine. 

Fără această traducere, un bărbat ar putea auzi: „Nu faci nimic ca 
lumea. Nu pot avea încredere în tine. Dacă nu te ascultam, nu intram 
în această încurcătură. Alt bărbat ar fi rezolvat lucrurile, dar tu le-ai 
încurcat de tot”. 

„Tu nu mă mai iubeşti ” înseamnă în traducere: „Azi am 
impresia că nu mă iubeşti. Mă tem că te-am îndepărtat. Ştiu că 
mă iubeşti cu adevărat, faci atâtea pentru mine, dar astăzi mă 
simt puţin nesigură. Vrei să mă asiguri de dragostea ta şi să-mi 
spui cele două cuvinte magice, te iubesc? Mă simt atât de bine 
când o faci.” 

Fără traducere, bărbatul poate înţelege: „Ţi-am oferit anii mei cei 
mai frumoşi şi tu nu mi-ai dat nimic. Te-ai folosit de mine. Eşti egoist 
şi rece. Faci ceea ce vrei, numai şi numai pentru tine. Nu-ţi pasă de 
nimeni. Am fost o proastă că te-am iubit. Acum nu mai am nimic” 

„Mereu ne grăbim ” înseamnă în traducere: „Mă simt atât 
de zorită azi. Nu-mi place să mă grăbesc. Mi-ar place să avem 
o viaţă mai tihnită. Ştiu că nu este vina nimănui şi evident că 
nu te acuz pe tine. Ştiu că faci tot ce poţi ca să ajungem acolo 
la timp şi apreciez cu adevărat cât interes îţi dai. 

N-ai vrea să fii alături de mine şi să spui ceva ca: „Chiar că 
este greu să alergi mereu! Nici mie nu-mi place să mă grăbesc.” 

Fără traducere, bărbatul poate înţelege: „Nu eşti grijuliu. Aştepţi 
până în ultimul moment ca să faci ceva. Nu pot fi niciodată liniştită 
când sunt cu tine. Tot timpul ne grăbim ca să nu întârziem. Strici totul 
de fiecare dată când suntem împreună. Sunt mult mai bucuroasă când 
nu sunt prin preajma ta.” 

„Vreau mai mult romantism ” înseamnă în traducere: 

„Dragă, ai muncit atât de mult în ultimul timp. Hai să ne 
ocupăm puţin de noi. îmi place când ne putem relaxa şi putem 
fi singuri, fără copii şi fără grija serviciului. Tu eşti atât de 
romantic. N-ai vrea să-mi faci o surpriză cu nişte flori sau 
dându-mi o întâlnire? îmi place romantismul.” 

Fără această traducere, un bărbat ar putea auzi: „Tu nu mă mai 
satisfaci. Nu mă mai interesezi. Romantismul tău este total desuet. 
Niciodată nu m-ai mulţumit cu adevărat. Mi-ar place să fi semănat 
mai mult cu alţi bărbaţi pe care i-am cunoscut.” 

După câteva zile de folosire a acestui dicţionar, un bărbat nu mai 
trebuie să-l deschidă de câte ori se simte acuzat sau criticat. începe să 
înţeleagă felul în care gândesc şi simt femeile. El află că aceste expri- 
mări dramatice nu trebuiesc înţelese în litera lor. Ele sunt doar o modali- 
tate prin care femeile îşi exprimă mai pregnant sentimentele. Astfel se 
proceda pe Venus şi cei veniţi de pe Marte trebuie să nu uite de asta! 

CÂND MARŢIENII NU VORBESC 

Una din marile încercări pentru bărbaţi este să interpreteze şi să 
acorde sprijin unei femei atunci când aceasta îi vorbeşte despre 
sentimentele ei. Cea mai mare greutate pentru femei este să inter- 
preteze corect şi să ajute un bărbat când acesta nu vorbeşte. Tăcerea 
este cel mai adesea greşit înţeleasă de către femei. 

Cea mai mare greutate pentru femei este să interpreteze corect şi 
să ajute un bărbat când acesta nu vorbeşte. 

Destul de des se poate întâmpla ca un bărbat să înceteze brusc să 
comunice şi să rămână tăcut. Aşa ceva nu s-a pomenit pe Venus. La 
început, femeia credea că bărbatul este surd. Ea crede că poate el nu a 
auzit ce i s-a spus şi de aceea nu răspunde. 

Se observă că bărbaţii şi femeile gândesc şi prelucrează infor- 
maţiile foarte diferit. Femeile gândesc cu voce tare, împărtăşind des- 
coperirile ei unui ascultător interesat. 

Chiar şi astăzi, o femeie descoperă ceea ce vrea să spună, prin 
chiar procesul vorbirii. Acest procedeu de a lăsa gândurile să zboare 
liber şi de a le exprima cu voce tare o ajută să-şi stimuleze intuiţia. 
Este un lucru perfect normal şi, uneori, deosebit de util. 

In schimb, bărbaţii prelucrează informaţiile altfel. înainte de a 
vorbi sau a răspunde, ei „rumegă” în tăcere şi reflectează la ceea ce au 
auzit sau au simţit. 

In sinea lor îşi imaginează în tăcere cel mai corect sau mai 
folositor răspuns. îl formulează mai întâi în gând, apoi îl rostesc. Asta 
poate dura câteva minute sau ore. Şi, pentru a face lucrurile şi mai de 
neînţeles pentru femei, dacă un bărbat nu dispune de suficiente 

informaţii pentru a formula un răspuns, se poate întâmpla să nu 
răspundă deloc. 

Femeile trebuie să înţeleagă că atunci când un bărbat tace, el zice 
de fapt: „nu ştiu încă ce să spun, dar mă mai gândesc”. în schimb, ceea 
ce aud ele este: „Nu-ţi răspund fiindcă nu-mi pasă de tine şi te voi ig- 
nora. Ceea ce mi-ai spus nu este important şi, de aceea, nu-ţi răspund.” 

Cum reacţionează femeile la tăcerea bărbaţilor 

Femeile interpretează greşit tăcerea bărbatului. în funcţie de cum 
se simte în ziua aceea, ea poate să-şi imagineze, în cel mai rău caz: 
„El mă urăşte, nu mă iubeşte, mă va părăsi pentru totdeauna”. Aceasta 
poate declanşa teama ei cea mai profundă, care este: „Mă tem că, dacă el 
mă respinge, nu voi mai fi niciodată iubită. Nu merit să fiu iubită”. 

Când bărbatul tace, îi este uşor femeii să-şi imagineze ce-i mai 
rău, deoarece singurele situaţii în care ea ar tăcea sunt cele când ar 
avea de spus ceva dureros, sau când nu mai are încredere în interlocu- 
tor şi nu mai vrea să aibă de-a face cu el. Nu-i de mirare că femeia se 
simte neliniştită când bărbatul tace brusc. 

Când bărbatul tace, îi este uşor femeii 
să-şi imagineze tot ce-i mai rău. 

Când o femeie ascultă pe alta, va continua să o asigure pe vorbi- 
toare că o urmăreşte şi este interesată. Când cea care vorbea face o 
pauză, cealaltă îi va demonstra că este atentă prin răspunsuri ca „oh, 
îhî, hm, ah, aha”. 

Fără aceste replici liniştitoare, tăcerea unui bărbat poate fi foarte 
ameninţătoare. înţelegând însă rosturile bârlogului în care se retrag 
bărbaţii, femeile pot învăţa să le interpreteze corect tăcerile şi să 
reacţioneze la ele. 


Să înţelegem rostul vizuinii 

Femeile au multe de învăţat despre bărbaţi, înainte ca relaţiile lor 
să le aducă cu adevărat satisfacţie. Ele trebuie să afle că, atunci când 
un bărbat este supărat sau încordat, va înceta automat să vorbească şi 
va intra în „vizuina” sa, pentru a-şi pune ordine în probleme. Ele 
trebuie să ştie că nimeni, nici chiar cel mai bun prieten nu are voie să 
intre acolo. Asta era regula pe Marte. Femeilor nu trebuie să le fie 
teamă că au făcut vreo greşeală. Trebuie să înveţe până la urmă că, 
dacă îi lasă pe bărbaţi să se retragă acolo, ei vor ieşi după un timp şi 
totul va fi iarăşi bine. 

Această lecţie este dificilă pentru femei, deoarece, pe Venus, una 
din regulile de aur era să nu-ţi abandonezi niciodată o prietenă care 

are necazuri. Le-ar părea chiar o lipsă de afecţiune că-şi abandonează 
marţianul favorit pradă necazurilor. Fiindcă ţine la el, femeia vrea să 
intre în vizuina lui şi să-i acorde ajutorul. 

In plus, de multe ori ea îşi închipuie că, dacă este o bună 
ascultătoare şi îi pune o mulţime de întrebări despre cum se simte, el 
se va simţi mai bine. Aceasta îl indispune şi mai mult pe bărbat. Ea ar 
dori instinctiv să-l susţină în felul în care ar vrea ea să fie ajutată. 
Intenţiile ei sunt bune, dar rezultatul este contrar. 

Atât bărbaţii cât şi femeile trebuie să înceteze să ofere ajutor 
după metoda pe care o preferă ei şi să înţeleagă modurile diferite în 
care partenerul gândeşte, simte şi reacţionează. 

De ce se retrag bărbaţii în vizuină 

Ei fac aceasta sau devin taciturni din mai multe motive. 

1. Au nevoie să se gândească la o problemă şi să găsească o so- 
luţie practică. 

2 . Nu dispun de răspuns la o întrebare sau la o problemă. 
Bărbaţii nu au fost niciodată învăţaţi să spună: „Păi nu ştiu ce 
să zic. Trebuie să mă retrag şi să găsesc un răspuns.” însă 
ceilalţi bărbaţi înţeleg că exact asta face cel care se închide în 
tăcere. 

3 . Este supărat sau stresat. în asemenea momente trebuie să fie 
singur pentru a se calma şi a-şi regăsi stăpânirea de sine. Nu 
vrea să spună sau să facă un lucru pe care l-ar regreta mai târziu. 

4 . Trebuie să se regăsească pe sine. Acest al patrulea motiv 
devine foarte important când este îndrăgostit. Uneori bărbaţii 
încep să se destindă şi să se uite la ei. Pot avea impresia că 
prea multă intimitate le răpeşte puterea. Trebuie să controleze 
nivelul de apropiere. De câte ori se apropie prea mult şi uită 
de sine, se declanşează alarma şi ei se retrag în vizuină. 
Atunci se refac şi îşi regăsesc firea iubitoare şi puternică. 

De ce vorbesc femeile 

Femeile vorbesc din mai multe motive. Uneori acestea coincid 
cu cele pentru care bărbaţii tac. 

Există patru motive obişnuite pentru care femeile vorbesc: 

1. Pentru a transmite sau a obţine informaţii. (De obicei, acesta 
este singurul motiv pentru care vorbeşte un bărbat.) 

2. Pentru a explora şi a descoperi ceea ce vrea să spună. (Bărba- 
tul încetează să vorbească pentru a-şi stabili în minte ce vrea 
să spună. Ea vorbeşte pentru a gândi cu voce tare.) 

3. Pentru a se simţi mai bine şi mai echilibrată când este supărată 

pe ceva. (El tace când este supărat. în izolare, are posibilitatea 
să se calmeze.) 

4. Pentru a crea intimitate. împărtăşindu-şi sentimentele, ea 
reuşeşte să-şi scoată la iveală caracterul iubitor. (Un bărbat 
tace pentru a se regăsi. El se teme că prea multă intimitate îl 
va priva de sine însuşi.) 

Neînţelegând aceste diferenţe şi nevoi vitale, este uşor pentru 
cupluri să ajungă la atâtea lupte în relaţiile lor. 

Dragonul care pârjoleşte 

Este important pentru femei să nu încerce să-l facă pe bărbat să 
vorbească înainte ca el să fie pregătit s-o facă. Discutând acest subiect 
la unul din seminariile mele, o femeie de origine amerindiană ne-a 
spus că în tribul ei mamele îşi instruiau fetele, înainte de a se mărita, 
să ţină minte că un bărbat se retrage în singurătate când este supărat 
sau încordat. Nu trebuiau să pună la suflet asta, pentru că se va 
întâmpla din când în când. Nu înseamnă că bărbatul nu-şi mai iubeşte 
soţia. Mamele le asigurau că ei vor reveni. Dar, le avertizau ele, cel 
mai important era ca tânăra lor soţie să-i lase singuri în vizuina lor. 
Altfel riscau să fie pârjolite de dragonul de foc care păzeşte vi- 
zuina. 

Nu intra niciodată în vizuină, 

căci rişti să fii pârjolită de dragonul de foc! 

Multe conflicte inutile au rezultat din intrarea femeilor în 
„bârlog”, pe urma bărbatului. Femeile nu au înţeles că bărbaţii chiar 
au nevoie de izolare şi linişte atunci când sunt supăraţi. 

Când bărbatul se retrage, femeia nu înţelege ce se petrece. Ea 
încearcă, fireşte, să-l facă să vorbească. Dacă are o problemă, ea speră 
să-l ajute trăgându-1 afară şi facându-1 să vorbească despre asta. 

Ea întreabă: „S-a întâmplat ceva?” Şi el răspunde „nu”. Dar ea 
îşi dă seama că el este supărat. Se întreabă de ce îşi ascunde senti- 
mentele. în loc să-l lase să-şi rezolve problemele cu el însuşi, ea 
bruiază acest proces în mod involuntar. 

Ea insistă: „Ştiu că te supără ceva, ce este?” El răspunde că nu 
este nimic. 

Ea întrebă: „Este ceva. Ceva care te supără. Ce-i cu tine?” El 
spune: „Ascultă, e-n regulă. Lasă-mă acum singur!” 

Ea zice: „Cum poţi să te porţi aşa cu mine? Niciodată nu-mi spui 
ce ai. Cum să-mi dau seama de problemele tale. Nu mă iubeşti. Mă 
respingi.” 

în acest moment, el îşi pierde stăpânirea de sine şi începe să 

spună lucruri pe care mai târziu le va regreta. Dragonul şi-a făcut 
apariţia, iese şi scuipă foc. 

CÂND VORBESC MARŢIENII 

Femeile se ard nu numai atunci când invadează, fără să-şi dea 
seama, momentele de introspecţie ale bărbatului, ci şi când inter- 
pretează greşit expresiile lui, prin care sunt avertizate că s-a retras sau 
este pe cale să se izoleze. Când este întrebat: „Care-i problema?” El 
va răspunde scurt ceva de genul: „Nimic” sau „E-n regulă”. Aceste 
semnale sunt de obicei singurele care-i dau de ştire femeii să-l lase în 
pace ca să se descurce singur. în loc să spună „Sunt supărat” bărbaţii 
încetează să vorbească. 

în schema următoare sunt enumerate şase scurte semnale de 
avertizare frecvent folosite, ca şi felul insistent şi lipsit de înţelegere 
în care răspunde, fără să-şi dea seama, femeia. 

ŞASE SEMNALE DE AVERTIZARE FRECVENTE 

Când o femeie întreabă „Ce s-a întâmplat?” 


Bărbatul spune 

„Nimic” sau „E-n ordine” 
„N-am nimic” sau „E bine” 
„Nu-i nimic” 

„Nu-i absolut nimic” sau 
„N-am absolut nimic” 
„Nu-i mare lucru” 

„Nu are importanţă” 


Femeia poate răspunde 

„Ştiu că ai ceva. Ce este?” 
„Dar pari supărat.” 

„Hai să vorbim. Ştiu că te 
frământă ceva. Ce este?” 

„Eşti sigur? Mi-ar plăcea să te 
ajut”. 

„Dar te supără ceva. Cred că ar 
trebui să stăm de vorbă.” 

„Ba are. Aş putea să te ajut.” 


Când un bărbat rosteşte una dintre^ aceste formule, înseamnă, în 
general, că doreşte tăcere sau izolare. în asemenea situaţii, pentru a 
evita confuziile şi panica, venusienele consultau dicţionarul mar- 
ţian/venusian. Fără ajutorul său, femeile interpretează greşit aceste 
expresii prescurtate. 

Femeile trebuie să ştie că, atunci când un bărbat spune: „E în 
regulă”, aceasta este o versiune prescurtată a ceea ce gândeşte el de 
fapt, şi anume: „E în regulă, fiindcă mă pot descurca singur. Nu am 
nevoie de ajutor. Te rog, ajută-mă nefacându-ţi griji pentru mine. Ai 
încredere că pot să mă descurc şi singur”. 

Fără această traducere, femeii i se pare că el neagă existenţa unor 
sentimente sau probleme. Ea încearcă atunci să-l ajute, punându-i 

întrebări sau vorbind despre ceea ce crede ea că este problema. Ea nu 
ştie că el foloseşte un limbaj prescurtat. 

Dăm mai jos câteva fragmente din dicţionarul frazeologic. 

Dicţionar frazeologic marţian/venusian 

„E-n regulă” înseamnă în traducere „E-n regulă, pot să 
fac faţa problemei mele. N-am nevoie de nici un ajutor, îţi 
mulţumesc.” 

Fără această traducere, ea ar putea auzi: „Nu sunt supărat, fi- 
indcă nu-mi pasă” sau „ Nu vreau să discut cu tine sentimentele mele. 
Nu am încredere că mă poţi ajuta”. 

„Sunt bine” înseamnă în traducere: „Sunt bine, fiindcă 
fac faţă cu succes supărării sau problemei mele. N-am nevoie 
de nici un ajutor. Când voi avea am să ţi-1 cer.” 

Fără traducere, ea ar putea înţelege: „Nu-mi pasă de ce s-a 
întâmplat. Această problemă n-are importanţă pentru mine. Chiar 
dacă te deranjează, nu-mi pasă.” 

„Nu-i nimic” înseamnă în traducere „Nimic din ce mă 
deranjează nu-mi depăşeşte puterile. Te rog, nu-mi mai pune 
întrebări în legătură cu asta.” 

Fără această traducere, când el spune: „Nu mă deranjează nimic” 
ea aude: „Nu ştiu ce mă supără. Am nevoie să-mi pui întrebări, prin 
care să mă ajuţi să descopăr ce se întâmplă”. în acest moment, ea va 
începe să-l enerveze, punându-i întrebări, pe când el doreşte de fapt să 
fie lăsat în pace. 

„Este perfect” înseamnă „Este o problemă, dar nu e vina 
ta. Pot să o rezolv singur dacă nu mă întrerupi, punându-mi 
alte întrebări sau dându-mi sfaturi. Poartă-te ca şi cum nu s-a 
întâmplat nimic şi eu o voi rezolva de unul singur, mai 
eficace”. 

Fără traducere, ea ar putea înţelege: „Aşa trebuie să fie. Nimic 
nu trebuie schimbat. Tu poţi să mă păcăleşti pe mine şi eu te pot 
păcăli pe tine” sau eventual „De data asta este-n regulă dar ţine seama 
că-i din vina ta. Poţi să greşeşti o dată, dar vezi să nu se mai repete, 
altfel...” 

„Nu-i cine ştie ce”, înseamnă în traducere „Nu-i cine ştie 
ce, fiindcă eu pot face treaba să meargă din nou. Te rog, nu te 
mai gândi şi nu mai vorbi despre această problemă. Asta m-ar 
enerva mai tare. îmi asum responsabilitatea de a rezolva 
problema. Sunt fericit să o rezolv.” 

în lipsa traducerii, ea ar putea înţelege „Faci atâta caz din nimic. 
Ceea ce te preocupă n-are importanţă. Nu mai exagera”. 

„Nu-i nici o problemă” înseamnă în traducere „Nu am 

nici un necaz în rezolvarea acestei probleme. îmi face plăcere 
să-ţi ofer acest dar”. 

Fără traducere, ea ar putea auzi „Asta nu constituie o piedică. De 
ce faci tu din asta o problemă sau crezi că este nevoie să fiu ajutat?” 
Atunci ea greşeşte, explicându-i de ce este o problemă. 

Utilizarea acestui dicţionar le poate ajuta pe femei să înţeleagă 
ce vor să spună de fapt bărbaţii când folosesc un limbaj abreviat. 
Uneori ceea ce spune el este, de fapt, chiar opusul a ceea ce aude ea. 

CE-I DE FĂCUT CÂND BĂRBATUL SE RETRAGE 
ÎN VIZUINA LUI 

Când explic în legătură cu vizuina şi cu dragonii de foc, în cursul 
seminariilor mele, femeile vor să ştie cum ar putea scurta timpul pe 
care bărbaţii îl petrec în izolare. La aceasta, îi rog pe bărbaţi să 
răspundă şi ei spun, de obicei, că durează cu atât mai mult cu cât 
femeia insistă să-i facă să vorbească sau să iasă din izolare. 

Alt comentariu frecvent repetat de bărbaţi este „îmi vine greu să 
ies afară când simt că partenera mea îmi reproşează timpul petrecut în 
izolare”. A-l face pe bărbat să se simtă prost pentru că s-a retras, 
înseamnă să-l îndemni din nou la izolare, chiar atunci când el vrea să 
revină. 

Când un bărbat se retrage în izolare, el este, de obicei, rănit sau 
încordat şi încearcă să-şi rezolve singur problemele. Este contrapro- 
ductiv să i se ofere genul de ajutor de care ar avea nevoie o femeie. 
Există şase căi fundamentale de a-l ajuta, când se retrage. (Ajutându-1 
astfel, se poate scurta timpul pe care trebuie să-l petreacă singur.) 

Cum poate să fie ajutat un bărbat când se izolează 

L Nu dezaproba nevoia lui de izolare. 

2. Nu încerca să-i rezolvi problemele dându-i soluţii. 

3. Nu încerca să-l mângâi, punându-i întrebări despre cum se 
simte. 

4. Nu sta la ieşirea din vizuină, asteptându-1 să iasă. 

5. Nu te îngrijora şi nu-i arăta milă. 

6. Fă ceva care-ţi face plăcere. 

Dacă ai nevoie să-i vorbeşti, scrie-i o scrisoare pe care să o poată 
citi mai târziu, când iese, iar dacă ai nevoie de consolare, vorbeşte cu 
o prietenă. Nu face din el singura sursă a împlinirilor tale. 

Un bărbat doreşte ca femeia lui să aibă încredere că el poate face 
faţă momentelor grele. Această încredere este foarte importantă 
pentru onoarea, mândria şi respectul de sine al bărbatului. 

Este greu pentru fcmc! să nu-şi facă griji pentru el. Grija pentru 

ceilalţi este una din expresiile dragostei şi afecţiunii ei. Este un mod 
de a-şi dovedi iubirea. Pentru o femeie nu pare firesc să fie mulţumită 
când cel pe care-1 iubeşte este supărat. Desigur că el nu vrea ca ea să 
fie mulţumită fiindcă el este supărat, dar vrea ca ea să fie mulţumită 
în general. Vrea ca ea să fie mulţumită astfel încât el să aibă o pro- 
blemă mai puţin pe cap. în plus, vrea aceasta deoarece îl ajută să se 
simtă iubit de ea. Când o femeie este fericită şi lipsită de griji, lui îi 
este mai uşor să-şi revină. 

Ciudat, dar bărbaţii îşi dovedesc dragostea nefacându-şi griji. Un 
bărbat întreabă: „Cum poţi să-ţi faci griji pentru cineva pe care-1 
admiri şi în care ai încredere? 

Bărbaţii se încurajează de obicei unii pe alţii cu expresii ca: 
„Nu-ţi fa probleme, te descurci tu”, sau „Asta-i problema lor, nu a ta”, 
sau „ Sunt sigur că se rezolvă”. Ei se încurajează nefâcându-şi griji şi 
bagatelizându-şi problemele. 

Mi-a luat câţiva ani să înţeleg că soţia mea voia să mă îngrijorez 
pentru ea când avea necazuri. Fără a înţelege nevoile ei diferite, aş fi 
neglijat importanţa grijilor ei. Aceasta o supăra şi mai mult. 

Când bărbatul se închide în vizuină, el încearcă de obicei să-şi 
rezolve o problemă. Dacă partenera lui este fericită sau lipsită de 
griji, în acel moment, atunci el are de rezolvat o problemă mai puţin. 
Ştiind că ea este mulţumită de el, are cu atât mai multă energie să se 
lupte cu problemele lui. 

Tot ce-i distrage femeii atenţia sau o face să se simtă bine, îl 
ajută pe bărbat! Iată câteva exemple. 

• Cititul unei cărţi, • Completarea unui jurnal 


• Rugăciuni sau meditaţii 

• O sporovăială la telefon cu 
o prietenă 

• Cumpărăturile 

• O baie cu hidromasaj 

• Savurarea unei delicatese 

• Consultarea unui terapeut 


• Muzica 

• Ascultarea unor emisiuni 

educative 

• Lucrul în grădină 

• Exerciţii fizice 

• O şedinţă de masaj 

• O plimbare 

• Un film 

Bărbaţii au recomandat ca femeile să se îndeletnicească cu ceva 
plăcut. Este greu de conceput că poţi fi vesel când un prieten are ne- 
cazuri, dar femeile pot găsi o soluţie. De fiecare dată când partenerul 
lor se autoizolează, ele pot ieşi la cumpărături sau pot face o plimbare 
plăcută. Lor le place să meargă la cumpărături. 

Bonnie, soţia mea, foloseşte uneori această metodă. Când vede 
că mă retrag în bârlog, iese la cumpărături. Astfel, nu am niciodată 
impresia că trebuie să-mi cer scuze pentru trăsătura mea marţiană. 
Când ea se descurcă singură, eu mă simt în regulă, descurcându-mă 

singur în vizuina mea. Ea are încredere că voi reveni şi voi fi mai 
iubitor. 

Ştie că atunci când intru în bârlogul meu, nu este momentul 
să-mi vorbească. Când încep să dau semne de interes faţă de ea, recu- 
noaşte că sunt pe cale să-mi revin şi că a venit momentul să vor- 
bească. Uneori spune în treacăt: „Când ai chef, mi-ar plăcea să stăm 
puţin de vorbă. Să-mi spui când crezi!” Astfel, ea tatonează, fără a fi 
pisăloagă sau insistentă. 

CUM SĂ I SE TRANSMITĂ ÎNCURAJĂRI 
UNUI MARŢIAN 

Bărbaţii au nevoie de încredere chiar şi atunci când au ieşit din 
bârlog. Nu le plac sfaturile necerute sau compasiunea. Au nevoie să-şi 
demonstreze ceva lor înşile. Este o mândrie pentru ei să rezolve 
lucrurile fără ajutor de la alţii. (în timp ce pentru o femeie, a avea pe 
cineva care să o ajute, o relaţie care îi oferă sprijin, constituie un 
motiv de mândrie.) Un bărbat se simte încurajat când o femeie îi 
transmite: „Ştiu că te poţi descurca dacă nu ceri explicit ajutorul”. 

La început este foarte dificil să înveţi să-i ajuţi pe bărbaţi în acest 
fel. Multe femei au impresia că singurul mod în care pot obţine ceea 
ce doresc în cadrul unei relaţii este prin criticarea bărbatului când a 
greşit şi prin oferirea unor sfaturi care nu i-au fost cerute. Fără 
modelul unei mame care să fi ştiut cum să obţină sprijin de la bărbat, 
femeilor nu le trece prin minte că-şi pot stimula partenerul să le ofere 
mai mult fără să-i ceară direct ajutorul, fără a critica sau a oferi 
sfaturi. în plus, dacă el se poartă într-un fel care nu-i place, ea poate 
să-i spună simplu şi direct că nu-i place purtarea lui, fără a-1 acuza că 
a greşit sau că este vinovat. 

Cum se pot adresa critici sau sfaturi unui bărbat 

Neînţelegând cum îi îndepărtează pe bărbaţi prin sfaturi necerute 
sau prin critici, multe femei simt că nu reuşesc să obţină ceea ce vor 
de la un bărbat. Nancy era frustrată. Ea a spus: „Nu ştiu încă să adre- 
sez critici sau sfaturi unui bărbat. Ce să fac dacă felul lui de a sta la 
masă este înfiorător sau dacă se îmbracă cu un prost gust desăvârşit? 
Dacă este un om de treabă, dar are un mod de a se purta cu oamenii 
care-1 face să pară bădăran şi-i creează probleme în relaţiile cu 
ceilalţi? Ce ar trebuie să fac? Indiferent în ce fel i-o spun, el se înfurie 
şi se apără sau, pur şi simplu mă ignoră.” 

Răspunsul este că ea nu trebuie niciodată să adreseze critici sau 
sfaturi decât dacă i se cer. în schimb, ar trebui să încerce să-i acorde o 
apreciere afectuoasă. De asta are el nevoie, nu de predici. Pe măsură 

ce va simţi aprecierea ei, el va începe să o întrebe ce crede. însă dacă 
simte că ea îi cere să se schimbe, el nu-i va mai cere sfaturi sau 
sugestii. în special într-o relaţie intimă, bărbatul trebuie să se simtă 
foarte sigur înainte de a se putea deschide şi a solicita ajutorul. 

Pe lângă aşteptarea încrezătoare ca partenerul ei să evolueze şi să 
se schimbe, femeia care nu obţine ceea ce doreşte poate să-şi mărtu- 
risească sentimentele şi să solicite ceea ce doreşte (dar, repet, fără 
sfaturi sau critici). Aceasta este o artă care impune atenţie şi creativi- 
tate. Există patru abordări posibile. 

1. Femeia poate spune unui bărbat că nu-i place felul cum se 
îmbracă, fără a-i ţine o predică despre cum să o facă. Ea poate 
spune în treacăt, când se îmbracă: ”Nu-mi place cămaşa asta. 
N-ai vrea să-ţi pui alta astă-seară?” Dacă acest comentariu îl 
deranjează, ea trebuie să-i respecte susceptibilitatea şi să-şi 
ceară scuze. Ar trebui să spună: „îmi pare rău. Nu am vrut 
să-ţi spun cum trebuie să te îmbraci”. 

2. Dacă el este foarte sensibil - şi unii bărbaţi sunt - ea poate 
încerca să vorbească altădată despre acest subiect. Poate 
spune: „Ţii minte cămaşa albastră, pe care ai purtat-o cu pan- 
talonii verzi? Nu mi-a plăcut combinaţia. N-ai vrea să încerci 
o dată să ţi-o pui cu pantalonii gri?” 

3. Ea poate întreba direct „Nu vrei să ieşim împreună la cumpă- 
rături? Mi-ar plăcea să-ţi aleg un costum”. Dacă el răspunde 
că nu, femeia poate fi sigură că el nu vrea să fie dădăcit. Dacă 
spune da, ea va trebui să aibă grijă să nu-i dea prea multe 
sfaturi. Trebuie să-şi amintească de sensibilitatea lui. 

4. Ea ar putea spune: „Aş vrea să discutăm ceva, dar nu ştiu cum 
să încep (Pauză). Nu vreau să te jignesc, dar vreau să ţi-o 
spun. Vrei să mă asculţi şi să-mi sugerezi apoi un mod mai 
bun în care aş fi putut să-ţi vorbesc?” Aceasta îl ajută să se 
pregătească pentru şoc şi apoi va constata cu plăcere că n-a 
fost mare lucru. 

Să analizăm încă un exemplu. Dacă ei nu-i place felul lui de a se 
purta la masă şi sunt singuri, ar putea să-i spună (fără priviri dezapro- 
batoare): „N-ai vrea să foloseşti tacâmurile?” sau „N-ai vrea să bei 
din pahar?” în schimb, dacă se află şi alţii de faţă, este mai înţelept să 
nu-i spună nimic şi nici măcar să nu observe. îi poate spune altădată: 
„N-ai vrea să-ţi foloseşti tacâmurile când sunt şi copiii de faţă?” sau 
„Mă deranjează când mănânci cu degetele. Am alergie la mărunţişu- 
rile astea. Te rog, când mâncăm împreună, să foloseşti tacâmurile.” 

Dacă se poartă într-un fel care vă deranjează, aşteptaţi un mo- 
ment când nu-i nimeni în preajmă şi apoi mărturisiţi-i. Nu-i spuneţi 
cum „ar trebui să se poarte” sau că greşeşte; împărtăşiţi-i în schimb 
sentimentele cu sinceritate, afectuos şi concis. Puteti spune: „Nu mi-a 

plăcut alaltăieri, la petrecere, că vorbeai atât de tare. N-ai vrea să vor- 
beşti mai încet când sunt prin preajmă?” Dacă el se supără şi nu-i 
place acest comentariu, cereţi-vă scuze că l-aţi criticat. 

Acest mod de a reacţiona printr-un feedback negativ şi a-i cere 
sprijinul este discutat în amănunt în capitolele 9 şi 12. în plus, în 
capitolul următor sunt descrise cele mai bune momente pentru a purta 
aceste discuţii. 

Când bărbatul nu are nevoie de ajutor 

Un bărbat se poate simţi sufocat de încercarea unei femei de a-1 
ajuta să rezolve o problemă. Simte că ea nu are încredere în el în 
rezolvarea problemelor. Se poate simţi constrâns, ca şi cum ea l-ar 
trata ca pe un copil sau poate avea impresia că ea vrea să-l schimbe. 

Aceasta nu înseamnă că un bărbat nu are nevoie de afecţiune. 
Femeile trebuie să înţeleagă că îl ajută atunci când se abţin să-i ofere 
sfaturi nesolicitate pentru rezolvarea problemelor lui. El are nevoie de 
sprijinul ei iubitor, dar în alt fel decât îşi închipuie ea. A se reţine de 
la îndrumări şi de la încercarea de a-1 corecta sunt modalităţi de a-1 
susţine. Sfaturile sunt binevenite numai dacă el le-a cerut în mod 
direct. 

Un bărbat caută sfaturi sau ajutor doar după ce a făcut tot ce pu- 
tea face singur. Dacă i se acordă prea multă asistenţă sau o primeşte 
prea curând, îşi va pierde sentimentul puterii şi forţei. Va deveni leneş 
sau nesigur. Bărbaţii se încurajează instinctiv între ei, nedându-şi 
sfaturi sau ajutor decât dacă le sunt cerute. 

în rezolvarea problemelor, bărbatul ştie că trebuie să se descurce 
singur din capul locului, şi abia apoi, dacă are nevoie, poate cere 
ajutor fără să-şi piardă forţa, autoritatea şi demnitatea. Ajutorul oferit 
unui bărbat într-un mod nepotrivit poate trece uşor drept insultă. 

Când bărbatul taie friptura de curcan, în Ziua Recunoştinţei şi 
soţia lui îl îndrumă ce şi cum să taie, el simte că nu prezintă încredere. 
1 se opune şi este hotărât să facă aşa cum ştie. în schimb, dacă 
bărbatul se oferă să o ajute pe femeie la tăiat, ea se simte iubită şi 
protejată. 

Când o femeie sugerează bărbatului să urmeze sfaturile unui 
specialist, el se poate simţi jignit. îmi amintesc de o femeie care mă 
întreba de ce se supărase atât de tare soţul ei. Ea mi-a explicat că 
înainte de a se culca împreună, l-a întrebat dacă şi-a revăzut notiţele 
luate după o prelegere a mea despre secretele unui act sexual reuşit. 
Ea nu înţelegea că asta însemna suprema insultă pentru el. Deşi el 
apreciase înregistrările prelegerii, nu voia ca ea să-i spună ce să facă, 
amintindu-i să-mi urmeze indicaţiile. El voia ca ea să se încreadă în el 
că ştie ce are de făcut! 

în timp ce bărbatul îşi doreşte încredere, femeia vrea să fie 
ocrotită. Când un bărbat spune unei femei „Ce ai, draga mea?” având 
o expresie îngrijorată, ea se simte încurajată de grija lui. 

Când o femeie spune acelaşi lucru, într-un fel tot atât de grijuliu 
şi preocupat, el se poate simţi jignit sau respins, simte că ea nu are 
încredere că el va face faţă problemelor. 

Pentru bărbaţi este foarte dificil să facă distincţia între compa- 
siune şi simpatie. El detestă să fie compătimit. O femeie poate spune 
„îmi pare rău că te-am supărat”. El va răspunde „Nu-i nici o pro- 
blemă” şi va respinge ajutorul ei. Ei, în schimb, i-ar plăcea să-l audă 
spunându-i: „îmi pare rău că te-am supărat”. Atunci ar simţi că lui îi 
pasă cu adevărat de ea. Bărbaţii trebuie să găsească modalităţi de a 
arăta că le pasă, în timp ce femeile trebuie să afle cum să arate că au 
încredere. 


Este foarte dificil pentru bărbaţi să 
distingă între compasiune şi simpatie. 

Ei detestă să fie compătimiţi. 

Prea multă grijă este sufocantă 

La începutul căsătoriei mele cu Bonnie, dacă trebuia să plec în 
alt oraş ca să ţin o prelegere, ea mă întreba de cu seară la ce oră mă 
voi trezi. Apoi, mă întreba la ce oră pleacă avionul. Făcea nişte 
calcule în minte şi mă avertiza că nu mi-am lăsat destul timp ca să 
prind avionul. De fiecare dată ea avea impresia că mă ajută, dar mie 
nu mi se părea. Mă simţeam jignit. Călătorisem paisprezece ani în 
toată lumea ţinând cursuri şi nu pierdusem niciodată un avion. 

Pe urmă, dimineaţa, înainte de a pleca, îmi punea un şir de 
întrebări, cum ar fi: „Xi-ai luat biletele? Ţi-ai luat portofelul? Ai 
destui bani? Ţi-ai luat ciorapi de schimb?” Ea îşi închipuia că mă 
iubeşte, dar eu simţeam neîncrederea ei şi eram indispus. In cele din 
urmă, i-am spus că apreciam intenţiile ei bune dar că nu-mi plăcea să 
fiu dădăcit în acest fel. 

I-am cerut, dacă voia să se poarte ca o mamă, să o facă prin 
dragoste şi încredere necondiţionată. Am rugat-o ca, dacă pierd un 
avion, să nu-mi spună: „Ţi-am zis eu” şi să aibă încredere că voi 
învăţa lecţia şi mă voi corecta cum se cuvine. Dacă-mi uitam periuţa 
de dinţi sau aparatul de ras, să mă lase să mă descurc singur. Am 
rugat-o să nu-mi vorbească despre asta dacă-i dau telefon. 

Fiind conştientă şi de dorinţele mele, nu numai de ale ei, i-a fost 
mai uşor să reuşească să mă ajute. 

Povestea unei reuşite 


Odată, în cursul unei călătorii în Suedia, cu ocazia seminarului 
meu despre relaţii umane, am sunat din New York acasă, în 
California, spunându-i lui Bonnie că mi-am uitat paşaportul. Ea a 
reacţionat atât de frumos şi agreabil! Nu mi-a ţinut predici despre 
responsabilitate. în schimb, a râs şi mi-a spus: „O, Doamne, John, ce 
aventură. Ce-o să te faci acum?” 

Am rugat-o să transmită prin fax paşaportul la consulatul Suediei 
şi problema s-a rezolvat. A fost atât de cooperantă! Niciodată nu a 
cedat tentaţiei de a-mi ţine o predică despre lipsa mea de prevedere. A 
fost chiar mândră că am găsit o soluţie la problema mea. 

CUM SĂ FACI MICI SCHIMBĂRI 

într-o zi am observat că, de câte ori copiii mei îmi cereau să fac 
ceva, le răspundeam „Nici o problemă”. Era felul meu de a spune că 
voi face cu plăcere ce mi-au cerut. Fiica mea vitregă, Julia, m-a 
întrebat într-o zi de ce spun întotdeauna „nici o problemă”. Nu am 
putut să răspund imediat. După un timp, mi-am dat seama că acesta 
era unul din obiceiurile marţiene adânc înrădăcinate. Conştient de 
aceasta, am început să spun „cu plăcere”. Această formulare exprimă 
şi mesajul subînţeles în cealaltă formulă, iar fiicei mele îi părea, cu 
siguranţă, mai afectuoasă. 

Exemplul dat reprezintă un secret foarte important în dezvoltarea 
relaţiilor. Putem face mici schimbări, fără a ne sacrifica persona- 
litatea. Asta constituie şi secretul marţienilor şi al venusienelor. Ei 
aveau grijă să nu-şi sacrifice adevărata natură, dar erau dispuşi să 
aducă mici schimbări în relaţiile lor. Ei au aflat că relaţiile se pot 
îmbunătăţi prin introducerea sau schimbarea câtorva expresii simple. 

Ideea de bază aici este că pentru a ne îmbogăţi relaţiile trebuie să 
facem mici schimbări. 

Schimbările mari impun, de obicei, reprimarea unor trăsături 
proprii. Şi nu este bine. 

A ne linişti puţin partenera înainte de a intra în vizuina noastră 
constituie o mică schimbare; bărbatul trebuie să înţeleagă că femeile 
au cu adevărat nevoie să fie liniştite, ca să se îngrijoreze mai puţin. 
Dacă un bărbat nu înţelege diferenţele dintre bărbaţi şi femei, nu-şi va 
da seama de ce tăcerea lui bruscă constituie pentru ea un motiv de 
îngrijorare. Printr-o asemenea prevenire, el poate ameliora situaţia. 

Pe de altă parte, dacă nu înţelege deosebirile dintre el şi femeie, 
renunţând să se retragă în bârlog în încercarea de a o mulţumi pe ea, 
ar fi o mare greşeală. Dacă renunţă la izolare (şi îşi contrazice 
adevărata natură) devine iritabil, prea sensibil, defensiv, slab, pasiv şi 

umil. Şi, pentru a înrăutăţi situaţia, el nu ştie de ce i-a devenit atât de 
dezagreabil partenerei. 

Când femeia este supărată că el s-a izolat, în loc să renunţe la izolare, 
el poate adopta mici schimbări şi problema va fi atenuată. Nu este nevoie 
ca el să-şi refuze nevoile reale sau să-şi respingă natura masculină. 

CUM POT FI ÎNCURAJATE VENUSIENELE 

Aşa cum am arătat, când un bărbat se închide în vizuina sau în 
peştera lui sau devine tăcut, vrea să spună „Am nevoie de timp să mă 
gândesc la asta, te rog încetează să-mi vorbeşti. Voi reveni”. El nu 
înţelege că femeia poate auzi în schimb „Nu te iubesc, nu pot suporta 
să te ascult, te părăsesc şi nu mai revin niciodată!” Pentru a contra- 
cara acest mesaj şi pentru a-1 comunica pe cel corect, el poate învăţa 
să rostească cele trei cuvinte magice „mă voi întoarce”. 

Când un bărbat se retrage, femeia apreciază dacă el spune cu 
voce tare „am nevoie de un timp ca să mă gândesc la asta, mă voi în- 
toarce”, sau „ am nevoie să rămân singur, mă voi întoarce”. Este uimitor 
cum aceste cuvinte simple pot însemna atât de mult. Femeile apreci- 
ază foarte mult această asigurare. Dacă bărbatul înţelege ce impor- 
tanţă are pentru femei, va fi în stare să-şi aducă aminte să o liniştească. 

Dacă în copilărie s-a simţit abandonată sau respinsă de tatăl ei, 
sau dacă mama ei s-a simţit respinsă de soţ, atunci Fiica va fi mai 
sensibilă la sentimentul de abandonare. Din această cauză, ea nu tre- 
buie niciodată acuzată că are nevoie de siguranţă. Analog, un bărbat 
nu trebuie judecat pentru nevoia sa de a se retrage în vizuina lui. 

O femeie nu trebuie acuzată pentru că are nevoie de asigurări, 
aşa cum un bărbat nu trebuie acuzat că are nevoie de izolare. 

Dacă femeia a fost mai puţin traumatizată în trecut şi dacă 
înţelege nevoia bărbatului de a petrece un timp izolat, va avea mai 
puţină nevoie să i se dea asigurări. 

îmi amintesc că atunci când am subliniat această idee în cursul 
unui seminar, o femeie a spus: „Eu sunt atât de sensibilă la tăcerea 
soţului meu, cu toate că în copilărie nu m-am simţit niciodată abando- 
nată sau respinsă. Nici mama nu s-a simţit respinsă de tatăl meu. 
Chiar şi când au divorţat, au facut-o într-un fel afectuos”. 

Apoi a râs. Şi-a dat seama că se înşelase. Atunci a început să 
plângă. Evident că mama ei se simţise respinsă. Desigur că şi fata se 
simţise respinsă. Părinţii ei divorţaseră! La fel ca şi părinţii ei, ea 
negase aceste sentimente dureroase. 

într-o epocă în care divorţul este atât de obişnuit, este şi mai important 
ca bărbaţii să fie conştienţi de efectul asigurărilor. Aşa cum bărbaţii pot 
încuraja femeile schimbându-se puţin, şi ele trebuie să facă acelaşi lucru. 

CUM SE POATE COMUNICA FĂRĂ A ACUZA 


Un bărbat se simte de multe ori agresat sau blamat, în special când 
femeia este indispusă şi vorbeşte despre necazurile ei. Deoarece el nu 
înţelege diferenţele dintre sexe, nu se adaptează uşor la nevoia ei de a-şi 
discuta toate sentimentele. El presupune în mod eronat că ea îi vorbeşte 
despre ce are pe suflet fiindcă îl consideră oarecum responsabil sau vi- 
novat. Deoarece ea este supărată când îi vorbeşte, el presupune că este 
supărată pe el. Când ea se plânge, el aude acuzaţii. Mulţi bărbaţi nu în- 
ţeleg nevoia de a-şi împărtăşi problemele cu cei pe care îi iubeşte. 

Prin exerciţii şi devenind conştiente de deosebirile dintre noi, 
femeile pot învăţa să-şi exprime sentimentele fără a face să sune ca 
nişte acuzaţii. Pentru a-1 linişti pe bărbat că nu este acuzat, o femeie 
poate face o pauză după câteva minute, spunându-i cât de mult îl 
apreciază că o ascultă. 

Ea poate face unul din comentariile următoare: 

• Sunt bucuroasă că pot vorbi despre asta. 

• Sigur că este plăcut să pot vorbi despre asta. 

• Mă simt atât de uşurată că pot vorbi despre asta. 

• Mă bucur că pot să mă plâng despre toate astea. Mă eliberează 
cu adevărat. 

• Acum, că am vorbit, mă simt mult mai bine. îţi mulţumesc. 

Această mică schimbare poate însemna enorm. 

în aceeaşi ordine de idei, în timp ce îşi descrie problemele, ea îl 
poate încuraja apreciind lucrurile pe care le-a făcut el pentru a-i face 
viaţa mai uşoară şi mai bogată în satisfacţii. De exemplu, dacă se plânge 
de munca de la serviciu, poate pomeni în treacăt că este atât de bine că îl 
are pe el, la care se poate întoarce după orele de muncă. Dacă se plânge 
de casă, poate să-l aprecieze pentru că a reparat gardul. Sau, dacă se 
plânge de bani, poate spune că apreciază cu adevărat cât de mult 
munceşte el. Iar dacă se plânge de frustrările vieţii de părinte, poate 
menţiona că este bucuroasă că are parte de ajutorul lui. 

împărţirea răspunderii 

Buna comunicare impune colaborarea ambelor părţi. Bărbatul 
trebuie să se străduiască să-şi aducă aminte că a te plânge nu înseam- 
nă a acuza şi că atunci când o femeie se plânge, ea nu face în general 
decât să se elibereze de frustrări, vorbind despre ele. O femeie se poa- 
te strădui să-l lămurească pe bărbat că, deşi se plânge, ea îl apreciază 
deopotrivă. 

De exemplu, soţia mea tocmai a intrat şi m-a întrebat cum merge 
acest capitol. I-am spus: 

— Este aproape gata. Cum ţi-a mers azi? 

Am avut atâta de lucru. Nu avem destul timp să stăm împreună. 

Vechiul meu eu ar fî intrat în defensivă şi i-aş fi amintit despre 
toate momentele pe care le-am petrecut împreună sau i-aş fi spus cât de 
important este să termin la timp lucrarea. Aceasta ar fi creat doar 
tensiune. 

Noul meu eu, conştient de deosebirile dintre noi, a înţeles că ea 
caută asigurări şi înţelegere şi nu justificări sau explicaţii. Am răspuns: 

— Ai dreptate, am fost foarte ocupaţi. Vino la mine în braţe. A 
fost o zi grea. 

Ea a spus atunci: 

— Eşti atât de bun. 

Aceasta era aprecierea de care aveam nevoie pentru a fi mai 
disponibil pentru ea. Apoi ea a continuat să se plângă de ziua pe care 
o avusese şi cât de epuizată era. După câteva minute s-a oprit. Eu 
m-am oferit să o conduc acasă pe îngrijitoarea copilului, astfel ca ea 
să aibă timp să se relaxeze şi să-şi adune gândurile înainte de cină. 
Atunci ea a spus: 

— Chiar vrei să o duci tu pe îngrijitoare? Ar fi grozav. Mulţumesc! 

Astfel mi-a oferit din nou aprecierea de care aveam nevoie pentru a 
mă simţi un bun partener, chiar când ea era obosită sau epuizată. 

Femeile nu se gândesc să-şi exprime aprecierea, deoarece ele 
presupun că bărbaţii ştiu cât de mult preţuiesc ele să aibă un ascultă- 
tor. Bărbaţii nu ştiu asta. Când ea discută despre diverse probleme, el 
trebuie asigurat că este încă iubit şi apreciat. 

Bărbaţii se simt frustraţi de probleme dacă nu se ocupă de re- 
zolvarea lor. Apreciindu-i, femeile îi pot ajuta să înţeleagă că, şi prin 
simpla ascultare, ei sunt de mare ajutor. 

O femeie nu trebuie să-şi suprime sentimentele şi nici măcar să 
şi Ie modifice pentru a-şi susţine partenerul. însă trebuie să şi le 
exprime într-un fel care să nu-l facă pe bărbat să se simtă atacat, 
acuzat sau criticat. Făcând ceva mici schimbări, se poate obţine mult. 

Patru cuvinte magice 

Cele patru cuvinte magice pentru a încuraja un bărbat sunt: „Nu 
este vina ta”. Când o femeie îşi exprimă supărarea, ea îl poate 
încuraja pe bărbat oprindu-se uneori, ca să-i spună: „Apreciez foarte 
mult faptul că mă asculţi şi, dacă ţi se pare că spun că-i vina ta, să ştii 
că nu asta gândesc. Nu este vina ta.” O femeie poate învăţa să fie 
atentă la cel care o ascultă, dacă îi înţelege tendinţa de a se simţi ca un 
ratat când aude despre prea multe necazuri. 

Chiar alaltăieri, m-a sunat sora mea şi mi-a vorbit despre o încer- 
care grea prin care trecea. Pe când ascultam, tot îmi repetam că, pen- 
tru a o ajuta, nu trebuie să-i ofer soluţii. Ea avea nevoie de cineva care 


să o asculte. După zece minute de simplă ascultare şi exclamaţii oca- 
zionale, de exemplu, „aha”, „of’, „chiar aşa!”, ea mi-a spus: 

— Ei, îţi mulţumesc, John. Acum mă simt mult mai bine. 

Mi-a fost mult mai uşor să o ascult fiindcă ştiam că nu mă acuză 
pe mine. Ea acuza pe altcineva. Mai greu mi se pare când este ne- 
fericită soţia mea, deoarece sunt gata să mă consider criticat. Totuşi, 
când ea mă încurajează să o ascult, apreciindu-mă, îmi este mult mai 
uşor să devin un bun ascultător. 

Ce-i de făcut când îţi vine să critici 

A-l asigura pe un bărbat că nu este vina lui şi că nu îl critici are 
efect doar dacă femeia chiar nu-1 acuză, dezaprobă sau critică. Dacă îl 
critică pe el, ea ar trebui să-şi descarce sufletul faţă de altcineva. Ea ar 
trebui să aştepte să fie mai afectuoasă şi mai echilibrată, pentru a-i 
vorbi. Ar putea să-şi destăinuiască resentimentele cuiva pe care nu 
este supărată şi care va putea să-i acorde sprijinul necesar. Apoi, când 
se va simţi mai iubitoare şi înţelegătoare, va putea să-l abordeze cu 
succes pe partener pentru a-şi împărtăşi sentimentele. în capitolul 1 1 
vom analiza mai amănunţit cum se pot transmite sentimente dificile. 

Cum se ascultă fără a critica 

Adeseori bărbaţii acuză femeile că îi critică, în timp ce ele 
vorbesc fără intenţii rele. Aceasta are un efect foarte distructiv asupra 
relaţiilor, deoarece blochează comunicarea. 

închipuiţi-vă o femeie spunând: „Nu facem decât să muncim, să 
muncim şi să muncim. Nu ne mai distrăm deloc. Eşti atât de poso- 
morât.” Un bărbat ar putea foarte uşor să se simtă acuzat de ea. 

Dacă se simte acuzat, i-aş sugera să nu răspundă printr-o acuza- 
ţie, spunând: „Am impresia că mă acuzi”. 

Aş sugera să spună, în schimb: „îmi pare rău să aud că spui că 
sunt atât de posomorât. Vrei să spui că este doar vina mea că nu ne 
distrăm mai mult?” Sau, ar putea zice: „Mă doare să aud de la tine că 
sunt aşa posomorât şi nu ne distrăm. Vrei să spui că e doar vina mea?” 
în plus, pentru a înlesni comunicarea, el îi poate oferi o soluţie. 
Ar putea spune: „S-ar crede că spui că doar din vina mea muncim atât 
de mult. Este adevărat?” 

Sau ar putea spune: „Când spui că nu ne distrăm şi că sunt aşa de 
posomorât, am impresia că spui că-i doar din vina mea. Aşa este?” 
Toate aceste răspunsuri sunt respectuoase şi-i dau femeii ocazia 
să-şi retragă orice acuzaţie pe care el ar fi putut-o bănui. Dacă ea va 
spune: „O, nu, nu spun că-i vina ta”, el se va simţi, probabil, ceva mai 
uşurat. Altă abordare pe care o consider extrem de utilă este să se ţină 

seama că ea are oricând dreptul să fie supărată şi că, dacă îşi dă frâu 
liber, se va simţi mult mai bine. Această idee îmi permite să mă 
relaxez şi să-mi aduc aminte că, dacă o pot asculta fără a mă simţi 
vinovat, când va avea nevoie să se plângă, ea mă va aprecia foarte 
mult. Chiar dacă mă critică, nu va insista. 

Arta de a asculta 

Când un bărbat învaţă să asculte şi să interpreteze corect senti- 
mentele femeii, comunicarea devine mai uşoară. Ca orice artă, ascul- 
tarea cere exerciţiu. în fiecare zi, când ajung acasă, o caut de obicei pe 
Bonnie şi o întreb cum s-a descurcat, practicând astfel arta ascultării. 

Dacă este indispusă sau a avut o zi stresantă, am impresia la 
început că spune că aş fi cumva răspunzător. 

încercarea cea mai grea pentru mine este să nu o iau ca pe ceva 
personal, să nu o înţeleg greşit. Reuşesc asta repetându-mi într-una că 
vorbim limbi diferite. Pe când continui să o întreb „Şi ce s-a mai 
întâmplat?” constat că sunt multe alte lucruri care o deranjează. Trep- 
tat, încep să văd că nu sunt singurul responsabil pentru necazurile ei. 
După un timp, când ea începe să mă aprecieze pentru că o ascult, de- 
vine foarte recunoscătoare, tolerantă şi iubitoare, chiar dacă eram par- 
ţial răspunzător pentru supărarea ei. 

Deşi este foarte important ca bărbatul să exerseze arta ascultării, 
sunt zile în care el este prea sensibilizat sau stresat pentru a traduce 
subînţelesul expresiilor femeii. în asemenea momente nu trebuie nici 
măcar să încerce să asculte. El poate spune, în schimb, pe un ton ama- 
bil: „Nu este un moment bun pentru mine. Hai să vorbim mai târziu”. 

Uneori bărbatul nu-şi poate da seama că nu poate asculta, până 
ce ea nu începe să vorbească. Dacă devine foarte nervos în timp ce ea 
vorbeşte, nu trebuie să continue s-o asculte, căci se va enerva şi mai 
mult. Aceasta nu-1 ajută nici pe el, nici pe ea. Lucrul pe care îl poate 
spune, în schimb, dobvedind respect, este: „Chiar vreau să ascult ceea 
ce-mi spui, dar acum îmi este foarte greu să o fac. Cred că am nevoie 
de un timp pentru a mă gândi la ceea ce mi-ai spus”. 

De când Bonnie şi cu mine am învăţat să comunicăm într-un fel 
care ţine seama de deosebirile dintre noi şi înţelegând nevoile celui- 
lalt, căsnicia noastră a devenit mult mai lipsită de probleme. Am fost 
martorul aceleiaşi schimbări la mii de indivizi şi cupluri. Relaţiile 
înfloresc atunci când comunicarea reflectă acceptare şi respect faţă de 
deosebirile înnăscute dintre oameni. 

Când se ivesc neînţelegeri, amintiţi-vă că vorbim limbi diferite; 
aveţi răbdare să înţelegeţi ceea ce vrea cu adevărat celălalt să spună. De- 
sigur că pentru asta este nevoie de exerciţiu, dar merită din plin efortul. 

CAPITOLUL 6 


BĂRBAŢII SEAMĂNĂ CU ELASTICUL 

Bărbaţii seamănă cu elasticul. Când se îndepărtează, pot ajunge 
doar până într-un anumit punct, apoi revin la loc. Elasticul este o 
metaforă perfectă pentru a înţelege ciclul intimităţii la bărbat. Acest 
ciclu implică apropierea, îndepărtarea şi din nou apropierea. 

Cele mai multe femei sunt surprinse să constate că un bărbat, 
chiar dacă iubeşte, trebuie să se îndepărteze periodic, înainte de a se 
apropia din nou. Bărbaţii simt instinctiv această nevoie de a se dis- 
tanţa. Nu este o hotărâre sau o alegere a lor. Pur şi simplu, aşa simt ei. 
Nu este nici vina lui, nici a femeii. Este o alternare care ţine de natură. 

Când un bărbat iubeşte o femeie, are nevoie periodic să se 
îndepărteze de ea, înainte de a se apropia din nou. 

Femeile interpretează greşit îndepărtarea bărbatului, fiindcă de 
obicei ele se retrag din alte motive. Femeile se retrag când nu au 
încredere că bărbatul le va înţelege sentimentele, când au fost jignite 
şi se tem de o altă jignire, sau când el a făcut ceva rău şi le-a deza- 
măgit. 

Desigur, un bărbat se poate îndepărta şi din aceste motive, dar se 
va îndepărta chiar dacă nu s-a întâmplat nimic rău. El o poate iubi şi 
avea încredere în ea şi, totuşi, va începe să se îndepărteze. Se va 
distanţa şi apoi va reveni de la sine, ca un elastic care a fost întins. 

Bărbatul se îndepărtează pentru a-şi satisface nevoia de indepen- 
denţă sau autonomie. Când depărtarea este maximă, el va ţâşni brusc 
înapoi, ca de la sine. Odată izolat, va simţi, brusc, nevoia de dragoste 
şi intimitate. Automat, va dori mult mai mult să ofere şi să primească 
dragostea de care are nevoie. Când revine, el reia relaţiile de la acelaşi 
nivel de intimitate la care erau când începuse să se îndepărteze. Nu 
simte nevoia unei perioade de reacomodare. 

CE AR TREBUI SĂ ŞTIE ORICE FEMEIE DESPRE 
BĂRBAŢI 

Dacă este înţeleasă, această alternare a intimităţii masculine 
poate îmbogăţi o relaţie, dar dacă este înţeleasă greşit, creează pro- 
bleme inutile. 

Să analizăm un exemplu. 

Maggie era disperată, agitată şi dezorientată. Ea se în- 
tâlnea cu prietenul ei, Jeff de şase luni. Totul fusese atât de 
romantic! Apoi, fără vreun motiv aparent, el a început să se 
îndepărteze din punct de vedere sufletesc. Maggie nu putea să 
înţeleagă această răcire bruscă, ea mi-a spus: „Acum este atent 
şi peste un moment nici nu vrea să-mi vorbească. Am încercat 
orice ca să-l aduc înapoi, dar se pare că am făcut mai mult rău. 
El pare atât de distant. Nu ştiu cu ce am greşit. Sunt chiar aşa 
de rea?” 

Când Jeff se îndepărta de ea, Maggie considera că este din cauza 
ei. Dar reacţia lui era foarte obişnuită. Ea considera că făcuse ceva rău 
şi se autoacuza. Voise să „îndrepte” lucrurile, dar cu cât încerca să se 
apropie de Jeff, cu atât el se retrăgea. După ce a participat la semi- 
narul meu, Maggie a fost foarte uşurată. Neliniştea şi dezorientarea au 
dispărut imediat. Dar, cel mai important, a încetat să se mai auto- 
acuze. Ea şi-a dat seama că, atunci când Jeff se îndepărta, nu era din 
vina ei. în plus, a aflat de ce se izola Jeff şi cum poate ea să facă faţă, 
cu delicateţe, situaţiei. După câteva luni, la alt seminar, Jeff mi-a 
mulţumit pentru ceea ce a învăţat Maggie. El mi-a spus că sunt din 
nou logodiţi. Maggie descoperise un secret despre bărbaţi, pe care 
puţine femei îl cunosc. 

Maggie a înţeles că, atunci când încerca să se apropie, în timp ce 
Jeff se trăgea deoparte, ea îl impiedica, de fapt, să ajungă la distanţa 
maximă pentru ca apoi să revină. Fugind după el, ea îl împiedica 
mereu să simtă că are nevoie de ea şi că vrea să fie împreună. Ea a 
înţeles că făcuse la fel de fiecare dată. Inconştient, ea obstrucţionase 
un ciclu de viaţă important. împiedicase intimitatea, încercând să o 
menţină. 


Cum se transformă brusc un bărbat 

Dacă bărbatul nu are ocazia să se izoleze, nu va avea niciodată 
ocazia să simtă dorinţa puternică de apropiere. Este esenţial pentru 
femei să înţeleagă: dacă insistă să obţină o apropiere continuă sau 
„aleargă după” partenerul lor când acesta se retrage, el va încerca 
aproape întotdeauna să scape şi să ia distanţă; el nu va putea simţi 
niciodată propria dorinţă de dragoste. 

La seminariile mele demonstrez acest lucru cu un elastic mare. 
închipuiţi-vă că ţineţi o asemenea panglică. Acum începeţi să o întin- 
deţi, trăgând-o spre dreapta. Această bandă se poate întinde treizeci 
de centimetri. Când s-a întins cu treizeci de centimetri, nu mai poate 
decât să revină Ia loc. Şi când revine, are multă forţă şi elasticitate. 

La fel şi un bărbat, după ce s-a retras la distanţa maximă, va 
reveni cu forţă şi elasticitate. O dată ce a ajuns la limita distanţei, în- 

cepe să sufere o transformare. întreaga atitudine începe să i se 
modifice. Acelaşi bărbat, căruia nu părea să-i pese de partenera lui (în 
timp ce se îndepărta), dintr-o dată nu mai poate trăi fără ea. El simte 
din nou nevoia de intimitate. I-a revenit puterea fiindcă i s-a redeş- 
teptat dorinţa de a iubi şi a fi iubit. 

Aceasta este de obicei de neînţeles pentru o femeie deoarece, din 
proprie experienţă, când se retrage, ea are nevoie de o perioadă de 
adaptare pentru a redeveni intimă. Dacă nu înţelege că bărbaţii se 
deosebesc în această privinţă, ar putea privi cu neîncredere nevoia lui 
bruscă de intimitate şi l-ar putea respinge. 

Şi bărbaţii trebuie să înţeleagă această diferenţă. Când bărbatul 
revine brusc, o femeie are nevoie de timp şi doreşte să stea de vorbă 
pentru a relua legătura. Această trecere poate fi mai lină dacă el 
înţelege că femeia poate avea nevoie de mai mult timp pentru a reveni 
la acelaşi nivel de intimitate - mai ales dacă s-a simţit jignită când el 
s-a îndepărtat. Fără a înţelege aceste diferenţe, bărbatul poate deveni 
nerăbdător, fiindcă el este dispus să reia relaţiile intime imediat, 
indiferent la ce nivel au fost acestea când s-a îndepărtat, în timp ce ea 
nu poate proceda la fel. 

De ce se îndepărtează bărbaţii 

După ce şi-au satisfăcut nevoia de intimitate, bărbaţii încep să 
simtă nevoia de autonomie şi independenţă. Când el începe să se re- 
tragă, ea intră, automat, în panică. Ceea ce nu înţelege ea este că, dacă 
el se îndepărtează şi-şi satisface nevoia de autonomie, va dori apoi să 
se apropie din nou. Un bărbat alternează automat între nevoia de 
intimitate şi cea de autonomie. 

Un bărbat alternează automat Intre 
nevoia de intimitate şi cea de autonomie. 

De exemplu, la începutul legăturii sale, Jeff era puternic şi plin 
de vitalitate. Elasticul era complet întins. El voia s-o impresioneze, să 
o satisfacă, să o mulţumească şi să se apropie de ea. Cât timp el 
reuşea aceasta, voia şi ea să se apropie. în timp ce ea-şi deschidea 
sufletul, el se apropia din ce în ce. Ajungând la intimitate, el se simţea 
minunat. Dar, după puţin timp, a avut loc o schimbare. închipuiţi-vă 
ce se întâmplă cu elasticul când nu e întins. Energia şi tensiunea lui 
s-au redus. Nu mai există nici o mişcare. Exact acelaşi lucru se în- 
tâmplă cu dorinţa bărbaţilor de a se apropia după ce intimitatea a fost 
atinsă. 

Chiar dacă această apropiere îl satisface pe bărbat, el va începe 
să treacă printr-o schimbare interioară. Va începe să simtă o dorinţă 
de a se îndepărta. După ce şi-a satisfăcut temporar foamea de intimi- 

tate, simte acum nevoia să fie independent, să fie de capul lui. Destul 
cu nevoia de alţii. Se poate să simtă că a devenit prea dependent sau 
să nu ştie de ce simte nevoia să se retragă. 

De ce intră în panică femeile 

Pe când Jeff se retrage instinctiv, fără nici o explicaţie faţă de 
Maggie (sau faţă de sine), ea reacţionează prin teamă. Intră în panică 
şi fuge după el. Ea gândeşte că a greşit ceva şi l-a îndepărtat. îşi închi- 
puie că el aşteaptă ca ea să restabilească intimitatea. Se teme că el nu 
se va mai întoarce niciodată. 

Pentru a pune capac, ea nu se simte în stare să-l recâştige, deoa- 
rece nu ştie prin ce l-a îndepărtat. Ea nu ştie că aceasta este doar o 
parte a ciclului intimităţii sale. Când îl întreabă care-i problema, el nu 
are la dispoziţie un răspuns clar, aşa că evită să vorbească despre asta. 
El continuă doar să se îndepărteze şi mai mult de ea. 

De ce îşi pun Ia îndoială dragostea bărbaţii şi femeile 

Este uşor de văzut cum bărbaţii şi femeile încep să-şi pună la 
îndoială dragostea dacă nu înţeleg acest ciclu. 

Neînţelegând că îl împiedică pe Jeff să-şi regăsească pasiunea, 
Maggie putea presupune uşor că Jeff nu o mai iubeşte. Neavând 
ocazia să se retragă, Jeff nu-şi mai dădea seama de propria dorinţă şi 
plăcere de a fi aproape de ea. El putea uşor să presupună că nu o mai 
iubeşte pe Maggie. 

După ce a învăţat să-l lase pe Jeff să se depărteze, să ia „distanţă”, 
Maggie a descoperit că el revenea la ea. S-a exersat să nu alerge după el 
când el se retrăgea şi avea încredere că totul era în regulă. De fiecare 
dată, el se întorcea. Pe măsură ce încrederea ei în acest proces creştea, 
i-a venit mai uşor să nu mai intre în panică. Când el se retrăgea, ea nu-I 
mai urmărea şi nici măcar nu mai gândea că este ceva în neregulă. Ea a 
acceptat această latură a lui Jeff. Cu cât îl accepta ca atare în asemenea 
momente, cu atât revenea la ea mai repede. Iar Jeff, înţelegându-şi senti- 
mentele şi necesitatea schimbării, a devenit mai încrezător în dragostea 
lui. A fost în stare să se implice. Secretul lui Maggie şi Jeff a fost că ei 
au înţeles şi au acceptat faptul că bărbaţii seamănă cu un elastic. 

CUM INTERPRETEAZĂ GREŞIT FEMEILE 
ATITUDINEA BĂRBAŢILOR 

Fără a înţelege că bărbaţii seamănă cu un elastic, este foarte uşor 
pentru femei să le interpreteze greşit reacţiile. 

O greşeală obişnuită are loc atunci când ea-i spune „hai să vorbim” 

şi el ia imediat distanţă. Tocmai când ea vrea să se deschidă şi să se 
apropie, el vrea să se îndepărteze. Aud frecvent reclamaţia: „De câte 
ori vreau să-i vorbesc, el se depărtează. Am impresia că nu-i pasă de 
mine.” Ea trage concluzia falsă că el nu vrea niciodată să vorbească 
cu ea. Când o refuză, motivul nu este acela că nu vrea să vorbească. 
El are însă nevoie să stea singur un timp; un timp în care să fie de 
capul lui şi să nu fie răspunzător pentru nimeni altul. Este un timp în 
care se poate ocupa de sine. Când revine, este dispus să stea de vorbă. 

în oarecare măsură, un bărbat se pierde pe sine prin legătura cu 
partenera lui. Inţelegându-i nevoile, problemele, dorinţele şi senza- 
ţiile, el poate pierde contactul cu sine însuşi. îndepărtarea îi permite 
să-şi restabilească graniţele identităţii proprii şi să-şi satisfacă nevoia 
de a se simţi independent. 

In anumită măsură, un bărbat se pierde pe sine 
prin legătura cu partenera lui. 

Totuşi, unii bărbaţi descriu altfel această îndepărtare. Pentru ei 
este doar o senzaţie că „am nevoie să răsuflu” sau „am nevoie să stau 
singur”. 

Indiferent cum o descrie, când bărbatul se îndepărtează, el îşi 
satisface o necesitate reală de a-şi purta singur de grijă pentru un timp. 

Aşa cum nu noi hotărâm să ne fie foame, nu bărbatul hotărăşte 
să se retragă. Este o nevoie instinctivă. El poate să se apropie numai 
până la un anumit punct, apoi va începe să-şi piardă identitatea. în 
acest moment va începe să simtă nevoia de autonomie, să se îndepăr- 
teze. înţelegând acest proces, femeile pot să interpreteze corect retra- 
gerea lui. 

De ce se îndepărtează bărbaţii când femeile se apropie 

Multe femei constată că bărbaţii tind să se îndepărteze exact în 
momentul când ele doresc discuţii şi intimitate. 

Aceasta se întâmplă din două motive: 

1. Femeia simte inconştient când bărbatul este pe cale să se retra- 
gă şi va încerca exact atunci să restabilească legătura intimă 
spunând „Hai să stăm de vorbă”. Cum el va continua să se 
îndepărteze, ea va trage concluzia greşită că el nu vrea să 
discute sau că nu ţine la ea. 

2. Când o femeie se deschide şi îşi destăinuie sentimente mai 
profunde şi mai intime, poate declanşa efectiv nevoia unui 
bărbat de a se îndepărta. Un bărbat nu suportă decât un anumit 
grad de intimitate; dacă acesta este depăşit, i se declanşează alar- 
ma care-i spune că este momentul să-şi găsească echilibrul, 
retrăgându-se. Un bărbat poate să simtă dintr-o dată nevoia de 

autonomie şi să se îndepărteze în cel mai intime momente. 

Momentul când un bărbat se îndepărtează este foarte derutant 
pentru o femeie, deoarece, adeseori, ceva din faptele sau spusele ei i-a 
declanşat reacţia de retragere. De obicei, când o femeie începe să 
vorbească cu sentiment bărbatul începe să simtă nevoia de a se 
retrage. Aceasta, deoarece sentimentele îi fac pe bărbaţi să se ataşeze 
şi generează intimitate, iar când un bărbat se apropie prea mult, se va 
retrage automat. 

Nu înseamnă că el nu suportă sensibilitatea femeii. In alt mo- 
ment al ciclului intimităţii sale, când are nevoie de apropiere, aceleaşi 
sentimente care i-ar fi declanşat retragerea îl atrag mai strâns. Nu ce 
spune femeia declanşează îndepărtarea lui, ci momentul ales de ea. 

CÂND SĂ I SE VORBEASCĂ UNUI BĂRBAT 

Când un bărbat se îndepărtează, nu este momentul să i se vor- 
bească sau să se încerce apropierea de el. Lăsaţi-1 să se retragă. După 
un timp, se va întoarce. Va reveni iubitor şi apropiat şi se va purta ca şi 
cum nimic nu s-ar fi întâmplat. Acesta este momentul pentru discuţii. 

în această perioadă ideală, când bărbatul doreşte intimitate şi 
este realmente dispus să vorbească, femeile, de obicei, nu deschid dis- 
cuţia. Aceasta se întâmplă din următoarele trei motive frecvente: 

1. Femeia se teme să vorbească, deoarece ultima dată când a 
încercat, el s-a îndepărtat. Ea presupune în mod greşit că lui 
nu-i pasă de ea şi nu vrea să o asculte. 

2. Femeia se teme că bărbatul este supărat pe ea şi aşteaptă ca el 
să deschidă discuţia despre sentimentele lui. Ea ştie că, dacă 
ea s-ar fi îndepărtat pe neaşteptate de el, ar fi simţit nevoia să 
vorbească despre ceea ce s-a întâmplat înainte de a se apropia 
din nou. Ea aşteaptă ca el să înceapă o discuţie despre ceea ce 
l-a supărat. însă el nu are nevoie să vorbească despre supăra- 
rea lui, fiindcă nu este supărat. 

3. O femeie are atâtea de spus, încât nu vrea să fie nepoliticoasă 
şi să înceapă să vorbească. Pentru a fi politicoasă, ea face gre- 
şeala de a-i pune întrebări despre sentimentele şi gândurile lui, 
în loc să vorbească despre ale ei. Dacă el nu are nimic de 
spus, ea trage concluzia că nu vrea să discute cu ea. 

Având toate aceste păreri false, nu este de mirare că femeile se 
înşeală în privinţa motivelor pe care le are un bărbat când nu vorbeşte. 

CUM POATE FI FĂCUT UN BĂRBAT 
SĂ VORBEASCĂ 

Când o femeie vrea să vorbească sau simte nevoia de apropiere, 

ar trebui ca ea să iniţieze discuţia şi nu să-l aştepte pe bărbat. Pentru 
începerea discuţiei, ea trebuie să fie prima care să se destăinuie, chiar 
dacă partenerul ei nu are multe de spus. 

Dacă îl apreciază pentru că o ascultă, el va avea, treptat, mai 
multe de spus. 

Bărbatul poate fi foarte dispus să poarte o discuţie cu femeia, dar 
la început nu are nimic de spus. Ceea ce nu ştiu femeile despre mar- 
ţieni este că ei au nevoie de un motiv pentru a vorbi. Ei nu vorbesc 
doar de dragul de a vorbi. Dar, după ce femeia a vorbit un timp, băr- 
batul va începe să se deschidă şi să-i împărtăşească poziţia lui faţă de 
cele spuse de ea. 

De exemplu, dacă ea vorbeşte despre nişte greutăţi pe care le-a 
întâmpinat în timpul zilei, el poate să-i spună despre greutăţile cu care 
s-a confruntat el, astfel încât să se înţeleagă unul pe altul. Dacă ea 
vorbeşte despre copii, s-ar putea ca şi el să discute despre sentimen- 
tele lui paterne. Dacă ea se deschide şi el nu se simte acuzat sau 
strâmtorat, va începe şi el, treptat, să se deschidă. 

Cum îi forţează femeile pe bărbaţi să vorbească 

Când o femeie îşi împărtăşeşte gândurile, ea îl stimulează în chip 
firesc pe bărbat să vorbească. Dar dacă el simte că i se cere să vor- 
bească, mintea lui se blochează. Nu are nimic de spus. Chiar dacă ar 
avea, se va reţine fiindcă simte insistenţa femeii. 

Pentru bărbat este greu când femeia îi cere să vorbească. Fără 
să-şi dea seama, ea îl inhibă, interogându-1. Mai ales când el nu simte 
nevoia să vorbească. Femeia presupune în mod fals că un bărbat „are 
nevoie să vorbească” şi de aceea „ar trebui” să o facă. Ea uită că el 
vine de pe Marte şi nu simte nevoia să vorbească atât de mult. 

Ea are chiar impresia că dacă el nu vorbeşte, nu o iubeşte. Cine-1 
respinge pe bărbat fiindcă nu vorbeşte poate fi sigură că el nu mai are 
nimic de spus. Bărbatul are nevoie să simtă că este acceptat aşa cum 
este, şi atunci se va deschide treptat. Bărbatul simte că nu este accep- 
tat atunci când ea doreşte ca el să vorbească mai mult sau îi repro- 
şează că s-a îndepărtat. 

Un bărbat care are nevoie să se îndepărteze mult înainte de a în- 
văţa să se deschidă şi să se apropie, va avea mai întâi nevoie să 
asculte o mulţime. Are nevoie să fie apreciat pentru ascultare, apoi va 
spune şi el, treptat, mai mult. 

Cum se iniţiază o conversaţie cu un bărbat 

Cu cât încearcă mai mult femeia să-l facă pe bărbat să vorbească, 
cu atât mai mult se va opune el. încercarea directă de a-1 face să 

vorbească^ nu este cea mai bună abordare, în special când el se înde- 
părtează. în loc de a se întreba cum ar putea să-l facă să vorbească, o 
întrebare mai bună ar fi „Cum aş putea avea mai multă intimitate, 
comunicare şi dialog cu partenerul meu?” Dacă o femeie simte nevoia 
de a vorbi mai mult în cadrul unei relaţii - şi, de cele mai multe ori, 
aşa se întâmplă - atunci ea poate să o facă, dar cu o conştiinţă clară a 
faptului, că trebuie să accepte şi chiar să se aştepte ca uneori el să fie 
disponibil iar alteori să se îndepărteze instinctiv de ea. 

Atunci când el este disponibil, în loc să-i pună douăzeci de între- 
bări sau să-i pretindă să vorbească, ea ar putea să-i dea de înţeles că-1 
apreciază, chiar ca simplu ascultător. La început, chiar ar trebui să-l 
abată de la încercările lui de a vorbi. 

De exemplu, Maggie ar putea să spună: „Jeff, n-ai vrea să mă 
asculţi puţin? Am avut o zi grea şi aş vrea să vorbesc despre asta. 
M-ar face să mă simt mai bine.” După ce a vorbit câteva minute, ea 
s-ar putea opri pentru a spune „îmi place când mă asculţi, asta în- 
seamnă mult pentru mine”. Această apreciere îl încurajează pe bărbat 
să asculte în continuare. în lipsa aprecierii şi a încurajărilor, bărbatul 
îşi poate pierde interesul, fiindcă are impresia că „ascultatul” nu 
„rezolvă nimic. El nu înţelege cât de important este pentru ea să fie 
ascultată de el. Totuşi cele mai multe femei ştiu din instinct cât de 
important este ascultatul. A te aştepta ca bărbatul să ştie asta fără 
puţin exerciţiu înseamnă să i se pretindă să fie ca o femeie. Din 
fericire, după ce a fost apreciat pentru că a ascultat, bărbatul învaţă să 
respecte valoarea discuţiilor. 

DACĂ BĂRBATUL NU VREA SĂ VORBEASCĂ 

Sandra şi Larry erau căsătoriţi de douăzeci de ani. Sandra 
voia să divorţeze iar Larry voia să îndrepte lucrurile. 

Ea spunea: „Cum poate să spună că vrea să rămânem îm- 
preună? Nu mă iubeşte. Nu simte nimic. Atunci când vreau 
să-i vorbesc el pleacă. Este rece şi lipsit de suflet. De douăzeci 
de ani şi-a ascuns sentimentele. Nu doresc să-l iert. Nu voi ră- 
mâne căsătorită cu el. Am obosit încercând să-l fac să se des- 
chidă, să-şi destăinuie sentimentele. 

Sandra nu ştia în ce fel contribuise la problemele lor. Ea gândea 
că este doar vina soţului ei. Credea că făcuse totul pentru a crea inti- 
mitatea, dialogul şi comunicarea iar el i se opusese de douăzeci de ani. 

După ce a auzit în cursul seminarului comparaţia bărbaţilor cu 
elasticul, a izbucnit în lacrimi, semn de iertare pentru soţul ei. Şi-a dat 
seama că problema „lui” era problema „lor”. A recunoscut că şi ea 
contribuise la ea. 

Sandra a spus: „îmi amintesc că, în primul an de căsătorie, eu mă 


82 


destăinuiam, vorbeam despre sentimentele mele, iar el, pur şi simplu, 
pleca. Am crezut că nu mă iubeşte. Cupă ce acest lucru s-a repetat de 
câteva ori, am renunţat. Nu voiam să fiu făcută din nou să sufăr. 
N-am ştiut că în alt moment el ar fi fost în stare să mă asculte. Nu 
i-am dat ocazia. Am încetat să :nă expun. Voiam ca, înainte de a o fa- 
ce, să se deschidă el. 

Dialoguri unilaterale 

în general, discuţiile Sandrei erau unilaterale. Ea încerca să-l 
facă să vorbească primul, punându-i un şir de întrebări. Apoi, înainte 
ca ea să-i împărtăşească ceea ce voia să discute cu el, se supăra pe el 
din cauza răspunsurilor lui laconice. Când, în sfârşit îi vorbea despre 
sentimentele ei, acestea erau întotdeauna aceleaşi: ea era supărată că 
el nu era deschis, iubitor şi cooperant. 

Un dialog unilateral poate decurge astfel: 


SANDRA: 

Cum ţi-a mers astăzi? 

LARRY: 

Bine. 

SANDRA: 

Ce s-a întâmplat? 

LARRY: 

Nimic deosebit. 

SANDRA: 

Ce vrei să facem în week-end? 

LARRY: 

Indiferent. Tu ce-ai vrea? 

SANDRA: 

Vrei să invităm nişte prieteni la noi? 

LARRY: 

Nu ştiu. Nu ştii pe unde-i programul de televizor? 

SANDRA: 

(supărat) De ce nu vorbeşti cu mine? 

LARRY: 

(Tăcut şi uluit.) 

SANDRA: 

Mă iubeşti? 

LARRY: 

Sigur. Doar te-am luat de nevastă. 

SANDRA: 

Cum să mă iubeşti? Nu mai stăm deloc de vorbă. 
Cum poţi să stai acolo şi să nu spui nimic? Nu-ţi 


pasă? 

în acest moment, Larry se ridică şi iese să se plimbe. La întoar- 
cere se poartă ca si cum nu s-ar fi întâmplat nimic. Şi Sandra se poar- 
tă ca şi cum totul ar fi în regulă, dar în sinea ei îi refuză dragostea şi 
căldura. La suprafaţă, va încerca să fie afectuoasă, dar resentimentele 
i s-au acumulat. Din când în când vor răbufni şi va începe încă un în- 
terogatoriu unilateral privind sentimentele soţului ei. După douăzeci 
de ani în care a acumulat dovezi că el nu o iubeşte, ea nu mai e dis- 
pusă să fie privată de intimitate. 

Cum să vă ajutaţi reciproc fără a trebui să vă schimbaţi 

Sandra mi-a spus, la un seminar: „Am pierdut douăzeci de ani, 
încercând să-l fac pe Larry să vorbească. Voiam ca el să se deschidă 
şi să fie vulnerabil. Nu mi-am dat seama că ceea ce-mi lipsea era un 

bărbat care să mă ajute pe mine să fiu deschisă şi vulnerabilă. Asta 
îmi trebuia, de fapt. în acest week-end am mărturisit soţului meu mai 
multe sentimente intime decât în douăzeci de ani. M-am simţit atât de 
iubită! Asta îmi lipsise. Crezusem că el trebuia să se schimbe. Acum 
ştiu că nu era nimic în neregulă la mine sau la el. Atât, că nu ştiam să 
ne sprijinim unul pe altul”. 

Sandra se plângea mereu că Larry nu vorbeşte. Se convinsese pe 
ea însăşi că tăcerea lui facea imposibilă intimitatea. La seminar, a în- 
văţat să-şi mărturisească sentimentele fără a aştepta sau a-i impune lui 
Larry să răspundă la fel. în loc să respingă tăcerea lui, ea a învăţat să 
o aprecieze. Asta l-a făcut să fie un ascultător mai bun. 

Larry a deprins arta de a asculta. El s-a exersat să asculte fără a 
încerca să-i rezolve problemele. Este mult mai eficace să înveţi un 
bărbat să asculte, decât să se deschidă şi să devină vulnerabil. în timp 
ce el învaţă să asculte pe cineva la care ţine, şi este, în schimb, apre- 
ciat, se va deschide şi va participa oarecum de la sine. 

Când un bărbat se simte apreciat ca ascultător şi nu simte reproşuri 
datorate insuficientei participări, va începe treptat să se deschidă. Când 
simte că nu trebuie să vorbească mai mult, o va face în mod natural. 
Dar, mai întâi, trebuie să se simtă acceptat. Dacă femeia este supărată 
pentru tăcerea lui, înseamnă că uită de originea marţiană a bărbaţilor! 

CÂND UN BĂRBAT NU SE ÎNDEPĂRTEAZĂ 
DE PARTENERĂ 

Lisa şi Jim erau căsătoriţi de doi ani. Ei faceau totul îm- 
preună. Nu stăteau niciodată separaţi. După un timp, Jim a 
devenit tot mai nervos, pasiv, capricios şi violent. 

în cursul unei şedinţe de consiliere, Lisa mi-a spus: „Nu 
mai este nici o plăcere să mă aflu în compania lui. Am încercat 
totul ca să-l înveselesc, dar n-a mers. Eu vreau să ne distrăm 
împreună, să mergem la restaurant, la cumpărături, să călăto- 
rim, să mergem la teatru, la petreceri, să dansăm, dar el nu 
vrea. Nu mai facem niciodată nimic. Doar mâncăm, ne uităm 
la televizor, dormim şi muncim. încerc să-l iubesc, dar sunt 
supărată. El era atât de fermecător şi romantic, pe vremuri. 
Acum traiul cu el este ca viaţa lângă un melc. Nu ştiu ce să 
fac. Nici nu vrea să se clintească!” 

După ce au aflat despre ciclul intimităţii masculine, teoria elasti- 
cului, atât Lisa cât şi Jim au înţeles ce se întâmplase. Ei petrecuseră prea 
mult timp împreună. Jim şi Lisa trebuiau să stea separat mai mult timp. 

Când bărbatul se apropie prea mult şi nu se îndepărtează, simpto- 
mele obişnuite care apar sunt: toane, nervozitate, apatie şi stare defen- 
sivă. Jim nu ştia cum să se îndepărteze. Se simţea vinovat stând sin- 

gur. Credea că trebuie să împartă totul cu soţia lui şi Lisa credea că 
trebuie să facă totul împreună. La discuţii, am întrebat-o pe Lisa de ce 
petrecuse atâta timp în compania lui Jim. Mi-a răspuns: „Mi-era frică 
că se va supăra dacă aş fi recurs la vreo distracţie fără el. Odată am 
fost la cumpărături şi el chiar că s-a supărat pe mine”. 

Jim a spus: „îmi amintesc acea zi. Dar nu eram supărat pe tine. 
Eram supărat că pierdusem nişte bani într-o afacere. De fapt, îmi 
amintesc de acea zi fiindcă ţin minte cât de bine mă simţeam singur în 
toată casa. N-am îndrăznit să-ţi spun asta fiindcă am crezut că te vei 
simţi jignită.” 

Lisa i-a spus: „Am crezut că nu vrei ca eu să ies fără tine. Păreai 
atât de distant.” 

Deveniţi mai independenţi 

Conştientă de acest mecanism. Lisa a avut libertatea de a nu se 
mai îngrijora atâta în legătură cu Jim. Izolarea lui Jim chiar a ajutat-o 
să devină mai autonomă şi mai independentă. A început să se îngri- 
jească mai bine de sine. începând să facă ceea ce avea chef şi bene- 
ficiind de mai mult sprijin de la prietenele ei, a fost mult mai fericită. 

S-a eliberat de resentimentele faţă de Jim. Ea a înţeles că îi 
ceruse prea mult. Auzind despre elastic, a înţeles că şi ea contribuise 
la necazurile lor. A înţeles că el avea nevoie să stea mai mult timp 
singur. Nu numai că sacrificiile ei iubitoare îl împiedicau să ia dis- 
tanţă şi să revină înapoi, dar atitudinea ei dependentă îl înăbuşea. 

Lisa a început să se distreze fără Jim. A făcut câteva din lucrurile 
pe care voise să le facă. 

într-o seară a ieşit să ia masa cu nişte prietene. Altădată s-a dus la 
teatru. în altă seară s-a dus la o aniversare. 

Miracole simple 

Ceea ce a uimit-o pe Lisa a fost rapiditatea cu care s-au modi- 
ficat relaţiile dintre ei. Jim a devenit mult mai atent şi mai preocupat 
de ea. în câteva săptămâni, Jim a început să redevină cel care fusese. 
Voia să se distreze cu ea şi a început să pună la cale ieşiri. Exista din 
nou motivaţia. La discuţii mi-a spus: „Mă simt atât de eliberat! Mă 
simt iubit; când Lisa vine acasă, se bucură că mă vede. Este atât de 
bine să-i simt lipsa când este plecată. Este plăcut să simţi din nou. 
Aproape că uitasem cum este. înainte îmi părea că nimic din ce 
făceam nu era destul. Lisa încerca mereu să mă determine să fac câte 
ceva, spunându-mi ce şi punându-mi întrebări.” 

Lisa a spus: „Am înţeles că îl acuzam pe el pentru nefericirea 
mea. Când mi-am asumat răspunderea nefericirii mele, am constatat 
că Jim este mai energic şi mai activ. Este un miracol.” 

OBSTRUCŢIONAREA CICLULUI INTIMITĂŢII 

Există două feluri în care o femeie poate obstrucţiona inconştient 
ciclul intimităţii partenerului. Acestea sunt: (1) să-l urmărească atunci 
când el se îndepărtează; (2) să-l pedepsească pentru că s-a îndepărtat. 

Urmează o listă a celor mai obişnuite feluri în care femeile îl 
„hăituiesc” pe bărbat şi îl împiedică să se îndepărteze: 

Manifestări de urmărire 


1 . Fizice 

Când el se retrage, ea îl urmăreşte fizic. Dacă el intră în 
altă cameră, ea îl urmează. Sau, ca în exemplul cu Lisa, ea 
renunţă la ceea ce ar dori, pentru a putea fi împreună cu 
partenerul ei. 

2. Sentimentale 

Când el se retrage, ea rămâne lângă el cu gândul. Se 
îngrijorează pentru el. Vrea să-l ajute să se simtă mai bine. îi 
este milă de el. îl înăbuşă cu atenţia şi aprecierile ei. 

Alt mod de a-1 opri să se retragă este prin dezaprobarea 
nevoii lui de a fi singur. Prin aceasta, îl trage înapoi prin 
mijloace sentimentale. 

Altă metodă este să arate tristă sau jignită când el se 
îndepărtează. Ea solicită astfel aprecierea lui şi el se simte 
ţinut în frâu. 

3. Mentale 

Ea poate încerca să-l tragă înapoi punându-i întrebări care 
să-i inducă sentimentele de vinovăţie, cum ar fi: „Cum poţi să 
te porţi aşa cu mine?” sau „Ce-i cu tine?” sau „Nu-ţi dai seama 
cât mă doare când te îndepărtezi de mine?” 

Alt mod de a căuta să-l reţină este prin încercarea de a-1 
satisface. Ea devine superdocilă. încearcă să fie perfectă, astfel 
încât el să nu aibă vreun motiv să se îndepărteze. Renunţă la 
personalitatea ei şi încercă să devină ceea ce crede că ar vrea el 
să fie. Se teme să clatine barca de frică să nu-1 îndepărteze şi 
atunci îşi ascunde adevăratele sentimente şi evită să facă ceva 
care l-ar putea contraria. 

A doua cale importantă prin care o femeie poate înrerupe, fără 
să-şi dea seama, ciclul intimităţii unui bărbat este prin pedepsirea 
acestuia când se îndepărtează. Iată lista felurilor mai obişnuite prin 
care o femeie îl „pedepseşte pe bărbat” şi-l împiedică să revină şi să 
se apropie de ea: 

COMPORTAMENTE PUNITIVE 


1. Fizice 

Când el începe din nou să o dorească, ea îl respinge. Ea îi 
respinge gesturile de apropiere fizică. îl poate refuza din punct 
de vedere sexual. Nu-i permite să o atingă sau să se apropie. îl 
poate lovi sau poate sparge obiecte, pentru a-şi arăta supărarea. 
Când bărbatul este sancţionat pentru că s-a îndepărtat, el poate 
începe să se teamă să o mai facă altă dată. Teama îl poate 
împiedica pe viitor să se mai îndepărteze de ea. Ciclul lui 
natural este întrerupt. De asemenea, se poate genera un resen- 
timent care îl împiedică să-şi dea seama de propria dorinţă de 
intimitate. Se poate să nu mai revină, după ce s-a îndepărtat. 

2. Sentimentale 

Când el revine, ea este nefericită şi îl critică. Nu îl iartă că 
a neglijat-o. El nu poate face nimic pentru a o mulţumi sau a o 
face fericită. Se simte incapabil să o satisfacă şi renunţă. 

Când el se întoarce, ea îşi exprimă dezaprobarea prin 
cuvinte, ton sau prin priviri îndurerate. 

3. Mentale 

Când el revine, ea refuză să se deschidă şi să-i împărtă- 
şească sentimentele. Devine rece şi este ofensată că el nu s-a 
deschis şi nu i-a vorbit. 

Ea încetează să mai creadă că el ţine la ea şi îl sancţio- 
nează nedându-i ocazia să o asculte şi să fie „bun”. Când el re- 
vine cu bucurie, este ţinut din scurt. 

Dacă bărbatul se simte pedepsit pentru că s-a îndepărtat, el poate 
începe să se teamă că-i va pierde dragostea dacă se va retrage din nou. 
începe să se simtă nedemn de dragostea ei dacă se îndepărtează. Se 
poate teme să aspire din nou la dragoste, fiindcă simte că nu o merită; 
presupune că va fi respins. Această teamă de respingere îl împiedică 
să revină după retragerea lui în vizuină. 

CUM POATE FI AFECTAT CICLUL INTIMITĂŢII 
UNUI BĂRBAT DE TRECUTUL SĂU 

Acest ciclu natural al bărbatului poate fi obstrucţionat din copi- 
lărie. Bărbatul se poate teme să se îndepărteze fiindcă a fost martor la 
felul cum mama lui dezaproba izolările tatălui. Un asemenea bărbat 
poate să nici nu ştie că îi este necesar să se îndepărteze. Poate să 
fabrice inconştient argumente pentru a-şi justifica îndepărtarea. Acest 
gen de bărbaţi îşi dezvoltă evident mai mult laturile feminine ale 
personalităţii, însă pe seama suprimării unei părţi din masculinitate. 
Ei sunt sensibili. încearcă mereu să facă pe plac şi să fie afectuoşi dar, 

cu această ocazie, îşi pierd o parte din identitatea masculină. Se simt 
vinovaţi dacă se îndepărtează. Fără a-şi da seama ce s-a întâmplat, îşi 
pierd dorinţele, puterea şi pasiunea; devin pasivi sau prea dependenţi. 
Asemenea bărbat se poate teme să fie singur sau să se retragă în 
vizuina lui. S-ar putea să creadă că nu-i place să fie singur deoarece, 
în sinea lui, se teme să nu piardă dragostea. El a trecut deja în copi- 
lărie prin experienţa de a-şi vedea mama respingându-1 pe tatăl său, 
chiar pe el. 

în timp ce unii bărbaţi nu ştiu cum să se îndepărteze, alţii nu ştiu 
cum să se apropie. 

Bărbatul luptător nu are nici o problemă în a se îndepărta. însă 
nu poate să revină şi să se deschidă. în sinea sa, el se poate simţi 
nedemn de dragoste. Se teme de apropiere şi de prea multă dragoste. 
Nu îşi imaginează cât de bine ar fi primit dacă s-ar apropia. Atât 
bărbatului sensibil cât şi celui dur le lipseşte o imagine clară sau ex- 
perienţa ciclului natural al intimităţii lor. 

Pentru bărbaţi, înţelegerea acestui ciclu al intimităţii este la fel 
de importantă ca şi pentru femei. Unii bărbaţi se simt vinovaţi că au 
nevoie să stea un timp în bârlog sau pot fi dezorientaţi când încep să 
se îndepărteze şi apoi revin din nou. Ei pot crede că este ceva în 
neregulă cu ei. Atât pentru bărbaţi, cât şi pentru femei este o mare 
uşurare să înţeleagă aceste secrete. 

OAMENI ÎNŢELEPŢI 

De obicei bărbaţii nu înţeleg cum le afectează pe femei retra- 
gerea lor bruscă şi revenirea ulterioară. Având viziunea felului cum 
sunt afectate femeile de ciclul intimităţii sale, un bărbat poate recu- 
noaşte cât de important este să asculte cu devotament când îi vorbeşte 
o femeie. El înţelege şi respectă nevoia ei de a fi asigurată că este 
interesat şi că ţine ea. Atunci când nu este cuprins de nevoia de a se 
îndepărta, un bărbat înţelept îşi găseşte timp să înceapă un dialog, 
întrebându-şi partenera cum se simte. 

El ajunge să-şi înţeleagă proriul ciclu şi o va asigura, la re- 
tragere, că va reveni. Ar putea spune: „Am nevoie de un timp ca să 
mă gândesc la ceea ce mi-ai spus şi apoi vom sta din nou de vorbă.” 

El ajunge să-şi înţeleagă propriul ciclu 
şi o va asigura, la retragere, că va reveni. 

Când el va reveni ca să stea de vorbă, ea s-ar putea să-l descoasă 
pentru a înţelege de ce a plecat. Dacă el nu este sigur, cum se 
întâmplă frecvent, îi poate spune: „Nu sunt sigur. Am avut nevoie să 
fiu singur. Dar, hai să ne continuăm discuţia.” El este mai conştient că 
ea are nevoie să fie auzită şi că el trebuie să o asculte când nu Se află 

în faza de izolare. în plus, el ştie că ascultatul îl ajută să devină 
conştient de ceea ce vrea să exprime într-o discuţie. 

Pentru a începe o discuţie, femeia înţeleaptă învaţă să nu-i ceară 
bărbatului să vorbească, ci să o asculte cu adevărat. Pe măsură ce 
dispoziţia ei se schimbă, presiunea exercitată asupra lui se reduce. Ea 
învaţă să se deschidă şi să-şi împărtăşească sentimentele, fără a-i cere 
lui să procedeze la fel. 

Ea are încredere că el se va deschide treptat, simţindu-se ac- 
ceptat, şi că îi va asculta spusele. Ea nu îl pedepseşte şi nu îl urmă- 
reşte. Ea înţelege că uneori sentimentele ei intime îi declanşează 
nevoia de a se retrage, în timp ce alteori (când revine) el este capabil 
să-i asculte destăinuirile. Această femeie înţeleaptă nu renunţă. Ea 
persistă cu răbdare şi dragoste, cu o pricepere pe care puţine femei o 
au. 

CAPITOLUL 7 


FEMEILE SUNT CA VALURILE 


O femeie este ca un val. Când se simte iubită, respectul de sine îi 
creşte şi îi scade întocmai. Când se simte într-adevăr bine, va atinge 
un maxim, dar apoi dispoziţia i se poate schimba şi valul ei se sparge. 
Căderea este temporară. După ce atinge pragul de jos, dispoziţia i se 
va schimba brusc şi va începe din nou să fie mulţumită de sine. Valul 
va începe de la sine să crească. Când valul unei femei este în creştere, 
ea simte că are de oferit multă afecţiune dar, când este în scădere, 
simte existenţa unui gol interior şi nevoia să-l compenseze prin dra- 
goste. Această perioadă de regres este momentul în care face ordine 
în sentimente. Dacă ea şi-a suprimat nişte sentimente negative sau s-a 
negat pe sine pentru a fi mai iubitoare în partea ascendentă a valului 
atunci. Ia coborâre, va începe să resimtă aceste sentimente ca nega- 
tive, ca nevoi nesatisfacute. Mai ales în această perioadă de cădere, ea 
are nevoie să vorbească despre problemele ei, să fie ascultată şi 
înţeleasă. 

Soţia mea, Bonnie, spune că această experienţă a coborârii sea- 
mănă cu coborârea într-o fântână întunecată. Când femeia coboară în 
„fântână”, ea se scufundă cu bună ştiintă în întuneric şi printre senti- 
mente confuze. Ea poate experimenta deodată un val de emoţii 
inexplicabile şi de senzaţii vagi. Se poate simţi disperată, gândindu-se 
că este singură sau fără ajutor. Dar, la puţin timp după ce a atins 
limita de jos, dacă îşi dă seama că este iubită şi încurajată, va începe 
să se simtă mai bine. Tot atât de brusc precum s-a prăbuşit, ea se va 
ridica automat şi va radia din nou dragoste în relaţiile ei. 

Respectul de sine al femeii creşte şi scade ca un val. 

Când ajunge la limita de jos, e momentul 
ca ea să-şi pună ordine Yn sentimente. 

Abilitatea unei femei de a da şi a accepta dragostea este, în ge- 
neral, o reflectare a felului în care se percepe ea pe sine. Atunci când 
nu este împăcată cu sine, nu este capabilă să fie tolerantă şi admira- 
tivă faţă de partenerul ei. în clipele de depresiune, femeia tinde să se 
lase copleşită şi devine foarte sensibilă. Când unda ei a atins pragul 
de jos, ea este mai vulnerabilă şi atunci are nevoie de mai multă dra- 

goste. Este extrem de important ca partenerul să-i înţeleagă nevoile în 
asemenea momente, altfel el ar putea avea pretenţii care, în asemenea 
clipe, sunt de nerezolvat. 

CUM REACŢIONEAZĂ BĂRBAŢII 
LA MIŞCAREA VALULUI 

Când femeia e iubită de un bărbat, ea începe să strălucească de 
dragoste şi de împlinire. Cei mai mulţi bărbaţi se aşteaptă, cu nai- 
vitate, ca această strălucire să dureze la nesfârşit. Dar a te aştepta ca 
natura afectuoasă a femeii să fie constantă este ca şi cum ai vrea să 
crezi că vremea nu se schimbă niciodată iar soarele va străluci mereu. 
Viaţa este plină de ritmuri - zi şi noapte, căldură şi frig, vară şi iarnă, 
nori şi senin. La fel şi într-o căsnicie, bărbaţii şi femeile au propriile 
ritmuri şi cicluri. Bărbaţii se retrag şi apoi revin, în timp ce capaci- 
tatea femeilor de a se iubi pe sine şi pe alţii creşte şi descreşte. 

Bărbaţii se retrag şi apoi revin, în timp ce 
capacitatea femeilor 

de a se iubi pe sine şi pe alţii creşte şi descreşte, 

Bărbatul presupune că schimbările bruşte de dispoziţie ale femeii 
sunt datorate exclusiv purtării lui. Dacă ea este fericită, consideră că 
meritul îi aparţine, dar se simte răspunzător şi când ea este nefericită. 
El se poate simţi extrem de frustrat dacă nu ştie cum să îndrepte lu- 
crurile. Acum femeia pare fericită şi el e convins că a făcut o treabă 
bună şi, peste un minut, ea este nefericită, tocmai când el crezuse că 
se descurcă atât de bine. Iată un motiv de şoc pentru el. 

Nu încercaţi să rezolvaţi 

Bill şi Mary erau căsătoriţi de şase ani. Bill observase acest mo- 
del ondulatoriu al purtării lui Mary dar, pentru că nu îl înţelesese, a 
încercat „să-l repare”, ceea ce a produs mai mult rău. El a crezut că 
tendinţa ei de a-şi schimba veşnic dispoziţia e un semn că ceva nu 
merge aşa cum trebuie. A încercat să-i explice că nu are de ce să fie 
supărată. Mary s-a simţit şi mai neînţeleasă şi, de aceea, şi mai 
disperată. Deşi el credea că „repară” lucrurile, de fapt o împiedica să 
se simtă mai bine. Când o femeie coboară în adâncul depresiunii, băr- 
batul trebuie să ştie că atunci ea are mai multă nevoie de el; aceasta 
nu e o problemă care trebuie rezolvată ci, pur şi simplu, o ocazie de a 
o sprijini cu o dragoste necondiţionată. 

Bill mi-a spus: „Nu o pot înţelege pe soţia mea Mary. 
Săptămâni la rând este cea mai minunată femeie. îmi oferă 
necondiţionat iubirea mie şi celorlalţi. Apoi, deodată, parcă e 

copleşită de cât de mult face pentru cei din jurul ei şi începe să 
mă dezaprobe în toate. Nu e vina mea că ea e nefericită. Ii 
explic asta şi atunci ajungem la certuri groaznice.” 

Ca mulţi alţi bărbaţi, Bill face greşeala de a încerca să-şi împie- 
dice partenera să se scufunde în adâncuri şi să urce pe culmi. In cli- 
pele grele, el încearcă să o salveze trăgând-o în sus. Bill încă nu a în- 
ţeles că, atunci când soţia lui cade în adânc, trebuie să ajungă până la 
capăt înainte de a putea urca din nou. 

Când Mary începea să se prăbuşească, primul simptom era acela 
că se simţea copleşită. în loc să o asculte cu grijă, căldură şi înţele- 
gere, el încerca să o readucă sus, explicându-i de ce nu ar trebui să fie 
atât de deprimată. 

Ultimul lucru de care are nevoie o femeie în timp ce se scufundă 
este ca cineva să-i spună de ce n-ar trebui să fie deprimată. Ea are ne- 
voie de cineva care să-i fie alături, să o asculte expunându-şi senti- 
mentele, să o compătimească pentru starea prin care trece. Chiar dacă 
bărbatul nu poate înţelege pe deplin de ce se simte ea atât de cople- 
şită, el poate să-i ofere dragostea, atenţia şi sprijinul lui. 

Dezorientarea bărbaţilor 

După ce a aflat că femeile sunt ca valurile, Bill a continuat să fie 
nelămurit. Următoarea dată când soţia lui a căzut în deprimare, el a 
încercat să-i asculte păsul. Pe când ea vorbea despre unele din neca- 
zurile ei, el a încercat să nu-i ofere soluţii de „rezolvare” sau să o 
tragă cu de-a sila în sus. După vreo douăzeci de minute, supărarea l-a 
copleşit pe el, pentru că ea nu părea să se simtă mai bine. 

Mi-a spus: „La început am ascultat-o şi a părut să se deschidă şi 
să îşi împartă necazurile cu mine. Dar, după aceea, a început să fie şi 
mai deprimată. Părea că, cu cât o ascultam mai mult, cu atât se mâh- 
nea mai rău. I-am spus că n-ar trebui să fie atât de supărată şi atunci a 
început o ceartă pe cinste.” 

Este adevărat că Bill o asculta pe Mary, dar tot mai încerca să 
rezolve situaţia. Se aştepta ca ea să simtă imediat mai bine. Ceea ce 
nu ştia Bill este că atunci când femeia se scufundă, chiar dacă simte 
că este sprijinită, nu înseamnă că se simte imediat mai bine. Se poate 
simţi chiar mai rău. Dar acesta este un semn că sprijinul lui este de 
folos. Acest sprijin o poate ajuta să ajungă mai repede la fund şi apoi 
va putea să se simtă mai bine. Pentru a-şi reveni cu adevărat, ea 
trebuie mai întâi să ajungă la limită. Acesta este ciclul. 

Bill a fost descumpănit, fiindcă deşi o asculta, ea nu părea să 
beneficieze de ajutorul lui. Lui îi părea doar că ea se scufundă şi mai 
adânc. Pentru a evita această confuzie, bărbatul trebuie să-şi amin- 
tească faptul că uneori, atunci când reuşeşte să o ajute, ea poate de- 

veni şi mai deprimată. înţelegând că un val trebuie să lovească 
fundul, înainte de a se putea înălţa din nou, el poate renunţa la preten- 
ţiile sale ca ea să se simtă imediat mai bine în urma ajutorului său. 

Chiar dacă bărbatul reuşeşte 
să o ajute pe o femeie, 

ea poate deveni şi mai deprimată. 

Cunoscând aceasta, Bill a fost în stare să fie mai înţelegător şi 
mai răbdător cu Mary. După ce a reuşit să o ajute mai bine în pe- 
rioadele de cădere, el a aflat că nu există nici un mijloc de a prevedea 
cât de mult timp va rămâne ea la suprafaţă; uneori, fântâna este mai 
adâncă. 


DIALOGURI ŞI DISPUTE FRECVENTE 

Când o femeie se ridică la suprafaţă, îşi regăseşte identitatea ei 
obişnuită şi afectuoasă. Această schimbare în bine este în general 
greşit înţeleasă de către bărbaţi. De obicei, bărbatul gândeşte că indi- 
ferent ce o supărase, acum femeia este complet scăpată sau vindecată. 
Situaţia nu este aşa. Este doar o iluzie. El îşi închipuie că problemele 
ei sunt rezolvate fiindcă ea este dintr-o dată mai iubitoare şi optimistă. 

Când valul se prăbuşeşte din nou, se vor ivi probleme similare. 
Când problemele ei reapar, el devine nerăbdător fiindcă îşi închipuie 
că acestea fuseseră deja rezolvate. 

Fără a înţelege mecanismul, lui îi vine greu să-i aprobe senti- 
mentele şi să o încurajeze atunci când ea se află în „fântână”. 

Când se ivesc la suprafaţă resentimentele femeii, 

când bărbatul poate reacţiona inadecvat, spunând: 

1. De câte ori trebuie să trecem prin aşa ceva? 

2. Am auzit toate astea. 

3. Credeam că am lămurit asta odată. 

4. Când ai de gând să termini? 

5. Nu vreau să am de-a face cu problema asta. 

6. E absurd! Ne-am mai certat pentru asta. 

7. De ce ai aşa multe probleme? 


Când femeia se scufundă, sentimentele ei cele mai profunde tind 
să se ridice la suprafaţă. Aceste probleme pot fi în legătură cu relaţiile 
dintre ei, dar de obicei ele sunt influenţate puternic de trecut şi de 
copilărie. Tot ce a rămas de vindecat sau de rezolvat din trecutul ei va 
ieşi inevitabil la suprafaţă. Iată câteva sentimente obişnuite pe care le 
poate resimţi o femeie când se scufundă. 


93 


SEMNALELE PRIN CARE BĂRBAŢII SUNT 
AVERTIZAŢI CĂ FEMEIA ESTE ÎN COBORÂRE SAU 
CĂ ARE NEVOIE MAXIMĂ DE DRAGOSTEA LUI 


Ea se simte 
Copleşită 
în nesiguranţă 
Cuprinsă de resentimente 
îngrijorată 
Dezorientată 
Epuizată 
Disperată 
Indiferentă 
Exigentă 
Rezervată 
Suspicioasă 
Autoritară 
Dezaprobatoare 


Ea poate spune 
Am atâtea de făcut. 

Am nevoie de mai mulţi bani. 
Eu fac totul 
Dar, dacă... 

Nu înţeleg de ce... 

Nu mai pot face nimic. 

Nu ştiu ce să mă mai fac. 
Nu-mi pasă, fa ce vrei. 

Ai fi trebuit să... 

Nu, nu vreau să... 

Ce vrei să spui cu asta? 

Ei, ai făcut...? 

Cum ai putut uita să...? 


Dacă se simte din ce în ce mai încurajată în aceste momente difi- 
cile, ea începe să capete încredere în relaţiile ei şi va fi în stare să 
intre şi să iasă din fântână fără a genera conflicte şi divergenţe în rela- 
ţiile şi viaţa ei. în aceasta constă binecuvântarea unei legături pline de 
dragoste. Pentru o femeie aflată în coborâre, încurajarea este un dar 
deosebit, pe care-1 va aprecia enorm. Se va elibera treptat de influenţa 
acaparatoare a trecutului ei. Va mai avea suişuri şi coborâri, dar aces- 
tea nu vor fi atât de pronunţate încât să-i întunece natura iubitoare. 

ÎNŢELEGEŢI NEVOILE FEMEII 

în timpul seminarului. Tom s-a plâns: „La începutul legă- 
turii noastre, Susan părea atât de puternică, însă apoi a devenit 
brusc neajutorată. Mi-aduc aminte că i-am dat asigurări că o 
iubesc şi că ea este importantă pentru mine. După multe dis- 
cuţii, am depăşit acel hop dar, după o lună, iar a simţit aceeaşi 
nesiguranţă. Ca şi cum nu m-ar fi auzit deloc prima dată. Am 
fost atât de supărat, încât am ajuns la o ceartă serioasă.” 

Tom a fost surprins să constate că mulţi alţi bărbaţi treceau prin 
aceeaşi experienţă. Când Tom a întâlnit-o pe Susan, ea se afla în 
momentele de ascendenţă. Pe măsură ce legătura dintre ei devenea 
mai puternică, afecţiunea Susanei faţă de Tom a crescut. După ce a 
trecut de punctul maxim, ea a început să se simtă foarte neajutorată şi 
a devenit posesivă. Devenise nesigură şi pretindea mai multă atenţie. 

Acesta a fost începutul coborârii ei. Tom nu putea înţelege de ce 
era schimbată dar, după o discuţie destul de serioasă, care a durat câ- 
teva ore. Susan s-a simţit mult mai bine. Tom a asigurat-o de dragos- 
tea şi sprijinul lui şi Susan a început să-şi revină. El s-a simţit uşurat. 

După această intervenţie. Tom a crezut că a rezolvat cu succes 
problema apărută în relaţia lor. Dar, o lună mai târziu, Susan a înce- 
put să se simtă iarăşi deprimată. De data aceasta, Tom a fost mult mai 
puţin înţelegător şi dispus să o accepte. A devenit nerăbdător. S-a 
simţit jignit că ea manifestă iarăşi neîncredere în el, după ce o asigu- 
rase de dragostea lui, cu o lună în urmă. Apărându-se, el dezaproba re- 
venirea nevoii ei de a primi asigurări. Rezultatul a fost că s-au certat. 

Amănunte încurajatoare 

înţelegând că femeile sunt ca nişte valuri, Tom a înţeles că reve- 
nirea insecurităţii şi nevoii de ajutor la Susan era ceva natural, ine- 
vitabil şi temporar. Şi-a dat seama cât de naiv fusese să creadă că, 
prin reacţia lui plină de dragoste la problemele cele mai profunde ale 
Susanei, ar putea să o vindece definitiv. 

învăţând să o ajute pe Susan în perioadele ei de depresiune, nu 
numai că îi făcea mai uşoară vindecarea, dar îi ajuta pe amândoi să nu 
se certe în asemenea momente. Tom a fost încurajat de înţelegerea ur- 
mătoarelor fapte: 

1. Dragostea şi sprijinul unui bărbat nu pot rezolva imediat 
problemele unei femei. însă dragostea lui poate face mai lip- 
sită de riscuri coborârea ei. Este naiv să ceri unei femei să fie 
tot timpul iubitoare. El trebuie să se aştepte ca aceste pro- 
bleme să revină mereu. însă după fiecare criză, el poate de- 
veni mai priceput în susţinerea ei. 

2. O femeie care se lasă în fântână nu o face din vina bărbatului, 
nu este un eşec al lui. El nu-i poate împiedica coborârea ofe- 
rindu-i ajutorul lui , dar îi poate fi de folos în traversarea aces- 
tor momente dificile. 

3. Femeia are capacitatea de a se ridica singură după ce a atins 
limita de jos. Bărbatul nu trebuie să-i rezolve problema. Ea nu 
este distrusă, ci are nevoie doar de dragostea, răbdarea şi 
înţelegerea lui. 

CÂND FEMEIA NU SE SIMTE ÎN SIGURANŢĂ 

Această tendinţă de a se asemăna cu valurile se accentuează când 
femeia este angajată într-o relaţie intimă. Este esenţial ca ea să se simtă 
în siguranţă când parcurge acest ciclu. Altfel se va strădui întotdeauna 
să susţină că totul este în regulă refulându-şi sentimentele negative. 

Dacă o femeie nu se simte în siguranţă când coboară în fântână, 
singura ei alternativă este să evite intimitatea şi relaţiile sexuale ori 
să-şi amăgească sentimentele prin obişnuinţe ca băutura sau excesul 
în alimentaţie, muncă sau responsabilităţi. Cu toate aceste excese, ea 
se lasă periodic în adânc şi sentimentele ei vor izbucni în cele mai 
necontrolate moduri. 

Probabil că aţi auzit de cupluri care nu s-au certat niciodată şi 
deodată se hotărăsc să divorţeze spre surpriza tuturor. în multe din 
aceste cupluri, femeia şi-a suprimat sentimentele negative pentru a 
evita disputele. Ca urmare, ea se închistează şi devine incapabilă să 
simtă dragoste. 

Odată cu suprimarea sentimentelor negative, sunt refulate şi cele 
pozitive, iar dragostea moare. Evitarea certurilor şi discuţiilor este, 
deseori, sănătoasă, dar nu şi suprimarea sentimentelor. In capitolul 9 
vom vedea cum se pot evita disputele, fără a se refula sentimentele. 

Odată cu suprimarea sentimentelor negative, 

sunt refulate şi cele pozitive, iar dragostea moare. 

Curăţirea sufletului 

Când valul se prăbuşeşte, este momentul curăţeniei. Fără această 
curăţenie sau catharsis emoţional, o femeie îşi pierde cu timpul capa- 
citatea de a iubi şi a evolua în dragoste. Prin reprimarea controlată a 
sentimentelor, natura ei oscilatorie este obstrucţionată şi ea devine 
treptat lipsită de pasiune. Unele femei, care evită să aibă de-a face cu 
impulsurile lor negative şi se opun mişcării naturale ondulatorii a 
sentimentelor lor, suferă de sindromul premenstrual (PMS). Există o 
legătură strânsă între PMS şi neputinţa de a face faţă într-o manieră 
constructivă sentimentelor negative. In unele cazuri, femei care au 
reuşit să înveţe cum să-şi trateze sentimentele, au constat că PMS a 
dispărut. în capitolul 1 1 vom studia mai multe tehnici terapeutice de a 
face faţă sentimentelor negative. 

Chiar o femeie puternică, sigură de ea şi bucurându-se de succes, 
va avea nevoie să coboare din când în când în adâncul fântânii. Băr- 
baţii fac de obicei greşeala să creadă că, dacă partenera lor are 
succese în muncă, nu va trece prin aceste momente de curăţire a 
sufletului. De fapt, este exact invers. 

Dacă o femeie lucrează, ea este de obicei expusă la stres şi po- 
luare emoţională. Nevoia de curăţire a sufletului devine acută. La fel. 
nevoia unui bărbat de a se contracta ca un elastic devine mai intensă 
.dacă este supus unei încordări mai mari la lucru. 

Un studiu a arătat că respectul de sine al femeii creşte şi scade de 
obicei după un ciclu având o durată între douăzeci şi una şi treizeci de zile. 

Când femeia îşi pune hainele de lucru, poate face abstracţie de 
acest tangaj emoţional, dar când revine acasă are nevoie ca partenerul 
să-i ofere sprijinul afectos pe care îl apreciază şi de care toate au nevoie. 
Este important de cunoscut că această tendinţă a femeii de a se scufunda 
nu îi influenţează competenţa la serviciu, dar îi afectează puternic 
comunicarea cu persoanele pe care le iubeşte şi care-i sunt apropiate. 

Cum poate sprijini bărbatul o femeie aflată în faza depresivă 

Bărbatul înţelept învaţă să facă un efort pentru a ajuta o femeie 
să se simtă în siguranţă când se ridică şi când coboară. El renunţă la 
prejudecăţi şi vrea să afle cum poate oferi sprijinul necesar. în conse- 
cinţă, beneficiază de o relaţie a cărei afecţiune şi pasiune se amplifică 
de-a lungul anilor. 

Va avea, poate, de înfruntat câteva furtuni sau perioade de se- 
cetă, dar răsplata este mult mai mare. Bărbatul neiniţiat suferă şi el de 
furtuni şi de secetă dar, fiindcă nu cunoaşte arta de a o iubi pe femeie 
când ea se află pe panta descendentă, dragostea lor încetează să se 
dezvolte şi, treptat, este reprimată. 

CÂND FEMEIA ESTE ÎN ADÂNCUL FÂNTÂNII, IAR 
BĂRBATUL, ÎN PEŞTERĂ 

Harris mi-a spus: „Am încercat tot ce am învăţat la semi- 
nar. Mergea bine. Eram atât de apropiaţi. Apoi, dintr-o dată, soţia 
mea Cathy a început să se plângă că stau prea mult la televizor. A 
început să mă trateze ca şi cum aş fi fost un copil. Am ajuns la 
o ceartă serioasă. Nu ştiu ce s-a întâmplat. Mergea aşa bine!” 

Acesta este un exemplu despre ceea ce se poate întâmpla când 
valul se coboară tocmai în timp ce cauciucul este tensionat. După ce a 
urmat seminarul, Harris a reuşit să ofere soţiei şi familiei mai mult ca 
oricând. Cathy era încântată. Nu-i venea să creadă. Ajunseseră mai 
apropiaţi ca niciodată. 

Valul încrederii ei atinsese nivelul cel mai ridicat. Aceasta a 
durat câteva săptămâni şi apoi Harris s-a decis să stea într-o noapte să 
se uite la televizor. Elasticul începuse să se destindă. Avea nevoie să 
se retragă în peştera sa. 

Când el s-a retras, Cathy a fost afectată puternic. încrederea ei a 
început să scadă. Ea considera îndepărtarea lui ca sfârşitul proaspetei 
lor intimităţi. Cele câteva săptămâni fuseseră tot ce-şi dorise ea şi 
acum credea că totul este pierdut. încă de mică visase la acest gen de 
intimitate. Retragerea lui a constituit pentru ea un şoc teribil. Pentru 
fetiţa vulnerabilă din ea, a fost ca o experienţă în care un copil pri- 
meşte o bomboană care apoi i se ia înapoi. A fost foarte deprimată. 

Logica marţiană şi logica venusiană 

Unui marţian îi vine greu să înţeleagă senzaţia de abandon 
încercată de Cathy. Logica marţiană spune:”A fost atât de încântător 
în ultimele două săptămâni. N-aş avea, deci, dreptul la o scurtă pa- 
uză? Ţi-am dat tot, în acest timp, acum este momentul meu. Ar trebui 
să fii mai liniştită şi mai sigură ca oricând de dragostea mea.” 

Logica venusiană abordează problema din alt unghi: „Aceste două 
săptămâni au fost atât de frumoase. M-am deschis faţă de tine mai mult 
ca niciodată. Pierderea afecţiunii tale este mai dureroasă ca oricând, 
începusem să mă deschid cu adevărat şi atunci tu te-ai îndepărtat.” 

Cum reapar sentimentele din trecut 

Neavând deplină încredere şi nedeschizându-se pe deplin, Cathy 
a petrecut ani întregi protejându-se să nu fie rănită. Dar în cursul celor 
două săptămâni de afecţiune, ea a început să se deschidă mai mult 
decât o făcuse oricând în viaţa ei adultă. Sprijinul lui Harris o ajutase 
să se gândească fără teamă la vechile ei sentimente. 

Dintr-o dată a început să se simtă la fel ca atunci când era mică 
şi tatăl ei era prea ocupat ca să aibă timp pentru ea. Sentimentele ei 
latente, din trecut, de furie şi neputinţă, s-au proiectat asupra faptului 
că Harris se uita la televizor. 

Dacă aceste sentimente nu ar fi ieşit la iveală, ea ar fi putut să 
accepte cu uşurinţă dorinţa lui Harris de a sta la televizor. Deoarece 
sentimentele ei din trecut au revenit, ea s-a simţit lezată de faptul că el 
privea la televizor. 

Dacă ar fi avut posibilitatea să-şi mărturisească şi să-şi analizeze 
durerea, ar fi răzbătut la suprafaţă sentimente adânc îngropate. Cathy 
ar fi atins limita de jos şi apoi s-ar fi simţit mult mai bine. Apoi ar fi 
fost din nou dispusă să creadă în apropierea lor, chiar ştiind că 
retragerile lui inevitabile pot fi dureroase. 

Când sunt rănite sentimentele 

Harris însă n-a înţeles ce o supără pe ea. El i-a spus că nu are de 
ce să sufere. Şi cearta a început. A-i spune unei femei că n-ar trebui să 
sufere este poate cel mai grav lucru pe care-1 poate face un bărbat. O 
face să sufere şi mai mult, ca un băţ răsucit într-o rană deschisă. 

Când o femeie se simte rănită, se poate să-l acuze pe bărbat. Dar 
dacă i se acordă atenţie şi înţelegere, acuzaţiile vor înceta. încercarea 
de a i se explica de ce n-ar trebui să sufere va înrăutăţi mult lucrurile. 

Uneori, când o femeie suferă, s-ar putea să accepte, teoretic, că 
n-ar trebui să o facă. Dar sufleteşte, continuă să sufere şi nu vrea să 
audă de la bărbat că nu are motive. Ea are nevoie ca el să înţeleagă de 
ce suferă ea. 

De ce se luptă femeile cu bărbaţii 

Harris a înţeles complet greşit reacţia îndurerată a lui Cathy. El a 
crezut că ea îi cerea să renunţe pentru totdeauna la televizor. De fapt, 
ea-şi dorea doar ca el să ştie cât de mult o durea pe ea. 

Femeile ştiu din instinct că, dacă durerea lor este auzită, pot avea 
încredere că partenerul va face tot ceea ce îi stă în puteri. Când Cathy 
şi-a exprimat durerea, ea avea nevoie să fie doar ascultată şi asigurată 
că el nu se transforma ireversibil în vechiul Harris, împătimit al 
televizorului şi inaccesibil. Evident că Harris avea dreptul să se uite la 
televizor, dar şi Cathy avea dreptul să fie supărată. Ea avea dreptul să 
fie ascultată, înţeleasă şi să primească asigurări. Harris nu făcea ceva 
rău stând la televizor şi nici Cathy, fiind supărată. 

Bărbaţii îşi dispută dreptul de a fi liberi, 
iar femeile cel de a fi supărate. 

Bărbaţii vor spaţiu, în timp ce femeile vor înţelegere. 

Deoarece Harris nu a înţeles evoluţia lui Cathy, s-a gândit că re- 
acţia ei este incorectă. A crezut că trebuie să-i nesocotească sentimen- 
tele dacă voia să-şi câştige dreptul de a privi la televizor. A devenit 
nervos şi şi-a spus că nu poate fi drăgăstos şi apropiat tot timpul! 

Harris avea impresia că pentru a-şi câştiga dreptul de a sta la 
televizor şi a fi el însuşi trebuia să-i demonstreze că sentimentele ei 
sunt deplasate. El lupta pentru dreptul de a privi la televizor în timp 
ce Cathy avea nevoie doar să fie ascultată. Ea lupta pentru dreptul de 
a suferi şi a fi supărată. 

REZOLVAREA CONFLICTELOR PRIN ÎNŢELEGERE 

A fost naiv din partea lui Harris să-şi închipuie că supărarea, resen- 
timentele şi neputinţa de care suferea Cathy în urma a doisprezece ani de 
neglijare puteau să se risipească după două săptămâni de dragoste. 

A fost la fel de naiv din partea lui Cathy să creadă că Harris ar fi 
putut să-şi menţină atenţia asupra ei şi a familiei fără a face o pauză în 
care să se izoleze şi să se concentreze asupra lui însuşi. 

Când Harris a început să se îndepărteze, s-a declanşat prăbuşirea 
lui Cathy. Resentimentele ei au început să iasă la suprafaţă. Ea nu 
reacţiona doar la faptul că Harris stătuse la televizor în noaptea aceea 
ci la toţi anii în care fusese neglijată. Cearta lor s-a transformat în 
strigăte. După două ore de urlat, n-au mai vorbit unul cu altul. 

înţelegând imaginea mai generală a ceea ce se petrecuse, ei au 
fost în stare să-şi rezolve problema şi să se împace. Harris a înţeles 
că, atunci când a început să se îndepărteze, a declanşat dorinţa lui 
Cathy de a-şi face curăţenie în sentimente. Ea avea nevoie să vorbeas- 

că despre sentimentele ei şi nu să i se spună că n-are dreptate. Harris a 
prins curaj, înţelegând că ea se luptă să fie ascultată Ia fel cum el 
lupta să fie liber. A aflat că dacă el îi satisface nevoia de a fi ascultată 
ea putea să-i satisfacă nevoia lui de libertate. 

Satisfăcându-i-se nevoia de a fi ascultată, 

femeia poate satisface nevoia de libertate a bărbatului. 

Cathy a înţeles că Harris nu-i dezaproba sentimentele. în plus, a 
înţeles că, deşi se îndepărtase, el va reveni şi vor fi în stare să se 
bucure din nou de apropiere. Şi-a dat seama că intimitatea lor mai 
mare i-a declanşat nevoia de a se retrage. A aflat că sentimentele ei 
rănite l-au făcut să se simtă ţinut în frâu şi că el avea nevoie să simtă 
că nu ea îi spune ce poate să facă. 

Ce poate să facă bărbatul dacă nu poate asculta 

Harris m-a întrebat: „Dar dacă chiar nu pot asculta şi trebuie să 
mă închid în bârlog? Uneori încep să ascult şi mă enervez.” 

L-am asigurat că este ceva normal. Uneori, tocmai când pentru 
femei valul coboară, banda de cauciuc a bărbatului este pusă în 
acţiune şi el are nevoie să se îndepărteze. Nu-i poate oferi femeii ceea 
ce-şi doreşte. Harris a aprobat din toată inima, spunându-mi: „Da, aşa 
este. Când eu vreau să mă retrag, ea vrea să stăm de vorbă”. 

Când bărbatul simte nevoia să se izoleze iar femeia, să vor- 
bească, încercarea lui de a o asculta nu poate decât să înrăutăţească 
lucrurile. în scurt timp sau va începe să o critice, eventual, cu o iz- 
bucnire de furie, sau va deveni extrem de obosit şi de neatent iar ea se 
va supăra şi mai mult. Atunci când el nu este în stare să asculte cu 
atenţie, următoarele acţiuni pot fi de folos. 

TREI PAŞI PRIN CARE BĂRBATUL O POATE AJUTA 
PE FEMEIE DEŞI SIMTE NEVOIA SĂ SE IZOLEZE 

1. Acceptă-ţi propriile limite 

Primul lucru pe care-1 ai de făcut este să admiţi că ai 
nevoie să te îndepărtezi şi nu ai nimic de oferit. Indiferent cât 
de afectuos ai vrea să fii, nu poţi asculta cu atenţie. Nu încerca 
să asculţi atunci când nu poţi. 

2. înţelege necazurile ei 

Pe urmă, trebuie să înţelegi că ea are nevoie de mai mult 
decât îi poţi oferi în acest moment. Durerea ei este justificată. 
Nu-i spune că n-are dreptate să vrea ceva mai mult sau să fie 
supărată. O doare să fie abandonată atunci când are nevoie de 

dragostea ta. Aşa cum tu eşti îndreptăţit să ai nevoie de spaţiu, 
ea este îndreptăţită să-şi dorească apropierea. Poate că te temi 
că ea nu te va ierta sau nu va mai avea încredere. Ea ar putea fi 
mai încrezătoare şi mai îngăduitoare dacă eşti mai atent şi mai 
înţelegător faţă de durerea ei. 

3. Evită discuţiile şi dă asigurări 
înţelegându-i durerea, nu-i vei spune că greşeşte dacă este 
supărată sau tristă. Deşi nu-i poţi oferi sprijinul pe care şi-l 
doreşte sau de care are nevoie, poţi evita înrăutăţirea situaţiei 
abţinându-te de la certuri. Dă-i asigurări că vei reveni şi atunci 
vei fi în stare să-i acorzi sprijinul. 

Ce ar putea spune bărbatul în loc să se certe 

Nu era nimic deplasat în nevoia lui Harris de a fi singur sau a sta 
la televizor şi nici în supărarea lui Cathy. în loc să-şi dispute dreptul 
de a privi la televizor, el ar fi putut să-i spună ceva în genul: „înţeleg 
că eşti supărată dar tocmai acum am nevoie să stau la televizor şi să 
mă relaxez. Când mă voi simţi mai bine vom sta de vorbă”. Asta îi va 
da timp să stea la televizor şi va avea ocazia să se calmeze şi să se 
pregătească să asculte durerile partenerei fără a nega îndreptăţirea 
acestor sentimente. 

S-ar putea ca ei să nu-i placă acest răspuns, dar îl va respecta. 
Desigur că ea îşi doreşte ca el să revină la vechiul lui mod iubitor de a 
se purta, dar dacă el are nevoie să se izoleze, atunci această nevoie 
este valabilă. El nu poate da ceea ce nu are. Ceea ce poate face este să 
evite înrăutăţirea lucrurilor. Soluţia constă în respectarea nevoilor 
proprii ca şi pe ale ei. El ar trebui să-şi acorde răgazul necesar şi apoi 
să se întoarcă la ea pentru a-i oferi ceea ce are nevoie. 

Dacă bărbatul nu poate asculta necazurile unei femei deoarece 
simte nevoia să se retragă, poate spune în schimb: „înţeleg că eşti 
supărată şi am nevoie de ceva timp ca să mă gândesc la asta. Hai să 
ne acordăm un răgaz”. Este mult mai bine pentru un bărbat să se 
scuze în acest fel şi să nu mai asculte, decât să-i combată supărarea. 

Ce ar putea face femeia în Ioc să se certe 

Auzind aceste sfaturi, Cathy a întrebat: „Dacă el se retrage în vi- 
zuină, cum rămâne cu mine? îi ofer libertate, dar ce primesc eu în 
schimb?” 

Ceea ce obţine Cathy este tot ce-i poate oferi mai bun partenerul 
în acel moment. Nepretinzându-i să o asculte atunci când vrea să vor- 
bească. ea poate evita ca situaţia să se agraveze printr-o ceartă puter- 

nică. în plus, ea va obţine sprijinul lui când va fi cu adevărat capabil 
să o ajute. 

Ţineţi minte, dacă bărbatul trebuie să se îndepărteze, întinzân- 
du-se ca un elastic, când va reveni, va dispune de mai multă afec- 
ţiune. Atunci va putea asculta. Acela este momentul cel mai bun pentru 
a începe o conversaţie. 

A admite nevoia bărbatului de a se retrage în peşteră nu în- 
seamnă a renunţa la nevoia de a vorbi. înseamnă doar ca femeia să 
renunţe la pretenţia ca el să o asculte de câte ori vrea ea să vorbească. 
Cathy s-a învăţat să accepte că uneori bărbatul nu poate asculta sau 
vorbi şi că alteori poate. Sincronizarea este foarte importantă. Ea a 
fost stimulată să nu renunţe la iniţierea unor discuţii, ci să găsească 
acele momente când el poate asculta. 

Când bărbatul se izolează, este momentul ca ea să primească mai 
mult sprijin de la prietene. Când Cathy simte nevoia să vorbească iar 
Harris nu o poate asculta, ea ar putea vorbi mai mult cu prietenele ei. 
Pentru un bărbat este tensionant să constituie singura sursă de afec- 
ţiune şi sprijin. Dacă valul descreşte în timp ce bărbatul s-a retras în 
peşteră, este esenţial pentru femeie să aibă alte surse de sprijin. Alt- 
minteri nu are ce face şi se va simţi neajutorată, supărându-se pe 
partener. 

Pentru un bărbat este tensionant 
să constituie singura sursă 

de afecţiune şi sprijin, 

BANII POT ADUCE PROBLEME 

Chris mi-a spus: „Sunt complet dezorientat. Când ne-am 
căsătorit eram foarte săraci. Amândoi munceam mult şi abia ne 
ajungeau banii pentru chirie. Uneori, soţia mea, Pam, se 
plângea că-i este greu. Puteam să o înţeleg. Dar acum suntem 
bogaţi. Amândoi avem succes în carieră. Cum poate să fie tot 
nefericită şi să se plângă? Alte femei ar da orice să fie în 
situaţia ei. Nu facem decât să ne luptăm. Eram mai fericiţi 
când eram săraci; acum vrem să divorţăm.” 

Chris nu înţelegea că femeile seamănă cu valurile. După ce se 
căsătorise, din când în când, venea momentul în care valul sentimen- 
telor Pamelei se prăbuşea. în acea vreme, el îi asculta şi îi înţelegea 
necazurile. îi era uşor să-i aprobe nemulţumirile, fiindcă le împărtăşea 
şi el. 

Din perspectiva lui, ea avea un motiv temeinic să fie supărată - 
lipsa banilor. 

Banii nu satisfac nevoile sufleteşti 

Marţienii tind să creadă că banii reprezintă soluţia tuturor pro- 
blemelor. Când Chris şi Pam erau săraci şi se luptau să se ajungă cu 
banii, el o asculta şi îi înţelegea durerea şi decidea că trebuie să 
câştige mai mult, astfel încât ea să nu mai fie nefericită. Pam simţea 
că lui îi pasă cu adevărat de ea. 

Dar, pe măsură ce situaţia lor financiară s-a ameliorat, ea a con- 
tinuat să fie, din când în când, indispusă. El nu putea înţelege de ce ea 
nu era totuşi fericită. Considera că ea ar trebui să fie mulţumită în per- 
manenţă fiindcă erau aşa de bogaţi. Pam considera că lui nu-i pasă de 
ea. 

Chris nu a înţeles că banii nu o puteau împiedica pe Pam să fie 
indispusă. Când valul ei scădea, cei doi se luptau, fiindcă el deza- 
proba nevoia ei de a fi deprimată. Paradoxal, cu cât erau mai bogaţi, 
cu atât mai mult se luptau. 

Când erau săraci, banii constituiau principalul motiv al neca- 
zurilor ei, dar pe măsură ce au atins o stabilitate financiară, ea a deve- 
nit mai conştientă de ceea ce nu primea din punct de vedere 
emoţional.Această evoluţie este naturală, normală, previzibilă. 

Pe măsură ce necesităţile financiare 
ale unei femei sunt satisfăcute, 

ea devine mai conştientă de problemele ei sufleteşti. 

Femeia bogată are nevoie de mai multă înţelegere 
când este supărată 

îmi amintesc că am citit într-un articol: „O femeie bogată poate 
avea parte de compasiune numai de la un psihiatru bogat”. Când o 
femeie dispune de mulţi bani, lumea (şi în special soţul ei) nu-i dă 
dreptul să fie indispusă. Ei nu i se permite să se manifeste ca un val şi 
să aibă momente de cădere. Nu i se permite să-şi analizeze senti- 
mentele şi să-şi dorească ceva mai mult în nici unul din domeniile 
vieţii ei. 

Unei femei cu bani i se cere să fie tot timpul satisfăcută fiindcă 
viaţa ei putea fi mult mai grea în lipsa acestei bunăstări materiale. 
Această pretenţie nu este doar fără sens, ci şi lipsită de respect: indi- 
ferent de bogăţie, statut, privilegii sau circumstanţe, o femeie are ne- 
voie să i se permită să fie indispusă şi să fie trasă de val în jos. 

Chris a prins curaj când a înţeles că-şi poate face soţia fericită. 
Şi-a amintit că-i dădea dreptate soţiei sale pe vremea când erau săraci 
şi putea să facă acelaşi lucru şi acum, când erau bogaţi. în loc să se 
simtă disperat, el a înţeles că ştie cum să o ajute. Fusese derutat, 

crezând că banii o vor face fericită, dar, de fapt, grija şi înţelegerea lui 
fuseseră sursa ei de satisfacţie. 

SENTIMENTELE SUNT IMPORTANTE 

Dacă o femeie nu este încurajată să fie uneori nefericită, nu va 
putea fi niciodată cu adevărat fericită. Pentru a fi cu adevărat fericită 
trebuie să se scufunde până în adânc, pentru ca sentimentele ei să se 
poată elibera, cicatriza şi purifica. Acesta este un proces natural şi 
sănătos. 

Pentru a ne bucura de sentimentele pozitive, de dragoste, 
fericire, încredere şi recunoştinţă, trebuie să îndurăm periodic furia, 
tristeţea, teama şi durerea. Când femeia coboară, ea se vindecă de 
aceste sentimente negative. 

Şi bărbaţii au nevoie să-şi înfrunte sentimentele negative, pentru 
a putea apoi să le simtă pe cele frumoase. Când bărbatul se retrage în 
vizuina sa, este momentul în care îşi identifică şi prelucrează în tăcere 
sentimentele sale negative. în capitolul 1 1 vom studia o metodă de 
eliberare de aceste sentimente, valabilă atât pentru bărbaţi cât şi 
pentru femei. 

Când femeia este prinsă în mişcarea ascendentă, ea se poate mul- 
ţumi cu ceea ce are. Dar, la coborâre, va deveni conştientă de ceea ce 
îi lipseşte. Când se simte bine, este capabilă să vadă şi să reacţioneze 
la laturile bune ale vieţii. Dar, când coboară, percepţia ei afectivă se 
întunecă şi reacţionează mai mult la ceea ce îi lipseşte. 

La fel cum un pahar poate fi considerat pe jumătate plin sau pe 
jumătate gol, femeia când se înalţă vede împlinirile vieţii, iar când co- 
boară, nerealizările. Orice nerealizare pe care a trecut-o cu vederea la 
urcare, ajunge în centrul atenţiei la coborâre. 

Fără să ştie că femeile seamănă cu undele, bărbaţii nu-şi pot 
înţelege sau susţine soţiile. Ei sunt derutaţi când situaţia devine mai 
bună văzută din afară, dar relaţiile se înrăutăţesc. Amintindu-şi de 
mecanismul descris, bărbatul are la dispoziţie mijlocul de a-i oferi 
partenerei afecţiunea pe care aceasta o merită, chiar atunci când ea are 
mai multă nevoie. 

CAPITOLUL 8 


SĂ DESCOPERIM NEVOILE NOASTRE 
AFECTIVE DIFERITE 


Bărbaţii şi femeile nu sunt conştienţi, de obicei, că necesităţile 
lor afective diferă. Din această cauză nu intuiesc cum să se ajute unul 
pe altul. Este tipic pentru bărbaţi să ofere în cadrul relaţiilor ceea ce ar 
vrea ei să primească, iar pentru femei, să dea ceea ce-şi doresc ele. 
Fiecare presupune în mod greşit că celălalt are aceleaşi nevoi şi do- 
rinţe. Rezultatul este că ambii sfârşesc prin a fi nemulţumiţi şi 
supăraţi. 

Atât bărbaţii cât şi femeile au impresia că dau şi dau fără să 
primească nimic în schimb. Au impresia că afecţiunea lor este nerecu- 
noscută. Adevărul este că amândoi oferă afecţiune, dar nu în maniera 
corespunzătoare. 

De exemplu, o femeie crede că este drăgăstoasă când pune o 
mulţime de întrebări sau îşi exprimă îngrijorarea. Aşa cum am arătat 
mai înainte, aceasta poate fi foarte stânjenitor pentru un bărbat. El 
poate să se simtă sub papuc şi să înceapă să-şi dorească libertatea. Ea 
este nedumerită, fiindcă dacă ei i s-ar fi oferit acest fel de sprijin, l-ar 
fi apreciat. Eforturile ei de a fi afectuoasă sunt în cel mai bun caz 
ignorate, dacă nu chiar supărătoare. 

La fel, bărbaţii cred că sunt iubitori, dar felul în care-şi exprimă 
dragostea o poate face pe femeie să simtă că este dezaprobată sau 
lăsată fără sprijin. De exemplu, dacă o femeie este supărată, el crede 
că este afectuos şi că o încurajează făcând comentarii prin care mini- 
malizează importanţa problemelor ei. El poate spune: „Nu-ţi face pro- 
bleme, nu-i mare lucru”, sau o poate ignora complet, considerând că-i 
dă destul „spaţiu” pentru a se calma şi a se retrage în intimitatea ei. 
Ceea ce crede el că este un ajutor, o face să se simtă desconşiderată, 
lipsită de dragoste şi ignorată. 

Aşa cum am mai arătat, dacă femeia este supărată, ea are nevoie 
să fie ascultată şi înţeleasă. Fără a cunoaşte diferenţele dintre nevoile 
femeilor şi cele ale bărbaţilor, bărbatul nu va înţelege de ce încer- 
cările lui de a o ajuta eşuează. 

CELE DOUĂSPREZECE FELURI DE AFECŢIUNE 


Cele mai multe dintre complexele noastre necesităţi afective pot 
fi rezumate ca o nevoie de dragoste. Bărbaţii şi femeile au, fiecare, 
şase necesităţi afective diferite, toate la fel de importante. Bărbaţii au 
nevoie în primul rând de încredere, acceptare, apreciere, admiraţie, 
aprobare şi încurajare. Femeile au nevoie, în primul rând de grijă, 
înţelegere, respect, devotament, recunoaştere şi asigurare. Dificila 
sarcină de a înţelege care sunt nevoile partenerului este mult simplifi- 
cată dacă se înţeleg aceste douăsprezece feluri diferite de afecţiune. 
Revăzând această listă, puteţi realiza de ce partenerul simte că nu este 
iubit. Şi, ce este cel mai important, această listă poate să vă dea indi- 
caţii pentru îmbunătăţirea relaţiilor cu sexul opus, dacă nu ştiţi să vă 
descurcaţi. 


Necesităţile afective fundamentale ale 
femeilor şi bărbaţilor 


Iată aici diferitele categorii, puse pe două coloane: 
Femeile au nevoie de Bărbaţii au nevoie de 

1. Grijă 1. încredere 

2. înţelegere 2. Acceptare 

3. Respect 3. Apreciere 

4. Devotament 4. Admiraţie 

5. Recunoaştere 5. Aprobare 

6. Asigurări 6. încurajare 


înţelegerea necesităţilor fundamentale 


Desigur că fiecare bărbat şi femeie are în fond nevoie de toate 
cele douăsprezecee modalităţi de a-ţi manifesta dragostea. A recu- 
noaşte cele şase tipuri de afecţiune necesare în primul rând femeilor, 
nu exclude faptul că bărbaţii au şi ei nevoie de acestea. Şi bărbaţii au 
nevoie de grijă, înţelegere, respect, devotament, recunoaştere şi asigu- 
rări. Ceea ce se înţelege prin „necesităţile fundamentale” este că astfel 
de necesităţi trebuie să fie satisfăcute înainte -ca cel în cauză să poată 
sesiza şi aprecia şi alte feluri de a-ţi manifesta afecţiunea. 

înainte ca cineva să poată primi şi aprecia 
pe deplin diverse feluri de afecţiune trebuie să-i 
fie satisfăcute nevoile fundamentale. 

Bărbatul devine total receptiv şi poate aprecia cele şase feluri de 
a-ţi manifesta afecţiunea, esenţiale pentru femei, dacă propriile sale 
necesităţi afective fundamentale sunt satisfăcute. La fel, o femeie are 

nevoie de încredere, acceptare, apreciere, admiraţie, aprobare şi încu- 
rajare. Dar, înainte de a putea aprecia pe deplin şi preţui aceste ma- 
nifestări de afecţiune, trebuie să fie satisfăcute necesităţile ei afective 
fundamentale. 

înţelegerea tipurilor fundamentale de afecţiune de care are ne- 
voie partenerul constituie un secret important pentru îmbunătăţirea 
relaţiilor. Amintindu-vă că bărbaţii vin de pe Marte veţi accepta mai 
uşor că ei au necesităţi fundamentale diferite în privinţa dragostei. 
Unei femei îi vine uşor să ofere ceea ce ar avea ea nevoie, uitând că 
partenerului ei i-ar putea trebui altceva. La fel, bărbaţii tind să se 
concentreze asupra propriilor nevoi, scăpând din vedere faptul că 
genul de dragoste de care au ei nevoie nu este întotdeauna potrivit sau 
util pentru partenera lor. 

Aspectul cel mai important şi mai eficace al acestei noi abordări 
a dragostei este că diferite moduri de a-ţi manifesta dragostea sunt re- 
ciproce. De exemplu, când un bărbat îşi exprimă grija şi înţelegerea, 
femeia automat începe să-i acorde în schimb încrederea şi acceptarea 
de care el are nevoie. Acelaşi lucru se întâmplă când femeia îşi 
exprimă încrederea - bărbatul va începe să-i răspundă cu grija de care 
ea are nevoie. 

în următoarele şase paragrafe vom defini cele douăsprezece fe- 
luri de a-ţi manifesta dragostea în termeni concreţi şi vom dezvălui 
natura lor reciprocă. 

1. Ea are nevoie de grijă, iar el, de încredere 

Când bărbatul dovedeşte interes faţă de sentimentele femeii şi 
preocupare sinceră pentru bunăstarea ei, ea simte grija şi iubirea lui. 
Când el o face să se simtă importantă prin grija pe care i-o acordă, 
reuşeşte să-i satisfacă prima din necesităţile ei afective fundamentale, 
în mod firesc, ea va începe să aibă mai multă încredere în el. Având 
încredere, ea devine mai deschisă şi mai receptivă. 

Când atitudinea femeii este deschisă şi receptivă faţă de bărbat, 
acesta simte încrederea ei. A avea încredere într-un bărbat înseamnă a 
crede că el face tot ce poate şi vrea numai binele partenerei sale. Când 
reacţiile femeii dezvăluie o încredere categorică în capacitatea şi in- 
tenţiile bărbatului, prima lui necesitate fundamentală de iubire este 
satisfăcută. El devine automat mai grijuliu şi mai atent faţă de senti- 
mentele şi nevoile femeii. 

2. Ea are nevoie de înţelegere, iar el, de acceptare 

Dacă bărbatul o ascultă pe femeie când îşi exprimă sentimentele 
fără să o condamne, ci cu compasiune şi cu participare, ea se simte 

ascultată şi înţeleasă. O atitudine înţelegătoare nu presupune să cu- 
noşti dinainte gândurile sau sentimentele celuilalt, ci înseamnă să în- 
ţelegi ceea ce ţi se transmite şi să tinzi să accepţi ceea ce ţi s-a comu- 
nicat. Cu cât nevoia unei femei de a fi ascultată şi înţeleasă este satis- 
făcută, cu atât îi este mai uşor să-i ofere bărbatului acceptarea de care 
are nevoie. 

Când o femeie îl ia aşa cum este, fără a încerca să-l schimbe, 
bărbatul se simte acceptat. O atitudine de acceptare confirmă faptul că 
el este privit favorabil. Nu înseamnă că femeia îl consideră perfect, ci 
că nu încearcă să-l facă mai bun şi are încredere că el se va corecta 
singur. 

Când bărbatul se simte acceptat, îi vine mult mai uşor să-şi 
asculte partenera şi să-i ofere înţelegerea pe care o merită şi de care 
are nevoie. 

3. Ea are nevoie de respect, iar el, de apreciere 

Dacă bărbatul reacţionează într-un mod prin care recunoaşte şi 
acordă prioritate drepturilor, dorinţelor şi nevoilor ei, femeia simte că 
este respectată. Când comportamentul lui ţine seama de gândurile şi 
sentimentele ei, ea va fi sigură că este respectată. 

Dovezi concrete şi fizice ale respectului, cum sunt florile şi reţi- 
nerea zilelor de aniversare sunt esenţiale pentru a satisface cea de-a 
treia necesitate afectivă fundamentală a femeii. Când se simte respec- 
tată, ei îi este mult mai uşor să acorde bărbatului aprecierea pe care 
acesta o merită. 

Când femeia recunoaşte că a beneficiat de pe urma eforturilor şi 
comportamentului bărbatului, el se simte apreciat. Aprecierea este 
reacţia ei naturală la sprijinul pe care l-a primit. Când bărbatul este 
apreciat, el ştie că efortul lui nu este zadarnic şi este încurajat astfel să 
dea mai mult. Aprecierea îi oferă automat bărbatului motivaţia să-şi 
respecte şi mai mult partenera. 

4. Ea are nevoie de devotament, iar el, de admiraţie 

Când bărbatul pune pe primul plan necesităţile femeii şi se 
dedică cu plăcere susţinerii şi satisfacerii ei, cea de a patra necesitate 
afectivă este satisfăcută. Femeia prosperă când se simte adorată şi 
unică. Bărbatul îi satisface această nevoie de dragoste dacă pune 
sentimentele şi nevoile ei mai presus decât alte interese - ca munca, 
studiile, distracţiile. Dacă femeia simte că deţine primul loc în viaţa 
lui, atunci îi vine uşor să-l admire. A admira un bărbat înseamnă a-1 
privi cu uimire, încântare şi aprobare satisfăcută. Bărbatul se simte 
admirat atunci când ea este uimită şi bucuroasă de calităţile ş. 

talentele lui unice, care pot include umorul, forţa, perseverenţa, 
integritatea, cinstea, romantismul, amabilitatea, afecţiunea, înţele- 
gerea şi alte virtuţi aşa-zis demodate. Dacă bărbatul simte că este 
admirat, se consideră destul de sigur pe sine pentru a se dedica femeii 
şi a o adora. 

5. Ea are nevoie de recunoaştere, iar el, de aprobare 

Dacă bărbatul nu obiectează şi nu contrazice sentimentele şi 
dorinţele femeii, ci le acceptă şi le confirmă, femeia se simte iubită cu 
adevărat, fiindcă cea de a cincea necesitate afectivă fundamentală îi 
este satisfăcută. Atitudinea de recunoaştere îi confirmă femeii dreptul 
de a se simţi într-un anume fel. (Este important de amintit că poţi 
recunoaşte punctul ei de vedere chiar dacă eşti de altă părere.) Dacă 
bărbatul învaţă să-i dovedească femeii această atitudine de recunoaş- 
tere, poate fi sigur că va avea parte de aprobarea care îi este necesară. 

In sinea sa, fiecare bărbat vrea să fie eroul femeii sau cavalerul 
în armură strălucitoare. Aprobarea ei constituie semnalul că a trecut 
testul. Atitudinea aprobatoare a femeii atestă calităţile bărbatului şi 
satisfacţia generală faţă de el. (De reţinut că aprobarea dată de femeie 
unui bărbat nu înseamnă întotdeauna că este de acord cu el.) O atitu- 
dine aprobatoare recunoaşte sau caută mobilurile bune aflate în spate- 
le faptelor lui. Când primeşte aprobarea de care are nevoie, bărbatului 
îi vine mai uşor să valideze sentimentele femeii. 

6. Ea are nevoie de asigurări, iar el, de încurajări 

Dacă bărbatul dovedeşte în mod repetat că are grijă, o înţelege, o 
respectă, îi recunoaşte părerile şi îi este devotat partenerei sale, 
satisface necesitatea ei fundamentală de a primi asigurări. O atitudine 
protectoare îi indică femeiii că este iubită mereu. 

Bărbatul face adeseori greşeala de a crede că, odată ce a satisfă- 
cut toate necesităţile afective fundamentale ale femeii, iar aceasta se 
simte fericită şi în siguranţă, ea ar trebui să ştie, din acel moment, că 
este iubită. 

Realitatea este alta. Pentru a-i satisface cea de a şasea necesitate 
afectivă fundamentală, el trebuie să-i dea mereu asigurări. 

Bărbatul face adeseori greşeala 
de a crede că, odată ce a satisfăcut 
toate necesităţile afective fundamentale 
ale femeii, iar aceasta se simte fericită 
şi în siguranţă, ea ar trebui să ştie, 
din acel moment, că este iubită. 

în mod analog, bărbatul are nevoie să fie încurajat de femeie. 
Atitudinea încurajatoare a femeii îi dă speranţă şi curaj bărbatului, ex- 
primând încredere în capacitatea şi caracterul lui. Când atitudinea fe- 
meii exprimă încredere, acceptare, apreciere, admiraţie^ şi aprobare, 
bărbatul este încurajat să dea tot ce poate. Simţindu-se încurajat, are 
motivaţia pentru a-i da partenerei asigurările de afecţiune de care are 

ea nevoie. . . 

Bărbatul dă la iveală ce are mai bun când cele şase necesitaţi 
afective fundamentale ale sale sunt satisfăcute. Dar când femeia nu 
ştie care sunt acestea şi îi oferă o dragoste grijulie în loc de una încre- 
zătoare, ea poate sabota, fără să-şi dea seama, relaţia lor. Următorul 
caz exemplifică această idee. 

CAVALERUL ÎN ARMURĂ STRĂLUCITOARE 

în adâncul fiecărui bărbat există un cavaler în armură strălu- 
citoare. El vrea, mai mult ca orice, să reuşească să o slujească şi să o 
protejeze pe femeia iubită. Dacă simte încrederea ei, este capabil să-şi 
arate această latură nobilă a sa. Devine mai grijuliu. Când nu simte 
încrederea, îşi pierde ceva din vitalitate şi energie şi, după un timp, va 
înceta să mai aibă grijă de ea. 

Imaginaţi-vă un cavaler în armură strălucitoare străbătând ţara. 
Deodată, aude o femeie care plânge disperată. într-o clipă, el se însu- 
fleţeşte. Mânându-şi calul în galop, goneşte spre castelul unde zmeul 
o ţine prizonieră. Nobilul cavaler trage spada şi răpune zmeul. Drept 
urmare, este primit cu dragoste de prinţesă. 

El este întâmpinat şi sărbătorit de familia prinţesei şi de locui- 
torii oraşului. Este poftit să locuiască în oraş şi este recunoscut ca 
erou. El şi prinţesa se îndrăgostesc unul de altul. 

După o lună, nobilul cavaler pleacă din nou la drum. La întoar- 
cere, o aude pe prinţesa iubită strigând după ajutor. Alt zmeu a atacat 
palatul. Ajuns acolo’ cavalerul îşi scoate sabia pentru a-1 răpune. 

înainte ca el să-şi ia avânt, prinţesa îi strigă din turn: 

Nu folosi sabia, prinde-1 cu laţul ăsta. E mai bine. 

Ea îi aruncă laţul şi îi arată prin semne cum să-l folosească. El îi 
urmează, ezitând, instrucţiunile. îl petrece pe după gând zmeului şi 
apoi trage cu putere. Zmeul moare şi toată lumea se bucură. 

La petrecerea dată în cinstea Iui, cavalerul are impresia că nu a 
făcut, în realitate, nimic. Fiindcă a folosit laţul ei în locul propriei 
săbii,' el are cumva impresia că nu este demn de încrederea şi admira- 
ţia cetăţenilor. După sărbătoare, este puţin deprimat şi uită să-şi lus- 
truiască armura. 

După o lună, pleacă iarăşi la drum. Când îşi ia sabia, prinţesa i: 
atrage atenţia să fie atent şi-i spune să-şi ia şi laţul. Venind acasă, ve- 

de alt zmeu atacând castelul. De astă dată se repede la el cu sabia, dar 
ezită, gândindu-se că poate ar trebui să folosească laţul. în acea clipă 
de ezitare zmeul scuipă foc şi îi arde braţul drept. Dezorientat, el 
priveşte în sus şi o vede pe prinţesă facându-i semn de la fereastră. 

— Foloseşte otrava, strigă ea. Cu laţul nu merge. 

Ea îi aruncă otrava pe care el o toarnă în gura balaurului şi acesta 
moare. Toată lumea se bucură şi-l sărbătoreşte, dar cavalerului îi este 
ruşine. 

După încă o lună, pleacă în altă călătorie. Când îşi ia sabia prin- 
ţesa îi aduce aminte să fie prevăzător şi îi aduce laţul şi otrava. El este 
enervat de sfaturile ei dar le ia totuşi. 

De data aceasta, pe drum aude o altă femeie disperată. Repezin- 
du-se să o ajute, deprimarea i se risipeşte şi se simte însufleţit şi plin de 
încredere. Dar când scoate sabia ca să spintece zmeul, ezită din nou. Se 
întreabă: „Să-mi folosesc sabia, laţul sau otrava? Ce-ar spune prinţesa?” 

Pentru moment este descumpănit. însă îşi aminteşte cum se sim- 
ţea înainte de a o fi cunoscut pe prinţesă, în zilele când purta doar 
sabie. Cu o izbucnire de încredere regăsită, el aruncă laţul şi otrava şi 
se repede la zmeu cu sabia Iui credincioasă. Spintecă balaurul şi lu- 
mea se bucură. 

Cavalerul cu armură strălucitoare nu s-a mai întors niciodată la 
prinţesa lui. A rămas în acel sat şi a trăit fericit. S-a şi însurat în cele 
din urmă, dar numai după ce s-a convins că noua lui parteneră nu au- 
zise nimic despre laţuri şi otravă. 

Cavalerul cu armură strălucitoare este o metaforă pregnantă care 
vă ajută să vă amintiţi de necesităţile afective fundamentale ale bărba- 
tului. Deşi uneori bărbatul poate aprecia grija şi ajutorul, prea multe îi 
vor slăbi încrederea şi îl vor îndepărta. 

CUM PUTEŢI SĂ-L ÎNDEPĂRTAŢI 
INCONŞTIENT PE PARTENER 

Neştiind ce este important pentru sexul opus, bărbaţii şi femeile 
nu-şi dau seama cât de tare îşi rănesc partenerii. Se constată că bărba- 
ţu şi femeile comunică, fără să-şi dea seama, în moduri care nu numai 
că sunt contraproductive, dar pot duce chiar la despărţire. 

Sentimentele bărbaţilor şi femeilor sunt lezate cel mai uşor dacă nu 
li se dă prioritate necesităţilor afective fundamentale. în general, femeile 
nu înţeleg că modul în care comunică este lipsit de solicitudine şi chiar 
jignitor pentru un bărbat. Femeia poate încerca să fie atentă faţă de senti- 
mentele bărbatului, dar fiindcă necesităţile lui afective fundamentale 
sunt diferite de ale ei, nu îi poate anticipa instinctiv nevoile. 

înţelegând necesităţile afective ale bărbatului, o femeie poate fi 
mai conştientă şi mai sensibilă faţă de sursele nemulţumirii lui. 

Urmează o listă a unor greşeli comune făcute de femei în legătură cu 
necesităţile afective fundamentale ale bărbaţilor. 


Greşeli făcute în mod frecvent de 
femei 

1. Ea încearcă să-i corijeze 
comportarea sau îl ajută oferindu-i 
sfaturi care nu i-au fost cerute. 

2. Ea încearcă să-i schimbe sau să-i 
influenţeze comportarea prin 
manifestări care arată supărarea şi 
nemulţumirea. (Este bine să-ţi 
manifeşti sentimentele, dar nu când 
prin aceasta încerci să manipulezi 
sau să sancţionezi.) 

3. Nu recunoaşte ceea ce face el 
pentru ea, ci se plânge de ceea ce 
nu a făcut. 


De ce are bărbatul impresia 
că nu este iubit 

1. Deoarece ea nu are 
încredere în el. 


2. Deoarece ea nu-1 acceptă 
aşa cum este. 


3. El are impresia că eforturile 
lui sunt considerate ca ceva de 
la sine înţeles şi că nu este 
iubit, fiindcă ea nu apreciază 
ceea ce face el. 


4. Ea îi corectează comportamentul 4. Are impresia că nu este 
şi îi spune ce să facă, ca unui copil. iubit fiindcă nu este admirat. 


5. Ea îşi exprimă supărarea 5. Simte că nu este iubit 

indirect, prin întrebări retorice cum fiindcă ea refuză să-l mai 
ar fi: „Cum ai putut face asta?” aprobe. El nu se mai simte 

băiatul cel bun. 


6. Ea îi corectează sau îi critică 6. Simte că nu este iubit 
deciziile şi iniţiativele. fiindcă ea nu-1 încurajează să 

procedeze cum ştie el. 

La fel cum greşesc femeile când nu înţeleg necesităţile fun- 
damentale ale bărbaţilor, şi aceştia pot greşi, la rândul lor. în general, 
bărbaţii nu-şi dau seama când modul lor de comportare este lipsit de 
respect şi solicitudine faţă de femei. Se poate chiar ca bărbatul să ştie 
că femeia este nemulţumită de el, dar nu-şi poate schimba atitudinea 
dacă nu înţelege de ce se simte ea lipsită de dragoste şi ce nevoi are. 

înţelegând necesităţile afective fundamentale ale femeii, bărbatul 
poate fi mai sensibil şi mai atent la ele. 

Urmează o listă cu greşeli în comunicare, făcute frecvent de băr- 
baţi în legătură cu necesităţile afective fundamentale ale femeilor. 

Greşeli făcute de bărbaţi 

1. E1 nu ascultă, devine repede 
neatent, nu pune întrebări pline 
de interes sau de preocupare. 

2. El îi înţelege sentimentele în sens 
literal şi o corectează. Crede că ea îi 
cere soluţii, aşa că îi dă sfaturi. 

3. El o ascultă, dar apoi se ener- 
vează şi o acuză că-I indispune şi 
că-1 demoralizează. 

4. El minimalizează importanţa 
sentimentelor şi nevoilor ei. 
Consideră că mai importanţi sunt 
copiii sau munca lui. 

5. Când este indispusă îi explică 
de ce el are dreptate şi de ce nu 
ar trebui ea să fie indispusă. 

6. După ce o ascultă, nu spune 
nimic sau chiar iese afară. 


De ce simte femeia că nu este 
iubită 

1. Ea nu simte că este iubită 
fiindcă el nu este atent şi nu 
arată că îi pasă de ea. 

2. Ea simte că el nu o înţelege. 


3. Ea simte că el nu-i respectă 
sentimentele. 


4. Ea simte că el nu îi este de- 
votat şi nu o cinsteşte ca pe ci- 
neva unic. 


5. Ea simte că el nu-i acceptă 
sentimentele, ci îi arată că gre- 
şeşte şi se simte lipsită de sprijin. 

6. Se simte nesigură fiindcă nu 
primeşte asigurările de care are 
nevoie. 


CÂND DRAGOSTEA EŞUEAZĂ 

Dragostea eşuează adeseori fiindcă oamenii oferă din instinct 
ceea ce-şi doresc ei. Deoarece printre necesităţile afective fundamen- 
tale femeile simt nevoia de a fi obiectul atenţiei, înţelegerii şi aşa mai 
departe, ea îi acordă automat bărbatului multă atenţie şi înţelegere. 
Pentru bărbat, acest sprijin grijuliu apare de multe ori ca lipsă de în- 
credere din partea ei. Nevoia lui fundamentală este să i se acorde în- 
credere, nu grijă. 

Apoi, dacă el nu reacţionează pozitiv la atenţia ei, femeia nu 
poate înţelege de ce nu apreciază tipul de ajutor pe care-I oferă. Şi el 
îi oferă, la rândul lui, afecţiune după propria-i înţelegere, ceea ce di- 
feră de ce-i trebuie ei. Astfel că cei doi sunt prinşi într-un cerc vicios 
al neputinţei de afecţiune. 

Beth se plângea astfel: „Nu mai pot să dau întruna tară să 
şi primesc. Arthur nu apreciază ceea ce-i ofer. îl iubesc, dar el 
nu mă iubeşte”. 

Arthur se plângea la rândul lui: „Nimic din ce fac nu este 
destul de bine. Nu ştiu ce să fac. Am încercat totul şi ea tot nu 
mă iubeşte. Eu o iubesc, dar treaba nu merge.” 

Beth şi Arthur erau căsătoriţi de opt ani. Amândoi ar fi vrut să 
renunţe, deoarece nu se simţeau iubiţi. Paradoxal, amândoi pretindeau 
că acordă mai multă afecţiune decât primesc. Beth credea că dă mai 
mult, în timp ce Arthur avea aceeaşi impresie. In realitate amândoi 
dădeau, dar nici unul nu primea ceea ce-şi dorea sau avea nevoie. 

Ei se iubeau unul pe altul dar, fiindcă nu înţelegeau problemele 
fundamentale ale partenerului, dragostea lor nu răzbătea la suprafaţă. 
Beth oferea ceea ce avea nevoie să primească, în timp ce Arthur îi 
dădea ceea ce şi-ar fi dorit el. Treptat, dragostea s-a stins. Mulţi 
renunţă când relaţiile devin prea dificile. Relaţiile devin mai simple 
atunci când înţelegem necesităţile afective fundamentale ale partene- 
rului. Fără a da mai mult, ci dând ceea ce trebuie, nu ne epuizăm din 
punct de vedere afectiv. înţelegând cele douăsprezece feţe ale dra- 
gostei vă veţi putea explica în sfârşit de ce pot eşua cele mai sincere 
elanuri ale dragostei. Pentru a vă păstra partenerul, trebuie să învăţaţi 
cum să-i daţi acea dragoste de care are el sau ea nevoie. 

ÎNVAŢĂ SĂ ASCULŢI FĂRĂ SĂ TE ÎNFURII 

Comunicarea este calea principală prin care un bărbat poate reuşi 
să satisfacă cerinţele afective fundamentale ale femeii. Aşa cum am 
discutat mai înainte, comunicarea este deosebit de importantă pe Ve- 
nus. învăţând să asculte sentimentele femeii, bărbatul o poate învălui 
afectiv cu grija, înţelegerea, respectul, devotamentul, recunoaşterea şi 
asigurările sale. 

Una din cele mai mari probleme pe care le întâmpină bărbaţii 
când le ascultă pe femei este că se simt frustraţi sau se enervează, 
fiindcă ei uită că femeile se trag din Venus şi se presupune că au alt 
mod de a comunica. în schema următoare vom vedea câteva moduri 
de a rememora aceste deosebiri dându-se câteva sugestii. 

CUM SĂ ASCULŢI FĂRĂ A TE ENERVA 


Ce trebuie să ţii minte 

1. Aminteşte-ţi că furia ta se da- 
torează neînţelegerii punctului ei 
de vedere şi asta nu este nicio- 
dată vina ei. 


Ce trebuie să faci şi ce nu tre- 
buie să faci 

1. Asumă-ţi responsabilitatea de 
a înţelege. Nu o acuza pe femeie 
că te-a supărat. încearcă din nou 
să înţelegi. 

Ce trebuie să ţii minte 

2. Aminteşte-ţi că sentimentele 
nu pot fi întodeauna logice de la 
bun început, dar ele există şi au 
nevoie de înţelegere. 


3. Aminteşte-ţi că furia poate 
rezulta din faptul că nu ştii ce să 
faci pentru a îndrepta lucrurile. 
Chiar dacă ea nu se va simţi 
imediat mai bine, ascultarea şi 
înţelegerea ta o ajută. 

4. Aminteşte-ţi că nu este nevoie 
să-i accepţi punctul de vedere 
pentru a-1 înţelege sau pentru a fi 
apreciat ca un bun ascultător. 


5. Aminteşte-ţi că nu trebuie să-i 
înţelegi pe deplin punctul de 
vedere, pentru a reuşi să devii un 
bun ascultător. 


6. Aminteşte-ţi că nu eşti răspun- 
zător pentru felul cum se simte 
ea. S-ar părea că ea te acuză 
pentru aceasta, dar, în realitate, 
are numai nevoie să fie înţeleasă. 

7. Reţine că, dacă femeia te face 
să te înfurii, înseamnă, probabil, 
că ea nu are încredere. Adânc, în 
sinea ei, se află o fetiţă care se 
teme să se arate deschisă faţă de 
tine ca să nu fie rănită, dar ea are 
nevoie de blândeţea şi de compa- 
siunea ta. 


Ce trebuie să faci şi ce nu tre- 
buie să faci 

2. Respiră adânc, nu spune nimic! 
Relaxează-te şi expiră, încercând 
să te controlezi. încearcă să-ţi 
imaginezi cum te-ai simţi dacă ai 
vedea lumea prin ochii partenerei. 

3. Nu o blama pentru că nu se 
simte mai bine în urma soluţiilor 
date de tine. Cum să se simtă 
mai bine, când nu de soluţii are 
ea nevoie? Rezistă tentaţiei de a 
oferi soluţii. 

4. Dacă doreşti să-ţi exprimi un 
punct diferit de vedere, asi- 
gură-te că ea a terminat şi apoi 
reformulează ce a spus, înainte 
de a-1 rosti pe al tău. Nu ridica 
vocea. 

5. Fă-o să vadă că, deşi nu o 
înţelegi, îţi doreşti aceasta. Asu- 
mă-ţi responsabilitatea pentru 
faptul că nu înţelegi. Nu o con- 
damna şi nu da de înţeles că nu 
poate fi înţeleasă. 

6. Evită să te aperi până ce ea 
nu-şi dă seama că o înţelegi şi îi 
dai atenţie. Atunci poţi să te ex- 
plici calm sau să-ţi ceri scuze. 


7. Nu discuta în contradictoriu 
sentimentele şi părerile ei. Fă o 
pauză şi discută mai târziu, când 
încărcătura emoţională este mai 
mică. Exersează tehnica scrisorii 
de dragoste, descrisă în capito- 
lul 11. 

Dacă bărbatul poate asculta sentimentele femeii fără a se enerva 
sau a se simţi frustrat, îi oferă acesteia un dar minunat. El o face să se 
simtă în siguranţă când îşi exprimă sentimentele. Reuşind să se 
exprime pe sine, ea se simte ascultată şi înţeleasă şi îi este mai uşor 
să-i ofere unui bărbat încrederea afectuoasă, acceptarea şi încurajarea 
de care el are nevoie. 

ARTA DE A ÎNCURAJA UN BĂRBAT 

Aşa cum bărbaţii trebuie să deprindă arta ascultării, pentru a îm- 
plini ceea ce este fundamental pentru sentimentul de dragoste al 
femeilor, ele trebuie să înveţe arta încurajării. Dacă femeia acceptă 
sprijinul bărbatului, ea îl încurajează să dea tot ce poate. Când i se 
acordă încredere, este acceptat, apreciat, admirat, aprobat şi încurajat, 
un bărbat are o adevărată motivaţie. 

Ca în povestea cu cavalerul în armură strălucitoare, multe femei 
încearcă să-şi ajute bărbatul perfecţionându-l, dar îl slăbesc sau îl 
jignesc fără să-şi dea seama. Orice încercare de a-1 schimba îl lipseşte 
de încrederea afectuoasă, acceptarea, aprecierea, admiraţia, aprobarea 
şi încurajarea care îi sunt fundamental necesare. 

Secretul pentru a mobiliza un bărbat este să nu încercaţi nicio- 
dată schimbarea sau perfecţionarea lui. Desigur că vă doriţi ca el să se 
schimbe, dar nu acţionaţi conform acestei dorinţe. Numai dacă el cere 
direct şi expres sfaturi, înseamnă că este dispus să primească asistenţă 
pentru a se schimba. 

Secretul pentru a mobiliza un bărbat 
este să nu încercaţi niciodată 

schimbarea sau perfecţionarea lui. 

Acordaţi încredere, nu sfaturi 

Pe Venus se consideră o dovadă de afecţiune să oferi sfaturi. 
Dar, pe Marte, nu. Femeile trebuie să ţină minte că bărbaţii nu dau 
sfaturi decât dacă le sunt cerute anume. Un fel de a demonstra 
afecţiunea este încrederea acordată bărbatului că-şi va rezolva singur 
problemele. 

Asta nu înseamnă că femeia trebuie să-şi înăbuşe sentimentele. 
Nu are a face dacă se arată frustrată sau chiar furioasă, numai să nu 
încerce să-l schimbe pe bărbat. Orice încercare de a-1 schimba îl 
descurajează şi este contraproductivă. 

Când femeia iubeşte un bărbat, ea încearcă adeseori să îmbună- 
tăţească relaţia dintre ei. în entuziasmul ei, face din el ţinta perfec- 
ţionismului. Femeia începe un proces lent de restaurare a bărbatului. 

De ce se opun bărbaţii schimbărilor 

Ea încearcă pe mii de căi să-l schimbe şi să-l facă mai bun. 
Crede că încercările de a-1 schimba sunt afectuoase, dar el se simte 
ţinut sub control, manipulat, respins şi lipsit de dragoste. O va res- 
pinge cu încăpăţânare deoarece se simte respins de ea. Când femeia 
încearcă să-l schimbe, bărbatul nu simte încrederea iubitoare şi 
acceptarea de care are nevoie pentru a se schimba şi a evolua. 

Când pun problema într-o cameră plină cu sute de femei şi băr- 
baţi, toţi răspund că au trecut prin această experienţă: cu cât o femeie 
încearcă să-l schimbe, cu atât bărbatul i se opune. 

Problema este că, atunci când bărbatul se opune încercărilor ei 
de a-1 schimba, ea îi interpretează greşit reacţia. Ea se înşală, crezând 
că el nu este dispus să se schimbe, probabil, din cauză că nu o iubeşte 
destul. Adevărul este că se opune schimbărilor fiindcă el crede că ea 
nu-1 iubeşte destul. Când bărbatul se simte iubit, acceptat şi aşa mai 
departe, va începe automat să se schimbe, să evolueze, să se per- 
fecţioneze. 

Două feluri de bărbaţi/Un singur comportament 

Există două feluri de bărbaţi. Unii vor deveni incredibil de 
defensivi şi încăpăţânaţi când o femeie încearcă să-i schimbe, în timp 
ce ceilalţi vor fi de acord, dar mai târziu vor uita şi vor reveni la 
vechea comportare. Bărbaţii ori se opun activ, ori se opun pasiv. 

Dacă bărbatul nu simte că este iubit aşa cum e, va repeta în mod 
conştient sau inconştient comportamentul care nu a fost acceptat. El 
simte un imbold interior de a-şi repeta comportamentul până când se 
simte iubit şi acceptat. 

Bărbatul are nevoie să simtă că este iubit şi acceptat pentru ca să 
se schimbe în bine. Altfel se va apăra şi va rămâne la fel. El are ne- 
voie să se simtă acceptat aşa cum este şi apoi va căuta singur căi de a 
se perfecţiona. 

Bărbaţii nu vor să fie schimbaţi în bine 

La fel cum bărbaţii doresc să explice femeii de ce n-ar trebui să fie 
supărată, femeile vor să explice bărbaţilor de ce n-ar trebui să se poarte 
aşa. Aşa cum bărbaţii greşesc voind să „le rezolve” femeilor problemele, 
acestea greşesc încercând să-i „schimbe în bine” pe bărbaţi. 

Bărbaţii văd lumea prin ochi de marţian. Deviza lor este „nu 
repara până nu se strică”. Atunci când femeia încearcă să-l schimbe 
pe bărbat, acesta recepţionează mesajul că este „defect”. Asta îl jig- 
neşte şi-l face să devină defensiv. Simte că nu este iubit şi acceptat. 

Cel mai bun mod de a ajuta un bărbat să evolueze, 
este să nu încerci în nici un fel să îl schimbi. 

Bărbatul are nevoie să se simtă acceptat, indiferent de imperfec- 
ţiunile sale. Nu este uşor să accepţi Jipsurile cuiva, în special dacă 
vezi calea prin care pot fi eliminate. însă devine mai uşor dacă înţe- 
legem că cel mai bun mod de a-1 ajuta să evolueze este renunţând la 
încercările de a-1 schimba în vreun fel. 

în schema următoare sunt enumerate câteva moduri în care o 
femeie îl poate ajuta pe un bărbat să evolueze şi să se modifice, prin 
renunţarea le încercările de a-1 schimba în vreun fel. 

CUM SĂ RENUNŢI LA ÎNCERCAREA 
DE A SCHIMBA UN BĂRBAT 


Ce trebuie femeia să ţină minte 

1. Ţine minte: nu-i pune prea 
multe întrebări când este supărat, 
altfel va avea impresia că încerci 
să-l schimbi. 


2. Ţine minte: renunţă să încerci 
să-l perfecţionezi în vreun fel. El 
are nevoie de afecţiune, nu de 
respingere, pentru a evolua. 

3. Ţine minte: când îi dai sfaturi 
pe care nu ţi le-a cerut, el poate 
simţi că nu ai încredere, îl diri- 
jezi sau îl respingi. 

4. Ţine minte: când un bărbat 
devine încăpăţânat şi rezistă la 
schimbări el nu se simte iubit; îi 
e frică să-şi recunoască greşelile 
de teamă că nu ar fi iubit. 

5. Ţine minte: dacă faci sacrificii 
sperând că el va face acelaşi 
lucru, el va simţi că-1 presezi să 
se schimbe. 


Ce poate face ea 

1. Ignoră faptul că este indispus, 
dacă el nu vrea să vorbească des- 
pre aceasta. Dovedeşte-i la înce- 
put ceva interes, dar nu prea 
mult, doar ca o invitaţie de a 
vorbi. 

2. Ai încredere în el că va evolua 
singur. Mărturiseşte-i deschis 
sentimentele, dar nu şi cererea de 
a se schimba. 

3. Exersează-ţi răbdarea şi ai 
încredere că el va învăţa de unul 
singur ce are nevoie să înveţe. 
Aşteaptă să-ţi ceară sfatul. 

4. Experienţa i-a arătat că nu 
trebuie să fie perfect pentru a 
merita dragostea ta. Experimen- 
taţi iertarea. (Vezi capitolul 11.) 

5. încearcă să te descurci singură 
şi să nu depinzi de el pentru a fi 
fericită. 

Ce trebuie femeia să ţină minte 

6. Ţine minte: poţi să-ţi exprimi 
sentimentele negative fără a în- 
cerca să-l schimbi. 


Ce poate face ea 

6. Când îţi exprimi sentimentele, 
lasă-1 să vadă că nu încerci să-i 
spui ce să facă, ci că vrei doar ca 
el să-ţi ia în consideraţie senti- 
mentele. 


7. Ţine minte: dacă-i dai instruc- 
ţiuni şi iei hotărâri în locul lui, el 
va simţi că este corijat şi contro- 
lat. 


7. Relaxează-te şi depune armele. 
Exersează-te să accepţi imperfec- 
ţinnile. Consideră sentimentele lui 
mai importante decât atingerea 
perfecţiunii şi nu-i ţine predici. 


Dacă bărbaţii şi femeile învaţă să se susţină unul pe altul con- 
form nevoilor speciale pe care le au, schimbările şi evoluţia vor 
deveni automate. Fiind mai conştientă de cele şase cerinţe afective 
fundamentale ale partenerului, veţi putea să vă redirecţionaţi sprijinul 
conform aşteptărilor şi să vă bucuraţi de relaţii mult mai bune şi mai 
bogate în satisfacţii. 

CAPITOLUL 9 


CUM SE POT EVITA CERTURILE 

Una din necesităţile cele mai dificile pentru relaţiile noastre este 
rezolvarea divergenţelor şi dezacordurilor. De multe ori, când o pere- 
che nu cade de acord, discuţia se poate transforma în ceartă şi apoi, 
fără prea multe avertismente, în încăierare. D intr-o dată, cei doi 
încetează să mai vorbească afectuos şi încep să se atace: se acuză, se 
plâng, pretind, sunt ofensaţi şi neîncrezători. 

Bărbaţii şi femeile care se ceartă astfel nu-şi distrug numai sen- 
timentele, ci şi relaţia dintre ei. Aşa cum comunicarea este cel mai 
important element al unei relaţii, certurile pot fi cele mai dăunătoare, 
deoarece cu cât eşti mai apropiat de cineva, cu atât mai uşor este să 
loveşti sau să fii lovit. 

Aşa cum comunicarea este cel mai important 
element al unei relaţii, 

certurile pot fi elementele cele mai dăunătoare. 

Din toate punctele de vedere, eu recomand insistent evitarea cer- 
turilor între membrii cuplului. Dacă două persoane nu sunt legate prin 
relaţii sexuale, le este mult mai uşor să rămână detaşate şi obiective în 
timp ce se ceartă sau discută. Dar dacă se ceartă persoane implicate 
afectiv şi, îndeosebi sexual acestora le este greu să se detaşeze. 

Ca regulă de bază: nu vă certaţi niciodată. în schimb, puteţi dis- 
cuta argumentele pro şi contra. Duceţi tratative, dar nu vă certaţi. Este 
posibil să fii cinstit, deschis şi chiar să-ţi exprimi nemulţumirea fără a 
te certa sau a te lupta. Unele cupluri se luptă mereu şi, treptat, dra- 
gostea lor se stinge. 

La extrema cealaltă, alte cupluri îşi suprimă sentimentele lor 
adevărate, ei rup şi legăturile afectuoase. în timp ce cuplurile din 
prima categorie sunt în război, cele din a doua duc un război rece. Cel 
mai bine este să se găsească un echilibru între cele două extreme. 
Amintindu-ne că ne tragem din planete diferite şi perfecţionân- 
du-ne capacitatea de comunicare, este posibil să evităm certurile, 
fără a ne suprima sentimentele negative sau ideile şi dorinţele con- 
tradictorii. 

CE SE ÎNTÂMPLĂ CÂND NE CERTĂM 


Dacă nu înţelegi diferenţele dintre bărbaţi şi femei este foarte 
uşor să te antrenezi în certuri care rănesc atât pe partener cât şi pe tine 
însuţi. Secretul evitării certurilor constă într-o comunicare iubitoare şi 
respectuoasă. 

Disputele şi dezacordurile nu dor atât de mult cât modul în care 
sunt exprimate. In modul ideal, un argument nu ar trebui să doară; ar 
trebui să fie doar o discuţie antrenantă în care sunt exprimate deza- 
cordurile şi divergenţele. (Inevitabil, toate cuplurile vor avea parte din 
când în când de divergenţe şi dezacorduri.) 

Practic, cele mai multe cupluri încep să se certe în legătură cu un 
anumit lucru şi, după cinci minute, se ceartă în legătură cu felul în 
care decurge cearta. 

Inconştient, ei încep să se rănească unul pe altul; ceea ce ar fi 
putut fi o discuţie inofensivă, uşor de rezolvat prin înţelegere reci- 
procă şi tolerarea divergenţelor, se transformă într-o luptă. Partenerii 
refuză să accepte sau să înţeleagă conţinutul punctului de vedere al 
celuilalt, datorită modului de abordare. 

Rezolvarea unei dispute impune lărgirea punctului nostru de 
vedere pentru a include şi a integra şi alt punct de vedere. Pentru această 
extindere, avem nevoie să ne simţim apreciaţi şi respectaţi. Dacă ati- 
tudinea partenerului este lipsită de afecţiune, respectul nostru de sine 
poate fi efectiv lezat prin adoptarea punctului de vedere al celuilalt. 

Cele mai multe cupluri încep să se certe în legătură cu un anumit 
subiect şi, după cinci minute, ajung să se certe 
în legătură cu modul în care decurge cearta. 

Cu cât suntem mai apropiaţi de cineva, cu atât ne este mai greu 
să ascultăm cu obiectivitate punctul lui de vedere fără a reacţiona la sen- 
timentele Iui negative. Pentru a ne proteja de impresia că merităm lipsa 
de respect sau dezaprobarea celuilalt, apar automat mecanisme de apă- 
rare care se opun punctului său de vedere. Chiar dacă suntem de acord 
cu punctul lui de vedere, vom insista cu încăpăţânare să-l combatem. 

DE CE DOR CERTURILE 

Nu ce spunem contează ci cum spunem. Destul de frecvent, când 
bărbatul se simte provocat, atenţia i se concentrează asupra dorinţei 
de a avea dreptate şi uită să mai fie iubitor. Automat scade capacitatea 
lui de a comunica pe un ton atent, respectuos şi liniştitor. El nu este 
conştient cât de lipsite de afecţiune îi răsună partenerei spusele lui şi 
cât de jignitoare sunt pentru ea. în asemenea momente, o simplă di- 
vergenţă îi poate apărea femeii ca o critică aspră; o simplă cerere se 

transformă într-un ordin. Fireşte că femeia tinde să se opună acestei 
abordări lipsite de afecţiune, chiar dacă altfel ar Fi fost receptivă la 
conţinutul spuselor lui. 

Bărbatul îşi răneşte inconştient partenera vorbind într-o manieră 
necontrolată şi apoi continuă să-i explice de ce n-ar trebui ea să se 
supere. El presupune că ea se opune conţinutului spuselor sale, când 
de fapt forma lipsită de afecţiune este cea care o deranjează. Deoarece 
nu-i înţelege reacţia, el se concentrează mai mult pe explicarea valorii 
spuselor lui, în loc să-şi corecteze maniera în care vorbeşte. 

Lui nu-i trece prin minte că el generează discuţia; crede că ea se 
ceartă. El îşi apără punctul de vedere, în timp ce ea se apără pe sine 
de cuvintele lui aspre, care sunt dureroase pentru ea. 

Când bărbatul neglijează să respecte sentimentele femeii, le 
neagă valabilitatea şi îi sporeşte durerea. îi este greu să-i înţeleagă 
durerea fiindcă el nu este la fel de vulnerabil la comentarii şi tonuri 
lipsite de afecţiune. De aceea, se poate ca bărbatul să nici nu-şi dea 
seama cât de tare şi-a jignit partenera, provocând- o astfel să i se 
opună. 

La fel, femeile nu înţeleg când îi jignesc pe bărbaţi. Spre deo- 
sebire de aceştia, când o femeie se simte contestată, tonul ei devine 
automat neîncrezător şi refractar. Acest tip de respingere este mai 
dureros pentru bărbat, mai ales când este implicat afectiv. Femeile 
iniţiază şi amplifică discuţiile, exprimându-şi părerile proaste în legă- 
tură cu comportamentul partenerului şi oferind sfaturi care nu le-au 
fost cerute. Când femeia neglijează să-şi tempereze aprecierile nega- 
tive prin mesaje de încredere şi acceptare, bărbatul reacţionează ne- 
gativ, lăsând-o nedumerită. Ea nu-şi dă seama cât de dureroasă este 
pentru el neîncrederea ei. 

Pentru a evita certurile, trebuie să ne amintim că celălalt nu obiec- 
tează la ce spunem, ci la cum o spunem. Este nevoie de doi pentru o 
ceartă, dar ajunge unul singur pentru a-i pune capăt. Cel mai bun mod de 
a pune capăt unei altercaţii este să o înăbuşi în faşă. Asumaţi-vă respon- 
sabilitatea de a recunoaşte când un diferend se transformă într-o ceartă, 
încetaţi discuţia şi acordaţi-vă un răgaz. Reflectaţi asupra felului cum 
l-aţi tratat pe celălalt. încercaţi să înţelegeţi că nu i-aţi dat ceea ce are ne- 
voie. Apoi, după ce a trecut ceva timp, reveniţi şi discutaţi din nou, dar 
cu afecţiune şi respect Pauzele ne permit să ne calmăm, să ne vindecăm 
rănile şi să găsim echilibrul înainte de a încerca din nou să comunicăm. 

CELE PATRU ATITUDINI 
PRIN CARE EVITĂM SĂ NE RĂNIM 

Există patru atitudini care pot fi adoptate pentru a evita să ne 
rănim în timpul certurilor. Ele sunt: lupta, retragerea, simularea şi 

încovoierea. Fiecare din aceste atitudini oferă avantaje pe termen 
scurt, fiind însă în cele din urmă, contraproductive. Hai să explorăm 
fiecare din aceste atitudini. 

1 . Lupta. Aceatsă atitudine se trage, categoric, din Marte. Când 
discuţia devine lipsită de afecţiune şi descurajantă, unii încep în- 
stinctiv să se lupte. Ei adoptă imediat o poziţie ofensivă. Deviza lor 
este: „Cea mai bună apărare este atacul”. Ei atacă prin acuzaţii, 
sentinţe, critici, arătându-i partenerei că greşeşte. Ei au tendinţa să 
ţipe şi să-şi exprime furia. Intenţia lor intimă este să-şi intimideze 
partenera facând-o să-i iubească şi să-i susţină. Când partenera dă 
înapoi, ei presupun că au câştigat, dar, de fapt, au pierdut. 

Intimidarea slăbeşte întotdeauna încrederea. 

Să-ţi croieşti cu forţa calea spre obţinerea a ceea ce-ţi doreşti, 
fâcându-i pe ceilalţi să pară că nu au dreptate, este un mod sigur de a 
eşua în cadrul unei relaţii. Când partenerii se luptă, ei îşi pierd cu 
timpul capacitatea de a fi receptivi şi vulnerabili. Femeile se închid, 
pentru a se proteja, iar bărbaţilor nu le mai pasă atât de mult. Treptat, 
chiar şi puţina apropiere de la început se pierde. 

2. Retragerea. Şi această atitudine provine de pe Marte. Pentru a 
evita confruntarea, marţienii pot să se retragă în „vizuini” şi să nu mai 
iasă niciodată afară. Acesta este un război rece. Ei refuză să 
vorbească şi nimic nu se mai poate lămuri. Această agresivitate pa- 
sivă nu este similară cu o pauză după care se revine pentru discutarea 
şi lămurirea problemelor într-o manieră afectuoasă. 

Aceşti marţieni se tem de confruntare şi preferă să nu ridice 
capul, evitând orice subiecte care pot duce la dispute. Ei calcă pe coji 
de ouă. De obicei femeile se plâng că trebuie să umble cu precauţii, 
dar şi bărbaţii fac asta. Este atât de înrădăcinat în firea lor, încât nici 
măcar nu-şi dau seama cât de des o fac. 

In loc să se certe, unele cupluri încetează pur şi simplu să discute 
despre divergenţele lor. încearcă să obţină ceea ce-şi doresc prin 
sancţionarea partenerului, refuzându-i dragostea. Ei nu sar să-şi ră- 
nească direct partenerul, cum fac luptătorii. în schimb, îl afectează 
indirect, privându-1 treptat de afecţiunea pe care o merită. Dacă le 
refuzăm dragostea, este sigur că partenerii noştri vor avea mai puţin 
să ne ofere. 

Câştigul pe termen scurt este pacea şi armonia, dar dacă pro- 
blemele nu sunt discutate iar sentimentele ascultate, se acumulează 
resentimentele. Pe termen lung ei pierd contactul cu sentimentele afec- 
tuoase care i-au apropiat. Ei recurg în general la excesul de muncă, de 
mâncare sau la alte dependenţe, ca mod de a-şi înăbuşi suferinţele. 

3. Simularea. Această atitudine provine de pe Venus. Pentru a 
evita să fie lezate în cursul unei confruntări, unele persoane pretind că 

nu au nici o problemă. Ele abordează _r. zâmbet şi par de acord şi 
foarte mulţumite de tot ce aud. Cu timpul, insă, aceste femei devin tot 
mai iritate; ele dau mereu dar nu primesc ir. schimb ceea ce au nevoie. 
Acest resentiment blochează exprimarea firească a afecţiunii. 

Ele se tem să fie sincere în legătură cu sentimentele lor, astfel că 
încearcă să spună că totul este perfect. în regulă şi foarte bine, când, 
de fapt, nu este aşa. Ele îşi sacrifică sau îşi neagă dorinţele, sentimen- 
tele şi cerinţele, pentru a evita conflictele. 

4. încovoierea. Şi această atitudine provine de pe Venus. în loc 
să se certe, cedează. Suportă blamul şi îşi asumă vina pentru tot ce-1 
deranjează pe partener. Pe termen scurt se crează o relaţie care pare 
foarte afectuoasă şi cooperantă, dar cei în cauză sfârşesc prin pierde- 
rea identităţii. 

Un bărbat mi s-a plâns odată în legătură cu soţia lui. Mi-a spus: 
„O iubesc mult. îmi dă tot ce vreau. Singura mea nemulţumire este că 
nu este veselă”. Soţia lui petrecuse douăzeci de ani sacrificându-se pe 
sine de dragul soţului ei. Nu aveau niciodată conflicte şi, dacă ai fi 
întrebat-o, ar fi spus: „Avem o căsnicie formidabilă. Soţul meu este 
atât de afectuos. Singura problemă sunt eu. Sunt deprimată şi nu ştiu 
de ce.” Ea era deprimată fiindcă se sacrificase, facându-se agreabilă 
timp de douăzeci de ani. 

Pentru a-şi satisface partenerii, aceşti oameni le intuiesc dorin- 
ţele şi se modelează după ele. Până la urmă îi deranjează că a trebuit 
să renunţe la ei înşişi în favoarea dragostei. 

Orice formă suplimentară de respingere este foarte dureroasă 
pentru ei fiindcă deja se resping singuri. Ei caută, cu orice preţ, să 
evite respingerea şi-şi doresc să fie iubiţi. Prin acest proces renunţă 
literalmente la personalitatea lor. 

S-ar putea să vă regăsiţi într-una sau mai multe din atitudinile 
descrise. De obicei, oamenii trec de la una la alta. Prin fiecare din cele 
patru strategii, intenţia este să ne protejăm de suferinţă. Din neferi- 
cire, nu aceasta este soluţia. Soluţia este să se identifice problema şi să te 
opreşti. Oferă-ţi un răgaz ca să te răcoreşti şi apoi întoarce-te şi discută 
în continuare. Exersează-te să comunici cu o înţelegere sporită şi cu 
respect faţă de sexul opus şi vei învăţa treptat să eviţi certurile şi luptele. 

DE CE NE CERTĂM 

Bărbaţii şi femeile se ceartă, de obicei, din cauza banilor, sexu- 
lui, deciziilor luate, programelor, criteriilor de valoare şi a responsabi- 
lităţilor casnice. Aceste discuţii şi negocieri se transformă în certuri 
dintr-un singur motiv - nu ne simţim iubiţi. Suferinţele sufleteşti 
provin din faptul că nu ne simţim iubiţi şi când cineva suferă astfel, îi 
este greu să iubească. 

Deoarece femeile nu au fost pe Marte, le vine greu să intuiască 
de ce are nevoie un bărbat pentru a face faţă cu succes diferendelor. 
IdeiIe, „ sentimentele şi dorinţele contrare reprezintă o provocare 
dificilă pentru un bărbat. Cu cât este mai apropiat de o femeie, cu atât 
îi vine mai greu să facă faţă divergenţelor. El are tendinţa să 
considere ca pe ceva personal faptul că femeii îi displace ceva făcut 
de el, considerând că ea nu-1 mai place. 

Cel mai bine poate înfrunta un bărbat divergenţele şi dezacor- 
durile când este mulţumit afectiv. Când însă este privat de afecţiunea 
de care are nevoie, trece în defensivă şi iese la iveală faţa lui 
întunecată: instinctiv a şi ridicat sabia. 

La suprafaţă poate părea că discută în legătură cu subiectul 
respectiv (bani, responsabilităţi etc.) dar adevăratul motiv pentru care 
a tras sabia este că nu se simte iubit. Când bărbatul se ceartă pentru 
bani, program, copii sau orice alt subiect, în secret s-ar putea să aibă 
unul din motivele următoare: 

MOTIVELE SECRETE PENTRU CARE SE CEARTĂ 
BĂRBAŢII 


Motivul ascuns pentru care se 
ceartă bărbatul 

1. Nu-mi place când ea se supără 
pentru cele mai mărunte fleacuri 
pe care le fac sau nu le fac. Am 
impresia că sunt criticat, respins 
şi nu sunt apreciat. 

2. Nu-mi place când începe să 
mi se spună cum ar trebui să 
procedez. Nu mă simt admirat. 
Mă simt tratat ca un copil. 

3. Nu-mi place când ea mă acuză 
pe mine pentru nefericirea ei. Nu 
mă încurajează să fiu cavalerul 
ei strălucitor. 


De ce are el nevoie pentru a nu 
se certa 

1. El trebuie să se simtă acceptat 
aşa cum este, însă are impresia 
că ea încearcă să-l facă mai bun. 


2. El are nevoie să se simtă 
admirat. în schimb se simte cri- 
ticat. 


3. El are nevoie să se simtă în- 
curajat. Altfel, îi vine să renunţe. 


4. Nu-mi place când ea se piânge 
de cât de multe face sau că nu se 
simte apreciată. Atunci am im- 
presia că nu apreciază ce fac 
pentru ea. 


4. El are nevoie să se simtă apre- 
ciat. în schimb, se simte acuzat, 
neacceptat şi neputincios. 

Motivul ascuns pentru care se De ce are el nevoie pentru a nu 
ceartă bărbatul se certa 


5. Nu-mi place când ea îşi face 
griji pentru tot ce ar putea merge 
rău. Simt că nu are încredere în 
mine. 


6. Nu-mi place când îmi cere să 
fac ceva sau să vorbesc atunci 
când vrea ea. Nu mă simt ac- 
ceptat sau respectat. 


5. El are nevoie să simtă că i se 
acordă încredere şi apreciere 
pentru aportul lui la securitatea 
ei. în schimb, se simte 
responsabil pentru neliniştea ei. 

6. El are nevoie să^ se simtă 
acceptat aşa cum este. în schimb, 
se simte controlat sau presat să 
vorbească şi atunci nu mai are 
nimic de spus. îi dă impresia că 
nu o va putea mulţumi niciodată. 


7. Nu-mi place când ea se simte 
jignită de ce-i spun. Mă simt 
greşit înţeles şi respins parcă 
nu-mi acordă încrederea. 


7. El are nevoie să simtă că este 
acceptat şi crezut. în schimb, 
simte că este respins şi că nu i se 
iartă nimic. 


8. Nu-mi place când îmi pretinde 8. El are nevoie să simtă că este 
să-i intuiesc gândurile. Nu pot. aprobat şi acceptat. In schimb, 
Mă face să mă simt rău sau simte că a ratat, 
necorespunzător. 

Satisfacerea fundamentală a afectivităţii va diminua tendinţa 
bărbatului de a se antrena în certuri dureroase. Automat, va fî în stare 
să asculte şi să vorbească cu mai mult respect, înţelegere şi atenţie. In 
acest fel, disputele, deosebirile de păreri şi nemulţumirile pot fi 
rezolvate prin discuţii, negocieri şi compromis, fără a evolua în 
certuri violente. 

Şi femeile contribuie la certurile violente, dar din alte motive. 
Aparent, femeia poate părea că discută despre finanţe, responsabilităţi 
sau alte subiecte, dar în realitate, ea se opune partenerului din 
motivele următoare: 

MOTIVELE SECRETE PENTRU CARE SE 
CEARTĂ FEMEILE 


Motivul ascuns pentru care se 
ceartă femeia 

L Nu-mi place când el mini- 
malizează importanţa sentimen- 
telor şi dorinţelor mele. Mă simt 
dată la o parte şi neimportantă. 

2. Nu-mi place când uită să facă 
ce-i cer şi apoi par pisăloagă. 
Am impresia că-i cerşesc aju- 
torul. 

3. Nu-mi place când el mă acuză 
că sunt indispusă. Mi se pare că 
îmi cere să fiu perfectă pentru a 
fi iubită. Nu sunt perfectă. 


4. Nu-mi place când el ridică 
vocea sau începe să enumere de 
ce are dreptate. Mă face să mă 
simt că sunt în culpă şi că lui 
nu-i pasă de punctul meu de 
vedere. 

5. Nu-mi place atitudinea lui 
condescendentă, când îi pun în- 
trebări legate de deciziile pe care 
le avem de luat. Simt că sunt o 
povară sau că-i consum timpul. 

6. Nu-mi place când el nu 
răspunde la întrebările sau co- 
mentariile mele. Mă face să simt 
că n-aş exista. 


De ce are ea nevoie pentru a 
nu se certa 

L Ea are nevoie să se simtă 
aprobată şi admirată. în schimb, 
se simte criticată şi ignorată. 


2. Ea are nevoie să se simtă 
respectată şi luată în seamă. în 
schimb, se simte neglijată, în 
coada listei lui de priorităţi. 

3. Ea are nevoie ca el să înţe- 
leagă de ce este indispusă şi să o 
asigure că este iubită în conti- 
nuare nefiind nevoie să fie per- 
fectă. în schimb, se simte în ne- 
siguranţă când încearcă să fie ea 
însăşi. 

4. Ea are nevoie să se simtă în- 
ţeleasă şi respectată. în schimb, se 
simte neluată în seamă, terori- 
zată şi trasă în jos. 


5. Ea are nevoie să simtă că lui îi 
pasă de sentimentele ei şi res- 
pectă nevoia ei de a obţine infor- 
maţii. In schimb, ea simte că nu 
este respectată şi apreciată. 

6. Ea are nevoie să simtă că lui îi 
pasă şi că o ascultă, îi dă atenţie. 
In schimb, simte că este ignorată 
sau condamnată. 

Motivul ascuns pentru care se 
ceartă femeia 

7. Nu-mi place când îmi explică 
de ce n-ar trebui să mă simt 
jignită, îngrijorată, furioasă sau 
altcumva. Mă simt desfiinţată 
sau nesusţinută. 


De ce are ea nevoie pentru a 
nu se certa 

7. Ea are nevoie să simtă că i se 
dă dreptate şi este înţeleasă. în 
schimb, se simte lipsită de sprijin 
şi afecţiune, acumulând resenti- 
mente. 


8. Nu-mi place când el vrea să 
fiu mai detaşată. Mă face să simt 
că este o greşeală sau o slăbi- 
ciune să ai sentimente. 


8. Ea are nevoie să se simtă 
respectată şi admirată, mai ales 
atunci când îşi împărtăşeşte senti- 
mentele. în schimb, se simte lip- 
sită de siguranţă şi de protecţie. 

Deşi toate aceste sentimente dureroase şi necesităţi sunt jus- 
tificate, ele nu sunt înfăţişate sau comunicate direct. în schimb, ele se 
acumulează şi răbufnesc cu ocazia unei altercaţii. Atunci sunt ex- 
primate uneori direct, dar de obicei sunt evidenţiate prin expresii fa- 
ciale, atitudini corporale şi ton. 

Bărbaţii şi femeile trebuie să-şi înţeleagă sensibilităţile specifice, 
să coopereze şi nu să se enerveze din cauza lor. Veţi aborda cu ade- 
vărat problema dacă încercaţi să comunicaţi cu partenerul într-un mod 
care îl satisface afectiv. Certurile vor deveni atunci adevărate discuţii 
necesare rezolvării şi negocierii divergenţelor şi dezacordurilor, 
dialoguri prin care cei doi se ajută reciproc. 


ANATOMIA UNEI ALTERCAŢII 


O ceartă violentă are, de obicei, o structură de bază. Poate că o 
veţi putea identifica în următorul exemplu. 

Am făcut cu soţia o plimbare plăcută, în aer liber. După-masă 
totul părea în regulă, până ce am început să vorbesc despre nişte 
posibile investiţii. Deodată ea s-a supărat fiindcă aş fi fost dispus să 
investesc o parte din economiile noastre în nişte acţiuni cu câştig mare. 
Din punctul meu de vedere făcusem doar o considerare, dar ea înţe- 
legea că plănuiam să acţionez (fără ca măcar să ţin seama de punctul 
ei de vedere). Ea s-a supărat că aş putea proceda astfel. Eu m-am 
supărat pe ea pentru că s-a supărat pe mine şi am început să ne 
certăm. 

Am crezut că ea nu aprecia favorabil şansele acţiunilor mele şi 
contesta oportunitatea lor. Argumentele mele erau alimentate de furia 
că ea se supărase pe mine. Ea argumenta că acţiunile cu câştig mare 
sunt prea riscante. Dar, în realitate, era supărată că aveam de gând să 
investesc fără a analiza părerile ei în privinţa acestui subiect. In plus, 
era indispusă că nu-i respectam dreptul de a fi supărată. în cele din 

urmă am ajuns atât de supărat, încât ea şi-a cerut scuze că m-a înţeles 
greşit şi că nu a avut încredere, apoi ne-am calmat amândoi. Mai 
târziu, după ce ne-am împăcat, ea mi-a spus: „De multe ori, când ne 
certăm, se pare că eu mă supăr dintr-un motiv oarecare şi apoi tu te 
superi că eu sunt supărată şi atunci trebuie să-mi cer scuze că te-am 
supărat. Am impresia că lipseşte ceva. Uneori mi-ar plăcea ca şi tu 
să-mi spui că-ţi pare rău că m-ai supărat”. 

Am înţeles imediat logica punctului ei de vedere. Era nedrept să 
aştept scuzele ei, mai ales că eu eram cel care o supărasem primul. 
Această idee a transformat relaţiile dintre noi. împărtăşind experienţa 
aceasta în cursul seminariilor, am descoperit că mii de femei se 
puteau identifica imediat cu experienţa soţiei mele. Este încă o sche- 
mă obişnuită a relaţiilor femeie-bărbat. Să revedem şablonul: 

1. Femeia îşi exprimă nemul- 
ţumirea în legătură cu „XYZ”. 

2. Bărbatul îi explică de ce n-ar 
trebui să fie supărată în legătură 
cu „XYZ”. 

3. Ea simte că nu i se dă dreptate 
şi devine mai nemulţumită. 

(Acum este supărată mai mult 
pentru că a fost desconsiderată 
decât din motivele „XYZ”.) 

4. El sesizează dezaprobarea ei şi 
se supără. O acuză că I-a supărat 
şi pretinde scuze înainte de a se 
împăca. 

5. Ea îşi cere scuze şi se întreabă 
ce s-a întâmplat sau se supără şi 
mai tare şi cearta lor degene- 
rează în conflict. 

Având imaginea limpede a anatomiei unei altercaţii, am fost 
capabil să rezolv această problemă într-un mod mai echitabil. Amin- 
tindu-mi că femeile vin de pe Venus, am încercat să nu-mi mai bla- 
mez soţia pentru propria-mi supărare. Am încercat, în schimb, să 
înţeleg prin ce-am supărat-o şi să-i arăt că nu-mi este indiferent. Chiar 
dacă ea mă înţelesese greşit, când se simţea jignită eu trebuia să o fac 
să înţeleagă că îmi pasă şi că regret. Am învăţat mai întâi să o ascult 
când este supărată şi să încerc realmente să înţeleg de ce este supă- 
rată, spunând apoi: „îmi pare rău că te-am supărat când am spus...” 
Rezultatul a fost imediat. Ne-am certat mult mai puţin. 

Uneori însă este foarte greu să-ţi cer scuze. în acele momente 
respir adânc şi nu spun nimic. încerc să-mi închipui cum se simte ea 
şi-i descopăr justificarea punctelor de vedere. Atunci îi zic: „îmi pare 
rău că eşti atât de supărată”. Deşi aceasta înseamnă că îmi cer scuze, 
îi spun ei „îmi pasă” şi pare să ajute mult. 

Bărbaţii spun rar „ îmi pare rău” fiindcă pe Marte 
asta înseamnă că ai făcut ceva rău şi îţi ceri scuze. 

în schimb, femeile spun „îmi pare rău” subînţelegând „mă 
preocupă ceea ce crezi tu”. Asta nu înseamnă că-şi cer scuze că au 
făcut ceva rău. Bărbaţii care spun „îmi pare rău” pot face minuni în- 
văţând să folosească această latură a limbajului venusian. Cel mai 
simplu mod de a opri o ceartă este să spui „îmi pare rău”. Cele mai 
multe discuţii degenerează când bărbatul începe să desfiinţeze sen- 
timentele partenerei şi ea reacţionează dezaprobând u-1. Fiind bărbat, a 
trebuit să învăţ cum să le recunosc ideile. Soţia mea a învăţat şi ea 
să-şi exprime sentimentele mai direct, fără să mă dezaprobe. Rezul- 
tatul a fost un număr redus de certuri, mai multă afecţiune şi în- 
credere. Fără această experienţă, probabil că am avea şi acum parte de 
aceleaşi altercaţii. 

Cele mai multe discuţii degenerează când bărbatul 
începe să infirme sentimentele femeii 
iar ea reacţionează, dezaprobându-1. 

Pentru evitarea discuţiilor neplăcute este important să recunoaş- 
tem felul în care bărbatul, inconştient, desfiinţează, iar femeile, tot 
inconştient, lansează mesaje de dezaprobare. 

Cum generează bărbaţii certuri, fără să-şi dea seama 

Cel mai banal mod prin care bărbatul generează discuţii este prir 
considerarea ca nejustificate a sentimentelor şi părerilor femeii. Băr- 
baţii nu-şi dau seama câtă desconsiderare manifestă. 

De exemplu, bărbatul poate bagateliza necazurile unei femei, 
spunând „A, nu-ţi face griji din asta”. Altui bărbat, această expresie 
i-ar părea prietenoasă. Dar pentru partenera apropiată înseamnă lipsi 
de sensibilitate şi o lovitură. Cu alt prilej, bărbatul poate încerca si 
rezolve necazurile femeii, spunându-i „Nu-i chiar aşa mare lucru 
Apoi îi oferă o soluţie practică, pretinzându-i să se degajeze şi să s; 
simtă fericită. El nu înţelege că ea se simte anulată şi nesusţinută. E; 
nu-i poate aprecia soluţia până ce el nu îi aprobă îndreptăţirea de a 
indispusă. 

Un exemplu foarte banal este cel în care bărbatul a făcut ce\; 
prin care a supărat-o pe femeie. Instinctul îl îndeamnă să o facă să ; . 

simtă mai bine, explicându-i de ce n-ar trebui să fie supărată. El îi 
explică plin de încredere că a avut motive perfect întemeiate şi rezo- 
nabile pentru ceea ce a făcut. Nici nu-i trece prin cap că atitudinea lui 
o face să simtă că nu are nici un drept să se supere. Când el se justi- 
fică, singurul mesaj pe care-1 recepţionează ea este că lui nu-i pasă de 
sentimentele ei. 

Ca să-i poată auzi justificările, ea are nevoie mai întâi ca el să-i 
audă motivele ei întemeiate de supărare. El trebuie să-şi amâne expli- 
caţiile şi să o asculte cu înţelegere. Când el va începe să dea atenţie 
sentimentelor ei, ea va începe să se simtă susţinută. 

Această abordare diferită necesită exerciţii, dar poate fi rea 
lizată. în general, când o femeie îşi exprimă frustrarea, dezamăgirea 
sau îngrijorarea, fiecare celulă din corpul bărbatului reacţionează în- 
stinctiv cu o listă de explicaţii şi justificări, destinate bagatelizării 
sentimentelor ei. Bărbatul nu are niciodată intenţia să înrăutăţească 
lucrurile. Tendinţa de a bagateliza sentimentele este doar un instinct 
marţian. Dacă înţelege că reacţiile sale, automat viscerale, sunt, în 
acest caz, contraproductive, bărbatul poate totuşi să se schimbe. 
Schimbarea poate fi făcută pe baza unei înţelegeri mai profunde şi 
având experienţa metodelor care au efect asupra femeilor. 

Cum generează femeile certuri, fără să-şi dea seama 

Cel mai frecvent mod prin care femeile pot genera altercaţii fără 
să-şi dea seama este prin neexprimarea directă a sentimentelor. în loc 
să-şi exprime direct nemulţumirea sau dezamăgirea, o femeie pune 
întrebări retorice şi transmite (cu sau fără ştiinţă) mesaje de dezapro- 
bare. Chiar dacă uneori nu acesta este mesajul pe care vrea să-l ex- 
prime, în general asta aude bărbatul. 

Cel mai frecvent mod prin care femeile 
pot genera altercaţii fără să-şi dea seama 
este prin neexprimarea directă a sentimentelor. 

De exemplu, dacă bărbatul a întârziat, femeia poate gândi: 
„Nu-mi place să te aştept atunci când întârzii” sau „Am fost îngri- 
jorată că ţi s-a întâmplat ceva”. Când el ajunge, în loc să-şi exprime 
direct sentimentele, ea îi pune o întrebare retorică, de exemplu: „Ce pot 
să cred când întârzii atât?” sau „De ce n-ai telefonat?” 

Desigur că este firesc să întrebi pe cineva „De ce n-ai telefonat?” 
dacă vrei să afli cauza adevărată. Dar când femeia este supărată, tonul 
ei indică adesea că nu caută să afle un răspuns, ci subliniază că nu 
există un adevărat motiv pentru întârziere. 

Când bărbatul aude o întrebare cum ar fi „Cum poţi să întârzii 
atât?” sau „De ce n-ai sunat?”, el nu-i aude sentimentele, ci dezapro- 

barea. Simte dorinţa ei insistentă ce a-1 ajuta să devină mai respon- 
sabil. Se simte atacat şi intră în defensivă. Ea nu are idee câtă durere 
îi produce prin dezaprobarea exprimată. 

Aşa cum femeile au nevoie să le fie respectate sentimentele, 
bărbaţii au nevoie de aprobare. Cu cât bărbatul iubeşte mai mult o 
femeie, cu atât are nevoie mai mult de aprobarea ei. La începutul 
relaţiei lor sau ea îi transmitea mesajul că îl aprobă, sau ei avea în- 
credere că îi va câştiga aprobarea. în ambele cazuri, aprobarea este 
prezentă. 

Chiar dacă o femeie a fost făcută să sufere de către alţi bărbaţi 
sau de tatăl ei, ea va transmite aprobarea la începutul unei legături. Ea 
poate avea impresia că: „el este un om deosebit, nu ca ceilalţi pe care 
i-a cunoscut”. 

O femeie care-şi retrage aprobarea îl face să sufere mult pe un 
bărbat. Femeile, în general, nu-şi dau seama când îşi retrag aprobarea. 
Iar atunci când şi-o retrag au convingerea că o fac în mod justificat. 
Un motiv al acestei lipse de sensibilitate este că femeile nu-şi dau 
seama cât de importantă este pentru bărbaţi aprobarea lor. 

O femeie poate, însă, învăţa să nu fie de acord cu acţiunile băr- 
batului şi totuşi să-l aprobe ca om. Pentru ca bărbatul să se simtă iu- 
bit, el are nevoie ca ea să-l aprobe, chiar dacă nu este de acord cu 
comportamentul lui. în general, când o femeie nu este de acord cu 
comportamentul bărbatului şi ar vrea să-l schimbe, ea îl dezaprobă. 
Desigur că există momente când ea îl aprobă mai mult sau mai puţin, 
dar dezaprobarea ei este foarte dureroasă pentru bărbat. 

Celor mai mulţi bărbaţi Ie este prea ruşine să admită cât de mult 
au nevoie de aprobare. Ei pot face mari eforturi pentru a dovedi că nu 
le pasă. Dar, de ce devin imediat reci, distanţi şi defensivi când pierd 
aprobarea unei femei? Fiindcă îi doare să nu primească ceea ce le este 
necesar. 

Unul dintre motivele pentru care o legătură este atât de reuşită la 
început este că bărbatul beneficiază încă de aprecierile favorabile ale 
femeii. El este încă un cavaler în armură strălucitoare. El se bucură de 
binefacerile aprecierilor ei şi, în consecinţă, se simte mândru. Dar, 
imediat ce o dezamăgeşte, el decade din poziţia sa. Pierde aprobarea 
ei. Dintr-o dată, cade în dizgraţie. 

Bărbatul poate face faţă dezamăgirii femeii, dar se simte rănit 
dacă aceasta este exprimată prin dezaprobare sau respingere. De obi- 
cei femeia îl chestionează pe bărbat, în legătură cu actele lui, pe un 
ton dezaprobator. Ea procedează astfel crezând că îi dă o lecţie. Nu 
este aşa. Se crează doar teamă şi resentimente. Şi, treptat, motivaţia lui 
scade. A aproba un bărbat presupune să vezi mobilurile bune în 
spatele faptelor sale. Chiar dacă el este iresponsabil sau leneş sau lip- 
sit de respect, o femeie, dacă îl iubeşte, va recunoaşte părţile lui bune. 

A aproba înseamnă să găseşti intenţia afectuoasă sau bunătatea în 
spatele comportării aparente. 

A trata un bărbat ca şi cum nu are nici o bună intenţie în spatele 
faptelor sale înseamnă să-i refuzi aprobarea care i-a fost acordată la 
începutul legăturii. Femeile trebuie să-şi aducă aminte că-1 pot aprecia 
şi dacă nu sunt de acord cu el. 

Două aspecte critice din care rezultă certuri: 

1 . Bărbatul simte că femeia îi dezaprobă punctul lui de 

vedere. 

2. Femeia dezaprobă felul în care el îi vorbeşte. 


Când are bărbatul mai multă nevoie de aprobarea femeii 

Cele mai multe certuri nu se produc Fiindcă cei doi nu sunt de 
acord, ci fiindcă bărbatul are impresia că femeia dezaprobă punctul 
lui de vedere sau fiindcă femeia dezaprobă felul în care el îi vorbeşte. 
Ea îl dezaprobă adesea fiindcă el nu-i vorbeşte mai afectuos. Dacă 
bărbaţii şi femeile învaţă să se aprobe, să-şi confirme încrederea unul 
în altul, nu mai au nevoie să se certe. îşi pot rezolva divergenţele prin 
discuţii şi negocieri. 

Dacă bărbatul comite o greşeală sau uită să se achite de o 
obligaţie, femeia nu înţelege cât de afectat se simte el. Atunci are mai 
multă nevoie de dragostea ei. Faptul că îi refuză aprobarea în acest 
moment este extrem de dureros pentru el. Se poate ca ea să nici nu-şi 
dea seama ce face. Ea crede, poate, doar că se simte dezamăgită, dar 
el simte dezaprobarea ei. 

Căile prin care femeile transmit, fără să ştie, dezaprobarea, sunt 
ochii şi tonul. Cuvintele folosite pot fi afectuoase, dar privirea şi tonul 
îl pot răni pe bărbat. Reacţia lui de apărare este să-i demonstreze că 
nu are dreptate. Justificându-se pe sine, el o dezaprobă. 

Bărbaţii sunt cel mai dispuşi să se certe când 
au făcut o greşeală sau au supărat-o pe femeia iubită. 

Dacă a dezamăgit-o, bărbatul va voi să-i explice de ce n-ar trebui 
să fie supărată. El crede că argumentele lui o vor face să se simtă mai 
bine. Ceea ce nu ştie este că femeia are nevoie cel mai mult să se 
simtă ascultată şi aprobată, atunci când e supărată. 

CUM SE POT EXPRIMA DIVERGENTELE 
FĂRĂ A AJUNGE LA CEARTĂ 

In lipsa unor modele comportamentale sănătoase, poate fi foarte 
dificilă exprimarea divergenţelor şi dezacordurilor. Cei mai mulţi 
părinţi nu discutau deloc sau, dacă o faceau, discuţia degenera repede 

în ceartă. Schema următoare anii curr. bărbaţii şi femeile generează 
inconştient certuri; totodată sunt sugera:? alternative nedăunătoare. In 
fiecare din categoriile enumerate mai : os. eu sugerez mai întâi o 
întrebare retorică pe care o poate pune femeia şi apoi arăt cum poate 
interpreta bărbatul această întrebare. Pe urmă, arăt cum putea încerca 
bărbatul să se justifice şi cum se poate simţi dezaprobată o femeie de 
ceea ce aude. în fine, sugerez cum pot bărbaţii şi femeile să-şi 
manifeste solicitudinea şi să evite certurile. 

ANATOMIA UNEI ALTERCAŢII 
1. Când bărbatul vine târziu acasă 


întrebarea retorică 

Când el ajunge târziu, ea-i spune: 
„Cum poţi să vii aşa de târziu?” 
sau „De ce nu mi-ai telefonat?” 
sau „Ce să mai cred?” 


Mesajul auzit de el 

El aude: „Nu ai nici un motiv 
real ca să întârzii atât! Eşti ires- 
ponsabil. Eu n-aş întârzia nicio- 
dată. Sunt mai bună ca tine”. 


Ce explicaţii dă el 
Când ea este supărată din cauza 
întârzierii, el se justifică: „Tra- 
ficul pe pod era aglomerat” sau 
„Viaţa nu este mereu aşa cum 
ţi-o doreşti” sau „Nu poţi să-mi 
pretinzi să ajung mereu la timp”. 

Cum ar putea femeia să nu 
pară atât de dezaprobatoare 

Ea ar putea spune: „Nu-mi place 
deloc când întârzii. Mă supără. 
Mi-ar plăcea ca data viitoare 
când întârzii să mă suni” 


Mesajul auzit de ea 

Ea înţelege: „N-ar trebui să te 
superi, fiindcă există motive 
adevărate şi întemeiate de a în- 
târzia. Oricum, munca mea este 
mai importantă ca tine şi tu eşti 
atât de pretenţioasă!” 

Cum ar putea bărbatul să-i 
dea mai multă dreptate 

El ar putea spune: „Am întârziat, 
îmi pare rău că te-am supărat”. 
Cel mai important este să ascultaţi 
fără să daţi prea multe explicaţii, 
încercaţi să înţelegeţi şi să recu- 
noaşteţi nevoia ei de afecţiune. 


2. Când bărbatul uită să facă ceva 


întrebarea retorică 

Când el uită să facă ceva, ea 
spune: „Cum ai putut să uiţi?” 
sau „Când o să ţii minte ceva?” 
sau „Cum să pot avea încredere 
în tine?” 

Mesajul auzit de el 

El aude: „Nu există un motiv 
justificat ca să uiţi. Eşti prost şi 
nu se poate avea încredere în 
tine. Eu dau aşa mult în relaţia 
dintre noi!” 


Ce explicaţii dă el 

El se justifică astfel: „Am fost 
foarte ocupat şi am uitat efectiv”. 


Cum ar putea femeia să nu 
pară atât de dezaprobatoare 

Dacă este supărată, ea îi poate 
spune: „Nu-mi place când uiţi”. 
Ea ar mai putea adopta şi altă 
metodă eficace, nepomenind că 
el a uitat ceva şi cerându-i din 
nou să facă ceea ce a uitat. Ea 
poate să-i spună: „Mi-ar fi plăcut 
dacă tu ai fi...” (El va şti că a 
uitat ceva.) 


Mesajul auzit de ea 

Ea aude: „N-ar trebui să te superi 
atâta pentru asemenea fleacuri. 
Eşti prea pretenţioasă şi reacţia 
ta este iraţională. încearcă să fii 
mai realistă. Trăieşti într-o lume 
a imaginaţiei.” 

Cum ar putea bărbatul să-i 
dea mai multă dreptate 

El ar putea spune: „Am uitat... 
Te-ai supărat pe mine?” Apoi o 
lasă să vorbească fără să-i spună 
că n-are dreptate. Vorbind, ea va 
înţelege că este ascultată şi va 
aprecia foarte curând atitudinea 
lui. 


3. Când el revine din izolare 

întrebarea retorică 

Când el revine din vizuină, ea-i 
spune: „Cum poţi să fii atât de 
insensibil şi rece?” sau „Cum ai 
vrea să reacţionez?” sau „Cum 
să înţeleg ce-i în capul tău?” 


Ce explicaţii dă el 

El îi explică: „Aveam nevoie să 
fiu singur un timp, n-a durat 
decât două zile. Ce mare lucru?” 
sau „Nu ţi-am făcut nimic. De ce 
te-ai supărat aşa?” 


Mesajul auzit de el 

El aude: „Nu există un motiv 
real pentru care să te fereşti de 
mine. Eşti rău şi lipsit de afec- 
ţiune. Nu eşti omul potrivit pen- 
tru mine. M-ai făcut să sufăr mai 
mult decât te-am făcut eu vreo- 
dată”. 

Mesajul auzit de ea 

Ea aude: „N-ar trebui să te simţi 
lezată sau abandonată şi, dacă o 
faci, nu am înţelegere pentru ti- 
ne. Eşti prea pretenţioasă şi 
autoritară. Voi face întotdeauna 
ceea ce vreau, nu-mi pasă de 
sentimentele tale”. 

Cum ar putea femeia să nu 
pară atât de dezaprobatoare 

Dacă este supărată, ea i-ar putea 
spune: „Ştiu că ai uneori nevoie 
de izolare, dar tot mă doare când 
te retragi. Nu spun că faci rău, 
dar pentru mine este important 
ca tu să înţelegi prin ce trec eu”. 


Cum ar putea bărbatul să-i 
dea mai multă dreptate 

El ar putea spune: „înţeleg că te 
doare când mă retrag. Trebuie să 
fie foarte dureros pentru tine. 
Hai să vorbim despre asta.” (Da- 
că ea se simte ascultată, îi este 
mai uşor să accepte nevoia lui de 
a se izola din când în când.) 


4. Când bărbatul o dezamăgeşte 


întrebarea retorică 

Când el o dezamăgeşte, ea îi 
spune: „Cum ai putut face asta?” 
sau „De ce nu poţi face ceea ce 
spui că vrei să faci?” sau „Când 
o să te înveţi odată?” 

Explicaţia dată de el 

Dacă ea este dezamăgită, el îi 
spune: „Ei, data viitoare o să fie 
mai bine” sau „Nu-i aşa de grav” 
sau „Dar n-am ştiut ce voiai”. 

Cum ar putea femeia să nu 
pară atât de dezaprobatoare 

Dacă este supărată, ea ar putea 
spune: „Nu-mi place să fiu de- 
zamăgită. Am crezut că o să mă 
suni. E-n regulă, dar vreau să ştii 
şi tu cum este când...” 


Mesajul auzit de bărbat 

El aude: „Nu ai motiv să mă 
dezamăgeşti. Eşti un idiot. Nu 
poţi face nimic ca lumea. Nu pot 
fi fericită dacă nu te schimbi!” 


Mesajul auzit de ea 

Ea aude: „Dacă te superi, este 
vina ta. Trebuie să fii mai 
flexibilă. N-ar trebui să te superi 
şi nu am înţelegere pentru tine”. 

Cum ar putea bărbatul să-i 
dea mai multă dreptate 

El ar putea spune: „Am înţeles 
că te-am dezamăgit. Hai să vor- 
bim despre asta... Cum te simţi?” 
Iarăşi ea trebuie lăsată să vor- 
bească. Daţi-i o şansă să fie as- 
cultată şi se va simţi mai bine. 
După un timp, spuneţi-i: „Ce-ţi 
trebuie ca să simţi că te ajut?” 
sau „Cum pot să te ajut? 

5. Când bărbatul nu ţine seama de sentimentele ei şi o face să 
sufere 


întrebarea retorică 

Ea spune: „Cum poţi să spui aşa 
ceva?” sau „Cum poţi să te porţi 
aşa cu mine?” sau „Iţi pasă mai 
puţin de mine?” sau „Aşa îţi fac 
eu?” 

Explicaţia dată de el 

La supărarea ei, el se justifică: 
„Uite, n-am vrut asta”, sau „Eu 
te ascult, chiar şi acum fac asta” 
sau „Nu întotdeauna te ignor” 
sau „Nu râd de tine”. 

Cum ar putea femeia să-şi 
atenueze aerul dezaprobator 

Ea ar spune: „Nu-mi place felul 
cum îmi vorbeşti. Te rog să 
încetezi” sau „Eşti grosolan şi 
nu-mi place asta” sau „Nu în 
felul acesta am vrut să discutăm. 
Hai să o luăm de la capăt” sau 
„Nu merit să fiu tratată astfel. 
Hai să facem o pauză” sau „Te 
rog să nu mă întrerupi” sau „Te 
rog să asculţi ce am de spus” 
(Bărbatul reacţionează cel mai 
bine la afirmaţii scurte şi directe. 
Predicile şi întrebările sunt dău- 
nătoare.) 


Mesajul auzit de bărbat 

El aude: „Eşti rău şi tiranic. Eu 
sunt mult mai afectuoasă. Nu te 
voi ierta niciodată pentru asta. 
Ar trebui să fii pedepsit şi 
exclus. Este doar vina ta.” 

Mesajul auzit de femeie 

Ea aude: „Nu ai dreptul să fii 
supărată. Nu are nici un sens. 
Eşti prea sensibilă, este ceva în 
neregulă cu tine. Eşti o povară”. 


Cum ar putea bărbatul să-i 
dea mai multă dreptate 

El ar putea spune: „îmi pare rău, 
nu trebuia să te tratez astfel!” 
Respiraţi adânc şi ascultaţi-i 
răspunsul. S-ar putea ca ea să 
continue cu ceva ca, de exemplu: 
„Nu mă asculţi niciodată”. Când 
face o pauză, spuneţi-i: „Ai drep- 
tate. Uneori nu sunt atent. îmi 
pare rău, nu meriţi să fii tratată 
astfel... Hai s-o luăm de la capăt. 
De data asta va fi mai bine”. A 
relua o discuţie este un mod 
excelent de a o opri să se agra- 
veze. Dacă ea nu vrea să o ia de 
la început, nu o faceţi să se simtă 
vinovată din cauza asta. Ţineţi 
minte că, dacă-i daţi dreptul să 
fie supărată, va fi mai tolerantă. 

6. Când bărbatul se grăbeşte, iar femeii nu-i place asta 


întrebare retorică 

Ea se plânge: „De ce ne grăbim 
mereu? De ce trebuie să alergi 
mereu?” 


Explicaţia bărbatului 

El spune: „Nu-i chiar aşa cum 
spui” sau „Aşa a fost mereu” sau 
„Nu-ţi face atâtea griji, o să fie 
bine”. 


Cum ar putea femeia să-şi 
atenueze aerul dezaprobator 

Ea ar putea spune: „Este în 
regulă chiar dacă ne grăbim şi 
mie nu-mi place. Se pare că noi 
ne grăbim mereu” sau „îmi place 
când nu ne grăbim şi mă supără 
că uneori trebuie să ne zorim, 
pur şi simplu nu-mi place. Nu 
vrei ca data viitoare să plecăm cu 
zece minute mai devreme?” 


7. Când femeia se simte 
discuţii 

întrebarea retorică 

Când femeia simte că nu este 
susţinută sau că sentimentele ei 
nu sunt aprobate, spune: „De ce 
ai spus asta?” sau „De ce trebuie 
să-mi vorbeşti aşa?” sau „Nu-ţi 
pasă deloc de ce spun eu?” sau 
„Cum să spui aşa ceva?” 


Mesajul auzit de bărbat 

El aude: „Nu ai nici un motiv 
pentru graba asta! Niciodată nu 
mă faci să mă simt bine. Nimic 
nu te poate schimba. Eşti incom- 
petent şi e clar că nu-ţi pasă de 
mine.” 

Mesajul auzit de femeie 

Ea aude: „Nu ai nici un drept să 
te plângi. Ar trebui să fii recu- 
noscătoare pentru ceea ce ai, nu 
să fii aşa de cârcotaşă. Nu ai nici 
un motiv să te plângi, îi indispui 
pe toţi”. 

Cum ar putea bărbatul să-i 
respecte mai mult părerile 

El poate spune: „Nici mie nu-mi 
place. Mi-ar plăcea să putem 
merge mai încet. Parcă suntem 
nebuni”. în acest exemplu, el s-a 
raportat la sentimentele ei. Chiar 
dacă ar cam vrea să se gră- 
bească, el poate să o ajute într-un 
moment de frustrare, exprimân- 
du-şi înţelegerea sinceră faţă de 
supărarea ei. 


desconsiderată în timpul unei 


Mesajul auzit de bărbat 

El aude: „Nu există nici un 
motiv ca să mă tratezi astfel. De 
ce nu mă iubeşti? Nu-ţi pasă. îţi 
dau atât de mult şi nu-mi dai 
înapoi nimic!” 

Ce explicaţii dă el 

El îi explică: „Nu ai dreptate” 
sau „Dar nu asta am spus” sau 
„Am mai auzit asta”. 


Cum ar putea femeia să-şi 
atenueze aerul dezaprobator 

Ea ar putea spune: „Nu-mi place 
ce spui. Parcă m-ai condamna. 
Nu merit asta. Te rog să mă în- 
ţelegi” sau „Am avut o zi grea. 
Ştiu că nu-i vina ta şi am nevoie 
să înţelegi cum mă simt. E-n re- 
gulă?” Sau, ea poate doar să 
treacă peste comentariile lui şi 
să-i ceară ceea ce vrea: „Sunt 
într-o dispoziţie aşa de proastă, 
n-ai vrea să mă asculţi puţin? Mă 
va ajuta să mă simt mult mai 
bine”. (Bărbaţii au nevoie de o 
mulţime de încurajări pentru a 
asculta.) 


Mesajul receptat de femeie 

Ea aude: „Nu ai nici un drept să 
fii supărată. Eşti iraţională şi 
zăpăcită. Eu ştiu ce se cuvine, 
dar tu, nu. Tu stârneşti aceste 
discuţii, nu eu”. 

Cum ar putea bărbatul să-i 
respecte părerile 

El ar putea spune: „îmi pare rău 
că te deranjează. Ce ţi s-a părut 
că am spus?” Dându-i ocazia să 
reproducă ce a auzit, el poate 
spune din nou: „îmi pare rău. în- 
ţeleg de ce nu ţi-a plăcut” Apoi 
se opreşte. Acum este momentul 
să o asculte. Rezistaţi tentaţiei de 
a-i explica faptul că nu v-a înţe- 
les. O dată ce s-a produs rana, 
pentru vindecare este nevoie ca 
durerea să fie auzită. Explicaţiile 
sunt de folos numai după ce rana 
a fost vindecată prin aprobare şi 
înţelegere atentă. 


OFERIŢI SPRIJIN ÎN MOMENTELE DIFICILE 


Orice legătură trece prin momente dificile. Acestea pot rezulta 
din diverse motive cum ar fi pierderea slujbei, un deces, boli sau prea 
puţină odihnă. în asemenea momente grele, cel mai important lucru 
este să încerci să comunici într-o manieră iubitoare, aprobatoare şi 
validantă. în plus, trebuie să înţelegem şi să acceptăm că nici noi, nici 
partenerii noştri nu pot fi totdeauna perfecţi. învăţând să comunici cu 
partenerul în cazul micilor probleme, devine mai uşor să faci faţă 
încercărilor mai grele care se pot ivi. 

în fiecare din exemplele de mai sus, am pus femeia în situaţia de 
a fi supărată din cauză că bărbatul a făcut sau n-a făcut ceva. Desigur 
că şi bărbaţii se pot supăra şi fiecare din cazurile sugerate mai sus se 
aplică în egală măsură ambelor sexe. 

Ar fi un exerciţiu util să vă întrebaţi partenera cum ar reacţiona 
la exemplele prezentate. 

Dedicaţi puţin timp, atunci când nu sunteţi supăraţi pe parteneră, 
pentru a descoperi ce expresii au cel mai bun efect asupra ei şi 
împărtăşiţi-i la care din ele reacţionaţi cel mai bine. 

Adoptarea câtorva „declaraţii convenite în prealabil” poate avea 
o eficienţă imensă în neutralizarea tensiunilor, atunci când apar 
conflicte. 

Amintiţi-vă însă că, indiferent cât de corect vă alegeţi cuvintele, 
sentimentul aflat în spatele acestora este ceea ce contează cel mai 
mult. Chiar dacă folosiţi exact expresiile enumerate mai sus, dacă 
celălalt nu simte dragoste, aprobare şi respect, tensiunea va continua 
să crească. Aşa cum am mai spus, uneori cea mai bună metodă pentru 
a evita un conflict este să sesizezi când acesta se apropie şi să te 
retragi un timp. Ia-ţi un răgaz în care să-ţi găseşti echilibrul, astfel 
încât să poţi reveni cu mai multă înţelegere, toleranţă şi respect. 

La început, aceste schimbări pot părea stânjenitoare sau pot chiar 
să dea impresia manipulării celuilalt. Mulţi trăiesc cu ideia că 
dragostea înseamnă să „spui ceea ce este”. Această abordare excesiv 
de directă nu ţine seama de sentimentele celuilalt. Poţi fi cinstit şi 
deschis în privinţa sentimentelor şi totuşi să le exprimi intr-un fel care 
nu ofensează şi nu doare. Punând în practică ideile sugerate mai sus, 
vă veţi putea extinde şi exersa capacitatea de a comunica intr-un mod 
mai atent faţă de celălalt şi mai încrezător. După un timp, va merge de 
la sine. 

Dacă partenerul încearcă să aplice una din sugestiile de mai sus, 
ţineţi seama că acestea încearcă să fie încurajatoare. La început, ex- 
primarea lor poate părea nu numai nefirească, ci chiar nesinceră. Nu 
este posibil să schimbi în câteva săptămâni obişnuinţe de o viaţă. Fiţi 
atenţi să apreciaţi fiecare pas făcut; altminteri, celălalt va renunţa 
curând. 


EVITAREA CERTURILOR 
PRINTR-O COMUNICARE AFECTUOASĂ 

Putem evita altercaţiile cu încărcătură afectivă şi disputele dacă 
reuşim să înţelegem de ce are nevoie partenerul şi ne amintim să-i 
facem plăcere. Cazul următor ilustrează cum poate fi evitată o ceartă 
dacă femeia îşi exprimă sentimentele iar bărbatul recunoaşte îndrep- 
tăţirea acestora. 

Mi-aduc aminte o plecare în vacanţă cu soţia mea. Plecând cu 
maşina pentru a ne relaxa, în sfârşit, după o săptămână agitată, mă 
aşteptam ca Bonnie să fie mulţumită că aveam o astfel de vacanţă. In 
schimb, ea a oftat adânc şi a spus: 

— Am impresia că viaţa mea este o tortură lungă şi lentă. 

Eu am tăcut, am respirat adânc şi apoi am răspuns: 

— înţeleg ce vrei să spui, şi eu simt că ăştia îmi storc şi ultimul 
strop din vlagă. 

Spunând acestea, am făcut un gest care imita storsul unei cârpe. 

Bonnie a încuviinţat din cap şi, spre uimirea mea, a zâmbit şi 
apoi a schimbat subiectul. A început să vorbească despre cât de 
entuziasmată era de excursie. Cu şase ani în urmă, lucrurile s-ar fi 
petrecut altfel. Am fi ajuns la o ceartă şi aş fi acuzat-o pe nedrept din 
cauza asta. M-aş fi supărat pe ea că a spus că viaţa ei e o tortură. Aş fi 
luat-o ca pe ceva personal şi aş fi simţit că se plânge de mine. Aş fi 
început să mă apăr, explicându-i că viaţa noastră nu este un chin şi că 
ar trebui să fie recunoscătoare că plecăm într-o vacanţă aşa frumoasă. 
Apoi ne-am fi certat şi am fi avut parte de un concediu înterminabil şi 
chinuit. Toate acestea s-ar fi întâmplat fiindcă nu i-aş fi înţeles şi 
respectat sentimentele. 

De data aceasta, am înţeles că, îşi exprima doar un sentiment tre- 
cător. Nu era o declaraţie în legătură cu mine. înţelegând aceasta, 
n-am intrat în defensivă. Prin comentariul meu, ea şi-a simţit senti- 
mentele pe deplin împărtăşite. Ca reacţie, a fost foarte tolerantă cu 
mine şi i-am simţit dragostea, acceptarea şi aprobarea. Deoarece am 
învăţat să-i respect sentimentele, ea a putut primi afecţiunea la care 
avea dreptul. Am evitat cearta. 

CAPITOLUL 10 


CUM SĂ MARCĂM PUNCTE ÎN OCHII 
PARTENERULUI 

Bărbatul crede că creşte în ochii femeii dacă face un lucru mare 
pentru ea, de exemplu să-i cumpere o maşină nouă sau s-o ia într-o 
călătorie. El crede că obţine un punctaj mai mic dacă face un lucru 
mai mărunt, cum ar fi să-i deschidă uşa când intră în maşină, să-i 
cumpere o floare sau să o îmbrăţişeze. Pe baza acestui punctaj, el îşi 
închipuie că o va satisface cel mai bine dacă-şi foloseşte timpul, şi 
energia pentru a face lucruri mari, pentru ea. Această metodă nu este 
însă eficace, deoarece femeile ţin altfel punctajul. Atunci când femeia 
ţine un răboj, nu contează cât de mare sau mic este un gest afectuos, 
fiecare înseamnă un punct; fiecare dar are o valoare egală. Nu con- 
tează mărimea darului; primeşte un punct. Bărbatul crede însă că va 
marca un punct pentru un dar mărunt şi treizeci pentru unul mare. 
Neînţelegând că femeile socotesc altfel punctajul, el îşi concentrează 
firesc energia asupra unuia sau două daruri mari. 


Atunci când femeia ţine un răboj, nu contează cât de mare sau 
mic este un gest afectuos, 

fiecare înseamnă un punct; fiecare dar are o valoare egală. 

Bărbatul nu înţelege că pentru femeie gesturile mărunte sunt la 
fel de importante ca cele mari. Cu alte cuvinte, pentru femeie un 
trandafir înseamnă tot atâtea puncte cât plata la timp a chiriei. Ne- 
înţelegând această diferenţă fundamentală în modul de marcare a 
punctajului, bărbaţii şi femeile sunt în permanenţă frustraţi şi deza- 
măgiţi în relaţiile dintre ei. 

Cazul următor este ilustrativ: La o şedinţă, Pam a spus: „Fac 
prea multe pentru Chuck şi el mă ignoră. Nu-i pasă decât de munca 
lui.” 

Chuck a răspuns: „Dar din munca mea plătim casa noastră 
frumoasă şi ne permitem să călătorim. Ea ar trebui să fie mulţumită”. 

Pam a replicat: „Nu-mi pasă de casă şi de vacanţe dacă nu ne 
iubim unul pe altul. Am nevoie de mai mult din partea ta.” 

Chuck a răspuns: „O spui de parcă tu ai da mult mai mult.” 

Pam a spus: „Aşa şi este. Mereu fac ceva pentru tine. Eu spăl, 
pregătesc masa, curăţ, fac totul. Tu faci un singur lucru, mergi la 

slujbă, pentru a avea din ce ne achita cheltuielile. Şi apoi îmi pretinzi 
să fac eu tot restul.” 

Chuck este un doctor prosper. Ca la majoritatea profesioniştilor, 
munca lui înseamnă consum de timp, dar este foarte profitabilă. Nu 
putea înţelege de ce soţia lui era atât de nemulţumită. El îi asigura o 
existenţă îmbelşugată şi plăcută pentru familie, dar când venea acasă 
îşi găsea soţia nemulţumită. 

In concepţia lui Chuck, cu cât câştiga mai mulţi bani din munca 
lui, cu atât trebuia să facă mai puţin acasă pentru a-şi mulţumi soţia. 
El considera că prin venitul constant de la sfârşitul lunii marca cel 
puţin treizeci de puncte. După ce şi-a deschis un cabinet propriu şi 
şi-a dublat venitul, a presupus că marchează şaizeci de puncte pe 
lună. Nu avea idee că Pam îi acorda doar un punct pe lună pentru acei 
bani, indiferent de sumă. Chuck nu a realizat că, din punctul de 
vedere al Pamelei, cu cât câştiga mai mult, cu atât primea ea mai pu- 
ţin. Noul cabinet cerea mai mult timp şi energie. Pentru a nu rămâne 
în urmă, ea a început să pună şi mai mult efort în organizarea vieţii 
lor personale şi a legăturilor dintre ei. Dând mai mult, ea avea impre- 
sia că marchează vreo şaizeci de puncte pe lună faţă de unul singur 
obţinut de el. Aceasta o facea să fie mai nefericită şi plină de resenti- 
mente. Pam considera că acum dă mult mai mult şi primeşte mai 
puţin. Din punctul de vedere al lui Chuck, el dădea mai mult (şaizeci 
de puncte) şi trebuia să primească mai mult de la soţia lui. în mintea 
lui, erau chit. Era mulţumit de relaţiile dintre ei, cu o excepţie - ea nu 
era fericită. O acuza că pretinde prea mult. în mintea lui, venitul mai 
mare compensa ceea ce dădea ea. Această atitudine o enerva şi mai 
mult pe Pamela. 

După ce au ascultat înregistrarea cursului meu despre relaţiile în 
cadrul cuplului, atât Pamela cât şi Chuck au reuşit să renunţe la acu- 
zaţiile lor şi să-şi rezolve problema cu afecţiune. O relaţie care se în- 
dreaptă către divorţ a fost corectată. 

Chuck a învăţat că lucrurile mărunte făcute pentru soţia sa erau 
foarte importante. A fost uimit de cât de repede se schimbau lucrurile 
după ce a început să-i dedice mai mult timp şi energie soţiei. A în- 
ceput să sesizeze că pentru o femeie, gesturile mici sunt la fel de im- 
portante ca cele mari. A înţeles de ce prin munca lui marca numai un 
punct. Intr-adevăr, Pam avea motive întemeiate să fie nefericită. Avea 
cu adevărat nevoie de energia, eforturile şi atenţia lui Chuck mai mult 
decât de nivelul de viaţă ridicat. Chuck a descoperit că, dacă cheltu- 
ieşte mai puţină energie pentru a câştiga bani şi mai multă în sensul 
potrivit, soţia sa va fi mult mai fericită. El a recunoscut că lucrase 
peste program în speranţa de a o face mulţumită. înţelegând cum ţinea 
ea scorul, el putea veni acasă acum plin de încredere, fiindcă ştia cum 
să o facă fericită. 

LUCRURILE MĂRUNTE ÎNSEAMNĂ MULT 


Există multe feluri prin care bărbatul poate marca puncte fără a 
trebui să facă cine ştie ce efort. Este doar o problemă de redirecţio- 
nare a energiei şi a atenţiei pe care oricum le consumă. Cei mai mulţi 
bărbaţi cunosc deja multe din aceste lucruri, dar nu-şi bat capul cu ele 
fiincă nu realizează cât de importante sunt pentru femei gesturile 
mărunte. 

Bărbatul crede sincer că lucrurile mici pe care le face pentru ea 
sunt neînsemnate în comparaţie cu cele mari. Unii bărbaţi încep prin a 
face gesturi mărunte dar, după ce procedează astfel de câteva ori, se 
opresc. Dintr-un instinct misterios, ei încep să-şi concentreze energia 
asupra unei fapte importante. Ei neglijează toate acele mărunţişuri ne- 
cesare unei femei pentru a se simţi bine într-o relaţie. Pentru ca să sa- 
tisfacă o femeie, bărbatul trebuie să înţeleagă de ce are ea nevoie 
pentru a se simţi iubită şi susţinută. 

Felul în care acordă femeile punctajul nu este determinat de o 
preferinţă, ci de o nevoie reală a lor. Femeile au nevoie de numeroase 
dovezi de afecţiune pentru a se simţi iubite. Una sau două dovezi de 
afecţiune, oricât de importante, nu le vor putea satisface. 

Pentru un bărbat, aceasta poate fi extrem de greu de înţeles. Să 
ne imaginăm că femeia are un rezervor al afecţiunii similar cu rezer- 
vorul de benzină al unei maşini. Trebuie umplut mereu şi mereu. Se- 
cretul pentru a reuşi să umpli rezervorul de afecţiune al femeii este să 
faci des mici gesturi (marcând multe puncte). Femeia se simte iubită 
când rezervorul ei este plin. Atunci este în stare să răspundă cu mai 
multă dragoste, încredere, acceptare, apreciere, admiraţie, aprobare şi 
încurajare. Dar pentru a atinge acest nivel, este nevoie de o mulţime 
de lucruri mărunte. Urmează o listă cu 101 mijloace prin care un băr- 
bat poate alimenta rezervorul de afecţiune al partenerei. 

101 MIJLOACE DE A MARCA PUNCTE 
ÎN OCHII UNEI FEMEI 

1. La venirea acasă, înainte de a face altceva, mergeţi şi îm- 
brăţişaţi-o. 

2. Puneţi-i întrebări concrete despre ce a făcut, dovedind că-i 
cunoaşteţi planurile. (De exemplu: „Ce-ai făcut la doctor?”) 

3. Ascultaţi şi puneţi întrebări. 

4. Rezistaţi tentaţiei de a-i rezolva problemele; în schimb, parti- 
cipaţi la ele. 

5. Oferiţi-i douăzeci de minute de atenţie reală (nu citiţi ziarul, 
nu vă lăsaţi distras de nimic în acest timp). 

6. Oferiţi-i flori atât la ocazii, cât şi ca o surpriză. 

7. Stabiliţi cu câteva zile înainte o ieşire în oraş şi întrebaţi-o 
unde vrea să meargă. 

8. Dacă pare obosită sau ocupată, oferiţi-vă să pregătiţi masa. 

9. Faceţi-i complimente pentru cum arată. 

10. Daţi-i dreptate când este indispusă. 

11. Oferiţi-vă să o ajutaţi când este obosită. 

12. Lăsaţi-vă o rezervă de timp când călătoriţi, pentru a nu trebui 
să vă grăbiţi. 

13. Dacă urmează să veniţi mai târziu, daţi-i un telefon ca să o 
anunţaţi. 

14. Dacă vă cere sprijinul, spuneţi-i da sau nu, fără a o face să se 
simtă prost că vi l-a cerut. 

15. De câte ori sentimentele ei au fost atinse, acordaţi-i înţelegere şi 
spuneţi-i: „îmi pare rău că suferi”. Apoi tăceţi; lăsaţi-o să-şi 
dea seama că-i înţelegeţi durerea. Nu-i oferiţi soluţii şi nici 
nu-i explicaţi că nu suferă din vina dumneavoastră. 

16. De câte ori simţiţi nevoia să vă izolaţi, spuneţi-i că veţi reveni 
sau că aveţi nevoie de un timp pentru a vă organiza gândurile. 

17. Când v-aţi liniştit şi aţi revenit, vorbiţi despre ceea ce vă preo- 
cupă într-un fel respectuos, lipsit de acuzaţii, astfel încât ea să 
nu se îngrijoreze prea tare. 

18. Oferiţi-vă iama să faceţi focul. 

19. Când vă vorbeşte, lăsaţi ziarul din mână sau stingeţi tele- 
vizorul şi acordaţi-i întreaga atenţie. 

20. Dacă ea spală vasele de obicei, oferiţi-vă din când în când să o 
ajutaţi, mai ales când a avut o zi mai obositoare. 

21. Observaţi când este indispusă sau obosită şi întrebaţi-o ce are 
de făcut. Apoi oferiţi-vă să o ajutaţi, preluând câteva din sarci- 
nile ei. 

22. Când ieşiţi, întrebaţi-o dacă vrea să-i cumpăraţi ceva şi nu 
uitaţi să faceţi ce v-a rugat. 

23. Anunţaţi-o când vreţi să vă culcaţi sau să plecaţi de acasă. 

24. îmbrăţişaţi-o de patru ori pe zi. 

îmbrăţişaţi-o de patru ori pe zi. 

25. Sunaţi-o de la serviciu pentru a o întreba cum se simte, sau a-i 
comunica o veste deosebită sau a-i spune „te iubesc”. 

26. Spuneţi-i „te iubesc” de cel puţin câteva ori pe zi. 

27. Faceţi patul şi aranjaţi dormitorul. 

28. Dacă vă spală ciorapii, întoarceţi-i pe faţă ca să nu fie ea 
nevoită să o facă. 

29. Observaţi când s-a umplut găleata de gunoi şi oferiţi-vă să o 
goliţi. 

30. Când plecaţi din oraş sunaţi-o pentru a-i spune că aţi ajuns cu 
bine şi a-i comunica la ce telefon vă poate suna. 

31. Spălaţi-i maşina. 

32. Spălaţi-vă maşina şi curăţaţi-o înăuntru înainte de a ieşi cu ea 
în oraş. 

33. Spălaţi-vă înainte de actul sexual şi folosiţi parfum dacă ei îi 
place. 

34. Ţineţi-i partea dacă este supărată pe cineva. 

35. Oferiţi-vă să-i faceţi masaj pe spate, la ceafa sau la picioare. 

36. Propuneţi-vă din când în când să o mângâiaţi şi să fiţi afectuos 
fără legătură cu relaţiile sexuale. 

37. Fiţi răbdător când ea vă împărtăşeşte ceva. Nu vă uitaţi la ceas. 

38. Nu schimbaţi canalele de la telecomandă când şi ea se uită la 
televizor. 

39. Manifestaţi-vă afecţiunea în public. 

40. Dacă vă ţineţi de mână, nu vă lăsaţi braţul inert. 

41. Aflaţi care sunt băuturile ei favorite, astfel încât să-i puteţi 
oferi să aleagă dintre cele care ştiţi deja că-i plac. 

42. Propuneţi câteva restaurante când vreţi să ieşiţi; nu lăsaţi po- 
vara alegerii pe seama ei. 

43. Luaţi abonamente la teatru, concerte, operă, balet sau alte 
spectacole care îi plac ei. 

44. Creaţi ocazii pentru care vă puteţi îmbrăca amândoi elegant. 

45. Fiţi înţelegător dacă ea întârzie sau se decide să-şi schimbe toaleta. 

46. Acordaţi-i mai multă atenţie decât celorlalţi în public. 

47. Făceţi-o să se simtă mai importantă decât copiii. Lăsaţi-i pe 
copii să vadă că-i acordaţi atenţie în primul rând ei. 

48. Făceţi-i mici cadouri, o cutie de bomboane sau un parfum. 

49. Cumpăraţi-i haine (luaţi o fotografie şi măsurile ei la magazin 
şi lăsaţi-o pe vânzătoare să vă ajute să alegeţi.) 

50. Făceţi-i fotografii la ocazii deosebite. 

51. Făceţi mici excursii romantice. 

52. Lăsaţi-o să vadă că purtaţi o poză a ei în portofel şi că schim- 
baţi această poză din când în când. 

53. Când staţi la hotel, cereţi să vi se pregătească ceva deosebit (să 
vă pună în cameră o sticlă de şampanie sau flori). 

54. Scrieţi-i un bilet sau marcaţi ocaziile deosebite - aniversări, 
zile de naştere. 

55. Oferiţi-vă să conduceţi maşina în călătorii lungi. 

56. Conduceţi încet şi prudent, respectând preferinţele ei. în defi- 
nitiv, ea stă fără apărare, pe scaunul din faţă. 

57. Observaţi cum se simte şi remarcaţi: „Azi pari veselă” sau 
„Pari obosită” şi apoi puneţi-i o întrebare, de exemplu: „Cum 
ţi-a mers azi?” 

58. Când plecaţi undeva, studiaţi dinainte drumul, astfel ca ea să 
nu se simtă responsabilă cu orientarea în teren. 

59. Invitaţi-o la dans sau luaţi lecţii de dans împreună. 

60. Făceţi-i o surpriză cu un bilet de dragoste sau o poezie. 

61. Purtaţi-vă cu ea ca la începutul legăturii. 

62. Oferiţi-vă să reparaţi ceva prin casă. Spuneţi: „Ce mai trebuie 
reparat pe aici? Am puţin timp liber”. Nu vă angajaţi la mai 
mult decât puteţi face. 

63. Oferiţi-vă să-i ascuţiţi cuţitele de bucătărie. 

64. Cumpăraţi un adeziv bun pentru a repara ceea se s-a stricat 
prin casă. 

65. Schimbaţi becurile care se ard. 

66. Ajutaţi la reciclarea deşeurilor menajere. 

67. Citiţi-i cu glas tare sau decupaţi fragmente din ziar care ar 
interesa-o. 

68. Notaţi atent toate mesajele telefonice pentru ea. 

69. Lăsaţi pardoseala camerei, de baie curată şi uscată după duş. 

70. Deschideţi-i uşa când iese. 

71. Oferiţi-vă să-i duceţi sacoşa. 

72. Oferiţi-vă să-i duceţi pachetele grele. 

73. în călătorii, căraţi bagajele şi aveţi grijă de încărcarea lor în 
maşină. 

74. Dacă ea spală vasele, oferiţi-vă să curăţaţi oalele sau să faceţi 
altă treabă dificilă. 

75. Scrieţi o listă cu ce este de reparat şi lăsaţi-o în bucătărie. 
Când aveţi ceva timp, faceţi ceva de pe această listă. Nu lăsaţi 
ca lista să ajungă prea lungă. 

76. Făceţi-i complimente pentru felul în care a pregătit masa. 

77. Când o ascultaţi, priviţi-o în ochi. 

78. Atingeţi-o cu mâna din când în când, în timp ce-i vorbiţi. 

79. Dovediţi că vă interesează ce a făcut în timpul zilei, ce cărţi 
citeşte şi cu cine vine în contact. 

80. Când o ascultaţi, dovediţi că sunteţi interesat, prin exclamaţii 
ca aha, oh, hm. 

81. întrebaţi-o cum se simte. 

82. Dacă a fost bolnavă, cereţi-i să vă spună cum se simte şi ce 
mai face. 

83. Dacă este obosită, oferiţi-vă să-i faceţi un ceai. 

84. Pregătiţi-vă să dormiţi împreună şi mergeţi la culcare în 
acelaşi timp. 

85. Sărutaţi-o la plecare şi spuneţi-i la revedere. 

86. Râdeţi la glumele ei. 

87. Spuneţi-i cu voce tare mulţumesc când face ceva pentru 
dumneavoastră. 

88. Remarcaţi când s-a coarn i i. r , - _r compliment. 

89. Rezervaţi un timp specii re* i s rsuri. 

90. Nu răspundeţi la telefon ir. — ccr esse intime sau când ea vă 
împărtăşeşte sentimente delicag. 

91. Mergeţi împreună la plin; rare re jos sau cu bicicleta, chiar 
dacă este doar o plimbare scurri. 

92. Organizaţi şi pregătiţi un picnic urtaii să luaţi un şervet 
pentru masă.) 

93. Dacă ea se ocupă de spălau ducea rufele la spălătorie sau 
oferiţi-vă să le spălaţi. 

94. Scoateţi-o la plimbare fără copii. 

95. Aranjaţi-vă în aşa fel încât să vadă că \jeţi ca ea să obţină ceea 
ce-şi doreşte şi ca dumneavoastră să ob;ineţi ce vă doriţi. Fiţi 
devotat, dar nu vă transformaţi în martir. 

96. Spuneţi-i că i-aţi simţit lipsa când aţi fost plecat. 

97. Cumpăraţi-i prăjitura preferată. 

98. Oferiţi-vă să mergeţi la cumpărături, dacă ea este cea care le 
face de obicei. 

99. Mâncaţi frugal în ocazii romantice, ca să nu vă simţiţi greoi 
sau obosit. 

100. Rugaţi-o să-şi adauge ideile la această listă. 

101. Lăsaţi jos capacul de la WC. 


GESTURILE MĂRUNTE FAC MINUNI 


Când bărbatul face gesturi mărunte pentru soţia lui, se produc 
minuni. Rezervorul ei afectiv este plin şi scorul rămâne egal. Când 
scorul este egal, sau aproape egal, femeia ştie că este iubită, ceea ce o 
face să fie mai afectuoasă şi mai încrezătoare. Dacă femeia ştie că 
este iubită, poate iubi fără a acumula resentimente. 

Şi pentru bărbat este bine să facă gesturi mărunte. De fapt, aces- 
tea vor avea efectul de a-i vindeca şi lui resentimentele, nu numai 
femeii. Va începe să se simtă puternic şi eficient fiindcă îi oferă fe- 
meii protecţia de care are ea nevoie. Atunci sunt amândoi satisfăcuţi. 

De ce are nevoie bărbatul 

Aşa cum bărbaţii trebuie să facă mereu mici gesturi faţă de 
femei, ele trebuie să fie deosebit de atente în aprecierea acestor ges- 
turi. Femeia poate, printr-un zâmbet şi prin mulţumiri, să-l lase să 
vadă că a obţinut un punct. Bărbatul are nevoie de aceste aprecieri şi 
încurajări pentru a continua să dea. El are nevoie să simtă că în- 

seamnă ceva. Bărbaţii încetează să dea când simt că efortul lor este 
considerat ca de Ia sine înţeles. Femeia trebuie să-l facă să ştie că 
eforturile lui sunt apreciate. Asta nu înseamnă că ea trebuie să simu- 
leze că totul este perfect, dacă el a vărsat gunoiul în locul ei. Dar 
poate remarca gestul, spunând mulţumesc. Treptat va apare mai multă 
afecţiune din ambele părţi. 

Ce trebuie să accepte femeia 

Femeia trebuie să accepte tendinţa instinctivă a bărbatului de a-şi 
concentra energia asupra unui lucru important şi de a bagateliza 
importanţa gesturilor mărunte. Acceptând aceste porniri, nu va mai 
suferi atât. In loc să se supere că primeşte mai puţin, ea poate cola- 
bora cu el pentru rezolvarea problemei. îi poate repeta că apreciază 
mult gesturile mici făcute şi faptul că el este atent şi se străduieşte. 

Ea poate să-şi aducă aminte, când el uită să facă micile gesturi, 
că asta nu înseamnă că nu o iubeşte, ci că din nou s-a concentrat prea 
mult asupra unui lucru mai mare. în loc să se lupte cu el sau să-l 
pedepsească, ea-1 poate încuraja să se implice, cerându-i sprijinul. 
Prin apreciere şi încurajare, un bărbat se va învăţa treptat să dea 
aceeaşi importanţă lucrurilor mărunte ca şi celor mari. Va căuta mai 
puţin să aibă succes şi va începe să se relaxeze mai mult şi să petreacă 
mai mult timp cu soţia şi cu familia. 


REDIRECŢIONAREA ENERGIEI ŞI ATENŢIEI 


Mi-aduc aminte cum am învăţat prima oară să-mi direcţionez 
energia către problemele mărunte. Când m-am căsătorit cu Bonnie, 
eram un împătimit al muncii. Pe lângă scrierea unor cărţi şi ţinerea 
unor seminarii, mai aveam cincizeci de ore de consultanţă pe săptă- 
mână. In primul an al căsniciei, ea îmi tot spunea câtă nevoie avea să 
fim mai mult împreună. îmi spunea în repetate rânduri că se simţea 
abandonată şi că suferea. 

Uneori îmi mărturisea sentimentele printr-o scrisoare. Am numit 
aceasta o Scrisoare de Dragoste. întotdeauna se încheie cu o decla- 
raţie de dragoste şi conţine toate sentimentele de furie, tristeţe, teamă 
şi durere. în capitolul 1 1 vom analiza mai profund metodele şi impor- 
tanţa acestor Scrisori de Dragoste. Bonnie mi-a scris această scrisoare 
în legătură cu faptul că petreceam prea mult timp la muncă. 

Dragă John, 

îţi scriu această scrisoare pentru a-ţi împărtăşi sentimen- 
tele mele. Nu vreau să-ţi spun ce ai de făcut. Vreau doar să-mi 

înţelegi sentimentele. 

Sunt supărată că stai atât timp la lucru. Sunt supărată că, 
venind acasă, nu-ţi mai rămâne nimic pentru mine. Vreau să 
petrec mai mult timp cu tine. 

Mă doare să simt că-ţi pasă mai mult de clienţii tăi decât 
de mine. îmi pare rău că eşti atât de obosit. îţi simt lipsa. Mă tem 
că nu vrei să ne petrecem timpul împreună. Mă tem să nu 
constitui încă o povară pentru tine. Mă tem să nu par pisăloagă. 
Mă tem că sentimentele mele nu sunt importante pentru tine. 

îmi pare rău dacă aceste sentimente te deranjează. Ştiu că 
faci tot ce poţi. Apreciez cât te străduieşti. 

Te iubesc, Bonnie 

După ce am citit că se simte neglijată, am înţeles că realmente le 
ofeream mai mult clienţilor mei decât soţiei. Clienţilor le acordam în- 
treaga mea atenţie şi apoi veneam acasă epuizat şi-mi ignoram soţia. 

Dacă bărbatul munceşte prea mult 

O ignoram, nu fiindcă nu o iubeam sau că nu-mi păsa de ea, ci 
fiindcă nu-mi mai rămânea nimic de oferit. Credeam cu naivitate că 
făceam tot ce se putea muncind din greu pentru a-i asigura o viaţă mai 
bună (mai mulţi bani) ei şi familiei. După ce am înţeles cum se 
simţea, am pus la cale un plan pentru rezolvarea acestei probleme. 

în loc să primesc opt clienţi pe zi, am început să am doar şapte. Am 
spus că soţia mea era al optulea client. în fiecare seară veneam acasă cu 
o oră mai devreme. îmi spuneam că soţia este cel mai bun client. Am 
început să-i acord atenţia devotată şi integrală pe care i-aş fi dedicat-o 
unui client. Ajungând acasă, am început să fac mici treburi pentru ea. 
Succesul a fost imediat. Nu numai ea a fost mai fericită, ci şi eu. 

Treptat, pe măsură ce mă simţeam iubit pentru felul în care o 
puteam susţine pe ea şi restul familiei, n-am mai fost atât de doritor să 
urmăresc obţinerea marilor succese. Am început să încetinesc şi, spre 
surpriza mea, nu numai relaţiile de familie, ci şi situaţia profesională 
a evoluat în bine, având mai mult succes fără să fi fost nevoit să fac 
eforturi atât de mari. 

Am constatat că în munca mea se reflectau succesele de acasă. 
Am înţeles că succesul profesional nu se obţinea doar prin strădanii. 
El depindea, de asemenea, de capacitatea mea de a inspira încredere 
celorlalţi. 

Când am simţit dragostea familiei, nu numai că eu m-am simţit 
mai sigur, dar şi ceilalţi au avut mai multă încredere şi m-au apreciat 
mai mult. 

CUM POATE FEMEIA SĂ AJUTE 


Sprijinul lui Bonnie a jucat un rol important în această schim- 
bare. Pe lângă faptul că-mi împărtăşea sentimentele sincere şi iubi- 
toare, a fost foarte consecventă în a-mi cere diverse lucruri, apreciin- 
du-mă corespunzător, după aceea. Cu timpul, am început să realizez 
cât de minunat este să fii iubit pentru nişte gesturi mărunte. M-am 
simţit despovărat de sentimentul că trebuie să realizez lucruri mari 
pentru a fi iubit. A fost o revelaţie. 

ACORDAREA PUNCTAJULUI DE CĂTRE FEMEI 

Femeile au capacitatea specială de a aprecia lucrurile mărunte la 
fel ca şi pe cele mari. Asta este o binecuvântare pentru bărbaţi. Cei 
mai mulţi bărbaţi se străduiesc să obţină succese din ce în ce mai mari 
pentru că îşi închipuie că acestea le vor aduce dragoste. în sinea lor, 
ei tânjesc după dragoste şi admiraţie. Nu ştiu că pot atrage această 
dragoste şi admiraţie fără a trebui să aibă mari succese. 

Cei mai mulţi bărbaţi se străduiesc să obţină succese 

din ce în ce mai mari pentru că îşi închipuie că acestea 
îi vor face demni de a fi iubiţi. 

Femeile au capacitatea de a vindeca pe bărbaţi de această patimă 
a succesului, apreciind lucrurile mărunte făcute de ei. Dar se poate ca 
ele să nu-şi exprime aprecierea, dacă nu înţeleg cât de importantă este 
aceasta pentru bărbat. Ele se pot împiedica în propriile lor resentimente. 

VINDECAREA GRIPEI RESENTIMENTELOR 

Femeile apreciază instinctiv lucrurile mărunte. Singurele excepţii 
sunt cazurile în care femeia nu-şi dă seama că bărbatul are nevoie de 
aprecierea ei sau dacă simte că scorul nu este echilibrat. Dacă femeia 
nu se simte iubită ci neglijată, îi vine greu să aprecieze automat tot ce 
face pentru ea bărbatul. Se simte jignită că a dat mai mult decât el. Acest 
resentiment îi blochează capacitatea de a aprecia gesturile mărunte. 

Resentimentele, la fel ca gripa sau răceala, sunt dăunătoare. 
Când femeia suferă de resentimente, tinde să nege ceea ce a făcut 
bărbatul pentru ea deoarece, conform modului ei de a ţine socoteala, 
ea a făcut mult mai mult ca el. 

Când scorul este patruzeci la zece în favoarea femeii, ea începe 
să fie plină de resentimente. 

Când femeia simte că dă mai mult decât primeşte, se petrece 
ceva. Inconştient, ea scade cele zece puncte ale lui din cele patruzeci 
ale ei şi trage concluzia că scorul în relaţia dintre ei este treizeci la 

151 


zero. Această metodă are sens din punct de \ edere matematic şi este 
de înţeles, dar nu este corectă. 

Când se scade punctajul lui din al e:. ei ajunge la zero, deşi nu 
acesta este scorul lui. El nu era de zero puncte, ci de zece. Când el 
soseşte acasă, ea îl întâmpină cu o răceală în privire şi voce prin care-i 
dă de înţeles că este un zero. Ea neagă tot ceea ce a făcut el. Reacţio- 
nează ca şi cum el nu a dat nimic, deşi el a dat de zece puncte. 

Motivul, pentru care femeia are tendinţa să reducă astfel puncta- 
jul bărbatului, este că nu se simte iubită. Scorul inegal o face să simtă 
că nu i se dă importanţă. Având impresia că nu este iubită, îi vine foarte 
greu să-i acorde chiar şi acele zece puncte pe care el ar avea dreptul 
să le pretindă. Desigur, aceasta nu este corect, dar aşa se întâmplă. De 
obicei, ajunşi în acest punct, se întâmplă ca bărbatul să simtă că nu este 
apreciat şi să-şi piardă motivaţia de a face mai mult. El se molipseşte 
de gripa resentimentelor. Apoi resentimentele femeii continuă să se 
acumuleze, iar situaţia merge din rău în mai rău. Gripa se agravează. 

Ce poate face femeia 

Această problemă se poate rezolva prin înţelegerea iubitoare din 
partea ambelor părţi. El are nevoie să fie apreciat, în timp ce ea 
trebuie să simtă că este susţinută. Altminteri, boala se agravează. So- 
luţia pentru acest resentiment este ca ea să-şi asume responsabilitatea. 
Ea trebuie să-şi asume responsabilitatea că a contribuit la problema 
lor dând mai mult şi lăsând scorul să devină atât de inegal. Trebuie să 
se trateze ca şi când ar fi luat gripă sau o răceală şi să se odihnească, 
să nu mai ofere atât de mult celuilalt. Are nevoie să se răsfeţe şi să-l 
lase pe partener să aibă mai multă grijă de ea. 

De obicei, când femeia nutreşte resentimente, nu îi va da parte- 
nerului ocazia să o susţină sau, dacă el o face, va nega valoarea fap- 
telor lui şi îi va acorda din nou un zero. Ea închide uşa în faţa ajuto- 
rului pe care vrea el să i-1 dea. Asumându-şi răspunderea pentru că a 
oferit prea mult, ea va putea renunţa să îl acuze pe el pentru proble- 
mele lor şi va începe să ţină o nouă evidenţă a scorului. îi va acorda o 
nouă şansă şi, prin înţelegere, va ameliora situaţia. 

Ce poate face bărbatul 

Când bărbatul simte că nu este apreciat, încetează să mai acorde 
sprijin. Un mod de a face faţă cu responsabilitate situaţiei este să în- 
ţeleagă că este greu pentru ea să-i acorde puncte şi să-l aprecieze dacă 
este bolnavă de resentimente. El se poate elibera de propriile resen- 
timente dacă înţelege că are nevoie să primească înainte de a da din 
nou. Poate să-şi amintească aceasta pe când îi oferă dragostea şi 

afecţiunea lui prin gesturi mărunte. Pentru un timp, el ar trebui să nu 
se aştepte ca ea să-l aprecieze atât cât ar merita şi cât ar avea nevoie. 
Este de folos ca el să-şi asume responsabilitatea de a-i fi transmis gri- 
pa, neglijând gesturile mărunte de care ea avea nevoie. 

înarmat cu această idee, el va putea da fără a-i pretinde prea mult, 
până ce ea se va vindeca. Conştiinţa faptului că poate rezolva această 
problemă îl va ajuta să se elibereze şi de propriile resentimente. 

Dacă el va continua să dea şi ea va încerca să facă pauză şi să 
accepte cu dragoste sprijinul lui, echilibrul se va putea restabili rapid. 

DE CE DAU BĂRBAŢII MAI PUŢIN 

Rareori bărbatul are intenţia să primească mai mult şi să dea mai 
puţin. Totuşi bărbaţii sunt notorii pentru faptul că oferă mai puţin. 
Probabil că şi dumneavoastră aţi constatat aceasta în propria familie. 
De obicei, femeile se plâng că partenerii lor încep prin a fi afectuoşi şi 
devin treptat pasivi. Şi bărbaţii consideră că nu sunt bine trataţi. La 
început, ele sunt atât de afectuoase şi îi apreciază, apoi încep să aibă 
resentimente şi pretenţii. Acest mister poate fi dezlegat dacă înţele- 
gem modul diferit în care ţin scorul bărbaţii şi femeile. Există cinci 
motive majore pentru care bărbaţii încetează să dea. Ele sunt: 

1. Bărbaţii idealizează corectitudinea. Bărbatul îşi focalizează 
energia asupra unui proiect şi crede că a marcat cincizeci de puncte. 
Apoi vine acasă şi stă liniştit, aşteptând ca şi soţia lui să marcheze 
cincizeci de puncte. El nu ştie că, din punctul ei de vedere, el a marcat 
doar un punct. încetează să dea, crezând că a oferit deja prea mult. 

în mintea lui, acest procedeu este corect şi afectuos. El o lasă 
să-i acorde afecţiune în valoare de cincizeci de puncte pentru a egala 
scorul. Nu-şi închipuie că eforturile lui de la serviciu totalizează doar 
un punct. Sistemul lui de echitate poate funcţiona numai dacă înţelege 
şi admite că femeile acordă doar un punct pentru fiecare gest de 
dragoste. Aceasta are consecinţe practice atât pentru bărbaţi cât şi 
pentru femei. Ele sunt: 

Pentru bărbaţi: Ţineţi minte că pentru o femeie gesturile mari, 
ca şi cele mici, însumează un punct. Toate atenţiile - mari sau mici - 
sunt egale şi Ia fel de necesare. Pentru a evita acumularea resentimen- 
telor, faceţi acele gesturi mărunte care înseamnă atât de mult. Nu vă 
aşteptaţi ca femeia să fie satisfăcută dacă nu primeşte numeroase do- 
vezi mărunte sau importante ale afecţiunii. 

Pentru femei: Amintiţi-vă că bărbaţii provin de pe Marte; ei nu 
au impulsul să facă automat micile gesturi. Ei dau mai puţin, nu 
fiindcă nu vă iubesc, ci fiindcă au impresia că deja şi-au făcut datoria, 
încercaţi să nu puneţi la inimă. în schimb, puteţi să-i încurajaţi în mod 
repetat să vă acorde sprijinul. Nu aşteptaţi până ce aveţi nevoie dispe- 

rată de ajutorul lor sau până ce scorul este foarte dezechilibrat. Nu le 
pretindeţi sprijinul; acordaţi-le încrederea că vor să vă ajute, chiar 
dacă au nevoie de puţină încurajare. 

2. Femeile idealizează dragostea necondiţionată. Femeia dă cât 
poate de mult şi observă că a primit mai puţin abia când este epuizată. 
Femeile nu încep să ţină scoruri, ca bărbaţii; ele oferă generozitate şi 
presupun că bărbaţii vor face la fel. 

După cum am văzut, bărbaţii nu sunt la fel. Bărbatul dă cu gene- 
rozitate, până ce scorul, aşa cum îl percepe el, devine inegal, şi atunci 
încetează să mai ofere. Bărbatul dă, de obicei, o mulţime şi apoi se 
opreşte pentru a primi înapoi cât a dat. 

Cât timp femeia este bucuroasă să dea ceva bărbatului, el presu- 
pune instinctiv că ea ţine socoteala şi că el mai are încă puncte în 
plus. Ultimul lucru pe care şi l-ar putea imagina este că a primit mai 
puţine puncte. De pe poziţia lui superioară, nu va continua niciodată 
să dea, când scorul este încă în favoarea lui. Dacă i se cere să dea mai 
mult atunci când are impresia că deja a dat în plus, e sigur că nu o va 
face cu plăcere. Ţineţi minte asta. Cât timp femeia continuă să dea de 
bunăvoie, cu zâmbetul pe buze, bărbatul presupune că scorul este 
oarecum egal. El nu realizează că femeile au capacitatea stranie de a 
oferi cu bucurie, până ce scorul este de vreo treizeci la zero. Aceasta 
are consecinţe practice atât pentru femei, cât şi pentru bărbaţi. 

Pentru bărbaţi: Ţineţi minte că, dacă femeia dă cu zâmbetul pe 
buze, nu înseamnă neapărat că scorul este oarecum egal. 

Pentru femei: Ţineţi minte că, atunci când daţi cu generozitate 
bărbatului, el înţelege că scorul este egal. Dacă doriţi să aibă o moti- 
vaţie pentru a da mai mult, încetaţi treptat şi cu blândeţe să-i mai daţi. 
Lăsaţi-1 să facă mici lucruri pentru dumneavoastră. încurajaţi-1, cerân- 
du-i sprijinul în probleme mici şi apreciaţi-1 apoi. 

3. Bărbaţii dau când li se cere. Ei se mândresc că se descurcă 
singuri. Nu cer ajutorul decât dacă au realmente nevoie. Pe Marte este 
o grosolănie să oferi ajutorul înainte de a ţi se cere. 

Dimpotrivă, femeile nu aşteaptă să-şi ofere sprijinul. Când iu- 
besc pe cineva, dau tot ce sunt în stare. Nu aşteaptă să li se ceară şi. 
cu cât iubesc mai mult, cu atât dau mai mult. 

Dacă bărbatul nu oferă sprijinul, femeia presupune în mod greşi: 
că el nu o iubeşte. S-ar putea chiar ca ea să-i pună la încercare dragos- 
tea, aşteptând să-l vadă oferindu-i sprijinul fără să i-1 fi cerut. Dacă ei 
nu se oferă să o ajute, ea este jignită. Ea nu înţelege că el aşteaptă să 
fie solicitat. 

Aşa cum am văzut, pentru bărbat este important ca scorul să fie 
păstrat egal. Dacă va simţi că a dat mai mult partenerei lui, va începe 
instinctiv să ceară mai mult; simte fireşte că are dreptul la mai mult şi 
va cere mai mult. Pe de altă parte, dacă a dat mai puţin, ultimul lucru 

pe care-1 va face este să ceară mai mult. Instinctiv, nu va cere mai 
mult, ci va căuta căi prin care ar putea oferi mai mult sprijin. Când 
femeia nu-i cere sprijinul, bărbatul presupune în mod greşit că scorul 
trebuie să fie egal sau că el dă mai mult. Nu ştie că ea aşteaptă ca el 
să-i ofere ajutorul. 

Acest al treilea aspect are consecinţe practice atât pentru bărbaţi 
cât şi pentru femei. 

Pentru femei: Ţineţi minte că bărbatul caută indicii pentru a şti 
cum şi când să ofere mai mult. El aşteaptă să fie solicitat. Se pare că 
el reacţionează cum trebuie numai când ea îi cere mai mult. In plus 
dacă ea cere, el ştie ce să dea. Mulţi bărbaţi nu ştiu ce să facă. Chiar 
dacă bărbatul simte că dă mai puţin, dacă ea nu-i cere explicit sprijin 
în problemele mărunte, el se va dedica şi mai mult problemelor ma- 
jore (munca lui), crezând că succesele mai mari sau mai mulţi bani 
vor fi de folos. 

Pentru bărbaţi: Reţineţi că femeia nu cere instinctiv sprijin, când 
ar avea nevoie de el. Ea se aşteaptă, în schimb, dacă o iubiţi, să i-1 
oferiţi. Invăţaţi-vă să o ajutaţi în problemele mărunte. 

4. Femeile spun da chiar dacă scorul e inegal. Bărbaţii nu-şi dau 
seama că femeile răspund afirmativ la solicitările lor, chiar dacă sco- 
rul este inegal. Dacă pot să-şi ajute bărbatul, ele o vor face. Noţiunea 
de a menţine egalitatea le este străină. Bărbaţii trebuie să fie atenţi să 
nu le ceară prea mult. Dacă femeia simte că dă mai mult decât pri- 
meşte, se va supăra, după un timp, că nu vă oferiţi să faceţi mai mult 
pentru ea. 

Bărbatul presupune greşit că, din moment ce ea răspunde afirma- 
tiv cererilor şi nevoilor lui, înseamnă că a primit ceea ce şi-a dorit. El 
presupune că scorul este egal când, de fapt, nu este. 

A Mi-amintesc că mergeam cu soţia la film cam o dată pe săptămână 
in primii doi ani de căsnicie. într-o zi s-a supărat pe mine şi mi-a spus- 
„Totdeauna facem ce vrei tu. Niciodată nu facem ce-aş vrea eu”. 

Am fost realmente surprins. Crezusem că, atâta timp cât ea con- 
tinua să spună da, era la fel de mulţumită ca mine. Crezusem că-i plac 
filmele la fel de mult ca şi mie. Uneori ea menţiona că în oraş este un 
spectacol de operă sau că i-ar plăcea să meargă la un concert. Când 
treceam pe lângă teatrul din localitate, scăpa câte o remarcă de genul* 
„Pare o piesă interesantă, hai să o vedem!” Dar, peste câteva zile, eu 
îi spuneam: „Hai să mergem la filmul ăsta, are o cronică excelentă”. 

Iar ea răspundea bucuroasă „Foarte bine”. 

Din greşeală, eu înţelegeam că îi plăcea la fel de mult ca şi mie 
să mergem la filme. In realitate, era bucuroasă să fim împreună 
filmul era acceptabil, dar ceea ce voia ea era să fi mers la eveni- 
mentele culturale locale. De aceea mi le tot menţiona. însă cum ea era 
de acord cu mersul la filme, nu bănuiam că se sacrifică pentru a fi eu 

mulţumit. Această atitudine are consecinţe practice atât pentru băr- 
baţi, cât şi pentru femei. 

Pentru bărbaţi: Ţineţi minte că atunci când ea vă răspunde 
afirmativ, nu înseamnă că scorul este egal. Scorul poate fi douăzeci la 
zero în mintea ei şi ea va răspunde ..Sigur, îţi duc hainele la spălă- 
torie” sau „Bine, sun eu acolo în locul tău”. 

A fi de acord să facă ceea ce-i cereţi nu înseamnă că asta ar vrea 
să facă. Informaţi- vă în legătură cu ce spectacol i-ar plăcea şi apoi 
propuneţi -i să-l vedeţi. 

Pentru femei: Ţineţi minte că dacă răspundeţi imediat cererii 
unui bărbat, el crede că a dat mai mult sau că scorul este cel puţin 
egal. Dacă faceţi mai mult decât el, nu mai răspundeţi afirmativ 
cererilor lui. în schimb, începeţi, cu delicateţe, să-i cereţi să facă mai 
mult pentru dumneavoastră. 

5. Bărbaţii dau puncte de penalizare. Femeile nu-şi dau seama 
că bărbaţii dau puncte de penalizare când nu se simt iubiţi sau 
susţinuţi. Dacă femeia reacţionează într-o manieră lipsită de încre- 
dere, refractară, dezaprobatoare sau nu-1 apreciază, el acordă puncte 
negative, de penalizare. 

De exemplu, dacă bărbatul se simte jignit sau consideră că nu 
este iubit din cauză că soţia lui nu a apreciat o realizare de-a lui, el se 
simte îndreptăţit să-i retragă punctele pe care ea le obţinuse deja. 
Dacă ea primise zece, el poate, simţindu-se jignit, să reacţioneze re- 
trăgându-i-le pe toate. Dacă jignirea este mai mare, el poate să-i dea 
chiar minus douăzeci. Prin urmare, ea îi va datora acum zece puncte, 
de unde, cu un minut înainte, avea plus zece. Această reacţie este 
foarte derutantă pentru o femeie. Ea poate că obţinuse echivalentul a 
treizeci de puncte şi apoi, într-un moment de enervare, el i le retrage, 
în mintea lui, el se consideră îndreptăţit să nu-i mai ofere nimic, 
deoarece ea îi este datoare. El consideră că aşa este corect. Poate fi 
corect din punct de vedere matematic, dar în realitate nu este corect. 
Punctele de penalizare sunt nocive pentru legături. Ele o fac pe 
femeie să simtă că nu-i apreciată şi pe bărbat să fie mai puţin înclinat 
să ofere. Dacă, în momentul când ea se manifestă ceva mai critic - 
ceea ce este normal să se întâmple din când în când - el îi tăgăduieşte 
tot ajutorul iubitor pe care ea i-1 acordase, atunci el îşi va pierde 
motivaţia de a mai da. El devine pasiv. Această a cincea trăsătură are 
consecinţe practice atât pentru bărbaţi cât şi pentru femei. 

Pentru bărbaţi: Ţineţi minte că punctele de penalizare nu sunt 
corecte şi nici eficiente. în momentele când vă simţiţi jignit, lezat sau 
lipsit de afecţiune, iertaţi-o şi aduceţi-vă aminte de tot binele pe care 
vi l-a făcut, în loc să o sancţionaţi contestând-o integral. în loc să o 
sancţionaţi, solicitaţi-i ceea ce aveţi nevoie şi ea vă va da. Făceţi-o să 
înţeleagă, în mod respectuos, că v-a jignit, apoi daţi-i ocazia să se 

scuze. Sancţiunile nu sunt funcţionale! Vă veţi simţi mult mai bine 
dându-i ocazia să vă ofere ceea ce vreţi. Ţineţi minte că ea vine de pe 
Venus şi nu-şi dă seama de ce aveţi nevoie sau că v-a jignit. 

Pentru femei: Ţineţi minte că bărbaţii au tendinţa să acorde puncte 
de penalizare. Există două metode prin care vă puteţi feri de aceasta. 

Prima constă în a înţelege că el greşeşte retrăgându-vă punctele. 
Spuneţi-i, pe un ton civilizat, ce părere aveţi. în capitolul următor vom 
studia moduri de a vă exprima sentimentele dificile sau neplăcute. 

A doua metodă este să înţelegeţi că el vă retrage puncte când nu 
se simte iubit sau când e supărat, dar vi Ie restituie imediat când va 
simţi afecţiunea şi sprijinul. Pe măsură ce va simţi mai multă afecţi- 
une în urma gesturilor sale mărunte, va da mai puţine puncte de 
penalizare. încercaţi să înţelegeţi felul diferit în care are el nevoie de 
afecţiune, astfel încât să nu sufere atât. Dacă aţi reuşit să înţelegeţi 
prin ce l-aţi supărat, faceţi-1 să înţeleagă că vă pare rău. Cel mai 
important este să-i acordaţi tipul de afecţiune de care a fost lipsit. 
Dacă simte că nu-i apreciat, acordaţi-i apreciere; dacă se simte respins 
sau manipulat, acordaţi-i acceptarea de care are nevoie; dacă simte 
neîncredere, acordaţi-i-o; dacă se simte criticat, admiraţi-1; dacă se 
simte dezaprobat, oferiţi-i aprobarea de care are nevoie şi pe care o 
merită. Când bărbatul se simte iubit, va înceta să apeleze la puncte de 
penalizare. Cea mai dificilă parte a acestei metode este să afli ce l-a 
supărat. De cele mai multe ori, când bărbatul se retrage în vizuina lui, 
nu ştie ce l-a supărat. Apoi, când revine, nu mai vorbeşte despre asta. 
Cum poate şti o femeie ce l-a supărat de fapt? Citirea acestei cărţi şi 
înţelegerea faptului că bărbaţii au alte necesităţi afective constituie un 
bun început şi vă conferă mai multă abilitate în comparaţie cu femeile 
care nu au citit-o. 

Celălalt mod prin care femeia poate afla ce s-a întâmplat, este 
prin comunicare. Aşa cum am menţionat, cu cât o femeie este mai 
dispusă să se deschidă şi să-şi împărtăşească sentimentele cu respect 
faţă de celălalt, cu atât mai uşor îi este bărbatului să se deschidă şi 
să-şi mărturisească suferinţa şi necazurile. 


CUM ACORDĂ BĂRBAŢII PUNCTE 

Bărbaţii acordă puncte altfel decât femeile. De fiecare dată când 
o femeie apreciază ce a făcut el pentru ea, bărbatul se simte iubit şi îi 
dă în schimb un punct. Pentru a menţine constant scorul, bărbatului 
nu-i trebuie, de fapt, decât dragoste. Femeile nu-şi dau seama de forţa 
afecţiunii lor şi de multe ori caută fără rost să câştige afecţiunea 
bărbatului făcând pentru el mai mult decât ar fi dispuse. Când femeia 
apreciază ceea ce a făcut pentru ea bărbatul, acesta primeşte astfel o 

mare parte din afecţiunea de care are nevoie. Amintiţi-vă că bărbaţii 
au nevoie în primul rând de apreciere. Desigur că bărbatul solicită şi o 
participare egală a femeii la treburile zilnice ale gospodăriei dar, dacă 
el nu este apreciat, contribuţia ei este aproape neînsemnată şi total 
lipsită de importanţă din punctul lui de vedere. 

Desigur că bărbatul solicită şi o participare egală a femeii 
la treburile zilnice ale gospodăriei dar, dacă el nu este apreciat, 
contribuţia ei este aproape neînsemnată şi 
total lipsită de importanţă din punctul lui de vedere. 

La fel, o femeie nu poate aprecia realizările mari ale bărbatului, 
dacă el nu face şi o mulţime de lucruri mărunte. Aceste gesturi mă- 
runte îi satisfac cerinţele fundamentale de a simţi că este luată în sea- 
mă, înţeleasă şi respectată. 

Pentru bărbat, o sursă majoră de dragoste este reacţia afectuoasă 
a femeii faţă de el. Şi el are un rezervor de afecţiune, dar acesta nu 
este neapărat umplut prin ceea ce face ea pentru el. In schimb, este 
umplut prin reacţiile sau sentimentele ei faţă de el. Dacă femeia îi 
pregăteşte o masă, el îi dă unul sau zece puncte, în funcţie de senti- 
mentele ei. Dacă ea este supărată pe el, masa pregătită poate să în- 
semne foarte puţin - el îi dă chiar puncte negative din cauza resenti- 
mentelor ei. Secretul pentru a satisface un bărbat constă în a învăţa să 
vă exprimaţi prin atitudine, nu neapărat prin fapte. Teoretic, atunci când 
femeia nutreşte afecţiune, comportamentul ei va exprima automat a- 
ceasta. Când bărbatul acţionează într-o manieră iubitoare, sentimen- 
tele lui se vor modela automat şi el va deveni mai afectuos. 

Chiar dacă bărbatul nu mai simte dragoste pentru o femeie, poate 
totuşi decide să facă un gest afectuos faţă de ea. Dacă acesta este ac- 
ceptat, el va începe din nou să simtă afecţiune pentru ea. „A face” este 
un mod excelent de a umple izvorul afectivităţii bărbatului. In schimb, 
femeile sunt foarte diferite. în general, o femeie nu se simte iubită dacă 
nu este luată în seamă, înţeleasă şi respectată. Faptul că s-a decis să 
facă ceva în plus pentru partener nu o va ajuta să simtă mai multă afec- 
ţiune. în schimb, aceasta ar putea să-i alimenteze resentimentele. Dacă 
femeia nu simte afecţiune, ea trebuie să-şi îndrepte energia chiar asu- 
pra vindecării propriilor sentimente negative şi, categoric, nu pentru a 
oferi. Bărbatul trebuie să dea prioritate „comportamentului iubitor” 
căci acesta va satisface afectiv partenera. Va face ca sufletul ei să se 
deschidă şi, al lui, de asemenea, va deveni mai afectuos. Inima bărba- 
tului se deschide pe măsură ce reuşeşte să o satisfacă pe femeie. 

Femeia trebuie să pună accentul pe „sentimente şi atitudini iubi- 
toare” care vor satisface afectiv partenerul. Pe măsură ce femeia 
reuşeşte să-şi manifeste atitudinile şi sentimentele afectuoase faţă de 
bărbat, el se simte motivat să dea mai mult. Aceasta o ajută să-şi 

deschidă şi mai mult sufletul. Sufletul femeii se deschide mai mult pe 
măsură ce reuşeşte să obţină sprijinul de care are nevoie. 

Uneori femeile nu-şi dau seama când bărbatul are cu adevărat 
nevoie de dragoste. în asemenea momente, femeia ar putea marca 
douăzeci sau treizeci de puncte. Iată câteva exemple: 

CUM POT FEMEILE SĂ MARCHEZE 
NUMEROASE PUNCTE 

Situaţia Punctajul acordat 

de bărbat 

1. El face o greşeală şi ea nu-i spune „ţi-am 10-20 

spus eu” şi nici nu-i dă sfaturi. 

2. El o dezamăgeşte, iar ea nu-1 sancţionează. 10-20 

3. El greşeşte drumul şi ea nu face caz. 10-20 

4. Se rătăcesc şi ea vede partea bună a 20-30 

lucrurilor, spunând „N-am fi văzut acest apus 

splendid dacă am fi mers pe drumul direct”. 

10-20 

5. El uită să cumpere ceva şi ea-i spune „nu-i 
nimic” vrei să-l iei data viitoare?” 

6. El uită din nou să cumpere acel lucru şi ea- 
spune cu răbdare şi încredere „nu-i nimic” 
totuşi vrei să-l iei? 

7. Dacă l-a jignit şi a înţeles, ea se scuză şi îi 
acordă afecţiunea de care are nevoie. 

8. Ea îi cere sprijinul, el o refuză, iar ea nu 
este jignită din cauza asta, ci are încredere că 
el ar fi ajutat-o dacă ar fi putut. Nu-1 respinge 
şi nu-1 dezaprobă. 

9. Ea-i cere din nou ajutorul şi el o refuză 
iarăşi. Nu-1 face să se simtă prost, ci acceptă 
limitele sale. 

10. Ea-i solicită ajutorul, fără să i-1 pretindă, 1 - 5 

într-un moment în care el consideră că scorul 
este relativ egal. 


•i 20-30 

10-40 

10-20 

20-30 

Situaţia 

11. Ea-i solicită ajutorul, fără să i-1 pretindă, 
într-un moment în care este supărată sau când 
el este conştient că ea a făcut mai mult. 

12. Nu-1 face să se simtă vinovat când el se 
retrage. 

13. Când el revine din vizuina în care s-a 
retras, ea îl întâmpină cu bucurie, nu-1 
sancţionează şi nu-1 respinge. 

14. El îşi cere scuze pentru o greşeală iar ea i 
le acceptă cu afecţiune şi indulgenţă. Cu cât a 
fost mai mare greşeala, cu atât el îi acordă 
mai multe puncte. 

15. El îi cere să facă ceva şi ea refuză fără a-i 
înşira o listă de motive pentru care nu poate 
face această treabă. 

16. El îi cere să facă ceva şi ea acceptă, 
rămânând bine dispusă. 

17. El vrea să se împace după o ceartă şi 
începe prin mici gesturi afectuoase, la care ea 
începe să-i arate că-1 apreciază din nou. 

18. Ea se bucură să-l vadă întors acasă. 

19. Ea este într-o dispoziţie critică şi, în loc să 
şi-o manifeste, merge în altă cameră, revenind 
apoi mai echilibrată şi mai afectuoasă. 

20. în ocazii speciale, ea-i trece cu vederea 
greşeli care în mod normal ar fi indispus-o. 

21. Ei îi face cu adevărat plăcere să aibă 
relaţii sexuale cu el. 

22. El a uitat unde şi-a pus cheile şi ea nu-1 
priveşte ca şi cum ar fi iresponsabil. 


Punctajul acordat 
de bărbat 

10-30 

10 -20 
10-20 
10-50 

1-10 

1-10 

10-30 

10-20 

10-20 

20-40 

10-40 

10-40 

Situaţia 


Punctajul acordat 
de bărbat 


23. Ea dovedeşte tact şi delicateţe când îşi 
manifestă nemulţumirea sau dezamăgirea faţă 
de restaurantul sau filmul la care au mers. 

10-20 

24. Nu-i dă sfaturi când el conduce sau 
parchează, ci apreciază faptul că au ajuns cu 
bine. 

10-20 

25. îi cere sprijinul, în loc să insiste asupra 
greşelilor lui. 

10-20 

26. îşi exprimă sentimentele negative în mod 
echitabil, fără a-1 acuza, respinge sau 
dezaproba. 

10-40 


Când poate femeia să marcheze mai multe puncte 

Exemplele de mai sus arată cum bărbaţii ţin socoteala altfel 
decât femeile. Dar femeia nu are nevoie să facă toate acestea. Lista 
cuprinde momentele în care el este cel mai vulnerabil. Dacă ea poate 
să-i ofere ceea ce are nevoie, el poate fi foarte generos în acordarea 
punctelor. 

Aşa cum am mai menţionat în capitolul 7, capacitatea femeii de 
a oferi iubirea fluctuează ca un val. Când capacitatea femeii de a oferi 
dragoste este în creştere, (în faza accentuată a valului) este momentul 
în care poate acumula multe puncte. 

Ea nu este tot atât de afectuoasă şi în alte perioade. Aşa cum 
capacitatea afectivă a femeii fluctuează, la fel se întâmplă cu nevoia 
de afecţiune a bărbatului. în nici unul din exemplele de mai sus nu 
există o valoare fixă a punctajului acordat de bărbat. în schimb, există 
doar un domeniu aproximativ; când are mai multă nevoie de 
afecţiune, el tinde să-i dea mai multe puncte. 

De exemplu, dacă a făcut o greşeală şi se simte stânjenit, îi pare 
rău sau îi este ruşine, el are mai multă nevoie de afecţiunea ei; astfel 
că îi dă mai multe puncte dacă ea îl susţine. 

Cu cât a fost greşeala mai mare, cu atât îi acordă mai multe 
puncte pentru dragostea ei. 

Dacă ea nu i-a oferit iubire, el tinde să-i dea puncte de pena- 
lizare, în funcţie de cât de multă nevoie avea de această afecţiune. 

Dacă simte că este respins din cauza unei greşeli mari, se poate 
să dea o mulţime de puncte de penalizare. 

Dacă un bărbat a făcut o greşeală şi se simte stânjenit, 

îi pare rău, îi este ruşine, atunci are mai multă nevoie de 
dragostea femeii... Cu cât este mai mare greşeala, 
cu atât îi acordă mai multe puncte. 

CE ÎI FACE PE BĂRBAŢI SĂ SE RETRAGĂ 
PE POZIŢII DEFENSIVE 

Dacă a greşit şi femeia s-a supărat pe el, bărbatul se poate e- 
nerva. Furia lui este proporţională cu mărimea greşelii. O greşeală 
mică îl face să fie mai puţin defensiv, în timp ce o greşeală mare îl 
face să se apere mult mai energic. Uneori femeile se întreabă de ce 
bărbatul nu spune că-i pare rău pentru o greşeală mare. Răspunsul 
este că se teme că nu va fi iertat. Este prea dureros să recunoască o 
greşeală faţă de ea. în loc să spună că-i pare rău, el se poate supăra pe 
ea pentru că este nemulţumită şi îi va da tot ei puncte de penalizare. 

Când bărbatul este într-o dispoziţie proastă... 

trataţi-1 ca pe un uragan şi lăsaţi-vă la pământ. 

Dacă femeia poate să-l trateze pe bărbatul aflat într-o dispoziţie 
proastă ca pe un ciclon, după trecerea furtunii, el o va răsplăti cu o 
mulţime de puncte pentru că nu l-a criticat şi nu a încercat să-l schim- 
be. Dacă ea va încerca să oprească ciclonul, va fi dezastru, iar el o va 
acuza că s-a amestecat. 

Aceasta este ceva nou pentru multe femei, deoarece pe Venus, 
când una din ele este supărată, celelalte nu o ignoră şi nici nu se gân- 
desc să stea deoparte. Pe Venus nu există uragane. Când una este su- 
părată, celelalte se implică şi încearcă să înţeleagă motivul, punându-i 
o mulţime de întrebări. Pe Marte, când trece ciclonul, fiecare îşi gă- 
seşte un adăpost în care să se ghemuiască. 

CÂND BĂRBAŢII DAU PUNCTE 
DE PENALIZARE 

Este foarte util ca femeile să înţeleagă că bărbaţii acordă în alt 
mod punctajul. Pentru femei, faptul că bărbaţii acordă puncte de pe- 
nalizare este foarte derutant şi le face să nu se simtă în siguranţă când 
îşi exprimă sentimentele. 

Desigur, ar fi minunat dacă toţi bărbaţii ar putea înţelege cât de 
incorecte sunt aceste penalizări şi s-ar schimba peste noapte, dar 
schimbările iau timp. însă pentru femei poate fi liniştitor să ştie că, pe 
cât de repede acordă bărbaţii punctele de penalizare, tot aşa le şi re- 
trag. 

Când dă puncte de penalizare, bărbatul seamănă cu femeia care 
este supărată că dă mai multe puncte decât primeşte. Ea scade punc- 
tajul lui din al ei şi îi acordă un zero. în asemenea momente, bărbatul 
poate înţelege că ea suferă de gripa resentimentelor şi îi poate oferi 
mai multă afecţiune. 

La fel, când bărbatul acordă penalizări, femeia poate înţelege că 
şi el suferă de propria lui formă de boală a resentimentelor. Are ne- 
voie de mai multă afecţiune pentru a se simţi mai bine. Primind-o, el 
îi dă imediat puncte în plus, pentru a egala din nou scorul. învăţând 
cum să obţină punctaj mare de la bărbat, femeia va avea mijloace su- 
plimentare de a-1 ajuta când pare preocupat sau supărat. în loc să facă, 
aşa cum ar vrea, micile gesturi descrise în lista celor 101 moduri de a 
obţine puncte, ea poate să-şi concentreze mai cu folos energia, pentru 
a-i oferi ceea ce-şi doreşte el (aşa cum sunt descrise în secţiunea 
„Cum pot femeile să marcheze numeroase puncte”). 

SĂ NE AMINTIM DIFERENŢELE 

Atât bărbaţii, cât şi femeile pot beneficia enorm, dacă ţin seama 
de felul diferit în care concep scorurile. Ameliorarea relaţiilor nu so- 
licită mai multă energie decât cea pe care o consumăm deja şi nici nu 
este prea dificilă. Relaţiile sunt obositoare doar dacă nu ştim cum să 
ne îndreptăm energia în direcţiile pe care partenerul le poate aprecia. 

CAPITOLUL 11 


CUM SE POT COMUNICA 
SENTIMENTELE DIFICILE 

Când suntem supăraţi, dezamăgiţi, frustraţi, ne este greu să co- 
municăm cu afecţiune. Când ne copleşesc sentimentele negative tin- 
dem, pentru moment, să lăsăm la o parte încrederea, grija, înţelegerea, 
acceptarea, aprecierea şi respectul. în asemenea momente, chiar 
având cele mai bune intenţii, discuţia se transformă în altercaţie. în 
furia momentului, uităm să comunicăm în modul potrivit pentru 
partener sau pentru noi. 

în asemenea momente, femeile tind, fără să-şi^ dea seama, să-i 
blameze pe bărbaţi şi să-i facă să se simtă vinovaţi. în loc să-şi amin- 
tească faptul că partenerul face tot ce poate, femeia bănuieşte ce-i mai 
rău şi manifestă nemulţumiri şi supărare. Când simte că o copleşesc 
sentimentele negative, îi este deosebit de greu să vorbească partene- 
rului într-un fel plin de încredere, acceptare şi apreciere. Ea nu-şi dă 
seama cât de dureroasă este pentru partener atitudinea ei. 

Când bărbaţii sunt^ supăraţi, ei tind să le condamne pe femei şi 
sentimentele acestora. în loc să-şi amintească de vulnerabilitatea şi 
sensibilitatea partenerei, bărbatul uită de nevoile ei şi pare grosolan şi 
lipsit de grijă. Când se simte copleşit de supărare, îi este deosebit de 
greu să manifeste grijă, înţelegere şi respect. Nu-şi dă seama cât o 
doare atitudinea lui. 

în asemenea momente, discuţiile nu folosesc. Din fericire, mai 
există o alternativă. în loc să vă exprimaţi verbal sentimentele, scrie- 
ţi-i partenerului o scrisoare. Scriind, vă veţi putea asculta propriile 
sentimente fără să vă faceţi griji că vă jigniţi partenerul. Exprimân- 
du-vă liber şi analizându-vă sentimentele, veţi deveni automat mai 
echilibraţi şi mai afectuoşi. Scriind, bărbaţii devin mai atenţi, mai în- 
ţelegători şi mai respectuoşi, iar femeile, mai încrezătoare, mai tole- 
rante şi mai generoase. 

Aştemerea în scris a sentimentelor negative este un mod excelent 
de a deveni conştient de cât de lipsit de afecţiune puteţi părea. Fiind mai 
conştient de asta, vă veţi putea adapta metodele. In plus, scriind, înten- 
sitatea supărării se poate reduce, lăsând din nou loc sentimentelor mai 
bune. Fiind mai echilibrat, veţi putea merge să-i vorbiţi partenerului cu 
mai multă afecţiune, fără atâtea acuzaţii şi condamnări. Drept urmare, 
şansele dumneavoastră de a fi înţeles şi acceptat devin mai mari. 

S-ar putea ca, după ce aţi scris, să nu mai simţiţi nevoia de a 
vorbi. în schimb, s-ar putea să vă vină ideea de a face un gest afectuos 
faţă de partenerul dumneavoastră. 

Indiferent dacă îi împărtăşiţi sentimentele 
printr-o scrisoare sau scrieţi doar pentru a vă 
simţi mai bine, aşternerea pe hârtie 
a sentimentelor este o metodă importantă. 

In Ioc să vă exprimaţi sentimentele în scris, s-ar putea să pre- 
feraţi să faceţi acelaşi lucru în minte. Abţineţi-vă să vorbiţi şi revedeţi 
în minte cele petrecute. Imaginaţi-vă că spuneţi ceea ce simţiţi, 
gândiţi sau doriţi, fără să vă manifestaţi în nici un fel. Printr-un dialog 
interior, care cuprinde întregul adevăr despre sentimentele dumnea- 
voastră, vă veţi elibera dintr-o dată de aspectele negative. Indiferent 
dacă le scrieţi sau nu, prin explorarea, înţelegerea şi exprimarea senti- 
mentelor negative, ele îşi pierd puterea şi ies la iveală cele pozitive. 
Metoda Scrisorii de Dragoste sporeşte mult eficacitatea acestui pro- 
ces. Deşi este o tehnică a scrierii poate fi folosită şi ca o metodă men- 
tală. 


METODA SCRISORII DE DRAGOSTE 

Una din căile cele mai bune pentru a te elibera de negativism şi a 
comunica apoi într-o manieră mai iubitoare este folosirea Metodei 
Scrisorii. Descriindu-vă într-un anumit fel sentimentele, cele negative 
se vor atenua de la sine, iar cele pozitive se vor accentua. Prin Metoda 
Scrisorii se perfecţionează procedeul de compunere a unei scrisori. 
Există trei aspecte sau componente ale Metodei Scrisorii. 

1. Scrieţi o Scrisoare în care vă exprimaţi sentimente de supă- 
rare, tristeţe, teamă, regret şi dragoste. 

2. Scrieţi o Scrisoare de Răspuns cuprinzând ceea ce aţi vrea să 
auziţi de la partener. 

3. Discutaţi cu partenerul cele două scrisori. 

Metoda Scrisorii este foarte flexibilă. Puteţi hotărî să parcurgeţi 
toate trei etapele ori numai una sau două. De exemplu, puteţi face 
primul şi al doilea pas pentru a vă simţi mai echilibrat şi mai afectuos, 
având apoi o discuţie cu partenerul în care să nu fiţi copleşit de resen- 
timente şi acuzaţii. Alteori, veţi prefera să parcurgeţi toţi trei paşii, 
arătându-i cele două scrisori partenerului. 

A trece prin toate trei etapele constituie o experienţă puternică şi 
reconfortantă pentru amândoi. Totuşi, uneori cere prea mult timp sau 
nu este potrivită. în unele cazuri, metoda cea mai bună este să reali- 
zaţi doar primul pas, scriind o Scrisoare. Să analizăm câteva exemple 
despre modul de realizare a unei Scrisori. 

PRIMUL PAS: COMPUNEREA UNEI SCRISORI 


Găsiţi un colţ liniştit şi scrieţi-i partenerului/partenerei. Exprima- 
ţi- vă supărarea, tristeţea, teama, regretul şi, apoi, dragostea. Această 
structură vă permite să vă cunoaşteţi toate sentimentele; în urma înţe- 
legerii acestora, veţi fi în stare să comunicaţi mai afectuos şi mai 
echilibrat. 

Când suntem supăraţi, nutrim mai multe sentimente în acelaşi 
timp. De exemplu, când partenerul v-a dezamăgit, se poate să vă sim- 
ţiţi supărată că el este lipsit de sensibilitate, sau supărat că ea nu vă 
apreciază; mâhnită că el este atât de preocupat de munca lui sau 
mâhnit că ea nu vrea să aibă încredere; îngrijorat că ea nu vă va mai 
ierta niciodată, sau îngrijorată că el nu mai ţine la dumneavoastră; 
tristă sau trist că vă înfrânaţi dragostea. Dar, în acelaşi timp, vă pare 
bine că el sau ea vă este partener şi vă doriţi atenţia şi dragostea lui 
sau a ei. 

Pentru a ne afla sentimentele de dragoste, de multe ori este ne- 
voie să luăm contact mai întâi cu cele negative. După exprimarea 
celor patru niveluri ale sentimentelor negative (supărare, tristeţe, tea- 
mă şi regret) vom putea să ne identificăm şi să ne exprimăm sen- 
timentele de dragoste. Scrisorile de Dragoste reduc automat inten- 
sitatea sentimentelor negative şi ne permit să le simţim mai bine pe 
cele pozitive. Iată câteva indicaţii pentru a scrie o Scrisoare simplă: 

1. Adresaţi scrisoarea partenerului. închipuiţi- vă că el (ea) vă 
ascultă cu dragoste şi înţelegere. 

2. începeţi cu supărarea, continuaţi cu tristeţea, apoi cu regretul 
şi încheiaţi cu dragostea. încludeţi toate aceste cinci părţi în 
fiecare scrisoare. 

3. Scrieţi câteva propoziţii în legătură cu fiecare sentiment; 
acordaţi aproximativ acelaşi spaţiu fiecărei secţiuni. Folosiţi 
termeni simpli. 

4. După fiecare secţiune, opriţi-vă şi apoi daţi curs sentimentului 
următor. Scrieţi despre acel sentiment. 

5. Nu încheiaţi Scrisoarea înainte de a ajunge la dragoste. Aveţi 
răbdare şi aşteptaţi ca acest sentiment să se ivească. 

6. Semnaţi-vă la sfârşit. Gândiţi-vă câteva momente ce v-aţi dori 
sau ce aţi avea nevoie. Treceţi aceasta într-un P.S. 

Pentru a vă uşura conceperea acestor scrisori, poate că veţi folosi 
pagina 169 ca un ghid. în fiecare din cele cinci secţiuni sunt date câ- 
teva expresii utile pentru a vă ajuta să vă exprimaţi sentimentele. Pu- 
teţi folosi câteva din aceste expresii sau pe toate. în general, cele mai 
eficace sunt: „sunt supărat”, „mă tem”, „regret”, „aş vrea”, „îmi place”. 
Insă oricare din expresiile care vă ajută să vă exprimaţi sentimentele 

sunt bune. De obicei, durează cam douăzeci de minute pentru a 
întocmi o Scrisoare de Dragoste. 

O Scrisoare de Dragoste 


Dragă Data 

Scriu această scrisoare pentru a-ţi împărtăşi sentimentele mele. 

1. Pentru Supărare 

• Nu-mi place că... 

• Mă enervează... 

• Sunt supărat/ă că... 

• Doresc... 

2. Pentru tristeţe 

• Sunt dezamăgit/ă... 

• Sunt trist/ă fiindcă... 

• Mă doare că... 

• Aş fi vrut... 

• Doresc... 

3. Pentru teamă 

• Sunt îngrijorat/ă... 

• Mă tem... 

• Mi-e frică... 

• Nu vreau... 

• Am nevoie... 

• Doresc... 

4. Pentru regret 

• Mă simt stânjenit/ă... 

• îmi pare rău... 

• îmi este ruşine... 

• N-am vrut... 

• Doresc... 

5. Pentru dragoste 

• îmi place... 

• Vreau... 

• înţeleg... 

• Te iert... 

• Apreciez... 

• îţi mulţumesc... 

• Ştiu... 

P.S. Răspunsul pe care aş vrea să-l primesc de la tine... 

Iată, în continuare câteva situaţii tipice şi exemple de Scrisori 
care vă vor ajuta să înţelegeţi această metodă. 

O scrisoare referitoare la iertare 


Tom a dormit mai mult decât îşi propusese şi a uitat să o ducă la 
dentist pe Hayley, fiica lor. Samantha, soţia lui, s-a enervat. în loc 
să-l înfrunte pe Tom cu furie şi dezaprobare, ea s-a aşezat şi i-a scris 
următoarea Scrisoare. 

După aceea, a fost în stare să-l abordeze pe Tom într-o manieră 
mai echilibrată şi mai tolerantă. Scriind, Samantha n-a mai simţit 
nevoia să-i ţină o predică sau să-şi respingă soţul. în loc să se certe, 
s-au putut bucura de o seară plăcută. Peste o săptămână. Tom a avut 
grijă ca Hayley să ajungă la dentist. 

Iată scrisoarea Samanthei: 

Dragă Tom, 

1. Supărare: Sunt furioasă că ai uitat. Sunt supărată că ai dormit 
prea mult. Nu-mi place când te culci şi uiţi de toate. Te aştepţi 
ca eu să fac totul. M-am plictisit de asta. 

2. Tristeţe: îmi pare rău că Hayley a pierdut ora la dentist. îmi 
pare rău că ai uitat. îmi pare rău că nu mă pot baza pe tine. 
îmi pare rău că trebuie să munceşti atât. îmi pare rău că eşti 
aşa de obosit şi ai mai puţin timp pentru mine. Mă doare când 
nu te interesează să ne vedem. Mă doare când uiţi să faci 
ceva. Mi se pare că nu-ţi pasă de mine. 

3. Teamă: Mă tem că trebuie să fac singură totul. Mă bazez pe 
tine. Mă tem că nu-ţi pasă. Mă tem că data viitoare va trebui 
să mă ocup eu. Nu vreau să fac eu totul. Am nevoie de 
ajutorul tău. Mă tem să am nevoie de tine. Mă tem că nu vei fi 
niciodată conştiincios. Mă tem că munceşti prea mult. Mă tem 
că te vei îmbolnăvi. 

4. Regret: Mă simt stânjenită când tu pierzi programările sau 
când întârzii. Regret că sunt aşa pretenţioasă şi că nu sunt mai 
tolerantă. Mi-e ruşine că nu sunt mai afectuoasă. Nu vreau să 
te resping. 

5. Afecţiune: Te iubesc. înţeleg că eşti obosit. Munceşti aşa mult. 
Ştiu că faci tot ce poţi. Te scuz că ai uitat. îţi mulţumesc că ai 
obţinut o altă programare. îţi mulţumesc pentru că vrei să o 
duci pe Hayley la dentist. Ştiu că îţi pasă cu adevărat. Ştiu că 
mă iubeşti. Mă simt aşa norocoasă că te am lângă mine. Aş 
vrea să petrecem o seară plăcută împreună. 

Cu dragoste, Samantha 

P.S. Am nevoie să-mi spui că vei avea grijă s-o duci pe Hayley 
la dentist săptămâna viitoare. 

O scrisoare referitoare la indiferenţă 

Jim urma să plece a doua zi într-o călătorie de afaceri. în seara 
respectivă, Virginia, soţia lui, a încercat să creeze o atmosferă mai 
intimă. A adus un fruct de mango în dormitor şi i-a oferit şi lui. Jim 
era cufundat în citirea unei cărţi, în pat şi i-a răspuns scurt că nu-i este 
foame. Virginia s-a simţit respinsă şi a ieşit. în sinea ei era jignită şi 
furioasă. în loc să revină şi să se plângă de impoliteţea lui şi lipsa lui 
de sensibilitate, ea i-a scris o scrisoare. 

După aceea, simţindu-se mai tolerantă, Virginia a revenit în 
dormitor şi i-a spus „asta este ultima noastră noapte înainte de 
plecarea ta, hai să o petrecem într-un fel mai deosebit”. Jim a lăsat jos 
cartea şi s-au bucurat de o seară minunată şi intimă. Compunerea 
Scrisorii i-a dat Virginiei forţa şi afecţiunea necesară pentru a solicita 
mai direct atenţia partenerului. Nu a trebuit nici măcar să-i arate acea 
scrisoare lui Jim. 

Iată scrisoarea ei: 

Dragă Jim, 

1. Supărare: Mă simt frustrată fiindcă tu vrei să citeşti, deşi asta 
este ultima seară pe care o petrecem împreună înainte de ple- 
carea ta. Sunt supărată că mă ignori şi că nu vrei să petrecem 
împreună aceste momente. Sunt supărată că nu suntem mai 
mult timp împreună. întotdeauna apare ceva mai important ca 
mine. Vreau să simt că mă iubeşti. 

2. Tristeţe: îmi pare rău că nu vrei să fim împreună. îmi pare rău 
că munceşti aşa mult. Am impresia că nici nu mi-ai observa 
lipsa. Sunt tristă fiindcă eşti mereu aşa ocupat şi nu vrei să 
vorbeşti cu mine. Mă doare că nu-ţi pasă. Nu simt că însemn 
ceva deosebit pentru tine. 

3. Teamă: Mă tem că nici măcar nu ştii de ce sunt supărată. Mă 
tem că nu-ţi pasă. Mă tem să-ţi mărturisesc sentimentele. Mă 
tem că mă vei respinge. Mă tem că ne îndepărtăm unul de 
altul şi că nu pot face nimic în privinţa asta. Mi-e frică să nu 
te plictisesc. Mă tem că nu-ţi plac. 

4. Regret: Mă simt atât de stânjenită, dorind să fim împreună, în 
timp ce ţie nici nu-ţi pasă. Mi-e jenă că m-am supărat atât. îmi 
pare rău dacă asta pare o pretenţie exagerată. îmi pare rău că 
nu sunt mai afectuoasă şi mai tolerantă. Regret că m-am pur- 
tat distant după ce n-ai vrut să mă bagi în seamă. Regret că nu 
ţi-am dat încă o şansă. îmi pare rău că nu mai am încredere în 
dragostea ta. 

5. Afecţiune: Te iubesc. De asta îţi adusesem acel mango. Voiam 
să fac ceva care să-ţi facă plăcere. Voiam să petrecem într-un 

169 


mod mai deosebit acele momente. încă mai vreau aceasta. Te 
iert că ai fost atât de indiferent faţă de mine. Te iert că nu ai 
reacţionat imediat. înţeleg că tocmai citeai ceva. Hai să petre- 
cem o seară plăcută şi intimă. 

Te iubesc, Virginia 

P.S. Răspunsul pe care aş vrea să-l aud este: „Te iubesc, Vir- 
ginia, şi eu vreau să petrec o seară plăcută. O să-mi fie dor de tine”. 

O scrisoare în legătură cu o ceartă 

Michael şi Vanessa se contraziceau în legătură cu o problemă 
bănească. în câteva minute, au ajuns la ceartă. Când a văzut că începe 
să strige, Michael s-a oprit, a respirat adânc şi apoi a spus: „Am 
nevoie să mă gândesc la asta şi apoi vom vorbi”. Apoi a mers în altă 
cameră şi şi-a deschis sentimentele într-o Scrisoare. După aceea, a 
fost în stare să revină şi să discute cu mai multă înţelegere. în con- 
secinţă, ei au reuşit să-şi rezolve cu afecţiune problema. 

Iată Scrisoarea lui: 

Dragă Vanessa, 

1. Supărare: Sunt supărat că eşti atât de emotivă şi că nu mă 
înţelegi. Sunt supărat că nu poţi rămâne liniştită în timp ce 
vorbim şi că eşti atât de sensibilă. Sunt supărat că nu ai 
încredere în mine şi că mă respingi. 

2. Tristeţe: îmi pare rău că ne certăm. Mă doare să-ţi simt 
neîncrederea şi îndoielile. Mă doare pierderea afecţiunii tale. 
îmi pare rău că ne-am certat şi că nu cădem de acord. 

3. Teamă: Mă tem că greşesc. Mă tem că nu pot face ce vreau 
fără să te contrariez.. Mă tem să-ţi mărturisesc sentimentele. 
Mă tem că mă vei scoate vinovat. Mă tem să nu par in- 
competent. Mă tem că nu mă apreciezi. Mă tem să vorbesc cu 
tine când eşti aşa de supărată. Nu ştiu ce să spun. 

4. Regret: îmi pare rău că te-am necăjit. Regret că nu sunt de 
acord cu tine. Regret că m-am purtat aşa distant şi că mă opun 
la ideile tale. Regret că mă grăbesc atâta pentru a-mi realiza 
scopurile. Regret că am desconsiderat sentimentele tale. Nu 
meriţi să fii tratată astfel. Regret că te-am acuzat. 

5. Afecţiune: Te iubesc şi vreau să rezolvăm problema asta. Cred 
că acum te-aş putea asculta. Vreau să te ajut. înţeleg că te-am 
jignit. îmi pare rău că am dezaprobat sentimentele tale. Te 
iubesc cu adevărat. Vreau să fiu eroul tău şi nu doar să fiu de 
acord cu orice. Vreau ca tu să mă admiri. Am nevoie să fiu eu 
însumi şi te ajut să fii tu însăţi. 

Te iubesc. De data asta, când vom vorbi voi fi mai răbdător şi 
înţelegător. Meriţi asta. 

Te iubesc, Michael 

P.S. Răspunsul pe care aş vrea să-l aud: „Te iubesc, Michael. 
Apreciez cât de atent şi înţelegător eşti. Am încredere că vom rezolva 
problema asta”. 

O scrisoare despre frustrare şi dezamăgire 

Jean a lăsat un mesaj soţului ei, Bill, cerându-i să aducă acasă o 
scrisoare importantă. S-a întâmplat ca Bill să nu primească mesajul. 
Când a ajuns acasă fără acea scrisoare, reacţia lui Jean a fost de 
frustrare şi dezamăgire puternică. 

Deşi nu era vina lui, Jean a continuat să comenteze cât de mare 
nevoie avea de acea hârtie şi ce supărată era. Bill a început să se simtă 
acuzat şi atacat. Jean nu şi-a dat seama că Bill era lezat personal de 
toate sentimentele ei de frustrare şi dezamăgire. Bill era pe cale să 
explodeze şi să o acuze pentru că era supărată. 

In loc să-şi descarce asupra ei sentimentele defensive, stricân- 
du-şi seara, el a decis, cu înţelepciune, să amâne discuţia cu zece mi- 
nute, pentru a scrie o Scrisoare. După ce a terminat de scris, a revenit 
mai afectuos la soţia lui, pe care a îmbrăţişat-o şi i-a spus: „îmi pare 
rău că nu ţi-am adus scrisoarea. Aş fi vrut să primesc acel mesaj. Mă 
mai iubeşti acum?” Jean a răspuns cu afecţiune şi respect şi au avut 
parte de o seară minunată în loc de un război rece. 

Iată scrisoarea lui Bill: 

Dragă Jean, 

1. Supărare : Nu-mi place când eşti aşa supărată. Detest să mă 
acuzi. Mă supără că te văd nemulţumită şi că nu te bucuri să 
mă vezi. Mi se pare că nimic din ce fac nu este destul. Vreau 
să mă apreciezi şi să te bucuri când mă vezi. 

2. Tristeţe: Mă necăjeşte să te ştiu frustrată şi dezamăgită. îmi 
pare rău că nu eşti mulţumită de mine. Vreau ca tu să fii 
mulţumită. îmi pare rău că munca mea este mereu un obstacol 
în calea dragostei noastre. îmi pare rău că nu apreciezi toate 
lucrurile minunate de care avem parte. îmi pare rău că n-am 
adus hârtiile de care aveai nevoie. 

3. Teamă : Mă tem că nu te pot face fericită. Mă tem că vei fi 
necăjită toată ziua. Mă tem să mă port deschis sau să fiu 
rezervat faţă de tine. Mă tem să am nevoie de dragostea ta. 
Mă tem că nu sunt destul de bun pentru tine şi că-mi vei purta 
ranchiună. 

4. Regret : Regret că n-am adus scrisoarea aceea şi că eşti 
supărată. îmi pare rău că nu m-am gândit să-ţi telefonez. 
N-am vrut să te supăr. Voiam să te bucuri când mă vezi. 
Avem patru zile libere şi vreau să ne simţim bine. 

5. Afecţiune: Te iubesc. Vreau ca tu să fii fericită. înţeleg că eşti 
supărată. înţeleg că ai nevoie de timp ca să-ţi treacă. Ştiu că 
nu încerci să mă faci să mă simt prost. Ai nevoie doar de o 
îmbrăţişare şi de puţină înţelegere. îmi pare rău. Uneori nu 
ştiu ce să fac şi încep să te acuz. îţi mulţumesc că eşti soţia 
mea. Te iubesc atât de mult. Nu-ţi impun să fii perfectă şi 
fericită. înţeleg că eşti supărată din cauza acelor hârtii. 

Te iubesc, Bill 

P.S. Răspunsul pe care aş vrea să-l aud: „Te iubesc, Bill. Apre- 
ciez cât de multe faci pentru mine. îţi mulţumesc că eşti soţul meu. 


PASUL AL DOILEA: SCRISOAREA DE RĂSPUNS 

Compunerea unei Scrisori de Răspuns este al doilea pas care 
marchează Tehnica Scrisorii. După ce v-aţi exprimat sentimentele ne- 
gative şi pozitive, poate fi util să mai consumaţi câteva minute scriind 
o Scrisoare de Răspuns. în această scrisoare veţi formula tipul de 
răspuns pe care l-aţi aştepta de la partener. 

Metoda este aceasta: Imaginaţi-vă că partenerul poate răspunde 
cu afecţiune sentimentelor dumneavoastră rănite - cele pe care le-aţi 
exprimat în Scrisoare. Scrieţi-vă singur un răspuns, ca şi cum ar fi din 
partea celuilalt. Includeţi toate lucrurile pe care aţi vrea să le auziţi în 
legătură cu problemele exprimate. Următoarele formule de introdu- 
cere v-ar putea stimula: 

• Mulţumesc pentru... 

• îmi pare rău... 

• Tu meriţi... 

• Aş vrea... 

• Te iubesc... 

Uneori, Scrisoarea de Răspuns este mai eficace decât Scrisoarea 
de Dragoste. Scriind ceea ce ne dorim şi avem nevoie,^ ni se 
accentuează receptivitatea faţă de sprijinul pe care-1 merităm. In plus, 
dacă ne imaginăm că partenerul ne răspunde cu afecţiune, devine mai 
uşor pentru e! să procedeze astfel. Unii se pricep să-şi descrie sen- 
timentele negative, dar le vine greu să-şi descopere sentimentele afec- 
tuoase. Pentru aceştia este deosebit de important să scrie Răspunsuri, 
explorând ce ar vrea să audă de la celălalt. Asiguraţi-vă că vă daţi 
seama de propria rezistenţă pe care o opuneţi la ajutorul oferit de 

partener. Aceasta vă face să vă daţi mai bine seama cât de greu este 
pentru celălalt să vă trateze cu afecţiune în asemenea momente. 

Cum putem afla despre ce are nevoie partenerul 

Uneori femeile nu sunt de acord să scrie Scrisori de Răspuns. Ele 
pretind partenerilor să ştie ce au de răspuns. Nutresc un sentiment 
ascuns că „Nu vreau să-i spun ce am eu nevoie; dacă mă iubeşte cu 
adevărat, va şti singur”. în acest caz, femeia trebuie să-şi aducă amin- 
te că bărbaţii vin de pe Marte şi nu cunosc nevoile femeilor; trebuie 
să li se atragă atenţia. 

Reacţia bărbatului este mai mult o reflectare a originii sale decât 
a intensităţii dragostei lui. Dacă ar fi venit de pe Venus, ar fi ştiut ce 
să spună. Bărbaţii chiar nu ştiu cum să răspundă la sentimentele 
femeii. în cele mai multe cazuri, civilizaţia noastră nu îi lămureşte pe 
bărbaţi în legătură cu nevoile femeii. Dacă bărbatul l-a văzut şi l-a 
auzit pe tatăl său răspunzând cu afecţiune supărării soţiei, va avea o 
idee mai clară despre ce are de făcut. Altfel, nu ştie, deoarece nu a 
fost învăţat niciodată. Scrisorile de Răspuns sunt cel mai bun mod de 
a-1 învăţa pe bărbat care sunt necesităţile femeii. 

Va învăţa încet, dar sigur. 

Scrisorile de Răspuns sunt cel mai bun mod 
de a-1 învăţa pe bărbat despre ce au nevoie femeile. 

Uneori femeile mă întreabă: „Dacă îi explic ce aş vrea să aud din 
partea lui şi el începe să se conformeze, cum pot să ştiu că nu sunt 
doar vorbe? Mă tem că nu le ia în serios”. 

Aceasta este o problemă importantă. Dacă bărbatul nu-şi iubeşte 
soţia, nici nu se va deranja să-i ofere ceea ce are ea nevoie. Dacă 
încearcă măcar să-i dea un răspuns asemănător cu ceea ce i s-a cerut, 
este foarte probabil că el încearcă realmente să reacţioneze pozitiv. 
Dacă nu sună foarte sincer, este din cauză că învaţă ceva nou. A 
învăţa un nou mod de a reacţiona este dificil. Lui îi poate părea rău că 
nu a reuşit. Acesta este un moment critic. Are nevoie de multă 
apreciere şi încurajare. Are nevoie de un răspuns prin care să-şi dea 
seama că este pe calea cea bună. 

Dacă încercările lui de a o ajuta par oarecum nesincere, cauza 
este de obicei că se teme că încercările lui nu vor reuşi. 

Dacă femeia apreciază încercările lui, data viitoare se va simţi mai 
sigur şi, deci, va putea să fie mai sincer. Bărbatul nu este neghiob. Dacă 
va vedea că femeia este receptivă şi că el poate reacţiona într-un mod 
care duce la o schimbare în bine, o va face. Este nevoie doar de timp. 

Şi femeile pot afla o mulţime despre bărbaţi şi despre necesităţile 
lor dintr-o Scrisoare de Răspuns a acestora. De obicei, femeia este 

descumpănită de reacţiile bărbatului faţă de ea. Ea nu are idee de ce 
bărbatul respinge încercările ei de a-1 ajuta. înţelege greşit nevoile lui. 
Uneori i se opune, deoarece crede că el vrea ca ea să renunţe la per- 
sonalitatea ei. De fapt, în cele mai multe cazuri, bărbatul vrea ca ea să 
aibă încredere în el, să-l aprecieze şi să-l accepte. 

Pentru a primi sprijin, nu este suficient să le arătăm partenerilor 
de ce avem nevoie, ci trebuie să fim dispuşi să primim ajutor. Altfel, 
comunicarea nu se poate desfăşura. A afişa sentimente rănite printr-o 
exprimare de genul: „Nimic din ceea ce spui nu poate să mă facă să 
mă simt mai bine” nu este doar contraproductiv, ci şi jignitor pentru 
partener. în asemenea momente, este mai bine să nu spui nimic. 

Iată un exemplu de Scrisoare şi Răspunsul ei. Observaţi că răs- 
punsul este trecut tot la Post Scriptum, dar este puţin mai lung şi mai 
detaliat ca în exemplele dinainte. 

O Scrisoare şi un Răspuns legate de opoziţia făcută de bărbat 

Când Theresa îi cere sprijinul, Paul, soţul ei, se opune şi pare 
împovărat de solicitările ei. 

Dragă Paul, 

1. Supărare: Sunt supărată că mi te împotriveşti. Sunt supărată 
că nu te oferi să mă ajuţi şi că trebuie mereu să-ţi cer ajutorul. 
Eu fac atâtea pentru tine. Am nevoie de ajutorul tău. 

2. Tristeţe: îmi pare rău că nu vrei să mă ajuţi. îmi pare rău că 
mă simt aşa de singură. Aş vrea să facem mai multe lucruri 
împreună. îmi lipseşte ajutorul tău. 

3. Teamă : Mă tem să-ţi cer ajutorul. Mă tem să nu te supăr. Mă 
tem că vei spune nu şi asta mă va jigni. 

4. Regret: Regret că-ţi reproşez atâtea. Regret că te pisez şi te 
critic. Regret că nu te apreciez mai mult. Regret că dau prea 
mult şi-ţi pretind apoi să faci la fel. 

5. Afecţiune: Te iubesc. înţeleg că faci tot ce poţi. Ştiu că-ţi pasă 
de mine. Aş vrea să-ţi cer ajutorul într-un fel mai afectuos. 
Eşti un tată iubitor pentru copiii noştri. 

Te iubesc, Theresa 

P.S. Răspunsul pe care aş vrea să-l primesc este: 

Dragă Theresa, 

îţi mulţumesc că mă iubeşti atât. îţi mulţumesc că-mi 
împărtăşeşti sentimentele. înţeleg că te doare când reacţionez 
ca şi cum solicitările tale ar fi exagerate. înţeleg că te doare 
când mă opun. îmi pare rău că nu mă ofer mai des să te ajut. 
Meriţi ajutorul meu şi vreau să te sprijin mai mult. Te iubesc şi 
sunt fericit că eşti soţia mea 

Te iubesc, Paul 


PASUL TREI: ÎMPĂRTĂŞIREA 
SCRISORII ŞI A RĂSPUNSULUI 

împărtăşirea scrisorii este importantă din următoarele motive: 

• Ii dă ocazia partenerului să vă ajute. 

• Vă dă posibilitatea să înţelegeţi de ce aveţi nevoie. 

• II ajută pe partener să găsească reacţiile necesare, într-o ma- 
nieră afectuoasă şi respectuoasă. 

• Creează motivaţia unor schimbări în cadrul legăturii. 

• Creează intimitate şi dragoste. 

• îl învaţă pe partener ce este important pentru dumneavoastră şi 
cum vă poate ajuta mai eficient. 

• Vă ajută să reîncepeţi dialogul după ce s-a întrerupt comuni- 
carea. 

• Vă învaţă să ascultaţi păreri negative într-un mod lipsit de 
riscuri. 

Există cinci feluri de a vă împărtăşi scrisorile şi le vom descrie 
mai jos. In acest caz, să presupunem că autoarea scrisorii şi a răs- 
punsului este ea, dar aceleaşi modalităţi se potrivesc şi dacă el este 
autorul. 

1. El citeşte cu voce tare, în prezenţa ei, Scrisoarea şi Răspunsul. 
Apoi, o prinde de mâini şi îi dă propriul lui răspuns plin de 
dragoste, înţelegând mai bine ce are ea nevoie să audă. 

2. Ea citeşte Scrisoarea şi Răspunsul, în timp ce el ascultă. Apoi, 
el o prinde de mâini şi îi dă propriul răspuns afectuos, înţe- 
legând mai bine ce are ea nevoie să audă. 

El citeşte întâi Răspunsul cu voce tare. Apoi, citeşte tot cu 
voce tare şi Scrisoarea. Pentru bărbat este mult mai uşor să 
asculte nişte păreri negative după ce ştie deja cum să răspundă 
la ele. Ştiind ce se aşteaptă de la el, bărbatul nu mai intră în 
panică la fel de tare ca atunci când ascultă doar sentimentele 
ei negative. După ce citeşte Scrisoarea, el o prinde de mâini şi 
îi dă propriul răspuns afectuos, înţelegând mai bine ce are ea 
nevoie să audă. 

4. Ea îi citeşte mai întâi Răspunsul. Apoi, îi citeşte Scrisoarea cu 
voce tare. Apoi, el o prinde de mâini şi îi dă un răspuns afec- 
tuos, înţelegând mai bine ce aşteaptă ea. 

5. Ea îi dă scrisorile şi el le citeşte în decurs de douăzeci şi 
patru de ore. După ce Ie-a citit, el îi mulţumeşte că le-a scris, 
o prinde de mâini şi îi dă un răspuns afectuos, înţelegând mai 
bine nevoile ei. 

Ce-i de făcut când partenerul 
nu poate reacţiona cu dragoste 

Datorită unor experienţe anterioare, unora le vine foarte greu să 
asculte Scrisori de Dragoste. în acest caz, n-ar trebui să li se ceară să 
le citească. Dar chiar când partenerul dumneavoastră preferă să as- 
culte o scrisoare, uneori îi este imposibil să reacţioneze imediat cu 
dragoste. Să luăm ca exemplu pe Paul şi Theresa. 

Dacă Paul nu se simte mai iubitor după ce şi -a ascultat partenera 
citindu-i scrisorile, este din cauză că în acel moment nu poate reac- 
ţiona cu afecţiune. Dar, după un timp, sentimentele lui se vor schim- 
ba. Citind scrisorile, el se poate simţi jignit şi cuprins de supărare şi 
va trece în defensivă. în asemenea momente, el trebuie să-şi acorde 
un răgaz pentru a reflecta asupra celor spuse. 

Uneori, când cineva ascultă o Scrisoare, aude numai supărarea şi 
va dura un timp până ce va sesiza şi dragostea. Este de folos ca, puţin 
mai târziu, să recitească scrisoarea, în special partea legată de regrete 
şi iubire. Uneori, înainte de a citi o Scrisoare de la soţia mea, citesc 
mai întâi fragmentul cu sentimentele de dragoste. 

Dacă bărbatul este indispus citind o Scrisoare, ar putea răspunde 
printr-o scrisoare proprie, ceea ce i-ar permite să-şi rezolve sentimen- 
tele negative care au apărut la citirea scrisorii partenerei. Uneori nu-mi 
dau seama ce mă supără, până ce soţia îmi citeşte o Scrisoare şi, 
atunci, dintr-o dată, am despre ce să scriu. Scriindu-mi propria 
scrisoare, reuşesc să-mi clarific din nou sentimentele afectuoase şi 
să recitesc Scrisoarea ei, sesizând dragostea ascunsă în spatele 
durerii. 

Dacă bărbatul nu poate reacţiona imediat cu afecţiune, trebuie să 
ştie că nu contează şi nu trebuie sancţionat. Partenera trebuie să-i 
înţeleagă şi să-i accepte nevoia de a reflecta. Eventual, pentru a-şi 
încuraja partenera, el poate spune ceva cum ar fi: „Mulţumesc pentru 
această Scrisoare. Am nevoie de puţin timp pentru a mă gândi la ea şi 
apoi vom putea discuta”. Este important ca el să nu-şi exprime păreri 
negative referitoare la scrisoare. împărtăşirea acestor scrisori trebuie 
să se petreacă într-un moment bine ales. 

Toate aceste sugestii legate de citirea Scrisorilor se aplică şi când 
femeia este cea care are dificultăţi în a reacţiona cu afecţiune. în ge- 
neral, recomand cuplurilor să-şi citească cu voce tare scrisorile 
proprii. 

Este utilă şi citirea cu voce tare a scrisorii celuilalt, deoarece asta 
îl ajută pe partener să se simtă ascultat. încercaţi ambele metode şi 
vedeţi care vi se potriveşte. 

ASIGURAREA UNEI ATMOSFERE 
DE SIGURANŢĂ 

împărtăşirea Scrisorilor poate genera teamă. Cel care-şi descrie 
adevăratele sentimente se poate simţi vulnerabil. Respingerea poate fi 
foarte dureroasă. Scopul împărtăşirii unei Scrisori este de a dezvălui 
sentimentele, astfel încât partenerii să devină mai apropiaţi. Acest 
proces funcţionează cât timp se desfăşoară în siguranţă. Cel care 
primeşte Scrisoarea trebuie să fie plin de respect faţă de sentimentele 
celuilalt. Nu trebuie să fie de acord să asculte Scrisoarea până când nu 
poate^ acorda sprijin real şi respect. împărtăşirea scrisorilor trebuie 
făcută cu intenţii bune. Ea trebuie făcută în spiritul următoarelor 
declaraţii de intenţii: 

Declaraţie de intenţie pentru scrierea 
şi citirea unei Scrisori 

Am scris această scrisoare pentru a-mi dezvălui sentimen- 
tele pozitive şi a-ţi oferi afecţiunea pe care o meriţi. Ca parte a 
întregului, îţi împărtăşesc şi sentimentele negative care mă 
împovărează. înţelegerea ta mă va ajuta să mă deschid şi să mă 
eliberez de sentimentele negative. Am încredere că te intere- 
sează şi că vei răspunde cât se poate de bine sentimentelor 
mele.^ Apreciez disponibilitatea ta de a mă asculta şi a mă sus- 
ţine. In plus, sper că această scrisoare te va ajuta să-mi înţelegi 
dorinţele şi nevoile. 

Cel care ascultă această scrisoare trebuie să o facă în spiritul ur- 
mătoarei declaraţii de intenţie. 

Declaraţie de intenţie pentru a asculta o Scrisoare 

îţi promit să fac tot posibilul să înţeleg îndreptăţirea 
sentimentelor tale, să accept divergenţele, să-ţi respect cerin- 
ţele cum le respect pe ale mele; apreciez faptul că te străduieşti 
să-ţi exprimi sentimentele şi afecţiunea. 

Promit să te ascult şi să nu-ţi corectez sau să-ţi contest 
sentimentele. Promit să accept şi să nu încerc să te schimb. 

\ reau să-ţi cunosc sentimentele, fiindcă mă interesează şi 
cred că vom putea rezolva problema asta. 

Când aplicaţi pentru prima oară Metoda Scrisorii, va fi mult mai 
sigur dacă citiţi cu voce tare aceste declaraţii. Ele vă vor ajuta să 
respectaţi spusele partenerului şi să reacţionaţi într-un mod afectuos şi 
lipsit de primejdii. 

MINISCRISORI 


Dacă sunteţi indispus şi nu dispuneţi de douăzeci de minute 
pentru a scrie, încercaţi o miniscrisoare. Este nevoie doar de trei până 
la cinci minute şi poate fi realmente utilă. 

Iată câteva exemple: 

Dragă Max, 

1 . Sunt supărată că ai întârziat! 

2. Sunt necăjită că m-ai uitat. 

3. Mă tem că nu-ţi pasă de mine. 

4. Regret că nu sunt mai indulgentă. 

5. Te iubesc şi te iert că ai întârziat. Ştiu că, de fapt, mă iubeşti, 
îţi mulţumesc pentru că ai încercat. 

Cu drag, Sandie 


Dragă Henry, 

1. Sunt supărată că eşti atât de obosit şi că te uiţi doar la tele- 
vizor. 

2. îmi pare rău că nu vrei să ne plimbăm. 

3. Mă tem că ne îndepărtăm unul de altul. Mă tem să nu te supăr. 

4. Regret că te-am respins. Regret că te acuz pentru problemele 
noastre. 

5. Simt lipsa afecţiunii tale. N-ai vrea să-ţi rezervi o oră numai 

pentru mine deseară sau în altă zi, pentru a discuta ce se în- 
tâmplă cu mine? Cu drag, Lesley 

P.S. Iată ce aş vrea să aud de la tine: 

Dragă Lesley, 

Mulţumesc că mi-ai scris despre sentimentele tale. înţeleg că-mi 
simţi lipsa. Hai să ne rezervăm un moment special, deseară 
între opt şi nouă. Cu drag, Henry 

CÂND POT FI SCRISE SCRISORI 

Acestea pot fi scrise când sunteţi indispus şi vreţi să vă simţiţi 
mai bine. 

Iată câteva feluri de a le scrie: 

1 . Scrisoare către un partener intim. 

2. Scrisoare către un prieten, un copil sau un membru al familiei. 

3. Scrisoare către un partener de afaceri sau client. în loc de a 
scrie la sfârşit „Te iubesc” puteţi folosi expresia „Vă stimez” 
sau „Vă respect”. în cele mai multe cazuri n-aş recomanda 
împărtăşirea scrisorii. 

4. Scrisoare către tine însuţi. 

5. Scrisoare către Dumnezeu sau Autoritatea Supremă. Mărturi- 
siţi-vă necazurile lui Dumnezeu şi cereţi-i sprijin. 

6. Scrisoare în care rolurile sunt inversate. Dacă vă este greu să-l 
iertaţi pe celălalt, puneţi- vă în locul lui pentru câteva minute 
şi scrieţi o Scrisoare ca din partea lui către dumneavoastră. 
Veţi fi uimit cât de repede veţi deveni mai indulgent. 

7. Scrisoare monstruoasă. Dacă sunteţi extrem de supărat şi 
nutriţi sentimente josnice sau dezaprobatoare, daţi-le drumul 
într-o scrisoare. Apoi daţi foc scrisorii. Nu-i cereţi partene- 
rului să o citească decât dacă amândoi puteţi şi vreţi să faceţi 
faţă sentimentelor negative. în acest caz, chiar şi’ scrisorile 
monstruoase pot fi de mare folos. 

8. Scrisori de substituire. Dacă evenimentele din prezent vă în- 
dispun şi vă amintesc de sentimenete nerezolvate din copilă- 
rie, întoarceţi-vă în timp şi scrieţi o scrisoare unuia din părinţi, 
împărtăşindu-i sentimentele şi cerându-i sprijin. 

DE CE AVEM NEVOIE SĂ APELĂM LA SCRISORI 

Aşa cum am văzut în această carte, este extrem de important 
pentru femei să-şi împărtăşească sentimentele şi să simtă că li se dă 
atenţie, sunt înţelese şi respectate. Pentru bărbaţi este la fel de impor- 
tant să simtă că sunt apreciaţi, acceptaţi şi că li se acordă încredere. Cele 
mai multe probleme se produc când femeia îşi exprimă supărarea iar, 
în consecinţă, bărbatul simte că nu este iubit. Pentru el, resentimen- 
tele ei pot suna ca nişte critici, acuzaţii, pretenţii şi reproşuri. Dacă el 
îi contestă sentimentele, ea crede că nu este iubită. Succesul unei le- 
gături depinde exclusiv de doi factori: capacitatea bărbatului de a as- 
culta cu afecţiune şi respect sentimentele femeii şi capacitatea femeii 
de a şi le exprima într-un mod iubitor şi respectuos. 

O legătură impune ca partenerii să-şi comunice sentimentele şi 
nevoile în schimbare. Desigur că este o dovadă de idealism exagerat 
să te aştepţi la o comunicare perfectă. Din fericire, între realitate şi 
perfecţiune este destul loc pentru mai bine. 

Speranţe realiste 

Este nerealist să te aştepţi întotdeauna la o comunicare uşoară. 
Unele sentimente sunt dificil de comunicat fără a-1 jigni pe partener. 
Chiar cupluri care au relaţii excelente şi afectuoase se vor chinui uneori 
să găsească un mod de comunicare acceptabil pentru amândoi. Este greu 
să înţelegi cu adevărat punctul de vedere al celuilalt, în special când el 
sau ea nu spun ceea ce ai vrea să auzi. De asemenea, este dificil să fii 
respectuos faţă de celălalt când propriile sentimente au fost atinse. 

Multe cupluri se înşală crezând că nepriceperea lor de a comu- 
nica eficient şi cu afecţiune înseamnă că nu se iubesc destul. Desigur 
că dragostea are un rol important, dar capacitatea de comunicare este 
un ingredient mult mai important. Din fericire, este vorba de o artă 
care se poate deprinde. 

Cum învăţăm să comunicăm 

Comunicarea eficientă ar fi a doua natură dacă am fi crescut în 
familii ai căror membri ar fi fost în stare de comunicare sinceră şi 
afectuoasă. Dar, în generaţiile anterioare, aşa numita comunicare 
iubitoare însemna, în general, evitarea sentimentelor negative. De 
multe ori părea că acestea ar constitui o boală ruşinoasă, ceva care 
trebuie ţinut secret. în familii mai puţin „civilizate” comunicarea con- 
siderată iubitoare putea include şi exprimarea sau eliberarea de 
sentimente negative, prin pedepse corporale, urlete, bătăi şi toată ga- 
ma de insulte verbale - toate în numele încercării de a-i ajuta pe copii 
să distingă binele de rău. 

Dacă părinţii noştri ar fi ştiut să comunice cu afecţiune, dar fără 
să-şi suprime sentimentele negative, noi, copiii, am fi putut să ne 
descoperim şi să ne explorăm în siguranţă reacţiile negative prin în- 
cercări şi greşeli succesive. Cu ajutorul modelelor pozitive am fi putut 
învăţa cum să comunicăm, în special în ce priveşte sentimentele ne- 
gative. în urma unei experienţe de optsprezece ani de încercări şi erori 
am fi învăţat treptat să ni le exprimăm corect şi respectuos. în acest 
caz nu am fi avut nevoie de Metoda Scrisorii. 

Dacă trecutul nostru ar fi fost altul 

Dacă trecutul nostru ar fi fost diferit, am fi privit cum tatăl nostru 
reuşeşte să asculte cu afecţiune când mama noastră răbufneşte şi îşi 
exprimă necazurile şi dezamăgirile. Am fi fost zilnic martori la felul 
cum tatăl nostru îi acordă mamei grija şi înţelegerea necesară. 

Am fi văzut cum mama noastră are încredere în el, expunându-şi 
deschis sentimentele, fără a-1 dezaproba sau condamna. Am fi văzut 
cum cineva poate fi indispus fără a trebui să-l respingă pe celălalt cu 
neîncredere, manipulare emoţională, evitare, dezaprobare, condescen- 
denţă sau răceală. 

De-a lungul celor optsprezece ani de viaţă în familie am fi ajuns 
treptat să ne stăpânim sentimentele, la fel cum am învăţat să mergem 
sau să socotim. Ar fi fost o capacitate dobândită ca şi mersul, săritul, 
cântatul, cititul sau efectuarea unui bilanţ contabil. 

Dar, pentru cei mai mulţi dintre noi, lucrurile nu s-au petrecut 
astfel. în schimb, ne-am petrecut primii optsprezece ani încercând, 

fără succes, să discernem arta comunicării. Deoarece n-am fost învă- 
ţaţi cum să ne comunicăm sentimentele, comunicarea celor negative 
este dificilă şi, aparent, imposibilă. 

Pentru a înţelege cât de dificil este aceasta, gândiţi-vă cum aţi 
răspunde la aceste întrebări: 

1. Cum vă exprimaţi afecţiunea în momentele de supărare dacă, 
în copilărie, părinţii dumneavoastră se certau sau se coalizau 
pentru a evita certurile? 

2. Cum îi determinaţi pe copii să vă asculte fără a ţipa la ei sau 
a-i pedepsi, dacă părinţii dumneavoastră procedau astfel pentru 
a-şi menţine autoritatea? 

3. Cum solicitaţi mai mult sprijin, dacă în copilărie v-aţi simţit 
adesea neglijat şi dezamăgit? 

4. Cum vă puteţi mărturisi sentimentele dacă vă temeţi să nu fiţi 
respins? 

5. Cum vorbiţi partenerului, dacă sentimentele dumneavoastră 
sunt: „Te detest”? 

6. Cum spuneţi „îmi pare rău”, dacă în copilărie aţi fost pedepsit 
pentru greşeli? 

7. Cum vă puteţi recunoaşte greşelile, dacă vă temeţi să nu fiţi 
pedepsit sau izolat? 

8. Cum vă puteţi exprima sentimentele, dacă în copilărie eraţi 
frecvent pedepsit sau condamnat pentru că plângeaţi sau eraţi 
supărat? 

9. Cum puteţi cere ceea ce doriţi când, în copilărie, aţi fost făcut 
să vă simţiţi vinovat că vreţi prea mult? 

10. Cum vi s-ar putea cere ca măcar să vă cunoaşteţi sentimentele, 
dacă părinţii nu au avut timp, răbdare sau înţelegere pentru a vă 
întreba cum vă simţiţi sau ce vă supără? 

11. Cum puteţi accepta imperfecţiunea partenerului, dacă, în copi- 
lărie, trebuia să fiţi perfect pentru a merita să fiţi iubit? 

12. Cum puteţi asculta necazurile partenerului, dacă pe dumnea- 
voastră nu v-a ascultat nimeni? 

13. Cum puteţi ierta, dacă nu aţi fost iertat? 

14. Cum să puteţi plânge pentru a vă uşura durerea şi supărarea, 
dacă în copilărie vi se spunea mereu „nu plânge”, „când o să te 
maturizezi?”, sau „numai bebeluşii plâng”? 

15. Cum să puteţi asculta dezamăgirile partenerei, dacă în copi- 
lărie v-aţi simţit responsabil pentru suferinţa mamei cu mult 
înainte de a putea înţelege că nu eraţi responsabil? 

16. Cum puteţi asculta supărările partenerului, dacă în copilărie 
părinţii se descărcau asupra dumneavoastră prin strigăte şi 
severitate? 

17. Cum să vă deschideţi sufletul şi să aveţi încredere în partener, 

dacă primii oameni cărora le-aţi acordat, cu inocenţă, 
încrederea v-au trădat într-un fel sau altul? 

18. Cum puteţi să vă comunicaţi sentimentele cu afecţiune şi 
respect, dacă nu aveţi acei optsprezece ani de experienţă, în 
care să nu vă fi temut că veţi fi respins sau abandonat? 

Răspunsul la aceste optsprezece întrebări este unul singur: este 
posibil să înveţi să comunici cu afecţiune, dar sunt necesare eforturi. 
Trebuie să compensăm optsprezece ani de neglijare. Indiferent cât de 
perfecţi au fost părinţii noştri, nimeni nu este cu adevărat perfect. 
Dacă aveţi probleme de comunicare, nu este o nenorocire şi nici vina 
integrală a partenerului. Este doar lipsa unui antrenament corect şi a 
siguranţei căpătate prin experienţă. 

Citind întrebările de mai sus, poate că vi s-au clarificat anumite 
sentimente. Nu irosiţi această ocazie de a vă vindeca. Consumaţi 
douăzeci de minute pentru a scrie unuia din părinţi o Scrisoare. Luaţi 
un stilou şi nişte hârtie şi începeţi să vă exprimaţi sentimentele, 
utilizând structura Scrisorii prezentate. încercaţi chiar acum şi veţi fi 
uimit de rezultat. 

ROSTIREA ÎNTREGULUI ADEVĂR 

Aceste scrisori au efect, deoarece vă ajută să spuneţi întregul 
adevăr. Explorarea doar a unei părţi din sentimentele dumneavoastră 
nu duce la vindecarea dorită. De exemplu: 

1. Identificarea supărării s-ar putea să nu vă ajute deloc. Vă 
poate face să vă enervaţi mai mult. Cu cât veţi insista mai 
mult asupra supărării, cu atât veţi fi mai indispus. 

2. După ore de plâns, vă veţi simţi epuizat dacă nu vă depăşiţi 
tristeţea. 

3. Dacă vă sesizaţi numai temerile, vă veţi teme şi mai mult. 

4. Vă veţi simţi doar mai vinovat şi mai ruşinat dacă insistaţi a- 
supra regretelor, acestea putând să vă afecteze respectul de sine. 

5. încercarea de a fi mereu afectuos vă va obliga să vă suprimaţi 
toate impulsurile negative şi, după câţiva ani veţi deveni 
amorţit şi insensibil. 

Aceste Scrisori funcţionează şi vă ajută să exprimaţi adevărul 
integral în legătură cu toate sentimentele dumneavoastră. Pentru a vă 
elibera de suferinţele sufleteşti, trebuie să simţiţi toate cele patru 
faţete ale lor. Adică: supărarea, tristeţea, teama şi regretul. 

De ce sunt eficace Scrisorile 

Exprimându-ne asupra fiecăruia din cele patru aspecte ale sufe- 
rinţei psihice, durerea se diminuează. A descrie numai unul sau două 

din aspectele sentimentelor negative nu este la fel de eficace. Aceasta, 
deoarece multe din reacţiile noastre negative nu sunt sentimente reale, 
ci mecanisme defensive pe care le utilizăm inconştient pentru a evita 
sentimentele adevărate. 

De exemplu: 

1. Cei care se supără uşor încearcă de obicei să evite durerea, 
tristeţea, teama sau regretul. Când îşi dau seama de aceste 
sentimente mai vulnerabile, supărarea se risipeşte şi devin mai 
afectuoşi. 

2. Celor care se plâng uşor le vine mai greu să se supere, dar 
dacă sunt ajutaţi să-şi exprime supărarea, se vor simţi mult 
mai bine şi vor deveni mai afectuoşi. 

3. Cei care se tem au nevoie de obicei să-şi înţeleagă şi să-şi 
exprime supărarea; atunci teama se risipeşte. 

4. Cei care se simt adesea vinovaţi, sau cuprinşi de regrete, au 
nevoie, în general, să-şi exprime durerea sau supărarea, îna- 
inte de a-şi putea da seama de autoaprecierea pe care o merită. 

5. Cei care sunt mereu iubitori, dar se întreabă de ce sunt de- 
primaţi sau apatici, trebuie, de obicei să-şi pună întrebarea: 
„Ce s-ar întânpla dacă aş fi supărat sau indispus?” şi să-şi 
noteze răspunsurile. Aceasta îi va ajuta să-şi dea seama de 
sentimentele ascunse în spatele deprimării şi apatiei. Scriso- 
rile pot fi utilizate în acest fel. 

Cum pot sentimentele să ascundă alte sentimente 

Urmează câteva exemple despre felul în care bărbaţii şi femeile 
îşi utilizează sentimentele negative pentru a evita sau suprima ade- 
vărata suferinţă. Ţineţi cont că procesul acesta este automat. De multe 
ori nu ne dăm seama de declanşarea lui. 

Reflectaţi puţin la aceste întrebări: 

• Zâmbiţi vreodată când sunteţi cu adevărat supărat? 

• Aţi reacţionat cu furie când eraţi, în fond, înspăimântat? 

• Râdeţi sau glumiţi când sunteţi trist sau jignit? 

• Ii blamaţi pe ceilalţi când vă simţiţi vinovat sau înspăimântat? 

Următoarea schemă descrie modul în care bărbaţii şi femeile îşi 
maschează adevăratele sentimente. 

Desigur că nu toţi bărbaţii se vor conforma descrierii 
comportamentului masculin şi nici toate femeile celui feminin. 
Schema ne ajută să înţelegem cum reuşim să ne ignorăm propriile 
sentimente. 

CĂI PRIN CARE NE MASCĂM 
ADEVĂRATELE SENTIMENTE 


Cum îşi ascund bărbaţii 
durerea (Acest proces este, de 
obicei, inconştient) 

1. Bărbaţii pot recurge la supăra- 
re pentru a disimula tristeţea, du- 
rerea, supărarea, vinovăţia, teama. 


2. Bărbaţii pot apela la indife- 
renţă sau descurajare pentru a 
disimula supărarea. 

3. Bărbaţii pot recurge la a se 
simţi ofensaţi pentru a evita să 
simtă durerea. 

4. Bărbaţii pot utiliza supărarea 
sau indignarea ca mod de a evita 
teama sau nesiguranţa. 

5. Bărbaţii se pot simţi ruşinaţi 
pentru a evita supărarea şi mâh- 
nirea. 

6. Bărbaţii pot recurge la calm 
pentru a evita supărarea, teama, 
dezamăgirea sau ruşinea. 

7. Bărbaţii pot recurge la senti- 
mentul de siguranţă pentru a evita 
sentimentul că nu corespund. 

8. Bărbaţii pot recurge la agresi- 
une pentru a evita teama. 


Cum îşi ascund femeile 
durerea (Acest proces este, de 
obicei, inconştient) 

1. Femeile pot recurge la preo- 
cupare şi îngrijorare pentru a di- 
simula supărarea, vinovăţia, tea- 
ma şi dezamăgirea. 

2. Femeile se pot lăsa copleşite 
de dezorientare pentru a evita su- 
părarea, iritarea sau frustrarea. 

3. Femeile pot recurge la indis- 
poziţie pentru a evita stânjenea- 
la, supărarea, tristeţea şi regretul. 

4. Femeile recurg la teamă şi 
nesiguranţă pentru a evita supă- 
rarea, durerea şi tristeţea. 

5. Femeile pot utiliza mâhnirea 
pentru a evita supărarea sau tea- 
ma. 

6. Femeile pot recurge la speran- 
ţă pentru a evita supărarea, tris- 
teţea, mâhnirea şi durerea. 

7. Femeile pot recurge la fericire 
şi gratitudine pentru a evita tris- 
teţea şi dezamăgirea. 

8. Femeile pot recurge la afecţi- 
une şi toleranţă pentru a evita să 
se simtă jignite sau supărate. 


VINDECAREA SENTIMENTELOR NEGATIVE 

înţelegerea şi acceptarea sentimentelor negative ale altuia este 
dificilă dacă propriile noastre sentimente negative nu au fost ascultate 

şi înţelese. Vindecându-ne de sentimentele negative neîmpărtăşite în 
copilărie, ne este mai uşor să le exprimăm pe cele actuale şi să le ascul- 
tăm pe ale partenerului fără a fi jigniţi, nerăbdători, frustraţi sau ofensaţi. 

Cu cât vă vine mai greu să vă detectaţi durerile sufleteşti, cu atât 
mai multă rezistenţă veţi opune la ascultarea sentimentelor altora. 
Dacă simţiţi că sunteţi nerăbdător şi intolerant când ceilalţi îşi expri- 
mă sentimentele copilăreşti, aceasta este o probă a felului cum vă tra- 
taţi propriile sentimente. 

Pentru a ne reeduca pe noi înşine, trebuie să reluăm rolul pro- 
priilor noştri părimţi. Trebuie să admitem că în sinea noastră există un 
individ sensibil care se indispune chiar şi atunci când raţiunea de 
adulţi ne spune că nu există nici un motiv pentru a ne supăra. Trebuie 
să izolăm partea sensibilă a eului nostru şi să devenim un părinte 
afectuos pentru ea. Trebuie să ne întrebăm „Care-i necazul? Te-ai su- 
părat? Cum te simţi? Ce te-a deranjat? De ce eşti furios? Ce te face să 
fii trist? De ce te temi? Ce vrei?” 

Dacă ne ascultăm cu compasiune propriile sentimente, cele nega- 
tive se vor vindeca în mod miraculos şi vom fi în stare să reacţionăm cu 
mai multă afecţiune şi respect. înţelegându-ne sentimentele copilăreşti, 
deschidem o uşă prin care afecţiunea îşi face loc în ceea ce spunem. 

Dacă, în copilărie, sentimentele noastre intime au fost sistematic 
ascultate şi acceptate cu afecţiune, ca adulţi nu ne vom împiedica în 
sentimente negative. Dar cei mai mulţi dintre noi n-am fost susţinuţi 
astfel în copilărie, aşa că trebuie să ne ajutăm singuri. 

Cum vă afectează în prezent propriul trecut 

Desigur că aţi trecut prin experienţa de a vă simţi cuprinşi de 
sentimente negative. Iată câteva moduri obişnuite prin care sentimen- 
tele nerezolvate din copilărie ne pot afecta astăzi, când ne lovim de 
stresul vieţii de adult. 

1 . Când suntem într-o situaţie supărătoare, persistăm să fim ener- 
vaţi şi supăraţi, chiar dacă judecata noastră ne spune că ar 
trebui să fim calmi, afectuoşi şi împăciuitori. 

2. Când ne-a dezamăgit ceva, persistăm în supărare şi mâhnire, 
chiar dacă judecata adultă ne spune că ar trebui să ne simţim 
entuziaşti, fericiţi şi încrezători. 

3. Dacă ne-a indispus ceva, continuăm să ne îngrijorăm şi să ne 
temem, chiar dacă judecata noastră adultă ne spune că ar 
trebui să fim încrezători, calmi şi recunoscători. 

4. După un fapt stânjenitor, continuăm să ne simţim ruşinaţi şi să 
regretăm, chiar dacă judecata de adult ne spune că ar trebui să 
ne simţim în siguranţă, buni şi formidabili. 

înăbuşirea sentimentelor prin obişnuinţe 

Ca adulţi, încercăm în general să ne stăpânim sentimentele negative 
prin mascarea lor. Obişnuinţele noastre pot fi utilizate pentru a reduce la 
tăcere sentimentele dureroase şi dorinţele nesatisfacute. După un pa- 
har de vin, durerea dispare pentru moment. Dar ea va reveni mereu. 

Paradoxal, chiar prin actul de evitare a sentimentelor negative, le 
dăm acestora posibilitatea să pună stăpânire pe viaţa noastră. învăţând 
să ne ascultăm şi să ne îngrijim de sentimentele noastre intime, ele îşi 
vor slăbi treptat strânsoarea. 

Paradoxal, chiar prin actul de evitare a sentimentelor negative le 
dăm acestora posibilitatea să pună stăpânire pe viaţa noastră. 

Când sunteţi foarte supărat, este sigur că nu veţi putea comunica 
atât de eficient pe cât aţi vrea. In asemenea momente, ies la suprafaţă 
sentimentele interzise în trecut. Este ca şi cum copilul, căruia nu i s-a 
permis niciodată să-şi dea drumul la nervi, are acum un acces în urma 
căruia este trimis iarăşi la colţ. 

Sentimentele nerezolvate din copilărie au puterea de a ne stăpâni, 
încătuşându-ne conştiinţa adultă şi împiedicând comunicarea afectu- 
oasă. Până ce nu vom putea să ne ascultăm cu afecţiune aceste senti- 
mente aparent iraţionale din trecut (care par să ne năpădească tocmai 
când avem mai multă nevoie de normal itate), ele vor obstrucţiona o 
comunicare iubitoare. 

Secretul pentru a ne putea comunica sentimentele dificile constă 
în a avea înţelepciunea şi hotărârea de a le exprima în scris, pentru a 
putea deveni mai conştienţi de cele pozitive. Cu cât suntem mai capa- 
bili de a comunica afectuos cu partenerul, aşa cum merită acesta, cu 
atât relaţiile vor fi mai bune. Dacă vă puteţi împărtăşi cu afecţiune su- 
părările, partenerului îi este mult mai uşor să vă acorde sprijin. 

CUM SĂ TE AJUŢI SINGUR 

Scrisorile sunt un mijloc excelent de a vă ajuta singur, dar, dacă 
nu vă formaţi imediat obişnuinţa de a le scrie, s-ar putea să uitaţi de 
ele. Aş sugera ca cel puţin o dată pe săptămână, când vă supără ceva, 
să vă aşezaţi şi să compuneţi o Scrisoare. 

Scrisorile vă ajută nu numai când sunteţi supărat pe partener, ci şi 
de câte ori sunteţi supărat. Ele vă sunt de folos când sunteţi contrariat, 
nefericit, îngrijorat, deprimat, stânjenit, obosit, blocat sau doar încordat. 
De câte ori vreţi să vă simţiţi mai bine, scrieţi o Scrisoare. Poate că nu 
întotdeauna vă va ajuta să vă îndreptaţi în direcţia dorită. 

în prima mea carte „Poţi să-ţi vindeci sentimentele” este discu- 
tată mai în amănunt importanţa explorării sentimentelor prin Scrisori. 

în plus, în seria de înregistrări „Vindecarea sufletului” pun la dispo- 
ziţie imagini terapeutice şi exerciţii bazate pe metoda Scrisorii pentru 
depăşirea îngrijorării şi resentimentelor, regăsirea toleranţei şi afec- 
ţiunii faţă de copilul din sufletul dumneavoastră şi pentru vindecarea 
unor răni sufleteşti din trecut. 

De adăugat că şi alţi autori au scris numeroase lucrări şi manuale 
pe acest subiect. Citirea acestora este importantă pentru a vă ajuta să 
fiţi la curent cu sentimentele dumneavoastră intime şi a le putea vin- 
deca. Dar, ţineţi cont: dacă nu permiteţi acestor sentimente să fie ex- 
primate şi ascultate, ele nu pot fi vindecate. Cărţile vă pot sugera să 
ţineţi mai mult la dumneavoastră, dar aceasta se realizează ascultân- 
du-vă şi exprimându-vă verbal sau în scris sentimentele. 

Cărţile vă pot sugera să ţineţi mai mult la dumneavoastră, 
dar aceasta se realizează numai ascultându-vă 
şi exprimându-vă verbal sau în scris sentimentele. 

Practicând Metoda Scrisorii, veţi începe să constataţi care din 
laturile personalităţii dumneavoastră are cea mai mare nevoie de afec- 
ţiune. Ascultându-vă şi analizându-vă emoţiile, veţi începe să ajutaţi 
acestei laturi să se evidenţieze şi să evolueze. 

Pe măsură ce eului dumneavoastră i se acordă dragostea şi înţe- 
legerea de care aveţi nevoie, veţi începe automat să comunicaţi mai 
bine. Veţi fi în stare să reacţionaţi cu mai multă afecţiune. Chiar dacă 
noi toţi am fost programaţi să ne ascundem sentimentele şi să reac- 
ţionăm defensiv şi nu cu afecţiune, ne putem remodela singuri. Putem 
fi foarte optimişti. Pentru a vă reeduca, trebuie să vă înţelegeţi senti- 
mentele înăbuşite, care n-au avut niciodată şansa de a fi luate în sea- 
mă. Această parte a dumneavoastră are nevoie să fie detectată, auzită 
şi înţeleasă, iar apoi va fi şi vindecată. 

Practicarea Metodei Scrisorii este un mod sigur de a vă exprima 
sentimente latente, impulsuri negative şi dorinţe, fără a fi condamnat 
sau respins. Ascultându-ne sentimentele, ne tratăm de fapt în mod în- 
ţelept laturile mai sensibile, ca un copil care plânge în braţele părinte- 
lui iubitor. Explorând realitatea integrală a sentimentelor noastre, ne 
acordăm permisiunea de a le avea. Tratând cu respect şi dragoste această 
parte a noastră, cu timpul rănile nevindecate din trecut se pot cicatriza. 

Mulţi oameni se maturizează prea repede, deoarece îşi resping 
şi-şi suprimă sentimentele. Durerea sufletească latentă aşteaptă să iasă 
Ia suprafaţă pentru a fi tratată cu afecţiune şi vindecată. Deşi ei pot 
încerca să-şi suprime aceste sentimente, durerea şi nefericirea con- 
tinuă să-i afecteze. Mulţi acceptă acum că cele mai multe dintre bolile 
fizice sunt în legătură cu suferinţele noastre sufleteşti. Aceste sufe- 
rinţe, suprimate, se transformă în general în dureri fizice sau boli şi 
pot cauza moartea prematură. în plus, cele mai multe din tendinţele 

noastre distructive, obsesiile şi „viciile” de care suntem dependenţi 
constituie expresia rănilor sufleteşti. 

Frecventa obsesie a bărbaţilor în legătură cu succesul reprezintă 
tentativa lor disperată de a obţine afecţiune, în speranţa de a-şi uşura su- 
ferinţele intime şi neliniştile. Obsesia femeilor de a fi perfecte e legată 
de încercarea disperată de a fi demne de afecţiune, pentru a-şi reduce su- 
ferinţele sufleteşti. Orice activitate făcută în exces poate deveni un mij- 
loc de atenuare a durerilor provocate de probleme nerezolvate din trecut. 

Societatea noastră abundă în posibilităţi de distracţie care ne 
ajută să ne uităm suferinţele. Scrisorile de Dragoste vă ajută însă să 
vă priviţi suferinţa, să o simţiţi şi apoi să o vindecaţi. De fiecare dată 
când scrieţi o Scrisoare, îi acordaţi eului dumneavoastră, sensibil şi 
rănit, afecţiunea, înţelegerea şi atenţia de care are nevoie pentru a se 
simţi mai bine. 

Virtuţile singurătăţii 

Uneori, scriind în singurătate despre sentimentele dumneavoas- 
tră, veţi descoperi niveluri mai profunde ale acestora, la care n-aţi 
putea avea acces în prezenţa altei persoane. Singurătatea totală crează 
siguranţa necesară pentru a căuta mai în profunzime. Chiar dacă aveţi 
impresia că puteţi discuta despre orice în cadrul legăturii cu partene- 
rul/a, vă recomand totuşi ca, din când în când, să vă aştemeţi în scris 
sentimentele, în singurătate. Scrierea în singurătate a Scrisorilor mai 
este recomandată şi fiindcă vă dă ocazia să aveţi grijă de dumnea- 
voastră fără a depinde de altcineva. 

Vă recomand să ţineţi un jurnal al acestor Scrisori sau să le păs- 
traţi într-un dosar. Pentru ca să vă fie mai uşor să le scrieţi, v-aţi putea 
inspira din modelul de Scrisoare prezentat la începutul acestui capitol. 
Acest model de structură vă poate ajuta să vă amintiţi de toate etapele 
unei Scrisori şi vă sugerează câteva expresii introductive pentru cazul 
că vă blocaţi. 

Dacă aveţi acces la un computer, introduceţi în memorie această 
schemă şi folosiţi-o mereu. Deschideţi acel fişier de câte ori vreţi să 
compuneţi o Scrisoare şi, după ce aţi terminat, salvaţi-o în memorie. 
Editati-o la imprimantă dacă vreţi să o arătaţi altcuiva. 

In afară de a le scrie, vă recomand să şi păstraţi aceste scrisori 
într-un dosar personal. Recitiţi-le din când în când, în momentele când 
nu sunteţi indispus, deoarece atunci vă puteţi revedea sentimentele cu 
mai multă obiectivitate. Această obiectivitate vă va ajuta ca altădată 
să vă exprimaţi nemulţumirile cu mai mult respect. De asemenea, 
dacă după ce aţi terminat o Scrisoare tot mai sunteţi supărat, recitind-o 
s-ar putea să vă simţiţi mai bine. 

Pentru a-i ajuta pe oameni să compună aceste Scrisori, să-şi 
exploreze şi să-şi exprime sentimentele în singurătate, am pus la 

punct un program de calculator intitulat Private Session. Acesta utili- 
zează într-o manieră originală imagini, diagrame, întrebări şi diverse 
scheme de Scrisori care vă vor ajuta să păstraţi legătura cu propriile 
sentimente. Sunt sugerate chiar expresii care vă ajută să vă formulaţi 
şi să exprimaţi anumite sentimente. în plus, înregistrează confidenţial 
scrisorile dumneavoastră, pe care le puteţi revedea în momentele în care 
citirea lor vă poate fi de mai mult ajutor în exprimarea sentimentelor. 

Utilizarea calculatorului pentru a vă exprima sentimentele vă 
poate ajuta să vă depăşiţi reţinerea faţă de Metoda Scrisorii. Bărbaţii, 
care de obicei sunt mai refractari la acest procedeu, devin mai inte- 
resaţi dacă au posibilitatea să stea singuri în faţa calculatorului. 

Virtuţile apropierii 

Scrierea în singurătate a Scrisorilor este tămăduitoare în sine, dar 
nu se substituie nevoii noastre de a fi ascultaţi şi înţeleşi de alţii. Când 
le scrieţi, vă oferiţi afecţiunea proprie, dar când vă împărtăşiţi Scrisorile 
cu altcineva, dragostea vine din partea aceluia. Pentru a ne dezvolta 
capacitatea de a ne iubi pe noi înşine, avem nevoie şi de dragostea alt- 
cuiva. împărtăşirea adevărului deschide portiţa prin care poate pă- 
trunde afecţiunea. 

Pentru a ne dezvolta capacitatea de a ne iubi 
pe noi înşine, avem nevoie şi de dragostea altcuiva, 

Pentru a primi mai multă afecţiune, avem nevoie în jur de oa- 
meni faţă de care să ne putem împărtăşi, deschis şi în siguranţă, senti- 
mentele. Capeţi foarte multă putere dacă ai alături câţiva oameni, bine 
aleşi, cărora le poţi vorbi despre ceea ce simţi, având încredere că vor 
continua să te iubească şi nu te vor face să suferi prin critici, condam- 
nări sau respingere. 

Dacă puteţi arăta cine sunteţi şi ce simţiţi, veţi putea avea parte 
de afecţiune. Primind această afecţiune, vă va fi mai uşor să vă elibe- 
raţi de simptome negative cum sunt resentimentele, furia, teama şi 
altele. Asta nu înseamnă că trebuie să împărtăşiţi tot ce simţiţi sau ce 
descoperiţi în singurătate. Dar dacă există sentimente pe care vă este 
teamă să le împărtăşiţi, acestea trebuie, treptat, vindecate. 

Un terapeut afectuos sau un prieten apropiat pot fi o sursă formi- 
dabilă de afecţiune şi de uşurare dacă îi puteţi mărturisi cele mai în- 
time şi mai profunde sentimente. Dacă nu aveţi un terapeut, este 
foarte util ca un prieten să vă citească din când în când scrisorile. 
Scrisul de unul singur vă va face să vă simţiţi mai bine, dar împărtă- 
şirea periodică a Scrisorilor cuiva apropiat şi înţelegător este esenţială. 

Virtuţile grupului 

Puterea sprijinului primit de la un grup nu poate fi descrisă, ci 

trebuie constatată personal. Un grup afectuos şi săritor poate face 
minuni pentru a ne ajuta să luăm contact cu sentimentele noastre cele 
mai profunde. Când împărtăşiţi sentimentele unui grup, aveţi la 
dispoziţie mai mulţi oameni care vă pot oferi afecţiune. Posibilităţile 
cresc odată cu mărimea grupului. Chiar dacă nu luaţi cuvântul în 
cadrul grupului, ascultându-i pe ceilalţi vorbind deschis şi sincer 
despre ei, vi se dezvoltă înţelegerea şi intuiţia. 

Cu ocazia seminariilor de grup, ţinute în toată ţara, mi se 
întâmplă mereu să-mi identific zone mai profunde ale sufletului care 
au nevoie să fie auzite şi înţelese. Când cineva se ridică şi vorbeşte 
despre sine, încep dintr-o dată să-mi aduc aminte sau să simt ceva. 
Intuiesc lucruri noi şi valoroase despre mine şi ceilalţi. La sfârşitul 
fiecărui seminar mă simt de obicei mult mai eliberat şi mai afectuos. 

Pretutindeni se adună săptămânal mici grupuri de sprijin pentru 
a-şi acorda şi a primi ajutor. Sprijinul grupului este util mai ales dacă 
în copilărie nu ne-am simţit în siguranţă exprimându-ne în faţa unui 
grup sau în familie. în timp ce orice activitate pozitivă în grup este 
reconfortantă, vorbitul sau ascultatul în cadrul unui grup afectuos şi 
dispus să ne ajute poate avea efecte tămăduitoare. 

Eu mă întâlnesc frecvent cu un mic grup de bărbaţi, iar soţia 
mea, Bonnie, se întâlneşte regulat cu femeile din grupul ei de sprijin. 
Acest sprijin pe care-1 primim din exterior ne îmbunătăţeşte mult 
relaţiile. Ne eliberează de părerea că trebuie să ne considerăm unul pe 
altul ca singurele surse de sprijin. în plus, ascultându-i pe alţii 
vorbind despre succesele şi nereuşitele lor, problemele noastre tind să 
ne pară mai mici. 

Acordaţi timp pentru a asculta 

Dacă vă scrieţi de unul singur la calculator gândurile şi ce 
simţiţi, sau le împărtăşiţi unui terapeut, partenerului sau unui grup de 
sprijin, acesta este un pas important pentru dumneavoastră. Dacă 
aveţi răbdare să vă ascultaţi propriile sentimente, îi spuneţi de fapt 
micului personaj sensibil aflat în sufletul dumneavoastră: „Eşti 
important. Meriţi să fii ascultat şi mă interesezi atât de mult, încât te 
ascult.” 

Dacă aveţi răbdare să vă ascultaţi propriile sentimente, 

îi spuneţi de fapt micului personaj sensibil aflat în sufletul 
dumneavoastră: „Eşti important. Meriţi să fii ascultat 
şi mă interesezi atât de mult, încât te ascult.” 

Sper că veţi folosi tehnica Scrisorii, deoarece am fost martor la 
felul cum ea a schimbat viaţa a mii de oameni, inclusiv pe a mea. Pe 
măsură ce veţi scrie mai multe scrisori, vă va fi mai uşor şi tot mai 
eficient. Este nevoie de practică, dar merită. 

CAPITOLUL 12 


CUM SĂ SOLICIŢI SPRIJIN ASTFEL ÎNCÂT 
SĂ-L OBŢII 

Dacă nu primiţi ajutorul de care aveţi nevoie în cadrul relaţiilor 
dumneavoastră, o cauză importantă poate fi aceea că nu-1 solicitaţi 
destul sau îl cereţi într-un mod ineficient. A cere afecţiune şi sprijin 
este un act esenţial pentru orice relaţie. Dacă vreţi să OBŢINEŢI, 
trebuie să CEREŢI. Atât bărbaţii, cât şi femeile au dificultăţi la 
solicitarea sprijinului. însă femeile au tendinţa să considere mult mai 
frustrantă şi deziluzionantă experienţa de a cere ajutorul, în compa- 
raţie cu bărbaţii. De aceea, voi adresa acest capitol femeilor. Desigur 
că bărbaţii îşi vor îmbogăţi cunoştinţele despre femei dacă vor citi 
acest capitol. 


DE CE FEMEILE NU CER 

Femeile fac greşeala de a crede că ele nu trebuie să ceară sprijin. 
Deoarece ele intuiesc nevoile celorlalţi şi le dau tot ceea ce pot, se 
aşteaptă ca bărbaţii să facă acelaşi lucru. Când o femeie este 
îndrăgostită, îşi oferă instinctiv dragostea. Ea caută cu încântare şi 
entuziasm căi de a ajuta. Cu cât iubeşte mai mult, cu atât este mai 
absorbită să-şi ofere afecţiunea. Acolo, pe Venus, toată lumea dădea 
din proprie iniţiativă ajutor, aşa că acesta nu trebuia solicitat. De fapt, 
a face ca solicitarea să fie inutilă este unul din modurile în care 
femeile îşi dovedesc dragostea. Pe Venus, deviza este: „Dragostea nu 
trebuie niciodată să ceară!” 


Pe Venus, deviza este 

„Dragostea nu trebuie niciodată să ceară”. 

Deoarece acesta este punctul ei de vedere, femeia presupune că, 
dacă partenerul o iubeşte, el îi va oferi sprijin, fără ca ea să fie nevoită 
să-l ceară. S-ar putea chiar ca ea să nu i-l ceară anume pentru a-i 
pune la încercare dragostea. Pentru ca el să treacă testul, ea îi pretinde 
să-i anticipeze nevoile şi să-i acorde singur sprijinul! 

Această modalitate nu funcţionează în relaţiile cu bărbaţii. Ei 
provin de pe Marte şi, acolo, dacă ai nevoie de sprijin, n-ai decât să-l 
soliciţi. 

Bărbaţii nu au impulsul instinctiv de a-şi oferi sprijinul; lor 
trebuie să li se ceară. Acest lucru poate fi derutant, deoarece dacă-i 
ceri unui bărbat sprijinul într-un mod greşit, el poate fi inhibat, iar 
dacă nu-1 ceri deloc, vei primi prea puţin sau nimic. 

Dacă, la începutul unei legături, femeia nu primeşte sprijinul pe 
care şi-l doreşte, ea presupune că el nu mai are nimic de oferit. Ea va 
continua să dea cu răbdare şi afecţiune, presupunând că el va recupera 
mai devreme sau mai târziu. în schimb, el va presupune că dă destul, 
din moment ce şi ea continuă să o facă. 

El nu-şi dă seama că ea se aşteaptă ca şi el să dea, la rândul lui. 
El crede că dacă ea ar fi avut nevoie sau şi-ar fi dorit ceva mai mult, 
ar fi încetat să mai dea. însă cum ea vine de pe Venus, nu numai că 
vrea mai mult, dar se aşteaptă ca el să-i ofere sprijinul, fără să i se 
ceară. El aşteaptă însă ca ea să înceapă să-i solicite ajutorul de care 
are nevoie. Iar dacă ea nu o face, el presupune că dă destul. In cele 
din urmă, ea-i cere sprijinul dar, după ce a dat atât de mult şi a 
acumulat atâtea resentimente, cererea ei este, de fapt, o interpelare. 
Unele femei se supără pe bărbat doar fiindcă trebuie să le ceară 
sprijinul. Atunci când îl solicită, chiar dacă el răspunde afirmativ şi 
sare în ajutor, ea va fi totuşi supărată că a trebuit să ceară. Ea îşi 
spune: „Dacă a fost nevoie să-i cer, ajutorul nu mai are nici o 
valoare.” 

Bărbaţii nu reacţionează bine la interpelări şi resentimente. Chiar 
dacă bărbatul este dornic să sară în ajutor, pretenţiile şi supărarea 
femeii îl vor face să spună nu. 

Pretenţiile sunt un inhibant puternic. Şansele ei de a obţine 
sprijin de la el sunt puternic reduse atunci când o cerere se transformă 
în interpelare. Uneori, dacă simte că ea îi pretinde mai mult, el va da 
mai puţin. 


Dacă femeia nu cere, 

bărbatul presupune că dă suficient. 

Această comportare face ca, pentru femeile neprevenite, relaţiile 
cu bărbaţii să fie foarte dificile. Deşi poate părea de nerezolvat, 
această problemă poate fi depăşită. Amintindu-vă că bărbaţii provin 
de pe Marte, puteţi deprinde noi moduri, mai eficiente, de a solicita 
ceea ce doriţi. în cursul seminariilor mele am antrenat mii de femei în 
arta de a solicita şi, de cele mai multe ori, ele au înregistrat succese 
imediate. în acest capitol vom studia cei trei paşi implicaţi în 
solicitarea şi obţinerea a ceea ce doriţi. Aceştia sunt: (1) Exersaţi 
formularea corectă a cererilor pentru ceea ce primiţi deja; (2) Exersaţi 
formularea unor cereri suplimentare, chiar dacă ştiţi că el va spune 
nu, şi acceptaţi refuzul lui; (3) Exersaţi solicitările insistente. 

PASUL 1: FORMULAREA CORECTĂ A CERERILOR 
PENTRU CEEA CE PRIMIŢI DEJA 


Primul pas pentru a învăţa cum să obţineţi mai mult de la parte- 
ner este să vă deprindeţi să solicitaţi lucrurile pe care deja le primiţi. 
Deveniţi conştientă de ceea ce face partenerul pentru dumneavoastră, 
în special în ceea ce priveşte gesturile obişnuite, cum ar fi căratul 
pachetelor, reparaţiile, curăţenia şi alte treburi mărunte. 

Partea importantă în această etapă este să începeţi să-i cereţi a- 
ceste lucruri mărunte, pe care deja le face, şi să nu le consideraţi de la 
sine înţelese. Apoi, când le face, răsplătiţi-1 din plin cu aprecieri. Renun- 
ţaţi pentru un timp să-i pretindeţi să-şi ofere ajutorul fără a fi solicitat. 

In etapa 1 este important să nu i se ceară mai mult decât este 
obişnuit să dea. Concentraţi-vă asupra mărunţişurilor pe care el le 
face în mod normal. Daţi-i ocazia să se obişnuiască să vă audă formu- 
lând cereri pe un ton lipsit de pretenţii. 

Dacă sesizează un ton exigent, indiferent cât de frumos vă for- 
mulaţi cererea, el nu aude decât că nu dă destul. Aceasta îl face să 
simtă că nu este iubit şi apreciat. Atunci tendinţa lui este să vă dea 
mai puţin, până ce veţi începe să apreciaţi ceea ce deja face. 

Dacă sesizează un ton exigent, indiferent cât de frumos vă for- 
mulaţi cererea, el nu aude decât că nu dă destul. Aceasta îl face să 
simtă că nu este iubit şi apreciat. Atunci tendinţa lui este să vă 
dea mai puţin, până ce veţi începe să apreciaţi ceea ce deja face. 

Se poate ca el să se fi deprins, din cauza dumneavoastră (sau a 
mamei lui) să răspundă imediat negativ solicitărilor dumneavoastră, 
în etapa 1 îl veţi reobişnui să reacţioneze pozitiv la cererile dumnea- 
voastră. Dacă bărbatul îşi dă seama treptat că este apreciat şi că efor- 
turile lui vă satisfac, va voi să răspundă pozitiv cererilor dumnea- 
voastră, atunci când poate s-o facă. Apoi va începe să-şi ofere singur 
ajutorul. Dar nu trebuie aşteptată de la început această fază avansată. 

Mai există însă un motiv pentru a începe să-i cereţi ceea ce face 
deja. Trebuie să fiţi sigură că cereţi într-un fel care poate fi auzit de el 
şi la care poate reacţiona. Asta înţeleg prin expresia „formulare 
corectă a cererilor”. 

Cum pot fi motivaţi bărbaţii 

Există cinci secrete pentru a putea formula corect o cerere către 
un bărbat. Dacă nu se ţine seama de ele, se poate ajunge uşor la in- 
hibarea bărbatului. Aceste secrete sunt: alegerea momentului potrivit, 
o atitudine lipsită de pretenţii, exprimarea concisă, fără ocolişuri şi 
corectă. 

Să le analizăm pe rând: 

1 . Alegerea momentului potrivit. Aveţi grijă să nu-i cereţi ceva 
ce tocmai intenţionează să facă. De exemplu, dacă se pregăteşte să 
arunce gunoiul, nu-i spuneţi „Vrei să verşi gunoiul?” Va avea impre- 
sia că-i spuneţi ce are de făcut. Alegerea momentului este crucială. 
De asemenea, dacă el este preocupat de altceva, nu-i cereţi să reac- 
ţioneze imediat la ceea ce i-aţi spus. 

2. Atitudine lipsită de pretenţii. Ţineţi minte că o cerere nu este o 
interpelare. Dacă dovediţi resentimente sau o atitudine exigentă, indi- 
ferent cât de atent vă veţi alege cuvintele, el va simţi că nu-1 apreciaţi 
pentru ceea ce v-a oferit deja şi va spune, probabil, nu. 

3. Fiţi concisă. Evitaţi să-i înşiraţi o listă de motive pentru care 
el ar trebui să vă ajute. Porniţi de la presupunerea că el nu trebuie 
convins. Cu cât îi daţi mai multe explicaţii, cu atât se va opune mai 
mult. Explicaţiile lungi, prin care vă justificaţi cererea, îl fac să simtă 
că nu aveţi încredere că el vă va ajuta. In loc să se simtă liber să vă 
ajute, va începe să se simtă manipulat. 

Când cereţi sprijinul unui bărbat 
porniţi de la presupunerea că nu este nevoie să-l convingeţi. 

La fel cum o femeie care este supărată nu vrea să asculte o listă 
de explicaţii şi de argumente cum că nu ar trebui să se supere, băr- 
batul nu vrea să audă o listă de argumente şi explicaţii în favoarea 
cererii partenerei. 

Femeile greşesc dând o listă de motive pentru a-şi argumenta 
nevoile. Ele cred că-1 vor ajuta pe bărbat să vadă că cererile sunt jus- 
tificate şi astfel îl vor mobiliza. Bărbatul aude însă: „De aceea trebuie 
să faci ce ţi-am spus”. Cu cât lista e mai lungă, cu atât el se va opune 
mai mult. Dacă vă întreabă „de ce?” puteţi să-i arătaţi motivele dar, 
din nou, aveţi grijă să fiţi concisă. învăţaţi- vă să aveţi încredere că el 
vă va ajuta dacă poate. Fiţi concisă. 

4. Fiţi directă. De multe ori femeile îşi închipuie că solicită aju- 
torul, când, în realitate, nu o fac. Când are nevoie de sprijin, o femeie 
se poate să-şi prezinte problemele fără să-I solicite direct pe bărbat. 
Ea se aşteaptă ca el să-i ofere ajutorul şi neglijează să i-1 ceară direct. 

într-o solicitare indirectă, cererea este subînţeleasă, nu exprimată 
direct. Aceste cereri indirecte îl fac pe bărbat să simtă că ajutorul lui 
este considerat de la sine înţeles şi nu-i apreciat. Formularea ocazio- 
nală a unor solicitări indirecte este acceptabilă, dar dacă ele sunt 
folosite în mod repetat, bărbatul devine refractar la ele. S-ar putea 
chiar să nici nu-şi dea seama de ce se opune. 

Prezentăm nişte exemple de solicitări indirecte şi modul cum pot 
reacţiona bărbaţii la ele: 

CE POATE ÎNŢELEGE BĂRBATUL CÂND FEMEIA SE 
EXPRIMĂ PE OCOLITE 


Ce ar trebui ea 
să spună 
(concis şi direct) 

Ce n-ar 
trebui să 
spună 
(indirect) 

Ce aude el dacă ea vorbeşte 
pe ocolite 

Vrei să aduci co- 
piii acasă? 

Copiii trebuie 
luaţi de la 
şcoală şi eu nu 
pot s-o fac. 

Dacă poţi să-i iei pe copii, ar 
trebui s-o faci, altfel mă voi 
simţi lipsită de sprijin şi voi fi 
supărată pe tine (pretenţie). 

Vrei să aduci 
cumpărăturile în 
casă? 

Cumpărăturile 
sunt în 
maşină. 

Este datoria ta să le aduci de 
jos, eu am fost la piaţă 
(obligaţie). 

Vrei să arunci 
gunoiul? 

Nu mai încape 
nimic în gă- 
leata de gunoi. 

N-ai vărsat gunoiul. N-ar 
trebui să amâni atât (critică). 

Vrei să faci curat 
în curte? 

Curtea e plină 
de mizerie. 

Iar n-ai făcut curat în curte. Ar 
trebui să fii mai serios, nu e 
cazul să-ţi amintesc 
(respingere). 

Vrei să aduci 
scrisorile din 
cutie? 

Poşta n-a fost 
luată din cutie. 

Ai uitat să aduci poşta. 
Trebuia să-ţi aduci aminte 
(dezaprobare). 

Vrei să ieşim 
deseară la 
restaurant? 

N-am timp să 
gătesc deseară. 

Am făcut aşa de multe, măcar 
atât ai putea şi tu, să mă duci 
la un restaurant (insatisfacţie). 

Vrei să ieşim 
săptămâna asta 
undeva? 

N-am mai ieşit 
în oraş de 
mult. 

Mă neglijezi. Nu-mi oferi ceea 
ce am nevoie. Ar trebui să mă 
scoţi mai des în oraş (reproş). 

Vrei să-ţi faci 
puţin timp să 
stăm de vorbă? 

Trebuie să 
stăm de vorbă. 

E vina ta că nu stăm destul de 
vorbă. Ar trebui să vorbeşti 
mai mult cu mine (acuzaţie). 

5. Alegerea adecvată a cuvintelor. Una din cele mai frecvente 
greşeli este folosirea lui ai putea şi vrei. „ Ai putea vărsa gunoiul?” 
este doar o întrebare în vederea obţinerii unei informaţii. „N-ai vrea 
să verşi gunoiul?” este o solicitare. 

Femeile folosesc deseori pe „Ai putea?” subînţelegând „N-ai 
vrea?”. Aşa cum v-am spus mai înainte, aceste solicitări implicite au 
efecte inhibante. Folosite ocazional, ele pot trece neobservate, dar fo- 
losirea sistematică a lui poţi şi ai putea va începe să-i irite pe bărbaţi. 

Când sugerez femeilor să înceapă să ceară ajutor, ele intră de 
multe ori în panică, deoarece partenerii lor au făcut deja multe co- 
mentarii de felul: 

• Nu mă pisa. 

• Nu-mi cere mereu să fac ceva. 

• încetează să-mi spui ce am de făcut. 

• Ştiu deja ce am de făcut. 

• Nu-i nevoie să-mi spui asta. 

Indiferent de cum i se par femeii aceste comentarii, bărbatul 
vrea, de fapt, să spună „Nu-mi place felul cum îmi ceri ceva”. Dacă 
femeia nu înţelege cum îi afectează anumite expresii pe bărbaţi, va 
avea parte de şi mai multe proteste. Se va teme să ceară şi va începe 
să spună „N-ai putea...” fiindcă îşi va închipui că este mai politicos. 
Deşi aceasta este valabil pe Venus, nu se aplică deloc pe Marte. 

Pe Marte întrebarea „Poţi să verşi gunoiul?” constituie o insultă. 
Evident că poate vărsa gunoiul! întrebarea este nu dac & poate, ci dacă 
vrea să-l verse. După ce a fost jignit, se poate să vă refuze doar 
fiindcă l-aţi enervat. 

Ce vor bărbaţii să fie întrebaţi 

Când explic deosebirea dintre cuvintele cu p şi cele cu v, femeile 
prezente la seminarii au tendinţa să creadă că fac prea mult caz de 
nişte fleacuri. Pentru femei nu sunt mari diferenţe, de fapt, „ai putea?” 
sună chiar mai politicos decât „ai vrea?”. Dar, pentru un bărbat, dife- 
renţa este mare. Deoarece această distincţie este atât de importantă, 
transcriu aici comentariile a şaptesprezece bărbaţi care au participat la 
seminariile mele. 

1. Când sunt întrebat ,^4/ putea să faci curăţenie în curte?” eu 
consider întrebarea ca atare. Răspund „Aş putea, desigur că e 
posibil”. Dar nu spun „Voi face” şi desigur că nu am impresia 
că am făcut vreo promisiune. Pe de altă parte, când sunt în- 
trebat iy N-ai vrea să cureţi curtea?” trebuie să iau o decizie şi 
sunt dornic să ajut. Dacă spun da, şansele de a-mi aduce a- 
minte sunt mult mai mari, deoarece am promis. 

2. Când ea spune „Am nevoie de ajutorul tău. Ai putea să mă 
ajuţi?” sună ca o critică, parcă deja am greşit. Nu pare o 

invitaţie de a fi, aşa cum aş vrea, un om de treabă şi săritor. în 
schimb, „ Vrei , te rog, să mă ajuţi să duc pachetul?” sună ca o 
cerere şi este o ocazie de a fi săritor. Vreau să răspund afir- 
mativ. 

3. Când soţia îmi spune „ Poţi schimba scutecele lui Chris- 
topher?” îmi spun în sinea mea „Sigur că pot”. Dar, dacă nu 
am chef să o fac, s-ar putea să găsesc o scuză. însă dacă în- 
treabă „ Vrei să-i schimbi scutecul lui Christopher?” voi spune 
„Da, sigur” şi o voi face. Voi simţi că-mi place să particip la 
creşterea copiilor noştri. Vreau să ajut! 

4. Când mi se spune „ Vrei să mă ajuţi, te rog?” am ocazia să ajut 
şi sunt foarte dornic să o fac, dar când aud Ai putea să mă 
ajuţi, te rog?” mă simt încolţit, parcă n-aş mai avea altă ale- 
gere. Dacă pot fi de ajutor, atunci se aşteaptă de la mine să o 
fac! Nu simt aprecierea gestului meu. 

5. Mă deranjează să fiu întrebat „ai putea? „ Mi se pare că n-am 
altă alternativă decât să spun da. Dacă spun nu, ea se va su- 
păra pe mine. Nu este o solicitare, ci o interpelare. 

6. îmi găsesc de lucru sau, cel puţin mă fac că sunt ocupat, astfel 
încât colega de serviciu să nu mă întrebe „ ai putea? „ La „ai 
vrea „ simt că pot alege şi vreau să o ajut. 

7. Chiar săptămâna trecută, soţia m-a întrebat „Ai putea să să- 
deşti azi nişte flori?” şi i-am răspuns fără să ezit că da. Când 
s-a întors acasă m-a întrebat „Ai plantat florile?” Am spus că 
nu. Ea a zis „Ai putea să faci asta mâine?” şi din nou am spus 
da. Asta s-a întâmplat în fiecare zi a săptămânii şi florile tot 
nu au fost plantate. Cred că dacă m-ar fi întrebat „Vrei să 
plantezi mâine florile?” m-aş fl gândit şi, dacă aş fi răspuns 
afirmativ, le-aş fi plantat. 

8. Când spun „Da, aş putea ” nu mă angajez să şi fac ceva. Spun 
doar că aş putea. Nu am promis nimic. Dacă ea se supără pe 
mine, am impresia că nu are dreptate. Dacă spun „O voi face 
atunci i-aş înţelege supărarea pentru că n-am făcut ce-am 
promis. 

9. Am crescut împreună cu cinci surori şi acum sunt însurat şi 
am trei fete. Când soţia mă întreabă „Poţi să duci gunoiul?” 
nici nu răspund. Ea întreabă atunci „De ce?” şi eu nici nu-mi 
dau seama. Acum înţeleg de ce. Mă simt forţat. Aş putea reac- 
ţiona la „Vrei?” 

10. Când aud un „ai putea” răspund imediat da, iar după zece mi- 
nute \m\ dau seama că nu o vo\ face ş\ \gnoc mue\>a\ea. 
dacă aud „vrei?” o parte din mine reacţionează, spunând „Da, 
vreau să fiu de folos” şi chiar dacă mai târziu îmi vin în minte 
alte obiecţii, tot îi satisfac cererea, deoarece i-am promis. 

11. Voi răspunde cu da la un „poţi” dar, în sinea mea, mă de- 
ranjează. Am senzaţia că, dacă aş spune nu, ar apuca-o furia. 
Mă simt manipulat. Când ea spune „ai vrea” mă simt liber să 
spun da sau nu. Atunci este decizia mea şi vreau să spun da. 

12. Când o femeie mă întreabă „Vrei să faci asta?” sunt sigur că 
voi primi un punct pentru acel lucru. Mă simt apreciat şi 
mulţumit să fiu de folos. 

13. Când aud „vrei să” simt că mi se acordă încredere. Pe când la 
„poţi să” sau la „ai putea” aud o altă întrebare în spatele aces- 
teia. Ea mă întreabă dacă pot arunca gunoiul când este evident 
că pot. în spatele întrebării este o solicitare pe care nu o spune 
direct, neavând destulă încredere în mine. 

14. Când femeia întreabă „n-ai vrea” sau „vrei” îmi dau seama 
de vulnerabilitatea ei. Sunt mult mai sensibil faţă de ea şi de 
nevoile ei; categoric, nu vreau s-o refuz. Când spune „ai pu- 
tea” sunt mult mai predispus să spun nu, deoarece ştiu că nu 
este un refuz faţă de ea. Este doar o afirmaţie impersonală a 
neputinţei de a face acel lucru. Ea n-ar lua-o ca pe ceva 
personal dacă aş spune nu la întrebarea „Poţi face asta?” 

15. Pentru mine, „ai vrea” sună ca ceva personal şi vreau să ajut, 
dar „ai putea” pare impersonal şi voi face ceea ce-mi cere, 
dacă este avantajos sau dacă n-am altceva de făcut. 

16. Dacă o femeie spune „Te rog, ai putea să mă ajuţi?” pot simţi 
resentimentele ei şi mă voi opune, dar dacă spune „Ai vrea să 
mă ajuţi, te rog” nu pot sesiza nici un resentiment, chiar dacă 
există. Sunt doritor să spun da. 

17. Când o femeie spune „Ai putea face asta pentru mine?” îmi 
stimulează un fel de sinceritate şi răspund „Parcă nu”. Iese la 
iveală latura mea de leneş. Dar când aud un „Vrei, te rog” 
devin constructiv şi mă gândesc la un mijloc de a o ajuta. 

Un moment de reflexie asupra următoarei scene romantice le va 
face, cu siguranţă, pe femei să simtă diferenţa semnificativă dintre ai 
vrea şi ai putea. închipuiţi-vă un bărbat cerând în căsătorie o femeie. 
Inima îi este plină, ca şi luna care străluceşte deasupra. îngenuncheat 
în faţa ei, el întinde mâna către ea. Apoi o priveşte în ochi şi-i spune 
cu gingăşie „ Ai putea să te măriţi cu mine?” 

Imediat farmecul se destramă. Folosind cuvântul poţi el pare slab 
şi nedemn. în acel moment el emană nesiguranţă şi o părere slabă 
despre sine. în schimb, dacă ar fi spus „Ai vrea să te măriţi cu mine” 
s-ar simţi atât forţa cât şi vulnerabilitatea lui. Aşa trebuie făcută o 
cerere în căsătorie. 

La fel, bărbatul pretinde unei femei să-şi formuleze cererile în 
acest mod. Folosiţi cuvintele cu v. Cuvintele cu p denotă lipsă de 
încredere, ocolişuri, slăbiciune, manipulare. 

Când ea spune yy Ai putea vărsa gunoiul?” mesajul primit de el 
este „Dacă poţi, ar trebui s-o faci. Eu aş face-o dacă m-ai ruga!” Din 
punctul lui de vedere, evident că ar putea să o facă. Deoarece ea 
neglijează să-i solicite sprijinul, el se simte manipulat, iar ajutorul lui 
pare considerat ca de la sine înţeles. Nu simte că i se acordă încredere 
că ar sări în ajutor dacă poate. 

îmi amintesc de o femeie care explica la un seminar diferenţa 
sensului venusian al termenilor. Ea spunea „La început nu-mi puteam 
da seama de diferenţa dintre cele două feluri de a întreba. Dar am pus 
problema invers. Este cu totul altceva pentru mine când el spune nu, 
nu pot face , faţă de nu, nu vreau să fac asta. A nu vrea este o 
respingere personală. Dacă spune nu pot , nu are legătură cu mine, pur 
şi simplu nu poate.” 


Greşeli făcute frecvent în formularea cererilor 


Cea mai grea parte când înveţi să ceri este să-ţi aduci aminte 
cum s-o faci. încercaţi să folosiţi cuvintele care încep cu v, de câte ori 
este posibil. Vă va trebui mult exerciţiu. Pentru a cere sprijinul unui 
bărbat: 

1. Fiţi directă. 

2. Fiţi concisă. 

3. Folosiţi expresiile „ai vrea” sau „vrei”. 

Cel mai bine este să nu vorbiţi pe ocolite, prea mult şi să nu 
folosiţi expresiile „ai putea” şi „poţi”. Hai să vedem câteva exemple. 

Spuneţi Nu spuneţi 

Vrei să arunci gunoiul? Bucătăria e un grajd; chiar pute. Nu 
mai pot îndesa nimic în găleata de gu- 
noi. Trebuie golită. Poţi s-o faci? (Este 
prea lung şi se foloseşte poţi.) 


Vrei să mă ajuţi să mut Nu pot să mut masa. Am nevoie s-o 
masa? aranjez înainte de venirea musafirilor. 

Ai putea, te rog, să mă ajuţi? (Este prea 
lung şi se foloseşte ai putea ) 


Vrei te rog să duci asta? Nu pot duce toate astea. (Este un mesaj 
indirect) 


N-ai vrea să aduci cumpă- Am patru pungi cu cumpărături în 

râturile din maşină? maşină. Şi am nevoie de ele ca să 

gătesc. Ai putea să le aduci? (Este prea 
lung, indirect şi se foloseşte ai putea). 

Spuneţi Nu spuneţi 

Vrei să iei o sticlă de lapte Treci pe lângă magazin. Lauren are 
în drum? nevoie de o sticlă de lapte. Nu mai pot 

ieşi din nou. Sunt extenuată. Azi am 
avut o zi proastă. Ai putea să cumperi 
tu una? (Este prea lung, indirect şi se 
foloseşte ai putea.) 

Julie trebuie adusă acasă şi eu nu pot 
merge s-o iau. Ai timp? Crezi c-ai 
putea s-o aduci? (Este prea lung, 
indirect şi se foloseşte ai putea ) 

E timpul ca Zoey să fie vaccinată. Ai 
vrea să o duci la veterinar? (Este prea 
indirect.) 

Am obosit să tot gătesc. N-am mai ieşit 
la restaurant de mult. Doreşti să ieşim? 
(Este prea lung şi indirect.) 

Am nevoie de ajutorul tău. Poţi să-mi 
tragi fermoarul? (Este indirect şi 
foloseşte poţi.) 

Vrei să faci focul în cămin S-a făcut frig. O să faci focul? (Este 
deseară? prea indirect.) 

Vrei să mă duci la un film Doreşti să mergem la un film săptă- 
săptămâna asta? mâna asta? (Este prea indirect.) 


N-ai vrea s-o iei pe Julie 
de la şcoală? 


Vrei să o duci astăzi pe 
Zoey la veterinar? 


Vrei să ieşim deseară la 
restaurant? 


Vrei să-mi tragi fermoa- 
rul? 


Vrei s-o ajuţi pe Lauren 
să-şi pună pantofii? 


Lauren încă nu s-a încălţat! E târziu. 
Nu pot să fac totul singură! N-ai putea 
să mă ajuţi? (Este prea lung, indirect şi 
foloseşte n-ai putea.) 


N-am idee despre ce se întâmplă. N-am 
discutat şi trebuie să ştiu ce faci. (Este 
prea lung şi indirect.) 


Vrei să stai puţin cu mine 
acum sau ceva mai târziu 
şi să discutăm ce program 
avem? 

Aşa cum probabil aţi observat, ceea ce dumneavoastră consideraţi 
că sunt cereri, bărbaţilor le par a fi altceva. Este nevoie de un efort 
conştient pentru a realiza aceste schimbări mici, dar semnificative, în 

felul cum solicitaţi ajutorul. Aş sugera să exersaţi cel puţin trei luni 
corectarea felului cum vă formulaţi cererile înainte de a trece la etapa 
a doua. Alte formule eficace sunt „Vrei, te rog...?” şi „ Dacă vrei...?”. 

începeţi pasul 1 observând cât de des nu solicitaţi sprijin. De- 
veniţi conştientă de modul în care cereţi, atunci când o faceţi. înţe- 
legând aceasta, exersaţi-vă să cereţi ceea ce bărbatul vă oferă deja. 
Amintiţi-vă să fiţi directă şi concisă. Apoi arătaţi-i multă apreciere şi 
recunoştinţă. 

întrebări frecvente legate de solicitarea sprijinului 

Primul pas poate fi dificil. Iată aici câteva întrebări obişnuite care 
sugerează atât obiecţiile cât şi opoziţia pe care o pot manifesta femeile. 

1. întrebare: Femeia îşi poate spune: De ce trebuie ca eu să-i cer, 
când eu nu aştept până ce el îmi cere? 

Răspuns: Ţineţi minte, bărbaţii provin de pe Marte; ei sunt altfel. 
Acceptând şi^ adaptându-vă la aceste deosebiri, veţi obţine ceea ce 
aveţi nevoie. în schimb, dacă veţi încerca să-l schimbaţi, el se va opu- 
ne cu încăpăţânare. Deşi a cere ceea ce doresc nu constituie o a doua 
natură pentru venusiene, puteţi s-o faceţi fără a renunţa la personali- 
tatea dumneavoastră. Dacă se simte iubit şi apreciat, el va deveni 
treptat mai dispus să-şi ofere ajutorul fără să i se ceară. Acesta este un 
stagiu ulterior. 

2. întrebare: Femeia poate gândi: De ce-ar trebui să apreciez ce 
face el, dacă eu fac mai mult? 

Răspuns: Bărbaţii dau mai puţin când nu sunt apreciaţi. Dacă 
vreţi să facă mai mult, ei au nevoie de mai multă apreciere. Bărbaţii 
sunt impulsionaţi de aprecieri. Desigur, dacă daţi mai mult ca el, vă 
poate veni greu să-l apreciaţi. începeţi cu delicateţe să daţi mai puţin 
pentru a-1 putea aprecia mai mult. Făcând această schimbare, nu 
numai că îl ajutaţi să simtă că este iubit, dar veţi primi şi dumnea- 
voastră sprijinul de care aveţi nevoie şi pe care îl meritaţi. 

3. întrebare: Femeia poate gândi: Dacă trebuie să-i cer ceva, el 
îşi poate închipui că-mi face o favoare. 

Răspuns: Aceasta este chiar impresia pe care trebuie să o aibă. 
Când un bărbat simte că vă face o favoare, atunci o face din toată 
inima. Ţineţi minte, el vine de pe Marte şi nu ţine scorul la fel ca 
dumneavoastră. Dacă simte că îi spuneţi ce este dator să dea, se în- 
chide şi va da mai puţin. 

4. întrebare: Femeia îşi poate spune: Dacă mă iubeşte, ar trebui 
să-şi ofere sprijinul, n-ar fi nevoie să-i cer asta. 

Răspuns: Ţineţi minte că bărbaţii provin de pe Marte; ei sunt 
altfel. Bărbaţii aşteaptă să fie solicitaţi. în loc să gândiţi că dacă v-ar 
iubi s-ar oferi să vă ajute, reflectaţi la ideea că dacă ar veni de pe 

Venus şi-ar oferi sprijinul, însă el este marţian. Dacă acceptaţi această 
deosebire, el va fi mult mai dispus să vă ajute şi va începe, cu timpul, 
să-şi ofere sprijinul. 

5. întrebare: Femeia îşi poate spune: Dacă trebuie să cer, el va 
crede că nu dau la fel de mult ca el. Mă tem că va avea impresia că nu 
trebuie să-mi dea mai mult! 

Răspuns: Bărbatul este mai generos dacă simte că nu este obligat 
să dea. In plus, dacă o aude pe femeie cerându-i politicos sprijinul, 
mai aude şi că ea simte că are dreptul Ia acest sprijin. EI nu presupune 
că ea a dat mai puţin. Din contră, va presupune că ea trebuie să-i fi 
dat mai mult sau, cel puţin, cât a dat el şi că de aceea poate să-l 
solicite. 

6. întrebare: Femeia poate să-şi spună: Când îi cer sprijinul mă 
tem să fiu concisă. Vreau să-i explic de ce am nevoie de sprijinul lui. 
Nu vreau să pară că-i pretind. 

Răspuns: Când bărbatul aude o solicitare de la parteneră, este 
convins că ea are motive întemeiate s-o facă. Dacă ea îi oferă o 
mulţime de argumente pentru care el ar trebui să-i satisfacă cererea, 
bărbatul va simţi că nu poate spune nu şi, dacă nu poate refuza, se va 
simţi manipulat. Lăsaţi-1 să vă ofere un dar în loc să consideraţi că 
sprijinul lui este de la sine înţeles. 

Dacă el are nevoie de lămuriri, le va cere. Atunci este normal 
să-i oferiţi argumente. însă, chiar dacă vă întreabă, aveţi grijă să nu 
vorbiţi prea mult. Daţi unul sau cel mult două motive. Dacă mai are 
nevoie de informaţii, le va cere. 

PASUL 2: ÎNVĂŢAŢI SĂ CEREŢI MAI MULT 
(CHIAR DACĂ ŞTIŢI CĂ EL VĂ POATE REFUZA) 

înainte de a încerca să-i cereţi mai mult unui bărbat, asiguraţi-vă 
că el se simte apreciat pentru ceea ce face deja. Continuând să-i cereţi 
sprijinul fără a-i pretinde să facă mai mult decât a făcut deja, el se va 
simţi nu numai apreciat, ci şi acceptat. 

Când se va obişnui să vă audă cerându-i sprijinul fără a-i pre- 
tinde mai mult, se va simţi iubit. Va simţi că nu trebuie să se schimbe 
pentru a vă câştiga afecţiunea. în acel moment va fi dispus să se 
schimbe şi să-şi extindă capacitatea de a vă ajuta. Atunci puteţi risca 
să-i cereţi mai mult, fără a-i lăsa impresia că nu este destul de bun. 

Al doilea pas în acest proces este să-l lăsaţi să-i daţi de înţeles că 
i se poate acorda afecţiune chiar dacă vă refuză. Dacă vede că poate 
spune nu la solicitările dumneavoastră, se va simţi liber să spună da 
sau nu. Ţineţi cont că bărbaţii sunt mult mai dornici să spună da 
atunci când au libertatea de a refuza. 

Bărbaţii sunt mult mai dornici să spună da 
când au libertatea de a refuza. 


Este important ca femeile să înveţe cum să ceară, dar şi cum să 
accepte un refuz. Femeile intuiesc de obicei care va fi reacţia 
partenerului, încă înainte de a întreba. Dacă simt că bărbatul se va 
opune, nici nu se mai ostenesc să ceară. în schimb, se vor simţi res- 
pinse. Desigur că el nu are idee despre ce s-a întâmplat. Toate acestea 
se petrec doar în mintea ei. 

In etapa a 2-a, exersaţi cererea sprjinului în toate acele situaţii, în 
care aţi vrea s-o faceţi, dar intuind refuzul lui, de obicei renunţaţi. 
Daţi-vă drumul şi cereţi-i sprijinul, chiar dacă ştiţi că va spune nu. 

De exemplu, o soţie poate spune soţului ei, care este atent la 
programul de ştiri: „Vrei să mergi la magazin să cumperi nişte somon 
pentru cină?”. Punându-i această întrebare, ea este deja pregătită ca el 
să o refuze. Probabil că el va fi extrem de surprins, deoarece ea nu l-a 
mai întrerupt niciodată cu o asemenea cerere. Probabil că va găsi o 
scuză cum ar fi: „Tocmai mă uit la ştiri. Nu poţi să te duci tu?” 

S-ar putea ca ei să-i vină să răspundă „Sigur că aş putea. Dar eu Ie 
fac mereu pe toate. Nu-mi place să fiu sluga ta. Vreau să fiu ajutată!” 
Când cereţi şi intuiţi că veţi fi refuzată, pregăti ţi-vă pentru un refuz 
şi fiţi gata să spuneţi „în regulă”. Dacă vreţi să daţi un răspuns cu ade- 
vărat marţian, puteţi spune „Nici o problemă”- aceasta ar suna ca o mu- 
zică pentru urechile lui. Oricum, şi cu un simplu „în regulă” este bine. 

Este important să cereţi şi să reacţionaţi ca şi cum refuzul lui este 
perfect normal. Amintiţi-vă să-l faceţi să se simtă în siguranţă când vă 
refuză. Folosiţi această metodă numai în situaţiile în care este cu 
adevărat în regulă dacă el vă refuză. Alegeţi situaţii în care aţi aprecia 
ajutorul lui, dar de obicei nu i-1 cereţi. Asiguraţi-vă că vă veţi simţi 
bine, chiar dacă vă refuză. Iată câteva exemple despre ceea ce vreau 
să spun: 

Când să cereţi Ce să spuneţi 


Bărbatul are treabă şi aţi vrea ca el să 
aducă copiii de la şcoală. De obicei 
n-aţi vrea să-l deranjaţi şi v-aţi des- 
curca singură. 


Spuneţi: „Vrei s-o aduci pe 
Julie, tocmai a sunat?” Da- 
că el spune nu, răspundeţi 
simplu şi amabil „în 
regulă”. 


El vine acasă şi vă cere să-i pregătiţi 
cina. Aţi vrea ca el să se ocupe de asta, 
dar nu-i cereţi niciodată. Simţiţi că nu 
vrea să gătească. 


Spuneţi: „Vrei să mă ajuţi 
să tai cartofii?” sau „Vrei 
să pregăteşti cina?” Dacă 
spune nu, spuneţi simplu şi 
amabil: „în regulă”. 

Când să cereţi 

De obicei el se uită la televizor după 
cină, în timp ce dumneavoastră spălaţi 
vasele. Aţi vrea ca el să le spele sau 
măcar să vă ajute, dar nu-i cereţi nicio- 
dată. Simţiţi că-i displace să spele 
vasele. Probabil că pe dumneavoastră 
nu vă deranjează la fel de mult ca pe 
el, astfel încât continuaţi să o faceţi. 


Ce să spuneţi 
Spuneţi: „Vrei să mă ajuţi 
la vase astăzi?” sau „Vrei 
să aduci farfuriile?” sau 
aşteptaţi o seară cu mai pu- 
ţine vase şi spuneţi: „Vrei 
să speli vasele diseară?” 
Dacă refuză, spuneţi-i sim- 
plu şi amabil: „în regulă”. 


El vrea să meargă la film şi dumnea- 
voastră vreţi să mergeţi să dansaţi. De 
obicei, intuiţi dorinţa lui de a vedea fil- 
mul şi nu vă mai obosiţi să-i cereţi alt- 
ceva. 


Spuneţi: „Vrei să mergem 
să dansăm deseară? îmi 
place să dansez cu tine.” 
Dacă refuză, spuneţi-i ama- 
bil şi simplu: „în regulă”. 


Sunteţi amândoi obosiţi şi mergeţi să 
vă culcaţi. Gunoiul se ridică a doua zi. 
Vă daţi seama cât este de obosit şi nu-i 
mai cereţi să ducă gunoiul afară. 


Spuneţi: „Vrei să duci gu- 
noiul afară?” Dacă refuză, 
spuneţi-i amabil şi simplu 
„în regulă”. 


El este foarte ocupat şi preocupat de un 
proiect important. Nu vreţi să-l distra- 
geţi, fiindcă vedeţi ce concentrat este. 
Totuşi vreţi să vorbiţi cu el. De obicei, 
intuiţi rezistenţa pe care v-ar opune-o 
şi nu-1 întrebaţi nimic, un timp. 


Spuneţi: „Vrei să-mi acor- 
zi puţin timp?” Dacă refu- 
ză, spuneţi simplu şi ama- 
bil: „In regulă”. 


El este concentrat şi ocupat, dar aţi 
avea nevoie să vă ducă să vă luaţi ma- 
şina de la reparat. De obicei, aţi antici- 
pa cât de greu i-ar veni să-şi reprogra- 
meze treburile şi nu-i cereţi să vă ducă. 


Spuneţi: „Vrei să mă duci 
la service să-mi iau maşi- 
na? A fost reparată.” Dacă 
refuză, spuneţi simplu şi 
amabil „în regulă”. 


în fiecare din exemplele de mai sus, fiţi pregătită ca el să vă 
refuze şi învăţaţi-vă să fiţi tolerantă şi încrezătoare. Acceptaţi refuzul 
lui şi aveţi încredere că el v-ar ajuta dacă ar putea. De câte ori 
solicitaţi sprijinul unui bărbat şi nu-1 condamnaţi dacă vă refuză, el vă 
acordă între cinci şi zece puncte. Data următoare când îl solicitaţi, va 
fi mai receptiv la cererea dumneavoastră. în anume fel, dacă-i cereţi 
ajutorul în mod afectuos, îl ajutaţi să-şi dezvolte capacitatea de a da 
mai mult. 

Am aflat aceasta de la o angajată, cu mai mulţi ani în urmă. Lucram 
Ia un proiect nonprofit şi aveam nevoie de voluntari. Ea se pregătea să-l 

sune pe Tom, un prieten de-al meu. I-am spus să nu se mai deranjeze, 
căci ştiam deja că el nu putea să ne ajute în acel moment. Ea a spus că-1 
va suna oricum. Am întrebat-o de ce şi mi-a răspuns: „Când îi voi cere 
sprijinul şi el mă va refuza, voi fi foarte amabilă şi înţelegătoare. Data 
viitoare când îl voi solicita pentru alt proiect va fi mai dispus să accepte. 
Va avea o amintire pozitivă despre mine.” Avea dreptate. Când cereţi 
sprijnul unui bărbat şi nu-1 respingeţi pentru că v-a refuzat, el va ţine 
minte, şi data următoare va fi mult mai dispus să vă ajute. Pe de altă 
parte, dacă vă sacrificaţi în tăcere şi nu-1 solicitaţi, el nu va avea idee de 
câtă nevoie aveţi de el. Cum ar putea şti, dacă nu-1 solicitaţi? 

Când cereţi sprijnul unui bărbat şi nu-I respingeţi 
pentru că v-a refuzat, el va ţine minte, 

şi data următoare va fi mult mai dispus să vă ajute. 

Pe măsură ce continuaţi să-i cereţi mai mult, partenerul dumnea- 
voastră va reuşi uneori să-şi depăşească propria comoditate şi să 
spună da. In acest moment puteţi să-i solicitaţi, fără riscuri, mai mult. 
Aceasta este una din metodele de a realiza relaţii sănătoase. 

Relaţii sănătoase 

O relaţie este sănătoasă când ambii partenerii pot cere ceea ce 
doresc sau au nevoie şi pot refuza dacă doresc. 

De exemplu, îmi amintesc că într-o zi, când fata mea Lauren 
avea cinci ani, stăteam în bucătărie cu un prieten de familie. 

Ea m-a rugat s-o ridic şi să mă joc cu ea, iar eu am spus: Nu, azi 
nu pot. Sunt foarte obosit. 

Ea a insistat, alintându-se: Te rog, tati, te rog, doar o dată. 

Prietenul meu i-a spus: Ascultă, Lauren, tatăl tău e obosit. A 
lucrat mult azi. N-ar trebui să-i ceri asta. 

Lauren a răspuns imediat: Dar l-am întrebat, doar. 

Dar ştii cât te iubeşte tatăl tău, i-a zis prietenul. Nu te poate 
refuza. (Realitatea este că dacă bărbatul nu poate refuza, problema nu 
este a femeii.) 

Imediat, soţia şi cele trei fiice ale mele au sărit: Ba da, poate! 

Am fost foarte mândru de familia mea. A fost greu, dar până la 
urmă am învăţat să cerem sprijinul şi să acceptăm un refuz. 

PASUL 3. EXERSAŢI SOLICITĂRILE INSISTENTE 

Odată ce aţi exersat pasul 2 şi puteţi accepta cu amabilitate un 
refuz, sunteţi pregătită pentru pasul 3. în această etapă vă puteţi 
exercita întreaga forţă pentru a obţine ceea ce doriţi. îi cereţi sprijinul, 
şi dacă el începe să se eschiveze şi să se opună, nu mai spuneţi „în 

regulă” ca în etapa 2. începeţi să-i arătaţi că-i în regulă că se opune, 
dar continuaţi să aşteptaţi de la el să accepte. 

Să zicem că el vrea să se culce şi îi spuneţi: „Vrei să mergi să cum- 
peri nişte lapte?” El va răspunde „O, sunt prea obosit, vreau să mă culc.” 

în loc să-l liniştiţi imediat, spunându-i „în regulă”, nu-i spuneţi 
nimic. Staţi acolo şi acceptaţi refuzul lui. Neopunându-vă refuzului 
său, aveţi mai multe şanse ca el să spună da. 

Arta solicitărilor insistente constă în a rămâne tăcută după ce aţi 
cerut ceva. După ce i-aţi cerut ceva, aşteptaţi de la el să geamă, să 
mormăie, să se strâmbe sau să mârâie. Eu numesc mormăieli opoziţia 
făcută de bărbaţi la diversele solicitări. Mormăielile lui n-au nimic 
de-a face cu dorinţa de a ajuta; ele sunt un indiciu pentru cât de 
preocupat este el în momentul când i se cere ceva. 

Femeia interpretează greşit de obicei mormăielile bărbatului. 

Ea presupune în mod fals că el nu vrea să-i satisfacă cererea. 
Situaţia este alta. Mormăielile lui sunt un semn că el tocmai reflec- 
tează asupra cererii. Dacă nu s-ar gândi la cererea ei, ar spune cu mult 
calm, nu. 

Când bărbatul mormăie, este un semn bun - el încearcă să 
evalueze cererea dumneavoastră în comparaţie cu nevoile lui. 

Când bărbatul mormăie, este un semn bun - el încearcă 
să evalueze cererea dumneavoastră în comparaţie cu nevoile lui. 

în urma cererii dumneavoastră el va înfrunta propria rezistenţă 
interioară la schimbarea direcţiei asupra căreia se concentrase. Ca şi o 
uşă cu balamalele ruginite care se deschide, bărbatul va face zgomote 
ciudate. Ignorate, aceste mormăieli încetează rapid. Deseori, bărbatul 
mormăie când este pe cale să spună da. Deoarece majoritatea femeilor 
înţeleg greşit reacţia lui, ele evită să-l solicite, sau se consideră jignite 
şi îl resping la rândul lor. 

In exemplul nostru, când îl solicitaţi să cumpere lapte, este pro- 
babil ca el să mormăie. 

Sunt obosit, va spune el cu un aer stânjenit. Vreau să mă culc. 
Dacă confundaţi răspunsul lui cu o respingere, s-ar putea să-i spuneţi: 
„Ţi-am pus masa, am spălat vasele, i-am pregătit pe copii de culcare 
şi tu n-ai făcut altceva decât să te instalezi pe canapea! Nu-ţi cer mult, 
dar măcar acum m-ai putea ajuta. Sunt epuizată. Am impresia că eu 
fac toată treaba”. 

Discuţia începe. Pe de altă parte, dacă aţi şti că mormăielile nu 
sunt decât mormăieli şi că adeseori sunt modul prin care începe el 
să spună da, veţi răspunde prin tăcere. Tăcerea dumneavoastră în- 
seamnă încredere că el se luptă cu sine şi este pe cale să spună da. 

Puteţi înţelege rezistenţa pe care o opune bărbatul cererilor dum- 
neavoastră şi ca pe o încordare. De câte ori îi cereţi ceva mai mult, se 

pregăteşte ca pentru o săritură. Dacă nu este în formă, nu o poate 
executa. De aceea bărbaţii trebuiesc antrenaţi pentru pasul 3, par- 
curgând paşii 1 şi 2. în plus, ştiţi că este mai greu dimineaţa. Mai târ- 
ziu poţi mult mai uşor. Când bărbatul mormăie, imaginaţi-vă că se 
întinde dimineaţa. Odată ce a terminat cu întinsul se va simţi bine. 
Dar la început trebuie să mormăie. 

Pregătirea bărbatului pentru a spune da 

Mi-am dat seama prima dată de acest proces când soţia mea m-a 
rugat să cumpăr nişte lapte, tocmai când vroiam să mă culc. Mi-aduc 
aminte că am mormăit energic. în loc să se certe cu mine, ea doar a 
ascultat, presupunând că în cele din urmă voi face ce m-a rugat. 
Atunci eu am mai făcut puţină gălăgie la ieşire, m-am suit în maşină 
şi am mers la magazin. 

Atunci s-a petrecut ceva, un lucru care li se întâmplă tuturor băr- 
baţilor şi de care femeile nu au habar. Pe când mă apropiam de des- 
tinaţie, mormăielile s-au stins. Am început să simt dragostea pentru 
soţia mea şi dorinţa de a o ajuta. Am început să mă simt un om de 
treabă. Credeţi-mă, îmi plăcea acel sentiment. 

Aflat în magazin, eram bucuros să iau laptele. Când am pus 
mâna pe sticlă, mi-am atins scopul. Realizările îi fac întotdeauna pe 
bărbaţi să se simtă bine. Am apucat sticla în mâna dreaptă şi am privit 
mândru înjur, ca şi cum aş fi spus: „Ei, uitaţi-vă la mine. I-am cum- 
părat lapte soţiei. Sunt unul din acei oameni mărinimoşi. Ce tip grozav”. 

Când am ajuns acasă cu laptele, ea a fost bucuroasă să mă vadă. 
M-a îmbrăţişat şi mi-a spus: „îţi mulţumesc din suflet. îmi pare bine 
că n-a trebuit să mă îmbrac”. 

Dacă m-ar fi ignorat, probabil că mi-ar fi fost necaz. Când m-ar 
fi rugat din nou să-i cumpăr lapte, aş fi mormăit probabil şi mai mult. 
Dar ea nu m-a ignorat, mi-a arătat multă afecţiune. 

Mi-am urmărit reacţia şi m-am auzit gândind: „Ce soţie minunată 
am. Chiar dacă am fost aşa morocănos şi comod, ea tot mă apreciază”. 
Când mi-a cerut din nou să cumpăr lapte, am mormăit mai puţin. Când 
m-am întors, m-a apreciat. A treia oară am răspuns automat: „Desigur”. 

Apoi, după o săptămână, am observat că laptele era pe terminate. 
M-am oferit să-i aduc. Ea a răspuns că tocmai mergea la magazin. Spre 
surprinderea mea, am fost oarecum dezamăgit! Voiam să-i aduc lap- 
tele. Prin afecţiunea ei, mă deprinsese să spun da. Chiar şi acum, de câte 
ori mă roagă să merg să-i iau lapte, o parte din mine acceptă cu bucurie. 

Am trecut personal prin această transformare. Acceptarea mor- 
măielilor şi faptul că m-a apreciat la întoarcere, m-a vindecat de 
rezistenţa pe care o opuneam. De atunci mi-a fost mult mai uşor să 
răspund solicitărilor ei, deoarece ea adopta metoda cererii insistente. 

Tăcerea semnificativă 


Unul din elementele cheie ale solicitărilor insistente este să 
rămâneţi tăcută după ce aţi cerut ajutorul. Lăsaţi-1 pe partener să-şi 
învingă rezistenţa. Fiţi atentă să nu-i dezaprobaţi mormăielile. Cât 
timp tăceţi, aveţi posibilitatea de a obţine sprijinul lui. Dacă rupeţi 
tăcerea, vă pierdeţi puterea. Femeile rup tăcerea inconştient şi-şi pierd 
puterea prin comentarii ca, de exemplu: 

• Lasă, nu-i nimic. 

• Nu-mi vine să cred că mă refuzi. Eu fac atâtea pentru tine. 

• Nu-ţi cer prea mult. 

• Nu-ţi ia decât un sfert de oră. 

• Sunt dezamăgită. Realmente mă doare. 

• Vrei să spui că nu poţi face atâta lucru pentru mine? 

• De ce nu poţi s-o faci? 

Etc., etc. Aţi înţeles. Când el mormăie, ea simte nevoia să-şi 
întărească solicitarea şi, vorbind, greşeşte. Ea discută cu partenerul, în 
încercarea de a-1 convinge că ar trebui să facă acel lucru. Indiferent 
dacă va face sau nu ce l-a rugat, data viitoare el se va opune şi mai 
mult. 

Unul din elementele cheie ale solicitărilor insistente este să 
rămâneţi tăcută după ce aţi cerut ajutorul. 

Pentru a-i da ocazia să vă satisfacă cererea, rugaţi-1 şi apoi tăceţi. 
Lăsaţi-1 să mormăie şi să bombăne. Discutaţi doar. Până la urmă va 
spune da. Nu faceţi greşeala să credeţi că vă va purta ranchiună. Nu 
poate şi nu o va face atâta timp cât nu insistaţi şi nu vă certaţi cu el. 
Chiar dacă pleacă bombănind, el se va calma, când amândoi simţiţi că 
el a decis dacă să vă ajute sau nu. 

Uneori însă, el poate să nu spună da. Sau poate încerca să-şi 
argumenteze poziţia, punându-vă nişte întrebări. Fiţi atentă. în timp 
ce tăceţi, s-ar putea să vă pună asemenea întrebări: 

• De ce nu poţi face tu asta? 

• Chiar nu am timp. Nu vrei să o faci tu? 

• Sunt ocupat, nu am timp. Nu vrei să o faci tu? 

• Sunt ocupat, nu am timp. Tu ce faci? 

Uneori acestea sunt doar întrebări retorice. Aşa că puteţi să nu 
răspundeţi. Nu vorbiţi dacă nu este clar că el doreşte cu adevărat un 
răspuns. Iar dacă vrea răspuns, daţi-1, dar foarte pe scurt şi apoi 
reînoiţi-vă cererea. Solicitarea insistentă înseamnă solicitarea făcută 
cu convingerea şi încrederea că vă va ajuta dacă poate. Dacă el vă 
pune întrebări sau vă refuză, răspundeţi-i printr-un mesaj scurt din 
care să înţeleagă că nevoile dumneavoastră sunt la fel de importante 
ca ale lui. Apoi rugati-1 din nou. 

Iată câteva exemple: 

Cum poate reacţiona femeia 
prin solicitări insistente 

„Şi eu sunt grăbită. N-ai vrea, te 
rog, să te ocupi tu?” Apoi rămâ- 
neţi tăcută. 

„Aş aprecia foarte mult. Te rog, 
vrei s-o faci pentru mine?” Apoi 
rămâneţi din nou tăcută. 

„Şi eu sunt ocupată. Te rog, vrei 
să faci asta?” Apoi rămâneţi tă- 
cută. 

„Nici eu n-am chef. Te rog, vrei 
să o faci?”Apoi tăceţi iarăşi. 

Observaţi că ea nu încearcă să-l convingă, ci doar îi opune 
rezistenţă egală. Dacă el este obosit, nu încercaţi să-l convingeţi că 
sunteţi mai obosită ca el şi deci ar trebui să vă ajute. Iar dacă crede că 
este prea ocupat, nu încercaţi să-l convingeţi că sunteţi şi mai 
ocupată. Evitaţi să-i argumentaţi de ce ar trebui să o facă. Amintiţi-vă 
că doar îl rugaţi, nu-i pretindeţi. Dacă el continuă să se opună, aplicaţi 
pasul doi şi acceptaţi cu amabilitate refuzul lui. Acesta nu-i momentul 
de a-i arăta cât de dezamăgită sunteţi. Fiţi convinsă că, dacă puteţi 
trece cu vederea asta, el îşi va aminti cât de afectuoasă aţi fost şi data 
viitoare va fi mai dispus să vă ajute. 

Cu timpul veţi înregistra succese mai mari în solicitarea şi 
obţinerea sprijinului. Chiar dacă practicaţi tăcerea semnificativă de la 
pasul trei, este încă necesar să continuaţi exersarea pasului unu şi doi. 
întotdeauna este important să continuaţi să solicitaţi corect şi să 
acceptaţi cu amabilitate refuzurile. 

DE CE SUNT BĂRBAŢII ATÂT DE SENSIBILI 

Poate vă întrebaţi de ce sunt aşa sensibili bărbaţii când li se so- 
licită ajutorul. Nu din cauză că sunt leneşi, ci fiindcă au multă nevoie 
să simtă că sunt acceptaţi. Orice cerere de a fi mai buni sau de a face 
mai mult poate să le imprime ideea că nu-i acceptaţi aşa cum sunt. 

Aşa cum femeia este sensibilă în legătură cu atenţia care i se 
acordă şi vrea să se simtă înţeleasă atunci când îşi împărtăşeşte senti- 
mentele, bărbatul este mai sensibil la ideea de a fi acceptat aşa cum 
este. 

Orice tentativă de a-1 perfecţiona îl face să simtă că încercaţi să-l 
schimbaţi fiindcă nu este destul de bun. 

Pe Marte deviza este: „Nu repara dacă nu s-a stricat”. Dacă băr- 
batul simte că femeia vrea ceva în plus şi că încearcă să-l schimbe, el 

Ce spune bărbatul când se 
opune cererii femeii 

„N-am timp. N-ai putea tu să 
faci asta?” 

„Nu, nu vreau să fac asta.” 


„Sunt ocupat, tu ce faci?” 


„Nu, n-am chef să fac asta.” 


înţelege că ea îl consideră defect; desigur că în această situaţie nu se 
mai simte iubit. 

învăţând arta de a solicita ajutorul, relaţiile dumneavoastră se 
vor îmbogăţi treptat. Pe când dumneavoastră veţi reuşi să obţineţi mai 
multă afecţiune şi sprijinul de care aveaţi nevoie, partenerul va fi 
desigur mulţumit. Bărbaţii sunt cel mai mulţumiţi când simt că au 
reuşit să-i satisfacă pe cei la care ţin. învăţând să cereţi corect 
sprijinul, nu numai că-1 ajutaţi pe bărbat să simtă că este iubit, dar vă 
asiguraţi şi că vi se acordă afecţiunea la care aveţi dreptul şi de care 
aveţi nevoie. 

în capitolul următor vom explica arta de a păstra viu farmecul 
dragostei. 

CAPITOLUL 13 


CUM POATE FI PĂSTRAT FARMECUL 
DRAGOSTEI 

Unul din paradoxurile relaţiilor afectuoase este că, atunci când 
lucrurile merg bine şi ne simţim iubiţi, se poate să ne distanţăm emo- 
ţional de parteneri sau să le răspundem intr-o manieră lipsită de afec- 
ţiune. Poate că vă veţi regăsi în unele din următoarele exemple: 

1. Puteţi simţi multă afecţiune faţă de partener, dar a doua zi vă 
veţi trezi supărat sau enervat pe el sau pe ea. 

2. Sunteţi iubitor, răbdător şi tolerant şi apoi, a doua zi, deveniţi 
pretenţios sau nemulţumit. 

3. Nu puteţi concepe să nu vă iubiţi partenerul, dar a doua zi vă 
certaţi şi începeţi să vă gândiţi la divorţ. 

4. Partenerul face un gest afectuos faţă de dumneavoastră şi 
atunci îi purtaţi ranchiună pentru momentele când v-a ignorat 
în trecut. 

5. Sunteţi atras de partener şi apoi deveniţi brusc apatic în pre- 
zenţa sa. 

6. Sunteţi mulţumit de partener şi deodată simţiţi nesiguranţă în 
privinţa legăturii sau neputinţa de a obţine ceea ce vă doriţi. 

7. Sunteţi sigur şi plin de încredere că partenerul vă iubeşte şi 
apoi brusc deveniţi deprimaţi şi lipsiţi de încredere. 

8. Vă acordaţi cu generozitate dragostea şi dintr-o dată deveniţi 
rezervat, critic, supărat sau autoritar. 

9. Sunteţi atras de partener şi apoi, când el sau ea se apropie, vă 
pierdeţi interesul sau consideraţi mai atrăgători pe alţii (altele). 

10. Doriţi să faceţi dragoste cu partenerul, dar când acesta (aceasta) 
este de acord, nu mai vreţi dumneavoastră. 

11. Vă simţiţi mulţumit de dumneavoastră şi de viaţa pe care o 
duceţi, dar dintr-o dată începeţi să vă consideraţi lipsit de va- 
loare, abandonat şi nepotrivit. 

12. Aveţi o zi minunată şi abia aşteptaţi să vă re vedeţi partenerul, 
dar când vă întâlniţi, spusele sale vă provoacă dezamăgire, de- 
primare, o senzaţie de respingere, oboseală sau răceală. 

Poate că aţi remarcat şi de la partener asemenea schimbări. Acor- 
daţi puţină atenţie acestei liste, gândindu-vă cum se poate întâmpla ca 
partenerul să-şi piardă capacitatea de a vă acorda afecţiunea pe care o 
meritaţi. Probabil că aţi constatat astfel de schimbări bruşte ale sale. 

Este foarte obişnuit, pentru două persoane care se iubesc nebuneşte 
într-o zi, să se urască sau să se certe a doua zi. 

Aceste schimbări bruşte sunt derutante. Totuşi ele sunt frecvente. 
Dacă nu înţelegem cauza producerii lor, vom putea crede că am 
înnebunit sau putem trage concluzia greşită că dragostea noastră s-a 
stins. Din fericire, există o explicaţie. 

Dragostea scoate la suprafaţă sentimentele noastre reprimate. 
Intr-o zi ne simţim iubiţi, iar în următoarea ne temem dintr-o dată să 
ne încredem în dragoste. Amintirile dureroase de când am fost res- 
pinşi încep să iasă la suprafaţă când suntem în situaţia să constatăm şi 
să acceptăm afecţiunea partenerului. 

De câte ori ne acordăm singuri mai multă afecţiune sau suntem 
iubiţi de alţii, sentimentele refulate tind să iasă la iveală şi să um- 
brească temporar afecţiunea conştientă. Aceste sentimente apar la su- 
prafaţă pentru a fi vindecate şi eliminate. Se poate să devenim brusc 
iritabili, defensivi, critici, ranchiunoşi, pretenţioşi, apatici sau supăraţi. 

Sentimentele pe care nu ni le-am putut exprima în trecut ne inva- 
dează brusc conştiinţa când suntem în siguranţă. Dragostea dezgheaţă 
sentimentele reprimate şi treptat acestea încep să iasă la suprafaţă în 
relaţiile cu celălalt. 

Este ca şi cum sentimentele nerezolvate aşteaptă până ce simţim 
că suntem iubiţi şi apoi apar la suprafaţă pentru a fi vindecate. Toţi 
purtăm în spate o povară a sentimentelor nerezolvate, răni din trecut, 
care zac amorţite până ce vine momentul în care simţim că suntem iu- 
biţi. Atunci, când ne simţim în siguranţă să fim noi înşine, apar senti- 
mentele dureroase. 

Dacă putem să înfruntăm cu succes aceste sentimente, ne simţim 
mult mai bine şi capacitatea de afecţiune creşte. însă dacă ne luăm la 
ceartă şi ne acuzăm partenerul, în loc să ne vindecăm rănile din trecut, 
nu reuşim decât să ne indispunem şi apoi ne refulăm din nou aceste 
sentimente. 

Cum ies la suprafaţă sentimentele refulate 

Problema este că sentimentele refulate nu apar spunând: „Hei, eu 
sunt sentimentul tău refulat din trecut”. Dacă încep să revină senti- 
mentele de abandon sau de respingere din copilărie, vă veţi simţi ca şi 
cum sunteţi abandonat sau respins de partener. Durerea din trecut este 
proiectată în prezent. Lucruri, care în mod normal n-ar însemna mare 
lucru, vă vor durea mult. 

Ani întregi ne-ain refulat sentimentele dureroase. Apoi, într-o zi, 
ne îndrăgostim şi dragostea ne face să ne simţim în siguranţă, să ne 
deschidem şi să devenim conştienţi de sentimentele noastre. Dragostea 
ne face să ne deschidem şi să începem să ne simţim durerile. 

De ce se pot certa cuplurile în perioadele bune 

Sentimentele noastre din trecut ies brusc la iveală, nu când ne în- 
drăgostim, ci în alte momente, când ne simţim cu adevărat bine, feri- 
ciţi sau afectuoşi. în aceste momente favorabile, partenerii se pot 
certa pe neaşteptate, deşi aparent ar trebui să fie fericiţi. 

De exemplu, se pot certa când se mută într-o casă nouă, redeco- 
rează casa, susţin un examen, participă la o ceremonie religioasă, sau 
la o căsătorie, când primesc cadouri, merg în vacanţă sau călătoresc 
cu maşina, termină un proiect, sărbătoresc Crăciunul, se hotărăsc să 
scape de un obicei prost, cumpără o maşină nouă, au parte de o ame- 
liorare a situaţiei profesionale, câştigă la loterie, obţin o sumă mare de 
bani, decid să cheltuiască o sumă mare sau după o relaţie sexuală 
foarte reuşită. 

în toate aceste ocazii deosebite se poate ca unul sau ambii par- 
teneri să treacă dintr-o dată prin stări şi reacţii inexplicabile; supă- 
rarea tinde să apară înainte, în timpul sau imediat după consumarea 
situaţiei respective. Ar putea fi foarte instructiv să revedeţi această 
listă de ocazii deosebite şi să reflectaţi la modul cum părinţii au trecut 
prin asemenea situaţii precum şi cum aţi reacţionat la ele în cadrul 
relaţiilor dumneavoastră. 

PRINCIPIUL 90/10 

înţelegând cum ies periodic la suprafaţă sentimentele reprimate 
în trecut, este uşor să înţelegem de ce putem fi atât de uşor lezaţi de 
parteneri. Când suntem indispuşi, aproximativ 90% din supărare este 
în legătură cu trecutul nostru şi nu are nimic a face cu ceea ce credem 
că ne deranjează. De obicei, doar vreo 1 0% din supărare este în legă- 
tură cu situaţia respectivă. 

Să analizăm un exemplu. Dacă partenerul pare să ne cam deza- 
probe, ne poate face să suferim puţin. 

Dar fiindcă suntem adulţi, suntem capabili să înţelegem că el 
(ea) nu vrea să fie cicălitor sau putem vedea că a avut o zi proastă. 
Această înţelegere împiedică criticile să devină prea dureroase. Nu le 
punem la inimă. 

Dar altădată criticile sale sunt foarte dureroase. De data aceasta, 
durerile noastre din trecut tind să iasă la suprafaţă. Din această cauză 
suntem mai vulnerabili la critici. Ne dor mult, deoarece în copilărie 
am fost sever criticaţi. Criticile partenerilor dor mai mult, deoarece 
declanşează şi durerile din trecut. 

Copii fiind, nu puteam înţelege că eram nevinovaţi şi că negati- 
vismul părinţilor constituia problema lor, nu a noastră. în copilărie ne 
însuşeam toate criticile şi acuzaţiile. Când aceste sentimente înăbuşite 

în copilărie reapar, noi interpretăm cu uşurinţă comentariile parte- 
nerului ca pe nişte critici, acuzaţii şi respingeri. în asemenea momente 
este greu să discutăm cu maturitate. 

Totul este greşit interpretat. Când partenerul pare să ne critice, 
10% din reacţia noastră este legată de efectul acuzaţiilor asupra noas- 
tră iar 90% este în legătură cu trecutul. închipuiţi-vă pe cineva lovin- 
du-vă uşor pe braţ sau izbindu-se puţin de dumneavoastră. Nu doare 
prea mult. Acum imaginaţi-vă că aveţi o rană deschisă şi cineva în- 
cepe să o lovească sau să se izbească de dumneavoastră. Doare mult 
mai mult. In acest mod, dacă ies la iveală sentimente latente, vom fi 
sensibili la lovituri şi atingeri. 

La începutul unei legături, se poate să fim mai puţin sensibili. 
Sentimentele noastre din trecut au nevoie de timp pentru a reveni. Dar 
când s-au ridicat la suprafaţă, reacţionăm diferit faţă de partenerii 
noştri. In cele mai multe din relaţii, 90% din ceea ce este supărător 
pentru noi n-ar fi aşa dacă n-ar reveni sentimentele înăbuşite în trecut. 

Cum ne putem ajuta reciproc 

Când^ trecutul unui bărbat revine, el se retrage de obicei în vi- 
zuina sa. în acele momente este suprasensibil şi are nevoie de multă 
toleranţă. Când revine trecutul unei femei, respectul ei de sine scade. 
Ea se scufundă în adâncul sentimentelor proprii şi are nevoie de o 
grijă plină de afecţiune şi delicateţe. 

Aceste cunoştinţe vă ajută să vă controlaţi sentimentele care apar. 
Dacă sunteţi supărat pe partener, descrieţi-vă în scris sentimentele 
înainte de a vă coonfrunta cu el sau cu ea. Pe parcursul formulării în 
scris, negativismul dumneavoastră va fi automat eliminat şi durerile 
trecute vor fi vindecate. Scrisorile vă vor ajuta să vă orientaţi spre 
prezent, astfel încât să puteţi reacţiona faţă de partener cu mai multă 
afecţiune, înţelegere şi toleranţă. 

înţelegerea principiului 90/10 vă ajută şi când partenerul reacţio- 
nează violent faţă de dumneavoastră. Ştiind că el sau ea este înflu- 
enţat de trecut, puteţi fi mai înţelegător şi mai binevoitor. 

Niciodată să nu-i spuneţi partenerului, atunci când apare „proble- 
ma” lui, că reacţionează exagerat. Aceasta îi doare şi mai mult. Dacă 
loviţi pe cineva chiar în rană, nu-i veţi spune că reacţionează prea pu- 
ternic. 

înţelegând cum revin sentimentele din trecut, putem pricepe mai 
bine de ce partenerii noştri reacţionează în acest fel. Acest compor- 
tament face parte din procesul de vindecare. Daţi-le timp să se răco- 
rească şi-şi vor găsi din nou echilibrul. Dacă vă este prea greu să-i 
ascultaţi, încurajaţi-i să vă adreseze o scrisoare înainte de a vă vorbi 
despre subiectul care era atât de delicat. 

O scrisoare tămăduitoare 


înţelegerea felului cum trecutul vă afectează reacţiile din prezent 
vă ajută să vă rezolvaţi sentimentele. Dacă partenerul v-a indispus în 
vreun fel, scrieţi-i o scrisoare şi, în acelaşi timp întrebaţi-vă cum vă 
afectează propriul trecut. Pe când scrieţi s-ar putea să constataţi că vă 
vin amintiri din trecut şi descoperiţi că de fapt sunteţi supărat pe tatăl 
sau mama dumneavoastră. în acel moment, continuaţi să scrieţi, dar 
adresaţi scrisoarea părintelui respectiv. Apoi scrieţi un răspuns 
afectuos. Arătaţi această scrisoare partenerului. 

Acestuia îi va părea bine să vadă scrisoarea dumneavoastră. Este 
grozav când partenerul îşi asumă responsabilitatea pentru cele 90 de 
procente din supărare care vin din trecut. Neînţelegându-ne trecutul 
avem tendinţa să ne acuzăm partenerii sau, cel puţin, ei se vor simţi 
acuzaţi. Dacă vreţi ca partenerul să fie mai sensibil la problemele 
dumneavoastră, lăsaţi-1 să vă afle resentimentele din trecut. Atunci ei 
vă vor putea înţelege sensibilitatea. Scrisorile sunt o ocazie excelentă 
pentru a face aceasta. 

NICIODATĂ NU SUNTETI SUPĂRAT 
DIN MOTIVUL PE CARE ÎL BĂNUIŢI 

Exersând Metoda Scrisorilor şi analizându-vă sentimentele, veţi 
începe să descoperiţi că supărarea dumneavoastră are alte cauze decât 
cele pe care le bănuiaţi la început. Dându-vă seama de sentimentele 
mai profunde, negativismul tinde să dispară. La fel cum putem fi cu- 
prinşi brusc de sentimente negative, tot aşa putem să ne eliberăm 
brusc de ele. Iată câteva exemple: 

L într-o dimineaţă, Jim s-a trezit că e supărat pe partenera lui. îl 
supăra orice facea ea. Adresându-i o scrisoare, a descoperit că 
de fapt era supărat pe mama lui, pentru că fusese prea severă. 
Aceste sentimente tocmai reveneau, aşa că i-a scris o scurtă 
scrisoare mamei. Pentru aceasta, şi-a imaginat că era la vârsta 
când se simţea muştruluit. La terminarea scrisorii, nu mai era 
suupărat pe parteneră. 

2. După luni de dragoste, Lisa s-a simţit brusc nemulţumită de 
partener. Adresându-i o scrisoare a descoperit că, de fapt, ea 
se temea că nu ar fi destul de bună pentru el şi că nu-1 mai 
interează. Conştientă de aceste temeri mai profunde, a început 
să simtă din nou dragoste pentru partener. 

3. După ce au petrecut împreună o seară romantică, Bill şi Jean 
s-au certat cumplit a doua zi. Totul a început când Jean s-a 
supărat puţin că el a uitat să facă ceva. în loc să se poarte înţe- 
legător ca de obicei, Bill a simţit brusc că vrea să divorţeze. 

Mai târziu, cu ocazia scrisorii, şi-a dat seama că de fapt se te- 
mea să nu fie păcălit sau abandonat. Şi-a amintit cum se sim- 
ţea în copilărie când se certau părinţii lui. A scris o scrisoare 
către părinţi şi brusc a simţit iarăşi iubirea faţă de soţia lui. 

4. Soţul Susanei, Tom, era preocupat cu terminarea la termen a 
unei Jucrări. Când a ajuns acasă, Susan era deosebit de supă- 
rată. înţelegea parţial încordarea la care era el supus, dar supă- 
rarea nu-i trecea. In timp ce-i scria o scrisoare, a descoperit că 
era supărată pe tatăl ei fiindcă a lăsat-o singură cu mama ei 
tiranică. în copilărie se simţise neajutorată şi abandonată şi 
aceste sentimente reveneau pentru a fi vindecate. A scris o 
Scrisoare tatălui ei şi dintr-o dată n-a mai fost supărată pe Tom. 

5. Rachel era atrasă de Phil până ce el i-a spus că o iubeşte şi a 
vrut să o ceară în căsătorie. De a doua zi, dispoziţia ei s-a 
schimbat. A început să aibă o mulţime de îndoieli şi pasiunea 
a dispărut. Scriindu-i o Scrisoare, a descoperit că era supărată 
pe tatăl ei fiindcă fusese atât de pasiv şi o supărase pe mama 
ei. După ce i-a scris tatălui şi s-a eliberat de resentimente, s-a 
simţit din nou atrasă de Phil. 

începând să practicaţi Metoda Scrisorilor, se poate să nu daţi 
întotdeauna de amintiri şi sentimente din trecut. Dar, pe măsură ce vă 
deschideţi şi pătrundeţi în profunzimea sufletului dumneavoastră, va 
deveni mai clar că supărările mari sunt în legătură şi cu câte ceva din 
trecut. 

REACŢIA CU EFECT ÎNTÂRZIAT 

Aşa cum dragostea poate duce la revenirea sentimentelor înăbu- 
şite din trecut, acelaşi efect îl poate avea şi satisfacerea dorinţelor. 
Mi-aduc aminte când am aflat prima oară despre asta. Cu mulţi ani în 
urmă, i-am cerut partenerei să facem dragoste, dar ea nu avea dispo- 
ziţie. Am acceptat în sinea mea acest lucru. A doua zi i-am dat din 
nou de înţeles, dar ea tot nu era interesată. Situaţia s-a repetat în 
fiecare zi. La capătul a două săptămâni, începusem să-i port pică. Dar 
în acea vreme nu ştiam cum să-mi exprim sentimentele. In loc să 
vorbesc despre ele şi despre frustrarea mea, continuam să pretind că 
totul este în ordine. îmi refulam sentimentele negative şi încercam să 
fiu afectuos. Timp de două săptămâni, resentimentele mele au con- 
tinuat să se acumuleze. Am făcut tot ce ştiam pentru a o mulţumi şi a 
o face fericită, în timp ce în sinea mea mă deranja faptul că mă 
respinge. La sfârşitul celor două săptămâni, am ieşit în oraş şi i-am 
cumpărat o cămaşă de noapte frumoasă. I-am adus-o şi i-am dat-o în 
acea seară. Ea a deschis cutia şi a fost plăcut surprinsă. Am rugat-o să 
o încerce. Mi-a spus că n-are chef. 

în acel moment am renunţat. Am uitat efectiv de dorinţă. M-am 
cufundat în muncă şi am renunţat la gândul de a face dragoste. în 
sinea mea am zis că-i în ordine, reprimându-mi resentimentele. însă 
după vreo două săptămâni, venind de la muncă, am văzut că ea 
pregătise o cină romantică şi purta cămaşa pe care i-o cumpărasem. 
Luminile erau discrete şi se auzea o muzică în surdină. 

Puteţi să vă imaginaţi reacţia mea. Dintr-o dată am simţit o 
izbucnire a resentimentelor. Mi-am spus: „Acum tu o să suferi patru 
săptămâni”. Toate resentimentele pe care le refulasem timp de patru 
săptămâni ieşeau deodată Ia suprafaţă. Vorbind despre aceasta, mi-am 
dat seama că acordul ei de a-mi oferi ceea ce-mi dorisem a descătuşat 
vechile resentimente. 

Când resentimentele se ivesc pe neaşteptate 

Am început să regăsesc acest model şi în alte situaţii. Şi în 
experienţa mea de consilier am întâlnit acest fenomen. Când unul din 
parteneri era în sfârşit dispus să facă un pas pe calea cea bună, celălalt 
devenea brusc indiferent şi lipsit de entuziasm. 

Imediat ce Bill a fost dispus să-i ofere lui Mary ceea ce îi soli- 
citase, ea a avut o reacţie de supărare. De exemplu: „Ei, acum e prea 
târziu” sau „Şi ce dacă”. 

De multe ori au apelat la mine cupluri căsătorite de peste două- 
zeci de ani. Copiii le crescuseră mari şi plecaseră de acasă. Deodată, 
femeia vrea să divorţeze. Bărbatul se trezeşte şi-şi dă seama că vrea 
să se schimbe şi să-i ofere afecţiunea pe care ea şi-o dorise de două- 
zeci de ani, ea reacţionează cu răceală şi resentimente. 

Pare că ea ar dori ca şi el să sufere douăzeci de ani, aşa cum su- 
ferise ea. Din fericire, realitatea este alta. Pe când ei continuă să-şi 
împărtăşească sentimentele iar el află şi înţelege cât de neglijată fu- 
sese ea, femeia devine mai receptivă la schimbările lui. Aceasta se 
poate petrece şi invers; bărbatul doreşte să plece, iar femeia vrea să se 
schimbe, însă el se opune. 

Criza speranţelor renăscute 

Alt exemplu de reacţie întârziată se petrece la nivel social. în 
sociologie se numeşte criza speranţelor renăscute. S-a petrecut în anii 
şaizeci, în timpul administraţiei Johnson. Pentru prima oară, minori- 
tăţilor li se acordaseră drepturi mai mari decât avuseseră vreodată. Ca 
rezultat, au urmat izbucniri de furie, tulburări şi violenţă. Toate resen- 
timentele rasiale reprimate au fost descătuşate brusc. 

Acesta este un alt exemplu de răbufnire a sentimentelor refulate. 
Când minorităţile s-au simţit mai susţinute, au cunoscut o recrudes- 

cenţă a resentimentelor şi a furiei. Sentimentele nerezolvate din trecut 
au început să răbufnească. O reacţie similară se petrece acum în ţările 
unde poporul îşi cucereşte în sfârşit libertăţile îngrădite de conducă- 
tori abuzivi. 

DE CE AU NEVOIE OAMENII SĂNĂTOŞI 
DE CONSILIERE 

Devenind mai intimi, afecţiunea sporeşte. Ca rezultat, vor ieşi la 
suprafaţă sentimente mai profunde şi mai dureroase, care au nevoie să 
fie vindecate - sentimente profunde ca ruşinea şi frica. Deoarece noi 
nu ştim în general cum să facem faţă acestor suferinţe, ne blocăm. 

Pentru a le vindeca, trebuie să le împărtăşim, dar ne este teamă 
sau ruşine să arătăm ceea ce simţim. în asemenea momente, putem 
deveni deprimaţi, nervoşi, plictisiţi, ranchiunoşi sau doar epuizaţi fără 
nici un motiv aparent. Acestea sunt toate simptome ale „problemelor” 
noastre care sunt împiedicate să iasă la suprafaţă. 

Instinctiv, veţi căuta să fugiţi de dragoste sau să deveniţi mai de- 
pendenţi de obişnuinţele dumneavoastră. Acesta este momentul când 
trebuie să acţionaţi asupra sentimentelor, nu să fugiţi. Când ies la su- 
prafaţă sentimente profunde, ar fi foarte înţelept să apelaţi la un terapeut. 

Când revin sentimentele profunde, le proiectăm asupra partene- 
rului. Dacă nu ne-am simţit destul de siguri pentru a ne exprima senti- 
mentele de faţă cu părinţii sau cu un partener din trecut, dintr-o dată 
vom pierde controlul asupra lor în prezenţa actualului partener. 
Ajunşi în acest punct, indiferent cât de binevoitor este partenerul, nu 
vă veţi simţi în siguranţă în prezenţa lui. Sentimentele vor fi blocate. 

Teama vă poate chiar paraliza. Este un paradox: deoarece vă 
simţiţi în siguranţă cu partenerul, temerile cele mai profunde au posi- 
bilitatea să iasă la suprafaţă. Când ies la suprafaţă, vă temeţi şi sunteţi 
incapabili să împărtăşiţi ceea ce simţiţi. Atunci sentimentele care vor 
să iasă la suprafaţă se blochează. 

Este un paradox: deoarece vă simţiţi în siguranţă cu partenerul, 
temerile cele mai profunde au posibilitatea să iasă Ia suprafaţă. 

Când ies la suprafaţă, vă temeţi şi sunteţi 
incapabili să împărtăşiţi ceea ce simţiţi. 

Prezenţa unui consilier sau a unui terapeut este atunci extrem de 
utilă. în prezenţa cuiva asupra căruia nu vă proiectaţi temerile, vă 
puteţi asuma sentimentele care ies la suprafaţă. Dar dacă sunteţi doar 
cu partenerul, s-ar putea să vă simţiţi paralizat. 

De aceea, chiar oameni care au relaţii foarte afectuoase pot ajun- 
ge inevitabil să aibă nevoie de ajutorul unui terapeut. Mărturisirea 
sentimentelor în cadrul unor grupuri de sprijin are, de asemenea, acest 

efect eliberator. Prezenţa celorlalţi pe care nu-i cunoaştem îndea- 
proape, dar care sunt binevoitori, creează o deschidere pentru împăr- 
tăşirea durerilor noastre. 

Când resentimentele noastre sunt proiectate asupra partenerului 
intim, el sau ea nu are nici o putere de a ne ajuta. Tot ce poate face 
este să ne încurajeze să apelăm la ajutor. înţelegerea modului cum 
trecutul continuă să ne afecteze relaţiile ne eliberează pentru a putea 
admite fluxul şi refluxul afecţiunii. începem să căpătăm încredere în 
dragoste şi în procesul de vindecare. Pentru a menţine viu farmecul 
dragostei, trebuie să fim flexibili şi să ne adaptăm la schimbările 
continui ale anotimpurilor dragostei. 

ANOTIMPURILE DRAGOSTEI 

O legătură este ca o grădină. Pentru a prospera trebuie udată re- 
gulat. Trebuie luate precauţii deosebite, ţinând seama de anotimp şi 
de vremea schimbătoare. Trebuie puse seminţe noi, iar buruienile 
smulse. La fel, pentru a menţine viu farmecul dragostei, trebuie să-i 
înţelegem anotimpurile şi să-i satisfacem nevoile deosebite. 

Primăvara dragostei 

Momentul când ne îndrăgostim seamănă cu primăvara. Ne sim- 
ţim ca şi cum vom fi fericiţi mereu. N-am putea concepe să nu ne mai 
iubim partenerul. Este perioada inocenţei. Dragostea pare eternă. Este 
un moment fermecat când totul pare perfect şi decurge fără eforturi. 
Partenerul pare să ni se potrivească perfect. Dansăm fără efort în 
armonie cu partenerul, bucurându-ne de marele nostru noroc. 

Vara dragostei 

Pe parcursul verii, ne dăm seama că partenerul nu este chiar aşa 
perfect cum ne-am închipuit şi că trebuie să avem grijă de relaţia 
noastră. Nu numai că partenerul este de pe altă planetă, dar el sau ea 
este şi o fiinţă omenească cu anumite lipsuri şi predispus la greşeli. 

Apar frustrările şi dezamăgirile; buruienile trebuie smulse şi 
florile au nevoie de mai multă apă sub soarele fierbinte. Nu mai este 
aşa uşor să dăm şi să primim afecţiunea de care avem nevoie. Desco- 
perim că nu suntem întotdeauna mulţumiţi şi afectuoşi. Nu aşa ne-am 
imaginat dragostea. 

Multe perechi sunt dezamăgite în acest stadiu şi nu vor să-şi per- 
fecţioneze legătura. Ei doresc în mod utopic să fie mereu primăvară, 
îşi acuză partenerii şi renunţă. Nu înţeleg că dragostea nu poate fi me- 
reu uşoară. Uneori impune o trudă sub soarele arzător. în timpul verii 

sentimentale trebuie să avem grijă de nevoile partenerului, să cerem şi 
să obţinem afecţiunea de care avem nevoie. Şi asta nu vine de la sine. 

Toamna dragostei 

După ce ne-am îngrijit grădina în timpul verii, putem să culegem 
roadele eforturilor noastre. A sosit toamna. Este un anotimp de 
aur-bogat şi plăcut. Am ajuns la o dragoste mai matură, care acceptă 
şi înţelege imperfecţiunile partenerului ca şi pe cele proprii. Este 
momentul recunoştinţei şi al comunicării. Străduindu-ne din greu în 
timpul verii, putem acum să ne relaxăm şi să ne bucurăm de 
afecţiunea căreia i-am dat viaţă. 

Iarna dragostei 

Apoi vremea se schimbă din nou şi vine iama. în cursul lunilor 
reci şi pustii de iarnă, toată natura se retrage în sine. Este timpul odih- 
nei, al reflecţiilor şi al înnoirilor. Acesta este momentul când în rela- 
ţiile noastre luăm contact cu durerile nevindecate sau cu eul nostru 
ascuns. Atunci se deschide o supapă şi răbufnesc durerile. Este o pe- 
rioadă de evoluţie solitară, când trebuie să căutăm afecţiune şi satis- 
facţie mai mult în noi înşine decât la parteneri. Este o perioadă de 
cicatrizare. Este vremea când bărbaţii hibernează în peşterile lor, iar 
femeile se cufundă în adâncul fântânii. După ce ne-am vindecat sin- 
guri prin afecţiune în timpul întunecatei ierni a dragostei, primăvara 
revine inevitabil. Din nou simţim binecuvântarea speranţei de iubire 
şi ni se deschid nenumărate posibilităţi. Datorită vindecării interioare 
şi a căutărilor sufleteşti în timpul călătoriei noastre prin iarnă, suntem 
din nou în stare să ne deschidem inimile şi să simţim primăvara vieţii. 

RELAŢII REUŞITE 

După studierea acestui ghid de perfecţionare a comunicării pentru a 
obţine ceea ce vă doriţi, sunteţi pregătit să vă bucuraţi de relaţii reu- 
şite. Aveţi toate motivele să fiţi optimişti. Veţi înfrunta cu bine ano- 
timpurile dragostei. 

Am fost martor al modului cum mii de perechi şi-au transformat 
relaţiile, unele literalmente de la o zi la alta. Ei au venit sâmbătă la se- 
minarul de sfârşit de săptămână, iar duminică, la prânz, erau din nou 
îndrăgostiţi. Aplicând cunoştinţele obţinute în urma citirii acestei cărţi şi 
ţinând minte că bărbaţii vin de pe Marte iar femeile de pe Venus, vă 
veţi bucura de acelaşi succes. 

Dar vă previn, amintiţi-vă că dragostea are anotimpurile ei. 
Primăvara este uşor, dar vara este mai greu. Toamna vă puteti simţi 

foarte darnic şi satisfăcut, dar iama veţi cunoaşte pustietatea. Infor- 
maţiile de care aveţi nevoie pentru a trece cu bine vara şi a interveni 
asupra relaţiilor dumneavoastră se pot uita uşor. Dragostea pe care o 
simţiţi toamna se risipeşte uşor iama. 

In timpul verii, când lucrurile devin mai complicate şi nu aveţi 
afecţiunea care vă e necesară, puteţi uita brusc tot ce aţi învăţat din 
această carte. Intr-o clipă, totul s-a dus. Este posibil să începeţi să vă 
acuzaţi partenerul şi să uitaţi cum să aveţi grijă să se simtă împlinit. 

Când se instalează pustietatea iernii, s-ar putea să vă pierdeţi 
speranţa. Vă acuzaţi singur şi uitaţi cum să vă acordaţi afecţiune şi 
grijă. Vă puteţi îndoi de sine şi de partener. Puteţi deveni cinic şi 
dornic să renunţaţi. Toate acestea fac parte dintr-un ciclu. întotdea- 
una, înaintea zorilor întunericul este cel mai adânc. 

Pentru a avea o legătură reuşită, trebuie să acceptăm şi să înţe- 
legem diferitele anotimpuri ale dragostei. Uneori, dragostea curge 
uşor şi de la sine; alteori este nevoie de eforturi. Uneori, inimile noas- 
tre sunt pline, iar alteori ne simţim pustiiţi. Nu trebuie să ne aşteptăm 
de la parteneri să fie mereu afectuoşi sau chiar să-şi amintească cum 
să-şi manifeste dragostea. Trebuie să ne acordăm nouă înşine înţele- 
gere, să nu ne aşteptăm să ţinem minte tot ce am învăţat despre 
dragoste. 

Procesul învăţării impune nu numai a afla şi a aplica, ci şi a uita 
şi a-ţi reaminti. Pe tot parcursul acestei cărţi aţi învăţat lucruri pe care 
nu le puteaţi afla de la părinţi. Ei nu ştiau. Dar acum, că le cunoaşteţi, 
vă rog să fiţi realişti. Daţi-vă singuri voie să greşiţi. Multe din noile 
cunoştinţe dobândite vor fi uitate după un timp. Teoria educaţiei afir- 
mă că pentru a învăţa un lucru nou trebuie să-l auzim de două sute de 
ori. Nu ne putem pretinde nouă înşine (sau partenerilor) să reţinem 
toate noutăţile din această carte. Trebuie să avem răbdare şi să apre- 
ciem chiar şi micile lor reuşite. Adoptarea şi integrarea în viaţă a 
acestor idei ia timp. 

Nu numai că este necesar să auzim de două sute de ori noutăţile, 
dar trebuie şi să ne dezvăţăm de cele învăţate în trecut. Nu suntem 
copii neştiutori care învaţă cum să aibă relaţii reuşite. Am fost progra- 
maţi de părinţi, de civilizaţia în care am crescut şi de experienţele 
dureroase din trecut. Aplicarea acestei ştiinţe a relaţiilor afectuoase 
este o nouă încercare. Sunteţi un pionier. Călătoriţi într-un teritoriu 
necunoscut. Aşteptaţi-vă ca şi partenerul să se rătăcească. Utilizaţi 
acest ghid ca pe o hartă cu care să vă orientaţi mereu în aceste ţinuturi 
necunoscute. 

Data viitoare când sunteţi supăraţi pe sexul opus, amintiţi-vă că 
bărbaţii vin de pe Marte iar femeile de pe Venus. Chiar dacă nu re- 
ţineţi nimic altceva din această carte, ideea că este normal să fim 
diferiţi vă va ajuta să fiţi mai afectuoşi. 

Renunţând treptat Ia critici şi acuzaţii şi cerând insistent ceea ce 
doriţi, veţi putea crea relaţiile afectuoase pe care le speraţi, de care 
aveţi nevoie şi la care aveţi dreptul. 

Vă aşteaptă atât de multe lucruri în viaţă! Fie ca dragostea şi 
înţelepciunea dumneavoastră să sporească. Vă mulţumesc că mi-aţi 
permis să aduc această schimbare în viaţa dumneavoastră. 

